SURRA TOHIB VAID ÄÄRMISEL JUHUL 


Romaan 
Bogoinil Ra j nov Tõlkinud Vello Tarnaste 


Tallinn 
«Eesti Raamat» 
1988 


| (Bulgaaria) RIO 


Lähik: 
BoroMKJI PaHHoB 


YMHPATb - B RPAJIIHEM CJIY'IAE POMaH . 
r'ocy AapcTBeHHoe w3itxaTeJIbCTBO CBHT 
1983 


Sarja kujundus: Endel Palmiste Kaas: Külli Mihkla 


CepKR «Mwpa6wJIWR» 


BorOMWJIPa HHOB 
YMHPATb - B I-PAJIIHEM CJIYOAE 


JL. 
Ha 3c'ronClwM "WhliKe. rlepeBoA C 
PyccKoro: B. TapHacTe. OepopMJlenKe: 3. rIllJIb 
"mere. 06J/0>KKa: K MwxKJla. 
TaJIJIKH, 1<3,[1-BO «33CT" paaMaT». i 
Toimetaja E. puskar. Kunstiline toimetaja. E. Loopere. Tehniline toimijtaja 
V. Kohv. Korrektorid U. Ojango j= R. Turu. 111:6 N. 6167. Laduda antud 14. 05. 87. 
Trükkida antud 27. 07. 87. Formaat 60X90/16. Ofsetpaber nr. 2. Kiri: Ž malrlaja. 
Ofsettrükk. Trükipoognaid 14,0. Tingtrükipoognaid 14,0. Tingvärvitõmmi eid -8,25. 
Arvestusp 


pognaid 14,82. Ttükiarv 95000. Tellimus nr. 722. Hind rbl. 1.60. Kirjllstus «Eesti Raamat», 
200090, Tallinn, Pärnu mnt. 10. Trükikoda «Punane Tä t», 200001, 
Tallinn, Pikk 58 Ja Tallinna Raamatutrükikoda, 200108, Tallinn, Laki 26. ' 


Rajnov, B. 
R 10 Surra tohib vaid äärmisel juhul. - Tln.: Ees 


J i R-a 
mat 1988. - 224 Ik. - (Mirabilia). 1) 


Tuntud bulgaaria kirjaniku Bogomil Rajnovi (sünd. 1919) kriminaal 

romaan. Meie lugejale raamatust «Pole midagi paremat halvast ilmast» tuttaval Bulgaaria luurajal 
Emil Boevil tuleb seekord Londonis, lõbujanulises Sohos, allilma tumedate tegelaste ja LKA- 
meestega rinda pista. 


4703000000--020 : 
R 901(15)--88' 236--88 . 84.34Bug |! 


,” TlepeBON. T. MKTeBa, A. 


rorneileB' 
H. RPbl1>KaHOBCKK... 
elo Jusautor, Sofia, 1983 
e Tõlge eesti keelde. 
Kirjastus «Eesti Raamat» 1988 : 


Surra tohib vaid äärmisel juhul. 


Esimene peatükk 


Elu paneb meid sageli raskesse, aga mitte kunagi väljapääsmatusse olukorda. See ei tähenda sugugi, 
et tingimata leidub õige väljapääs, ja tingimata kalmistust kaugel. Kuid inimesele on igipõlisest ajast 
antud voli otsida just kõige õigemat väljapääsu, ja surra tohib vaid äärmisel juhul, nagu ütleb mu 
enda deviis. 

Mida teie arvates võiks teha, kui te viibite näiteks hotellitoas, mis asub neljandal korrusel ja mille 
ainukese akna all haigutavad teile viieteistkümne meetri kauguselt nukralt vastu kõnnitee 
kiviplaadid, uksele aga prõmmivad jõhkralt mingisugused tüübid, kes pehmelt öeldes ei soovi teile 
midagi head? 

Liiati on teist kaugel katuselabürindid, mille kaudu üks ontlik filmikangelane põgeneks 
ahvikiirusel, et jõuda õnnelikule lõpplahendusele lähemale. Ja pole vähimatki lootust, et viimasel 
hetkel ilmub akna taha ustava abimehe heidetud päästev köis, sest kui niisugune abimees leidukski, 
siis hoopiski mitte ülemisel korrusel. Muidugi te võiksite ukse järsku valla paisata ja sel hetkel, kui 
need tüübid tuppa tormavad, välgukiirusel koridori hüpata. Kuid see on samuti filmitrikk, mida 
igapäevases elus pole võimalik teha. Jah, tuleb lihtsalt oodata, niikaua kui kutsumata külalised ukse 
maha murravad, sest kogu seda pingsat olukorda arvesse võttes ei jäta sündmuste edasine kulg 
vähimatki kahtlust, et uks kindlasti maha murtakse. 

Telefon! See on ju päästevahend sidepidamiseks välismaailmaga! Te haarate lootusrikkalt toru, kuid 
olete samas sunnitud kõik lootused maha matma, sest juhe on läbi lõigatud. Just see, et telefoniga 
rääkimiseks juhtmeid tarvis läheb, ongi suureks miinuseks, sest need, kes teile midagi head ei soovi, 
võivad ükskõik millise juhtme läbi lõigata. Teine asi oleks raadioside. Muidugi, kui ta teil olemas 
on. 

Õnneks on Borislavi! niisugune side olemas. See on üsnagi väike ja mitte eriti keerukas aparaat - 
neid müüakse igas 

poes paariviisi, kümme naela komplekt, ja kasutatakse juba ammust aega laste mänguasjadena. Üks 


neist kaksikutest on Borislavi käes, teine minu valduses, loodan, et te mind veel mäletate. Aga kui 
me veel tuttavad ei ole, siis - väga rõõmustav, minu nimi on Emil Boev. Kahjuks ei saa ma teile kätt 
ulatada, sest viibin teises hotellis, mis asub üle tänava. 

Ühenduse saime kohe: vastuvõtja asub mu laual töövalmina hommikuse ajalehe ja päeva esimese 
kohvitassi vahel. Kuulen segavaid kahinaid ja Borislavi häält: 

«Minu tuppa tahetakse sisse murda. Kutsu politsei.» 

Pööran hooba ja ütlen mikrofoni: 

«Vastu võetud.» 

Kui te sel hetkel kusagil siin lähedal viibiksite, siis imestaksite vist hirmsasti, sest üha raevukamalt 
Borislavi ust maha murdvad mehed karjuvad: 

«Tehke lahti! Politsei!» 

Kuid Borislav on arvamisel, et nendel härrastel pole politseiga midagi ühist. Et hajutada ses suhtes 
vähimadki kahtlused, helistan politseijaoskonda, ja viie minuti pärast hüppab hotelli ukse ees 
ametiautost välja tumesinises mundris ja kiivritega valvepatrull. Haistes, et asi on halb, lasevad 
kutsumata külalised kiiruga tagaukse kaudu jalga. Sündmuskohal jäävad Borislav ja hotelli omanik, 
kes pole muidugi midagi näinud ega kuulnud, sest ta on justkui taevast maha sadanud. 

Lühike ülekuulamine, passikontroll ja seejärel - «te olete vaba». Mis mõttes vaba, ja kui kauaks? 
Et mitte piinelda selle küsimuse üle, tasub Borislav siinsamas, politsei juuresolekul, hotelliarve, 
võtab esimese ettejuhtuva takso ja kaob tundmatus suunas. 

Tundmatus suunas Londoni politseile ja neile, kes arvatavasti nurga taga valvavad, aga mitte 
minule. Ma tasun hotelliarve ja võtan takso: 

«Victoria jaama!» 

Meil oli selline kokkulepe: avarii korral ei tohi lennukompaniide ja lennuväljade peale aega raisata, 
vaid tuleb istuda esimesse Doverisse sõitvasse rongi. 

Victoria jaamas on sel kellaajal palju rahvast ja jaam on siniste mundritega nii rikkalikult 
garneeritud, et uut ksllaletungi karta ei tarvitse. Borislav on ettesõitnud rongis juba koha sisse 
võtnud. Ma valin endale koha samas vagunis, kuid Borislavist eemal. Vaguni interjöör on vaikne ja 
rahulik, isegi mõningase perekondliku mugavuse varjundiga, mis tuleneb vaheseina tagant kostvatest 
laste häältest. Ka aknast paistev vaatepilt ei tekita minu arvates rahutust: siin-seal seisab saatjate 
kobar, magamisvaguni juures on kaks kärumehest pakikand]at. 

Mööda perrooni astub konduktor ja paugutab vaguniuksi kinni. Antakse ärasõidukell. Rong hakkab 
aeglaselt liikuma. 
«Hädaoht on möödas!» mõtlen ma. 
Kuid samal hetkel silman vaguni teises otsas - seal, kus istub Borislav - kõhna, musta mantliga 
isandat. See mälub laisalt närimiskummit. Paremas käes mustendab tal spetsiifilise välimusega 
riistapuu, mille toru on summuti arvel ettenägelikult pikendatud. Ma sööstan tema juurde, 
mõtlemata, mida võiks paljaste kätega ette võtta, kuid summutatud pauk reedab, et lask oli ära.. 
Isand kaob naabervagunisse viiva ukse taha. Borislav seisab paigal nagu post, surudes väikest 
kohvrit vastu rinda. Kuul on läbinud kohvri, kuid mu sõber ise on elus ja terve. 
«Kohver päästis mu,» ütleb ta sügavalt hinge tõmmates. «Tõstsin ta ülevalt maha, et sigarette 
võtta. Pidin selle just tolle tüübi pihta paiskama. . . Hea ikka, kui sul pagasit on. Ära sõida, vennas, 
kunagi ilma pagasita. . .» 


ak 


Jälle oleme oma lähtepositsioonidel -- koduses Sofias. Jälle on meie ees mingi uurimist vajava 100 
algus. Kuigi, omavahel öeldes, loo päris tegelikku algust me ei teagi. Tegelik algus on maetud 
kuhugi minevikku, lõpp aga kaob tulevikuuttu, kogu olemasoleva kapitali moodustavad vaid paar 
fakti ja nigel hüpotees. 


Faktid aga on järgmised. Hiljuti käis Bulgaarias üks Suurbritannia alam; nimi :- John Wright; 
tegevusala - kaubandus; perekonnaseis - vallaline; vanus - kolmekümne kaheksa aastane; sõidu 
eesmärk - puhkus. Noh, egas midagi, puhkus talvelõpul on päris tavaline asi, liiatigi suundus mister 
Wright Pamporovo mäesuusatamiskuurorti, kus ta suusatas mägedes ja jalutas ümbruskonnas, 
ühesõhaga - puhkas. Meie inimesed ei hakka iga välismaalase kannut käima, olgu ta siis vallaline või 
abielus; Wrightile anti täielik vabadus suusatamiseks ja jalutamiseks, kuid inglase jalutuskäigud 
võtsid huvitava pöörde: ta hakkas visiite tegema. Pole teada, kus ja millal see harrastus alguse sai, 
sest Pamporovost tagasi tulles sõitis ta silmaringi laiendamist; mõttes mitmesse linna, enne kui 
jõudis Sofiasse, kus külastas kodanik Peševit. Siin see avastatigi; ja üksnes seetõttu, et Pešev ise 
meie asutuse poole pöördus. 

«Ma ei soovi, et mind tumedatesse asjadesse kistaks,» teatas ta. «See inglane sadas mulle kaela 
nagu välk selgest taevast ja ütles, et toob tervitusi Mišolt. . . Mihhail Milevilt .. .» 
«Kes see Mih'ail Milev on?» tundis ametiisik huvi. 

«Ah, see on üks üliõpilane, kes kargas Läände umbes kümme aastat tagasi.» 

Ja siis?» 

«Kust mina võin teada, mida ta seal teeb!» 

«Ma ei küsi mitte üliõpilase, vaid inglase kohta. . .» 

«Ei midagi erilist. Viskasin ta välja. Ma ei soovi, et mind kahtlastesse asjadesse kistaks.» 

Sel mehel oli õigus, kui ta ütles, et ei soovi end kahtlastesse asjadesse segada, kuid tal polnud 
aimugi, et meil olnuks palju kergem, kui ta oleks huvi tundnud, mida see inglane peale tervituste 
temale veel kaasa tõi. 

Seejärel läks Wright kodanik Stancevi poole, kuid ka Stancev ei ilmutanud erilist külalislahkust. 
«Ta ütles, et on saanud minu aadressi Mihail Milevilt, kes olevat palunud mind tervitada. . .» 

«Ja mida veel?» 

«Minagi küsisin talt: mida veel. Aga tema ütles, et ta vajavat mõningaid andmeid... Vastasin talle: 
andmete saamiseks pöörduge vastava asutuse, teadetebüroo poole. Ja ma näitasih talle ust.» 

Sellele kodanikule on samuti raske etteheiteid teha, kuigi temagi oli liialt kiirustanud. Mis parata, 
kui inimesed ei taha, et neid kahtlastesse asjadesse kistaks. Aga Wright oli juba hotelli 
administraatorile ette teatanud, et ta kahe päeva pärast numbri vabastab. Seega koosnes kogu 
materjal, millele me võisime tugineda, kahest visiidist. Me uurisime seda materjali küll üht-, küll 
teistpidi, ning selle põhjal tegi kindral otsuse: 

«Istuge lennukisse ja sõitke Londonisse.» 

Seda me Borislaviga tegimegi. Muidugi olime seejuures va] jalikul määral ettevaatlikud ja püüdsime 
lennu ajal Wrightile märkamatuks jääda. Pärast maandumist Londonis võtsime kumbki takso ja 
«saatsime» inglast, mis selles linnas pole kuigi lihtne: Londoni taksojuht ei reageeri palvetele lisada 
gaasi või mitte kiirustada. Ta heidab sulle aeg-ajalt pilke kõigutamatu üleolekuga: tema tunneb oma 
tööd ega vaja näpunäiteid. Siiski õnnestus meil olla Wrightil sabas kuni tema peatuspaigani väikese 
hotellini, mis on varjul Soho labürintides. 

Me tegutsesime juba ette kavandatud skeemi järgi: üks «saadab» Wrighti, teine «saadab» esimest. 
Teise roll, mis on kõige ohutum, oli ülesandeks tehtud minule. Pidin Borislavil eemalt silma peal 
hoidma ja jälgima, kuidas ümbritsev keskkond — aga Sohos on see kaunikesti püretatud - tema 
ilmumisele ja käitumisele reageerib. Borislav töötas ju lausa noateral, sest et kui sa kellelgi kannul 
käid, siis võid ise väga kergesti muutuda ebasoovitava tähelepanu objektiks. 

Nagu üks kogenud professionaal kunagi, ei lase Borislav 

algul millegagi välja paista, et ta oma tegevuspaigas viibib. kuigi manööverdamisvõimalused on tal 


minimaalsed. John Wright asub kogu aeg, päevast päeva selle pisikese tänava piirides, kus paikneb 
tema hotell. Siin on kohvik, kus ta armastab istuda, siin on restoran, kus ta lõunastab, siin on ka 
hoone, kuhu ta kaob mitmeks tunniks ja kus on nähtavasti tema töökoht. Wrighti päevakava on 
üksluine ega paku jumal teab kui suurt informatsiooni. 

Tuleb välja, et sellessamas pisikeses tänavas hargneb ka emigrant Mihail Milevi eludraama 
praegune vaatus. Wright kohtus temaga Londonis juba esimesel päeval; Borislav tundis Milevi, 
endise üliõpilase ära fotode järgi, millega me olime juba Sofias tutvunud. Inimesena ei kujutanud 
Milev endast midagi erilist, ja oli üsnagi ebahuvitav jälgida, kuidas ta ühes ja samas itaalia restoranis 
õlut timmib või lõunastab. Milev oli karanud Läände Doonau-turismireisi ajal, algul oli ta agarust 
üles näidanud Viini emigrantlikes ringkondades, seejärel Münchenis, ja hiljem Pariisis, kust ta 
Londoni oli siirdunud. Niisugune rändurielu on seletatav nähtavasti sellega, et Milev osutus liiga 
andetuks isegi vähenõudlike reeturite silmis ega leidnud oma andetusele rakendust. 

Nii Wrighti kui ka Milevi kontaktid ümbritseva keskkonnaga olid väga minimaalsed - käputäie 
mõlemast soost isikutega. kelle igapäevane suhtlemine piirdus sellesama kvartaliga. 

Seega siis «valge laik». Meil polnud teada, millise äriga tegeleb inglane,missugust osa etendab 
bulgaarlane ja milline on inglase ja bulgaarlase suhete iseloom. 

Olles nädal aega töllerdanud Soho trepikodades, tänavanurkadel, kohvikutes ja õllebaarides, 
otsustasime taktikat muuta. Heitnud kõrvale professionaalse ettevaatlikkuse, hakkas Borislav 
käituma nagu enesekindel debütant. Kohvikus ja restoranis istus ta inglase ja bulgaarlase lauale 
võimalikult lähedale ja kuulas hoolega, millest nad räägivad. Borislav loivas Wrighti järel 
kabareesse, ent jõudmata veel pääset lunastada, nägi, et Wright lahkub: ja läks samuti tema järel 
minema. Ta ilmus sellesse majja, kus Wright viibib iga päev mitu tundi. Seal võttis teda vastu turske 
jõmm, öeldes, et siin pole kontor, vaid eramaja, ja viskas Borislavi tänavale. Lühidalt- mu sõber 
toppis oma nina igale poole samasuguse osavuse ja graatsiaga nagu jõehobu portselanikaupluses, ja 
ühel õhtul nägin, et tal oli õnnestunud ikkagi tähelepanu äratada: mingi tüüp oli tal Piccadilly 
Circusest hotellini kannul nagu takjas. 

«Täna jälgiti sind,» ütlesin talle meie koduse raadioside vahendusel. 
«Viimaks ometi!» kostis Borislav. 

Jah, viimaks ometi. Kuid järgmisel hommikul ilmusid äkki tema hotelli kutsumata külalised ja 
hakkasid uksele prõmmima: 
«Tehke lahti! Politsei!» 
Ja kolm tundi hiljem tühjendas musta mantliga mees Doverisse suunduvas rongis tema pihta oma 
püstoli. 


«Tähelepanekud osutavad sellele, et Wrighti tegevuses pole määravaks mitte bisnis, vaid hoopis 
miski muu,» järeldab kindral. «Kõik kahtlused selles küsimuses hajutab täielikult asjaolu, et kahel 
korral on Borislavi elu kallale kiputud. Ilmselt püüdsite tungida sfääri, kuhu on pilguheitmine 
kategooriliselt keelatud. Muide, Borislav, me ei - saatnud teid sin na hoopiski mitte selleks, et te 
mitmesuguste tüüpide märklauaks saaksite. . .» 

Me istume sõbraga tumerohelistes nahktugitoolides tumerohelise kantseleikummipuu varjus ja 
püüame näole manada sõnatut kahetsust. Ma mäletan seda kummipuud veel sihukese kahe-kolme 
lehega võsuna, kuid nüüd alatub puu juba ammu voolitud laeni ja kasvab horisontaalselt vastasseina 
suunas. Ühesõnaga, tänuväärne materjal mõtisklusteks selle üle, kui kiiresti lendab aeg. 

Niisiis me vaikime. Märgates, et minu kätte on teab kust ilmunud sigaretipakk, lausub šeff: 
«Emil, jäta oma «BT» paki käkerdamine. Kui tahate end ära mürgitada, siis mürgitage.» 
«Mina olen tegelikult maha jätnud...» pomiseb Borislav, sirutades käe paki poole, «aga 
erandjuhtumil. . .» 


Ta oli tõepoolest suitsetamise maha jätnud, ma ei mäleta enam, mitmendat korda juba, minu 
päevane tubakatarbimine aga oli kasvanud kahelt pakilt kolmele, kuna üks neist pakkidest täielikult 
Borislavi erandjuhtumitele kulus. 

«Sealne keskkond on teadagi kriminaalne,» .tähendab mu sõber põlatud marki täie rinnaga sisse 
tõmmates. «Ja see lugu, kui sellel alust on, on vist samuti kriminaalne.» 

«Aga võib ka mittekriminaalne olla,» väidab kindral vastu. 

«Kus on garantii, et see on vaid kriminaalne?» 

«Säärane keskkond ei luba antud etapil teha teistsuguseid oletusi,» kaitseb Borislav visalt oma 
seisukohta. 

«Ja mis selle loo taga siis sinu arvates peitub?» küsib šeff ning vaatab talle otsa oma siniste 
silmadega; need on kindrali aukraadis mehe jaoks lausa sündsusetult sinised. 

«Võib-olla kavatsevad nad mingeid väärtasju Bulgaariast välja vedada,» lausub mu sõber. «Pešev 
ja Stancev on korra 

likud inimesed, kuid mõlemad on pärit tuntud kodanlaste perekondadest, valdavad keeli. Nad oleksid 
võinud aidata Wrightil sidemeid luua teiste samasuguste perekondadega ja aidata tal hankida 
väärtasju. . . kulda, ikoone. .. paljugi mis. . .» 

«See pole välistatud,» kehitab kindral õlgu, «kuid on väheusutav. Aga mida sina, Boev, arvad?» 
Ametialaselt minu poole pöördudes nimetab šeff mind perekonnanimega. 

«Vahest on siin tegu salakaubaga,» pomisen ma. 

«Missuguse salakaubaga?» 

«Näiteks narkootikumidega.» 

«Mis narkootikumid saavad .olla Bulgaarias?» 

«Mitte otseselt, vaid transiitkaubana. Siin võidakse ette valmistada kanalit nende toimetamiseks 
Lähis-Idast Läände.» 

«Narkootikumid. .. kuld...» kordab kindral justkui endamisi. 

Ilmselt pole ta meie hüpoteesidega rahul. Ega me ise ka rahul ole, aga kui ta oleks olnud meie 
nahas, oleks kümme päeva ringi kolanud igasuguste sulide ja pisigangsterite salaurgastes, poleks 
temagi uskunud, et niisugused tüübid suurt poliitilist operatsiooni ette valmistavad. 

«On olemas ka teine võimalus,» ütlen ma. «Milev kasutas lihtsalt Wrighti sõitu ära, et tema kaudu 
mingisugust informatsiooni koguda ja hiljem seda kellelegi müüa - selleks et hiilata oma šeffide ees 
või almuseid manguda.» 

«Väga võimalik,» noogutab kindral. «Aga siit järeldub, et Wright võttis ette teekonna Londonist 
Bulgaariasse ainult selleks, et siin suusatada ja Milevile teenet osutada.» 

Vastuväide. oli omal kohal. Kuid meil oli nii vähe informatsiooni, et vastuväite esitamine oli 
märksa lihtsam kui veeriva versiooni püstitamine. See oli ainus punkt, milles meil täielik üksmeel 
valitses. 

«Niimoodi ei saa me põrmugi targemaks,» teeb šeff kokkuvõtte. «Me vajame täpset informatsiooni, 
ja rikkalikul hulgal.» 

«Säärast informatsiooni võib saada vaid kohapeal,» tähendan ma. «Sellesse keskkonda tuleb keegi 
saata, muidü me jäämegi tiirutama lahtiste otste juurde nagu kass ümber palava pudru.» 

«Ei tea, kas asi on seda väärt, et sinna kedagi saata,» ütleb Borislav skeptiliselt. 
Kindral sammub vaikides edasi-tagasi kirjutuslaua juurest akna juurde, nagu mõõdaks vahemaad. 
Siis lausub ta: 

«On küll. Juba üksnes kallaletungid sinule tõendavad seda. Isegi kriminaalkurjategijad ei hakka 

tühistel põhjustel äärmisi abinõusid rakendama. Tähendab, siin pole tegemist tühiste asjadega. » 

Ta jääb vait ja hakkab jälle sammudega mõõtma vahemaad lauast aknani. Viimaks heidab pilgu 


minu poole, ja ma tean juba, mida ta ütleb. 

«Noh, Boev, mis oleks, kui saadaks õige sind? Lõppude lõpuks on see ju sinu ettepanek. Borislav 
jääb igal juhul mängust välja. Pole mõtet Bulgaariast Inglismaale märklauda välja panna. » 
«Emil kõlbab samuti märklauaks,» tähendab Borislav. 

«Loodame, et ta ei hakka seda omadust demonstreerima,» kostab šeff. «Kuigi igasugune teekond 
teadmatusesse...» 

Lauset lõpetamata astub ta akna alJa. Seejärel asume lähemalt arutama sõiduga seotud küsimusi: 
arutame läbi legendi. taktikalised käigud, sidepidamise ja igasugused üksikasjad, mis sõltuvad 
olukorrast ja selle võimalikest muutustest. 

Kahe tunni pärast jätan hüvasti ja astun tänavale. Valvemilitsionäär lööb käe mütsisirmi äärde, ma 
noogutan vastuseks ja mul vilksatab peast läbi - kui mitmes kord juba! - tobe mõte, et võib-olla 
väljun praegu viimast korda sellest uksest ja et teekond teadmatusesse osutub poole hinnaga 
teekonnaks, see tähendab sääraseks, kus tagasisõidupiletit polegi ette nähtud. 


Kui elu avara pilguga vaadata, siis võib ka raskes olukorras midagi lohutavat leida. Lohutav on 
näiteks seegi, et legendi kohaselt olen ma bulgaarlane, laevanduse töötaja, kes sõidab 
varustusülemana Bulgaaria kuivlaadungialusel. Kas pole tore sõita varakevadel merd mööda 
Burgasest Thamesi suudmeni? Võib nii palju kui süda lustib nautida Vahemere vaateid (ma ei hakka 
neile igavate kirjeldustega varju heitma), sest mu ametikohustused on kergete killast ja 
puhtformaalsed. Mul tekkisid meeskonnaliikmetega sõbralikud suhted ja ma võitsin autoriteeti kui 
mitte just varustuse valdkonnas, siis kaardimängus vähemalt. Aga ma kardan, et lahkumisel hajusid 
poistel need head muljed nagu suits. 

Me sisenesime Thamesi. Meie laev pidi jätma oma laadungi siia ja võtma peale uue lasti, millega 
läheb Põhjamerele, hoides kurssi Murmanskile. Mõnedele meie meeskonnaliikmetele, kes polnud 
lastimisega seotud, anti luba tutvuda Londoni tänavatedžungliga. Meid hoiatati, et peame olema 
baasis hiljemalt kahekümne nelja tunni pärast, kui me ei taha vanale heale Inglismaale jääda. 

Te vist juba aimasite, et tutvumine Londoniga algas Sohost, sest seal on ju. kõige tihedam džungel. 
Ausalt öeldes eelistanuks teine abi ja teised poisid minna Briti impeeriumi pealinna tsentrumisse, 
Oxford Streetile ja Regent Streetile, et 

heita pilku vaateakendele, saalivale rahvahulgale ja kõigele muule. Kuid mina leidsin järsku oma 
taskust üsna kenakese rahapataka, tegin ettepaneku põigata hakatuseks kuhugi kurku niisutama ning 
viisin kõik otse Sohosse, seejärel aga võttis asi sellise pöörde, et Londoni vaatamisväärsustega 
tutvumine läks meil sootuks meelest. 

See oli eeskätt minu süü, sest ma kukkusin jooma. Nagu viimane lakkekrants, totralt ja 
ohjeldamatult, justkui oleksin otsustanud tasa teha kõik laeval oldud «kuivad päevad»; vahetan jooke 
ja kõrtse ning vean endaga kaasa poisse, kes asjatult püüavad mulle mõistust pähe panna. Aga kuidas 
ma ka ei skandaalitse ega torma ühest kõrtsist teise, tiirleme kogu aeg ühe teatud tänava ümber, sest 
et päise päeva ajal pummeldav kärarikas meremeeste kamp äratab tähelepanu ja jääb meelde isegi 
Sohos, ja seda ma just vajangi, et mind tähele pandaks ning meeles peetaks. 

Pillerkaar saavutab haripunkti õhtul, öösel aga algavad ebameeldivused, sest meie baasi on palju 
maad, kuid koidikul peab olema sadamas, ja poisid püüavad seda mulle meeleheitlikult selgeks teha 
ja üldse kuidagimoodi aru pähe panna, ent ma korrutan aina, et aega on, et aega jätkub kõigeks, et 
töö pole jänes, kes eest ära jookseb, ja ega veel üks pitsike kellelegi paha tee, ja kui nad jõuga 
püüavad mind järjekordsest urkast ära viia, rabelen lahti ning teen vehkat, kuid ikkagi tollesama 
tänava suunas. 

Mu tublid semud hakkavad mind otsima, nad mööduvad pimedast trepikojast, kus ma end varjan, 
ning ma kuulen selgesti nende hääli: 


«Mis see küll talle järsku sisse läks. . .» ütleb üks. 
«Joomatuurid, mis muud,» kostab teine abi. «Nendega on ju alati nõnda. . .» 

Ühesõnaga, nad tiirutavad veel mõnda aega selles kvartalis, siis aga jõuavad nähtavasti ikkagi 
otsusele, et tuleb minna — kui mind ei ole, siis ilma minuta — õigeks ajaks laevale; eks laeva 
komandant otsusta, kas hiivata ankur või tulla kogu meeskonnaga veel mind otsima. See oli minulegi 
teada, et küsimuse otsustab komandant, ainuke inimene laevas, kes minu plaanidega osaliselt kursis. 


ok 


Pigem unetust ööst kui rohkest alkoholipruukimisest töntsi pilguga vaatan ma noort leedit, kes on 
oma seelikusaba kõrgele tõstnud, et demonstreerida mulle oma pikki, võrksukkades jalgu. See leedi 
on maalitud eredate värvidega afišne, millel on selgitav kiri: «Remmoni revüübaar». 

Sel hommikutunnil on kitsukeses kohvikus vaikne, külastajaid on vähe, ei ulu 
automaatplaadimängija ning leti ääres ei tungle mehed guinnessikannudega; guinness, kõrvetatud 
suhkru kõrvalmaitsega tume õlu, on inglaste armastatumaid keelekasteid, eriti just lihtrahva hulgas. 
Kohvik aslib sellesama tänava nurgal, mis nii visalt mu tähelepanu köidab; me käisime juba eilegi 
siin, tõsi jküll, olime väga lühikest aega, viskasime paar klaasikest hinge alla ja läksime edasi. 
Hommikueine aeg sai läbi. Kaks kelnerit puhastavad hoolega vaskset letti, šeff istub kassas ja 
kontrollib arveid.. Vitriini kõrval asuvas lauas istuvad guinnessikannude taga kolm meest, nende 
tähelepanu on köitnud hommikune «Daily Mirror». Ja pimedas nurgas istun mina klaasi viskiga 
rusutud meeleolus, nagu iga teinegi pohmeluses joomasõber. 
Sel ajal kui ma nüril pilgul vaatan afišile eredate värvidega võõbatud leedit, astub minu juurde 
elus leedi. Samuti kaunikesti võõbatud. 
«Mu suurel poisul on vist igav?» pärib ta. Hääle järgi otsustades vajab täna kurk hommikuti tublisti 
õlitamist. 
Raputan apaatselt pead. 
«E-e-ei ... ta lahutab meelt. . .» 
«Viskiga?» 
«Ja soodaga,» lisan tõtlikult, et oma tegevusele kombelisemat varjundit anda. 
«Originaalne mõte,» leiab mu vestluskaaslane. «Kuigi te olete millegipärast vara peale hakanud.» 
Seda öeldes võtab ta mu lauas sundimatult istet ja kutsub kelneri sellesama kähiseva häälega: 
«Davy, üks šoti viski, mu poisu!» 
Ning seejärel kuulutab: 
«Teie kulul, kui teil midagi selle vastu ei ole.» 
«Ei maksa olla väiklased,» heidan ma suuremeelselt. 
Nende sõnade toon ei jää mu daamil ilmselt märkamatuks; vähem kui tunni ajaga kummutab ta veel 
kolm portsjonit šoti viskit, pausid aga täidab küsimustega, mis viivad tutvumisele. 
«Ma olen teid vist juba kusagil näinud,» ütleb ta, kinkides mulle oma suure, paksult võõbatud 
suuga sümpaatiat äratava naeratuse. 
«Väga võimalik,» ühman igavlevalt oma klaasi. 
«Jajah, ma nägin teid eile «Kuldlõvis» .. . praegu tuli meelde. Te olite vist mingite meremeeste 
pundiga ja tegite õudset kära. » 
«Väga võimalik,» kordan ja rüüpan lonksu. «Pole mõtet juua, kui kära ei tee.» 


«Kas te ise olete meremees või midagi taolist?» 

"<Jah, midagi taolist.» «Ja mis rahvusest?» 
«Bulgaarlane. » 
«Bulgaarlane? ... Ah jaa, see on Balkanil,» ütleb mu daam, olles rahul, et saab hiilata oma 
teadmistega geograafiast. Tuletan Davyle veel kord meelde, et tema klaas on tühi, jätkab ta küsitlust: 
«Ja kus on siis teie laev?» 
«Merel.» 
«Tõsi või? Aga mina arvasin, et Hyde Parkis!» 
«Ta an öelda: avamerel.» 
«Ja miks siis teie kaldal olete?» 
«Mind hüljati... jäeti siia üksi... maani täis... Sõbrad, nagu nad endid nimetavad. . .» 
«Vaeseke!» lausub ta kaastundlikult, võttes Davy käest järjekordse portsjoni šoti viskit. Järsku taipab 
ta küsida: «Mida te nüüd peale hakkate?» 
«Jään ootama, mida siis veel.» 
«Mida ootama?» 
«Laeva muidugi. Ega ta ju põhja lähe. Kolme-nelja nädala pärast tuleb Londonisse tagasi, ei ta kao 
kuhugi.» 
«Noh, kolm-neli nädalat pole veel hirmus. Kuna teil on raha...» 

«Raha ei jätku mul kuigi kauaks,» ütlen ma, riskides oma vestluskaaslasele pettumust valmistada. 
«Tuleb hakata tööd otsima. . .» 

Mu daam on nähtavasti valmis samasugust riskantset sammu astuma, sest ta pahvatab kohe: 
«Tööd, siin? Otsige, võib-olla leiategi. Kuid palju usutavam on, et te surete nälga.» 

«Eks ma siis suregil Kui midagi ei leia, pöördun saatkonna poole. Meil on siin saatkond.» 
«Seda võib juba arvestada,» noogutab mu vestluskaaslane ja sirutab käe mu sigarettide poole. 

Ma klõpsutan välgumihklit ja panen samuti suitsu ette. Me vaikime, olles ühtmoodi rahul: tema 
sellega, et sai vajalikku informatsiooni mina. aga sellega, et mu ankeediga on selleks korraks kõik. 
Kuid tal on veel küsimusi: 

«Kas teil ikka jätkub raha paariks-kolmeks päevaks?» 

«Oo jaa, jätkub muidugi.» . 

«Ja paariks-kolmeks šoti viskiks?» 

«Muidugi. Ei maksa häbeneda.» 

Ta ei mõtlegi häbeneda. Timmib viskit lõunani, mil kohvik täitub külastajaist, ja ka hiljem, kui saal 
tühjeneb ja me kahekesi jääme. Tõmmanud joone alla mu ankeedile, asub ta üldist laadi teemade 
juurde, väites, et tegelikult polegi elu nii halb, 

siis aga leiab, et elu on ikkagi täielik mõttetus. Niisugused teemad nõuairad tõsist süvenemist ja 
mõningal määral filosoofilist meelelaadi, see aga ei takista tal iga viieteistkümne minuti taga 
lausumast: «Davy, mu poisu, kas sa ei näe, mu klaas on tühi!»; aeg-ajalt näitab ta üles hoolitsust 
minu klsasi .suhtes, aga ma ei jõua temaga sammu pidada, ja polegi siin midagi imestada, sest mind 
vaevab ju kassiahastus. 

Nagu võiski oodata, otsustab daam lõpuks jututeemat vahetada, minna üldiselt teemalt - «mis on 
elu» - konkreetse, kuid niisama tähtsa teema juurde - «mis on armastus» -, sest mis inimesel ikka üle 
jääb selles vastikus maailmas peale armastuse. Sel puhul pihib ta mulle neitsiliku häbelikkuse var- 
jundiga, et ma tegelikult polegi talle antipaatne, asi on isegi vastupidi, kuid see ei tähenda veel 
midagi ning ma ei tohi endast teab mida arvata; tal on sõber, kellega tal on väga tõsised suhted, ja 
kui mulle on langenud osaks õnn temaga tutvuda ja me nüüd ühes lauas istume, siis ainuüksi 
sellepärast, et see sõber on sõitnud parajasti Londonist ära teadmata kuhu ja teadmata misasjus. 

Kell saab varsti juba viis, aga ma polegi nii purjus, nagu paistab, ja näen väga hästi, et see daam, 
kelle lauas ma istun (ta väidab juba, et mina tulin tema lauda, aga mitte vastupidi), üks nenidest 


naistest, keda võib kohata igas keskmise 

kategooria salaurkas, kelle ilu on vaieldav ja noorus kaheldav, kelle tualett kannab odava šiki 
pitserit ja kelle nägu on võõbatud ilmse taotlusega näida süütu, arvab nähtavasti, et Balkani 
met>ikud asukad hindavad säherdusi naisi eriti 
kõrgelt. 

Kell saab varsti juba viis, aga mu vestluskaaslane korrutab endiselt üht ja sama: temal on 
meesterahvas, kellega tal on väga lähedased suhted, kes on peaaegu ta abikaasa, kuid minu õnneks ei 
ole teda praegu Londonis; millegipärast hakkasin ma temale esimesest pilgust meeldima, kuigi olen 
vastikult purjus, aga olgugi et ma temale meeldin, ei anna see veel mulle õigust mõelda teab mida. 
Oleks täiesti vale arvata, et tema on. üks niisugustst, ainult selle põhjal, et ta nõustus mind oma lauda 
võtma ja jooma pitsikese koos minuga; meie ootamatu ja kiire tutvtinine sai teoks vaid seetõttu, et 
ma hakkasin talle meeldima mingil arusaamatul põhjusel, kuigi ma, omavahel öeldes, endas midagi 
erilist ei kujuta, liiatigi purjuspäi. Ühesõnaga, see daam püüab mind iga hinna eest veenda, et ta ei 
ole tänavaiüdruk, ja ma teen suuremeelselt näo, et ma teda usun, kuigi sel juhul, kui tema ei ole 
tänavatüdruk, olen mina Canterbury piapiiskop või koguni Rooma paavst. 

«Peaks ankru hiivama,» arvan ma ebalevalt, kui kellaosuti viiel peatub. 

«Mispärast?» küsib daam süütult. 
«Ma tahan magada.» 

Ta võtab neid tavalisi sõnu otsese vihjena lihalikele naudingutele ja tuletab mulle jälle meelde, et 
tal on noormees, teatud mõttes isegi abikaasa, seejärel aga tunnistab ta mulle vastu tahtmist, et ma 
millegipärast ikkagi meeldin talle ja et ainu t seetõttu ta võib-olla nõustuks lubama endale mõningat 
intiimsust - kes see tänapäeval seda endale ei luba -, kuid ainult ilma igasugustesse liialdustesse ja 
loomuvastasustesse kaldumata, ja muidugi sel tingimusel, et ma ennast viisakalt üleval pean, nii 
nagu üks korralik inimene kunagi, aga see tähendab, et kas ma ei annaks talle pisut raha - muidugi 
laenuks («Ainult. ärge arvake-, et jutt on taksist või millestki taolisest!»); lihtsalt tal läheb raha 
«tarvis, sest tema sõber on sõitnud väga pakilise asja pärast ootamatult Liverpooli. 

Ja alles seejärel, kui ta oli nende lõplike selgitustega maha saanud, mina aga maksnud arved 
(«Kuna te olete juba oma rahatasku välja võtnud, mu poisu, siis ei teeks paha, kui te annate mulle 
kohe kätte need minu kakskümmend naela!»), lahkume lõpuks kohvikust ja tuleme välja värske õhu 
kätte. 

Tema nimi on Kate, kui uskuda kelnerit, kes oli just nõnda tema poole pöördunud mitte just 
aupakliku familiaarsusega. Tema nimi on Kate ja ta elab siinsamas lähedal, täpsemalt öeldes - 
sellesama tänava teises otsas asuvas väikeses hotellis. Igatahes viib ta mind sinna, ning me, olles 
möödunud administraatori. klaasaknakesest; läheme teisele korrusele ja astume tuppa, mille akendel 
on rullkardinad tihedasti ees ja sumbunud õhk lõhnab odavast kölniveest. Kate keerab lülitit. 

Voodi! Viimaks ometi! Ebakindlal sammul astun oma unelmate objekti juurde ja sirutan end 
kunstsiidist voodikattel õndsalikult välja. 

«Te oleksite võinud vähemalt saapad jalast võtta, mu poisu,» 'märgib daam imestusväärse 
tähelepanelikkusega, kui arvestada, missugusel hulgal kangemat kraami on ta ära joonud. 
«Ei maksa olla väiklased!» lausun ma. 

Pealetükkiv uni mässib mind rammestusse, segades jälgimast algava striptiisi üksikasju. See on 
võib-olla paremgi; musta pitsilise pesu alt paistma hakkav juba närbuma kippuv ihu ei ole just eriti 
meeliköitev. 

«Loodan, et teil pole mõnda haigust. ...» kostab kusagilt kaugelt hääl, mis tublisti õlitamist vajaks. 
«Kate. .. ma tahan magada...» püüan teemat vahetada. 

«Seda ma arvasingi, et olete kalduvustega,» ütleb Kate etteheitvalt. «Sel ajal kui ma lahti riietusin, 
Jõllitasite, nüüd aga - «tahan magada». . .» 


Jah, ma tahan magada. Kuid uinuda mul ei õnnestu. Daami 

viimaste sõnade ajal tormavad sisse uksest, mis millegipärarast pole lukus, kaks tursket selli. 
«Oota sa, raisk!» röögib üks meestest. «Vaata, Tom! Kas sa näe, mis tükke see reo teeb! Vaata, 
Tom, ja pane kõrva taha!» 

Hea, et uni polnud võimust võtnud. Hüppan voodist üles, kuid langen kohe asemele tagasi, 
sattudes raevutseva tundmatu jõmni rusikia otsa. 

«Ära puutu teda, Peter,» protesteerib Kate arglikult. «Meie vahel pole olnud midagi sellist, et. . .» 
Minu poolalasti kaitsjanna seisab keset tuba paigale tardununa ja tema sõnad ei ole kuigi veenvad, 
liiati ei kuulagi keegi teda. Peter kummardub voodi poole ja mul õnnestub virutada talle jalaga otse 
vastu nägu. Masinlikult kobab ta katkist huult, mina aga löön talle samal ajal jalaga kõhtu. 
Mõningane peataolek vastase; leeris võimaldab mul külalislahkusetust voodist üles hüpata. 

Samal silmapilgul aga põrkan vastu Tomi rusikat, vägevat rusikat, mis paiskab mind seina äärde, 
kus seisab tool. Järgmisel hetkel puruneb tool vastu Tomi pead, mis on paraku niiisama kõva kui 
tema rusikas. Tom lööb vankuma, aga jääb jalgadele. Seevastu mina lendan põrandale, kuna mu 
pealage on puudutanud mingi kõva ese - Peter on jälle võitlusvõimeline 

Järgnevaid üksikasju ei hakka ma kirjeldama, et vältida madalate kirgede lõkkelelöömist. 
Tagajärjetult teen mitmel korral katset ennast põrandalt üles ajada: kuhu ma ennast ka ei pööraks, 
igal pool ootab mind jalahoop. Kõige viimane neist oli vist kõige tugevam ja tabas mind otse pähe. 
Arvatavasti. Täpselt ei oska öelda, sest kaotasin teadvuse. 

Kui palju aega möödus ja mis minuga juhtus enne seda, kui ma meelemärkusele tulin, sellest 
kõigest pole mul õrna aimugi. Esimene mõte:kui see metsik valu tähendab elu, siis küll elada ei tasu. 
Valu jaguneb ebaühtlaselt üle kogu keha, kuid lõviosa valust võtab endale pea. 

Teine mõte: toas on millegipärast külm ja tugev tuuletõmbus. Möödub tükk aega, enne kui ma 
silmad avan ja näen, et leban tänaval, valgustamata kõnniteel. Täpsemalt öeldes ei ava ma mõlemat 
silma, vaid üheainsa - rohkemaks pole ma sel hetkel suuteline. 

Kolmas, kõige ebameeldivam mõte (suuremad ebameeldivused serveerib elu alati lõpus, 
desserdiks): kui ma kohutavat valu alla surudes; ja suurivaevu oma verist suud ja hambaid kokku 
pigistades käsi liigutan ja taskute sisu kontrollin,. ilmneb, et need on tühjaks tehtud. Jumala tühjaks. 

Laskun jälle külmale kõnniteele, sest käte vaevalised liigutused on röövinud; kogu mu jõu, sest 
mu peas pöörleb karus- 

selt ja sest et viimane avastus on mind rabanud nagu löök solaarpleksusesse. Kümne sammu 
kaugusel langeb kolme meetri kauguselt kõnniteele tänavalaterna ükskõikne valgus. Ma laman ja 
vaatan seda läbi poolsuletud laugude. Fluorestsentsvalguse kiired on nagu ilge ämbliku hiiglaslikud 
tundlad.. Nad sirutuvad halastamatult minu poole, et mind oma- haardesse võtta ja mu keha laiaks 
litsuda. 

Sellisena, vaeseomaks pekstuna, puupaljaks röövituna ja kõigist okumentidest ilma jäetuna alustan 
ma uues kohas uut elu. 


Teine peatükk 


«Vaeseke on lausa biifsteegiks tehtud;» kuulen ma nagu läbi une kõrgel enda kohal hirmus kähisevat 
häält; võiks arvata, et see on Kate, kuid hääl on mehe oma: 

«Ei siin ole enam pikka pidu - surnukuuris on tema koht,» lausub keegi teine. 

«Teda peaks siit ära koristama, AL,» arvab esimene. «Patt oleks jätta inimest tänavale.» 


«Las lesib,» kostab teine. «Tema koht on surnuküuris.» 

«Ei, ta tuleb siiski üles korjata,» otsustab esimene pärast mõningat pausi. «Viige ta alla. Ja katsuge 
teda lappida.» 

«Nagu käsite; mr. Drake,» nõustub teine. 

Ma ei tea, mida see «alla» tähendab, kuid tunnen, kuidas kellegi tugevad käed mu hõlpsasti üles 
tõstavad nagu sületäie puid ja kuhugi viivad. Ainult et puud midagi ei tunne, mina aga kaotan võõra 
inimese jõhkrate käte raputusest jälle teadvuse. 

Järgnevast mäletan ma vaid mingit pimeduse ja valguse vaheldumist, kusjuures pimedusehetked 
olid märksa meeldivamad: nad toovad unustust, samal ajal kui valgusehetked on tulvil kõrvetavat 
valu. See valu on ilmselt seotud minu ravimisega, sest tunnen, kuidas. keew. mu haavu peseb ja 
mähiseid teeb, aga see oli ikkagi valu. 

Kui ma lõplikult meelemärkusele tulen, on päevaaeg. Ma ei tea täpselt, mis päev on, aga seda tean 
kindlasti, et on päevaaeg, sest laealusest aknakesest langeb tuppa lai kiirtevihk, nii nagu 
projektsiooniaparaadi valgus pimedas kinosaalis. Tõsi küll, see ruum siin ei sarnane põrmugi 
kinosaaliga, kui mitte arvestada poolhämarust. Pigem võiks seda ruumi pidada mingiks pugerikuks. 
Peaaegu kogu ubriku võtavad enda alla vedrumadrats, millel ma laman, ja kaks meest, kes on minu 
kohale kummardunud. 

See paar ei sarnane halastajavendadega. Liiati on nende näoilme, eritii kui vaadata madratsilt alt 
üles, lausa ähvardav. Nad on kasvult vastandlikud, kuid mõlemad on turjakad ning ühesuguste 
laupade ja võimsate lõuapäradega, ja kaks paari väikesi tumedaid silmi jälgivad mind ühesuguse 
külma uudishimuga. 

«Paistab, et ta on viksist välja ujunud,» konstateerib pikem. 
«Aitab tal küll vedelemisest,» kostab lühem. «Muidu läheb liiga rasva.» 
«Las läheb, Bob,» märgib pikk suuremeelselt. «Kui paksuks ta ka ei läheks, niikuinii pole seda 
kauaks.» 

«Ei, sellise režiimi peal läheb ta hirmus 
laisaks,» väidab jäss vastu. 

Nad vaidletad veel põrmuke aega selle üle, kas oleks õigem ajada mind maast lahti või lasta 
rasvuda, kuid nende hääled nõrgenevad ja ma mattun jälle pimedusse ja teadvusetusse või, nagu siin 
öeldakse, viksi sisse. 

Kui ma uuesti ümbrust märkama hakkan, on jälle päevaaeg, ent ma ei taipa, kas on sama päev või 
järgmine. Vist ikkagi järgmine, sest ma saan juba mõlemat silma lahti teha ja valu on vähemaksl 
jäänud. Olen üksi, ja see on samuti meeldiv. 

Madratsi kõrval põrandal on piimapudel, piim aitab mul kustutada nälga ga janu, seejärel pistan 
käe suitsumehe masinliku liigutusega oma pintsakutaskusse (pintsak on visatud mu päitsisse), ning 
alles nüüd turgatab mulle pähe, et olen. ilma mitte ainult sigarettidest, vaid ka passist. 

«Meil on siin saatkond,» olin ma hiljuti uhkelt ütelnud ühele daamile. Öige mis õige, saatkond on 
olemas. Aga mind tema jaoks ei eksisteeri. Ma pean tegutsema ise - kuidas suudan, kuivõrd suudan 
ja kui suudan. Jah, sissekukkumise ja surmaohu puhuks on mulolemas väljapääs, üksainsam. Mui- 
dugi sel juhul, kui mul õnnestub õigel ajal selleni jõuda. 

Aga kui ei õnnestu? Lähen koju tagasi. ja ütlen: ma loobusin. Mind peksti vaeseomaks, ja ma 
tunnistasin end võidetuks. Mu pass vehiti sisse, ja ma alistusin. 

Mulle haiglapalatit asendava ubriku uks kääksub läbilõikavalt. Lävele ilmub pikakasvuline Al. 

«Ah te suvatsesite silmad lahti teha? Sel juhul olge hea ja tõuske üles. Kui te olete puhtuse austaja, 
siis võite end üle loputada, pesunõu on koridoris. Ja palun kiiremini, šeff ootab teid.» 

Ma proovini tõusta ja oma imestuseks ajangi end püsti, kuigi läbi häda. See on juba saavutus. 
Pimedat koridori valgustab ähmane elekttipirn ja pesunõu kohal ripub mõranenud peegel; selles 


kohatus luksusesemes näen ma oma sihverplaati. Peaasi, et ma ennast ära tunnen, see on veel üks 
saavutus, seda 

enam et passi mul ei ole ja peeglikujutist pole millegagi võrrelda. Ma tunnen end ära põhiliselt nina 
järgi: mingi ime tõttu pole see üldse kannatada saanud, kuigi nina on näos üks kergemini 
tabatavamaid kohti, ülejäänud osa pildist koosneb muhkudest, sinistest laikudest ja marrastustest. 
Raskeid vigastus pole märgata. 

Sedasama võib vist öelda ka teiste kehaosade kohta, kuigi nad teevad valu. Kui käed sõna 
kuulavad ja jalad kannavad, siis järelikult elame veel. Sellest mõttest julgust saanud, loputan näo üle, 
kuivatan kaltsusse, mis pesunõu kõrval naela otsas ripub, ja lähen mööda betoontreppi selle 
mehekolaka saatel üles. 

«Jätkake samas vaimus,» käsib AI, kui ma esimese korruse trepimademel kõhklevait peatun. 

Lähen teisele korrusele. 

«Seiske siin! Oodake!» 

Kitsas esikus, mida valgustab vanaaegne pronksist kroonlühter, on ainult kaks ust. AI paotab ühe 
neist, pistab pea sisse ja ütleb midagi. SIis avab ukse laiemalt ja kähvab mulle: «Tulge! » 

Ma astun avarasse ruumi, mille hubasus torkab eriti silma pärast armetut trepikoda ja esikut. Siin on 
massiivne Victoria stiilis mööbel, diivan ja tugitoolid, mis polsterdatud tubakavärvi plüüsiga, sellega 
ühes toonis on siidtapeedid, suur pärsia vaip ja muu selles laadis. Aga mind ei huvita sisustuse üksik- 
asjad, vaid kabineti peremees, kes seisab marmorkamina kõrval, kus leegitsevad kunstlikud söed - 
igav plastmassist imitatsioon, seestpoolt valgustatud tavalisest elektripirnist. 

Kamin on suurepäraseks täienduseks selle kõrval seisvale härrale või, kui soovite, see härra on 
õnnelikuks täienduseks kaminale. Tema pea uhkab kuumust: ruuged roostevarjundiga kiharad, 
millest paistab valkjaid niite, ruuged roostevarjundiga lopsakad bakid ja lõkendav nägu, mille 
keskele on keegi kleepinud väheldase, kuid lausa kärtspunase nina, mis meenutab hõõguvat 
söetükki. Selle ergava maastiku taustal moodustavad terava kontrasti pisikesed vilavad jäised 
helesinišed silmad, mis kombivad mind uurivlt. 

«Te ikkagi siis ärkasite ellu!» lausub see mees, kui on oma takseerimise lõpetanud. 

Toon on tal heasüdamlik — kuivõrd võib üldse olla heasüdamlik lõvi möirgamine. 

«Paistab, et see olete teie, keda ma tänama pean.» 

«Küllap vist. Kuigi mina tänu ei igatse. Peab ütlema, teist tehti päris korralik klops.» 

Kabineti peremees näib hoidvat oma hõõgust üleval üsnagi banaalse kütusega: ta võtab kirjutuslaualt 
kõrge kristallklaasi, 

kuhu on valatud kahe sõrme jagu kuldset vedelikku, rüüpab sõõmu ja alles pärast seda küsib: 
«Aga mis siis teiega õieti juhtus?» Ma kehitan õlgu. 

«Mitte midagi erilist. Niipalju kui ma tänavatüdrukutest, aru saan, meelitati mind kõige 
lihtlabasemasse lõksu. Peibutis lollidele, ja selleks lolliks osutusin mina. Peksti läbi, rööviti paljaks 
ja heideti tänavale.» 

«Paha lugu,» noogutab mu peremees. Võtab vestitaskus pika sigari ja hakkab tsellofaani selle 
ümbert hoolikalt lahti harutama. 

«Pole midagi hirmsat,» ühman ma üleolevalt. «Ainuke asi, mida ma taga nutan, on pass.» 
Punapea rebib pilgu sigarilt lahti. 

«Teilt võeti ka pass ära?» 

Ma noogutan. 

«Kellele võis seda vaja minna?» 
«Pole aimugi.» 


Lühikeste lihavate sõrmedega kougib ta vestitaskust miniatuursed käärid ja lõikab sigariotsa 
hoolikalt ära. Seejärel paneb käärid tagasi, võtab laualt massiivse hõbedase välgumihkli ja popsutab 
keskendunult sigari põlema. Siis puhub mulle näkku tiheda suitsujoa ning küsib: 
«Ja mis teil passi oli kirjutatud?» 
«Nimi - Petar Kolev, rahvus - bulgaarlane, tegevusala - laeva majandusjuhataja ja nii edasi. Numbri 
olen ma vist unustanud. » 

«Number pole nii väga oluline,» vehib punapea hooLetult suitseva sigariga. «Te pole ju number, 
kulla mees, vaid inimene!» 
Ja pärast neid sõnu märkab järsku: 
«Istuge ometi!» 
Ma istun lähimale tugitoolile ja tunnen, kuidas mu jalad värisevad, aga punapea pakub: 
«Soovite ehk lonksu viskit hingekosutuseks?» 
Seejuures vajutab ta arvatavasti kellanupule, mis on lauda monteeritud, sest samal hetkel tormavad 
kabinetti AI ja Bob. Need sellid arvasid ilmselt, et peremees ja võõras on ägedalt riidu läinud, kuid 
toas valitseb rahu ja vaikus ning nad tarduvad süngelt lävele paigale, käed rusikas. 

«Tooge midagi joodavat!» käsib punapea. «Kõike tuleb teile meelde tuletada!» 

AI lükkab kabinetti serveerimislaua, peremees teeb käega hooletu liigutuse, mis peab tähendama: 
«Keri minema!», võtab tugitoolis mugava asendi ja haarab pudeli. 
«Tavaliselt ei luba ma endale rohkem kui kahe sõrme jagu 

viskit tunnis:» selgitab ta. «Püüan täita selle tüütu seisuse arstide - ettekirjutusi. Kuid mingite 
ettekirjutuste pärast ei või ma ju külalise vastu lugupidamatust üles näidata! Mis parata, iseloom on 
niisugune!» 

Ma võtan vastu klaasi, kuhu peremees on oma käega visanud kaks jääkuubikut, rüüpan julguse 
saamiseks, tubli sõõmu ja tunn-n millestki hirmus suurt puudust. 

«Kas teil ei leidu sigarette?» 
«Muidugi leidub, mu sõber, kuidas ma selle peale ei tulnud.. .» 

Ta võtab serveerimislaua alumiselt riiulilt raske oonükslaeka, mis on sigarette täis, ja läheb isegi 
lauajuurde välgumihklit tooma. Ma tõmban sügava mahvi ja tunnen, et neetud mürk hakkab 
mõjuma soodsalt mu kurnatud organismile. 

«Nii et bulgaarlane?» ütleb peremees hajameelselt, tema pilk on peatunud suitseval sigariotsal. 
«Bulgaarlane,» nendin ma. 

«Ja kuidas te Londonisse sattusite?» 

Mul tuleb jutustada talle lühidalt, kuidas ma jooma kukkusin. 

«Mnjaa-a. ..» kõmistab punapea. «Nii et laev läks minema, aga teie jäite siia. Miks? Kas te nii 
hirmsasti tahtsite või? .. .» 

«Mul tulid joomatuurid,» ütlen ja võtan oma klaasi. «Ma joon harva, aga mõnikord ei saa ma pidama 
ja... ja kõik siin.» 

«Sellepärast tulebki juua regulaarselt,» loeb punapea mulle moraali. «Inimene on sama mis masin, 
ta vajab rütmi. Vastasel korral, sõbrake, juhtub avarii.» 

«See juba juhtuski.» 

«Ja mis nüüd edasi saab?» 

Ma kehitan. vaikides õlgu. 

«Kuid te olete vist mõelnud mingisugusele väljapääsule olukorrast?» 

«Mõtled sa küll, kui pea lõhub valutada.» 

«Ja ikkagi?» käib punapea visalt peale ja vaatab mulle otsa oma külmade helesiniste silmadega. 
«Tuleb vist otsida telefoniraamatust üles saatkonna aadress ja minna sinna.» , 

«See on ka väljapääs,» noogutab punapea. «Ainult et kui teid sealt välja ei visata.» 


«Miks siis välja visatakse?» 

«Kes te siis õigupoolest olete? Teie diplomaatide asemel viskaksin mina teid kindlasti välja. 
Inimene, kel puuduvad dokuwendid, säärane tundmatu tüüp. . .» 

«Kuid on ju võimalik kindlaks teha, kes ma olen.» 
«Jah, kui kellelgi on tahtmist teie peale aega raisata. Ja kuigi tehakse kindlaks, mispoolest see 
targem on? Teid võe- 

takse pihtide vahele: te ei läinud laevale tagasi, jäite omavoliliselt välismaale. . .» 

«Teil on õigus,» ohkan ma. «Kuid kahjuks pole mul teist väljapääsu. Mõtlesin, et leian mingi 
tööotsa ja ootan ära, millal laev tagasi tuleb. Aga nüüd tean, et tööd leida on siin väga raske. Ja 
tänavapühkijaks minna pole ausalt öelda tahtmist.» 

«Isegi kui väga sooviksite, ei lähe see teil korda. Vabu kohti ei ole.» 

«Näete siis,» ütlen kurvalt. 

Ja et kas või osaliseltki oma endist meelekindlust tagasi saada, panen uue suitsu ette. Peremees 
vaikib ja vaatab kord oma lühenevat sigariotsa, kord minu nägu. Oma lõõmavale välimusele 
vaatamata paistab ta olevat üsnagi tasakaalukas inimene. Tema nägu kiirgab rahu, midagi keskmist 
heasüdamliku unisuse ja heasüdamliku otsekohesuse vahel. Ta kannab inglise ärimehe 
traditsioonilist riietust: seljas on tal must pintsak ja jalas hallitriibulised püksid. Laskunud tugitooli 
seljatoele läntsakile, vaatab ta mind mõtlikult, meenutades seejuures heasüdamlikku vanapapit, kes 
oma ligimese saatuse pärast muret tunneb. 

«Tegelikult võin mina teile kogunisti midagi pakkuda,» lausu b ta. 
«See oleks teie poolt ülim suuremeelsus. Kord te mu juba päästsite. . .» 

«Siinsamas lähedal on mul kolm asutust,» jätkab mu vestluskaaslane kiirustamata, justkui valjusti 
mõtiskledes. «Teid väljaviskajaks panna ma muidugi ei kavatse... mis väljaviskaja te olete, kui te ise 
ei löö, vaid teid lüüakse. .. Kelneriks te samuti ei kõlba. See töö on meil usaldatud õrnema soo 
hoolde - kaunilt voolitud puusad, kõrge rind ja kõik muu, mis teil, kuivõrd ma otsustada võin, 
puudub. . .» 

Ta jääb vait. Vaikin samuti, sest vastu vaielda oleks kohatu, eriti viimase punkti osas. 

«Jääb üle uksehoidja koht. Kindlat palka ma muidugi ei luba... Kuid te saate eluaseme, millega te 
viimase kolme päeva jooksul vist juba harjusite, tasuta toidu, vormirõivastuse firma kulul, ja kui 
oskate klientidele meelepärane olla, siis on teil ka taskuraha. » 

Kuulan kannatlikult ja suitsetan vaikides. Ta küsib: 

«Noh, mis te selle peale kostate?» 

«Ma olen liigutatud teie suuremeelsusest, kuid ma vist ikkagi riskin pöörduda saatkonna poole.» 
Punapea vaatab mulle imestades otsa ja ülimat rahu säilitades tunneb huvi: 

«Kas te kujutate ka seda endale ette?» 

«Üldsegi mitte,» ütlen ma tõtlikult. «Ma ei hakka teie aega 

raiskama intiimsete üksikasjadega; kuid ettekujutuse osas on mul alati puudujääke olnud.» 
«Mida te ometi ootate? Et ma pakun teile direktori kohta? Või minu enda kohta?» 

«Nii nõudlik ma ka ei ole. Kuid uksehoidjaks ei kavatse ma hakata - kas või juba sellepärast, et ei 
taha oma kadunud ema hingerahu rikkuda.» 

«Kas arvate, et majandusjuhataja on uksehoidjast palju kõrgemal?» 

«Just nimelt. Need on jällegi intiimsed üksikasjad, kuid lubage teile teatavaks teha, et mul on 
kõrgem haridus ja ma oskan kolme keelt, mistõttu uksehoidjaks ei lähe ma isegi mitte teie juurde, 


hoolimata kogu oma tänulikkusest.» 

«Jätke silmakirjatsemine,» lausub punapea ikka niisama rahulikult, «ma juba ütlesin, et ma tänu ei 
vaja. Kuid te esinete liigse aplombiga, mis ei ole teie seisuse kohane.» 

«Te tõukate mind kogu aeg endast rääkima. Varustusülemaks läksin ma sellepärast, et arukas 
inimene võib niisugusel ametikohal teenida rohkem kui mõni professor või, ütleme, kabaree 
direktor.» 

«Saan aru, sõber, saan aru,» noogutab peremees. «Ausalt öeldes, ma taipasin kohe, et kuigi te 
kakelda ei oska, olete andekas mõnel teisel alal. Aga ma ei saa pakkuda teile kohta, kus võiks 
suuresti varastada. Mitte et ma ei tahaks, vaid ma ei saa. Selliseid kohti mul lihtsalt ei ole.» 

Ma vaikin apaatselt, justkui ei kuulekski teda, ja ta pärib heasüdamlikult: 
«Loodan, et ma teid ei kurvastanud?» 

«Hoopiski mitte. Ja vaevalt teiegi kurvastate minu äraütlemisest. Praegust olukorda tööbörsil 
arvesse võttes ei jää uksehoidja koht kuigi kaua vakantseks.» 

«Arvasite ära. Kui minule miski muret teeb, siis ainult teie käekäik.» 

Peaks küsima, mis ajast etendab minu tagasihoidlik isik tema silmis nii tähtsat rolli, kas tal siis 
tõesti on veel vähe teisi muresid, kuid see küsimus tundub mulle taktitu, ning ma märgin: 

«Minu käekäigu üle hakkab otsustama saatkond.» 

«Jah, muidugi,» kostab punapea tarmukalt, nagu oleks ta alles nüüd tulnud selle peale, et on olemas 
saatkond. «Kuid ma pean teid hoiatama, et sinna polegi nii lihtne minna...» 

«Te teate aadressi?» 

«Umbes... Kuid see pole tähtis. Tähtis on miski muu: tee rninu kontori juurest teie saatkonna juurde 
on pikk, ja sellel teel võib kõike juhtuda inimesega, kellel pole isegi passi. . .» 

«Ja ikkagi olen ma valmis riskima.» 

Ta tõuseb laisalt tugitoolist ja astub laua juurde. 

«Kas te ikka kujutate endale ette selle riski suurust?» «Võib-olla mitte täiesti,» tunnistan ma. «Ent 
kas tasub enneaegselt väriseda hirmust, kui mul niikuinii teist väljapääsu ei ole?» 

Ja kuna minu audients on ilmselt lõppenud, tõusen ka mina mugavast tugitoolist üles. 

«Sellisel juhul hakake astuma saatkonda,» annab peremees mulle heasüdamlikult nõu. «Jah, jah, 
hakake astuma! Ja jumal kaitsku teid!» 

Hüvastijätu märgiks tõstab ta käe, ma noogutan viisakalt ja suundun ukse poole, märgates käigu 
pealt, et tunnen end palju paremini. Viskiportsjon, paar sigaretti ja puhkus mugavas tugitoolis on mu 
tuju tunduvalt tõstnud. Lahkun kabinetist kindlal sammul. Ja satun gorillade käppade vahele. Seff oli 
neile vist kellanupule vajutamisega märku andnud, sest nad ootavad mind juba koridoris ja,võtavad 
käevangu. 

«Alla, poisid, alla!» möirgab šeff minu selja taga heasüdamlikult. «Ja et trepil verd ei oleks!» 


*** Jälle ümbritseb mind viks, veelgi tihedam ja mustem kui eelmine. Nii kleepuv, et ma ei suuda 
enam pinnale ujuda. 

Ja jälle piinavad mind valud üle kogu keha, pealaest jalatallani, igat liiki valud, justkui oleks mind 
pudruks tambitud, seejärel aga see puder tükkideks lõigatud. Valutükid, .valu põimumine, valu 
entsüklopeedia - näe, milleks ma olen saanud tänu gorilladele, Alile ja Bgbile. Neid kahte gorillat 
vaadates võib kergesti veenduda, et esiteks, inimene on põlvnenud ahvist, ja teiseks, et inimesest 
võib omakorda saada ahv. 

Kõik polekski vist nii hirmus olnud, kui ma poleks vastupanu osutanud. Kuid ma kaitsesin end 
raevukalt nagu metsloom ja tekitasin vastasele vist üsnagi suurt, kuigi osalist kahju, vaatamata 
vastase arvulisele ülekaalule, ja mulle tasuti selle eest kuhjaga. 


Kaks lõhkist nina, verine põsk, jalahoope tunda saanud kõht ja veel prillipaar minu kasuks pole 
sugugi minu soprdiharrastuse vili ega põhjustatud minu stiihilisest kättemaksuihast. Minu ametil 
pole säärase tundega midagi ühist, see on välistatud. Kui on vaja, võtad lööke vastu ja jagad neid ka 
ise; küsimus pole siin kirgedes, vaid puhtametialastes suhetes. Ja just ametialaste suhete seisukohalt 
oleksid see gorillade paar ja nende heasüdamlik šeff pidanud aru saama, et neil pole tegemist mitte 
plastiliinitükiga, vaid üsna kõva pähkliga. Ja oleksid pidanud oma järeldused tegema. 

Kuid näib, et see kõva pähkel tehti pulbriks. Ma olen vajunud nii sügavale viksi sisse, et vist iialgi 
enam ei ava silmi näe valgust. Ainus asi, mis annab tunnistust sellest, et ma veel elan, on see 
kohutav piinlemine. 

Elu tundemärgid, nii palju kui neid olemas, on keskendunud üldiselt mu sisemusse. Need on valu 
liigid. Möödub hulk aega, nädal või kaks, enne kui ma hakkan eristama elu tundemärke enda kõrval. 
Need on hääled, mis kostavad kusagilt kõrgusest. 

«Seekord ei uju välja. . .» 

«Ujub, ära karda. Kui madu-ussile tinaplommiga ei viruta, ujub ikka välja.» 
«Ei uju, Al. Ta on küps.» 

«Ujub, Bob. Olgu ta madu-uss või koer, mõlemad on visa hingega. » 

Nädala pärast - või aasta pärast? - hakkan ma aru saama, et teine hääloli tõele lähemal: ma 
pöördun vist tõepoolest ellu tagasi, sest et aistingud, see tähendab valuliikide eristamised, muutuvad 
selgemaks. Mu nägu on niivõrd paistes, et ma ei saa silmi korralikult avada, kuid ometi on mulle 
selge, et silmad on ikka veelomal kohal. 

Ma annan elumärke vist ebasobival ajal, sest kohe algab minu pea kohal tuttav tuline vaidlus: kas 
tuleks mind jalule ajada või lasta veel pisut rasvuda. Ja veel mõne päeva pärast algab uus etapp. 

«See on juba häbematus, sir!» teatab pikakasvuline Al lävele ilmudes. «Ega me teie lakeid ei ole! 
Suvatsege oma larhvi loputada ja riidesse panna - šeff ootab teid.» 

Ma kuuletun. Kuid seekord operatsioon «ülestõusmine» venib. Mul käib pea ringi ja ma ei suuda 
tõsta, aga kui ma end lõpuks ikkagi jalule ajan, prantsatan põrandale. 

«Ärge vigurdage!» kõmistab gorilla, haarates mind oma võimsate käppade vahele. «Kas kuulete, 
šeff tahab teiega rääkida!» 

Viimaks õnnestub mul suurivaevu püsti .tõusta ja seinal e toetudes koguni paar sammu astuda. 
Külm vesi värskendab. Heidan põgusa pilgu peeglisse ja näen moonutatud nägu, pilk on kustunud ja 
põski katab kare kolmenädalane harjas. See pole minu nägu. Pöördun madratsi juurde tagasi ja asun 
piina valmistava riietusprotseduuri juurde. 

«Ahaa, nii et teine ülestõusmine surnuist!» hüüab peaaegu südamlikult tulipunase näo ja ruugete 
juustega mees, nähes mind hubase Victoria stiilis kabineti lävel. 

Ta tõuseb laua tagant ja tuleb mulle mõne sammu lähemale, justkui sooviks veenduda, kas 
ülestõusmine on tõesti aset leidnud. 

«Ma ei hakka teie uksehoidjaks, mister., mister.,» kuulen ma kellegi kumedat häält, nähtavasti 
minu enda oma. 

«Mister Drake,» ütleb peremees ette. 

Kuid ma olen juba öelnud kõik, mis ma öelda tahtsin, ja seisan endisel kohal, kahe sammu kaugusel 
uksest. Seisan ja vaikin, tõstmata pilku vaibalt. 

«Mnjaa-a...» kõmistab punapea. «Vestluse asjakohase osaga te pisut kiirustate. Kõigepealt võtke 
istet.» 

«Ma ei hakka teie uksehoidjaks, mister Drake,» kordan ma tema sõnadele tähelepanu pööramata. 


«Te kiirustate liiga, mu sõber, kiirustate,» pomiseb peremees heasüdamlikult. «Kui mina 
hakkaksin ka nõnda kiirustama, siis võib kergesti juhtuda, et annan teid jälle Bobi ja Ali kätte, 
töötlemiseks. Aga te saate vist suurepäraselt aru, et uut töötlemist te üle ei ela.» 

«Te võite mulle otsa peale teha, kuid teie uksehoidjaks ma ei hakka,» ütlen ma kolmandat korda, 
häält kõrgendamata. 

«Otsa peale teha? Tõsi, selline mõte mul oli. Kuid seda jõuab alati. Takistusi selleks pole. Nii et 
kuulake mind: kiirustada ei maksa. Kõigepealt võtke istet, ja kui vajalikuks osutub teid teise ilma 
saata, siis teen ma seda.» 

Tema heasüdamlikku möirgesse ilmus vaevumärgatav ähvardus. Lõvi tohib õrritada üksnes 
mõõdukalt ja haruharva. Mul on vist tõepoolest parem istet võtta, seda enam et ma vaevu jalul püsin. 

Laskun pehmesse plüüstugitooli ja ootan, mis edasi saab. Mr. Drake on vist jõudnud nähtamatule 
nupule vajutada ja Ali on vist ette hoiatatud, sest uks avaneb pärani ja kabinetti ujub pidulikult AI, 
tõugates enda ees serveerimislauda. Punapea vehib kodustatud gorilla suunas hooletult käega - keri 
minema! - ning hakkab askeldama klaaside ja pudelitega. 

«Teate, viimasel ajal joon ma vähe. mitte üle kahe sõrme, jao tunnis,» selgitab ta serveerimislaua 
juurest. «Kuid te saate aru, et kui mul on külalised. . .» 

Ta on nähtavasti unustanud, et kõigest sellest on ta mulle juba rääkinud; kuid ta ei unusta 
pakkumast mulle koos klaasiga oonükslaegast, milles on sigaretid. 

«Tehke suitsu. . . võtke mugavalt istet. .. ühesõnaga, tundke end nagu omas kodus, mu sõber. Siin ei 
ohusta teid. miski.» 

Ma panen suitsu ette ja rüüpan lonksu viskit. Seejärel lausun ikka niisama jonnakalt: 

«Ohustab või ei ohusta, selle peale ma vilistan. Aga teie uksehoidjaks ma ei hakka.» 

Punapea kougib taskust pika sigari ja harutab sellelt aeglaselt tsellolaani. Seejärel lõikab niisama 
aeglaselt sigarlotsa ära ja süütab sigari. 

«Jajah. .. Seda olen ma vist juba kuulnud...» noogutab ta ning puhub mulle näkku tiheda suitsujoa. 
Hoolimata sellest, et 

ma püüan jäme olla, on peremees ilmselt heas tujus, mida on märgata ta häälest. See on madal ja 
kähisev, - nii kähisev, et kui mr. Drake'il oleksid ka muud vastavad omadused, võinuks temast saada 
unustamatu Armstrongi mantlipärija. 

Me vaikime ja teeme suitsu, punapea valab mulle uue viskiportsu ja rüüpab lonksu, et kontrollida, 
kas on sama maitse või mitte, ning seejärel ütleb: 

«Riskides jätta teid armastatud refräänist ilma, pean ma teatama, et uksehoidja koht on juba 
hõivatud. Isegi kui te nõustuksite seda kohta võtma, pole see enam võimalik. Te teate ka seda, et 
saatkonda pole teil võimalik pääseda - see on raske teekond, eriti teietaolisele hapra tervisega: 
inimesele. ühesõnaga, teie Šansid pääsemisele, mu sõber, võrduvad nulliga.» 

«Mulle on see ükskõik.» 

«Te silmakirjatsete, .mu kallis, silmakirjatsete! Mitte ühelegi inimesele pole see ükskõik, kas ta 
sureb või jääb elama. Mitte iialgi! Seda tean ma omast käest.» 

«Mitte midagi te ei tea,» kähvan ma ebaviisakalt. «Kui teid oleks tööaeldud nõnda kui mind, siis 
te mõistaksite, et te midagi ei tea.» 

«Mind on töödeldud, mu sõber, ja mitmel korral,» ütleb ta ja naerab kähinal. «Vana Drake on 
käinud läbi tulest ja veest, uskuge mind. Sellepärast ma vist olengi valmis sisse elama teie olukorda 
ja otsima mingit väljapääsu. Mulle näib isegi, et ma midagi olen leidnud. Kuid lõppude lõpuks sõltub 
kõik teist endast.» 

Ta jääb vait ja heidab aeg-ajalt pilgu minu poole, et vaadata, kuidas ma tema sõnadele reageerin, 
Kuid minu ainuke reageering on apaatia. 

«Ma võiksin pakkuda teile midagi päris tõsist, mis vastaks täielikult teie peenele maitsele. Te 
võiksite saada mu sekretäriks või, kui soovite, mu konsultandiks. Aga niisugusele vastutavale 


ametikohale ei saa ju panna esimest vastutulijat, ilma igasuguse garantiita -- nagu te ,isegi aru saate. . 
> 

Ma kuulan ega vaevu noogutama ja vastu väitma. 

«Tahan öelda, et ma ei või usaldada teile seda ametikohta, kuna te kavatsete oma laevale tagasi 
minna. Ma ei ütle, et see teil õnnestub, kuid niisuguste kavatsuste korral ei või ma teid enda juurde 
võtta. Ma vajan inimest, kes ustavalt teenib.» 

Natuke aega vaikinud, lausun ma vastu tahtmist: 

«See, kas ma olen talle ustav või mitte, sõltub tingimustest.» 

«Teil on ärivaimu!» möirgab Drake, «Ja see teie joon on mulle juba tuttav. Kuid ärivaimuga 
inimestelgi esineb mõnikord kiindumusi, nostalgiat, Kodumaad suure algustähega ja muud 
taolist. . .» 

«Ma olen merd sõitnud viisteist aastat,» ütlen apaatselt ja 

võtan uue sigareti. «Ja kogu selle aja jooksul pole olnud Kodumaal suure algustähega viitteist kuudki 
DD 

«Jah, päris asjalik treening,» nõustub Drake. «Kuid kõigel siin ilmas on ka pahukülg. Võib-olla 
olete inimestest eraldunud . .. kaotanud kontakti... Muide, millised sidemed on teil kodumaal?» 
«Mis mõttes?» tunnen huvi, tõmmates sügava mahvi. . 

«Kes on teie sõbrad? Milline on teie tutvusringkond?» 
«Väga erinevad inimesed: kalurid, meremehed, sadamateenistujad.» 
«Nõnda. Aga kas nende hulgas on ka usaldusväärseid inimesi?» 

«Kuidas oleksin ma saanud töötada, kui neid poleks? Ei piisa ju üksi fondi kokkuhoidmisest, see 
tuleb ka veel hakkama panna. » 

«Teie teate seda muidugi paremini,» noogutab punapea. Ta teeb viskiklaasile põhja peale, tõmbab 
mahvi ja jätkab: 

«Ja veel üks küsimus, mu sõber. Kolmas ja kõige tähtsam. Vana Drake on harjunud nõudma oma 
alluvatelt vastuvaidlematut kuuletumist.» 

«Kas ma pean vande andma?» 

«Ei, vannet pole vaja. Ja ülepea pole ma niisugune, kes armastab sõnadest ja lubadustest kinni 
haarata. Kuid pean teid hoiatama, sest näen teil mõningat närvilisust. Meie oleme siin rahulikud 
inimesed, mu sõber, kui kellelgi on õigus närvitseda, siis ainult minul! Aga kuna ma seda õigust ei 
kasuta, siis läheb kõik meil vaikselt ja rahulikult. Ja kõrgendatud tooni, ma ei kannata.» 

Mu vastus kõlab lugupidamatult. 

«Minul pole ka põhjust eriti erutuda. Ja pole põhjust kujutada endast vaiksemat inimest, kui ma 
tegelikult olen.» 

Drake heidab niulle põgusa pilgu, kuid vaikib. 

«Ma pole veel kuulnud tingimuste teist külge, materiaalset külge,» tuletan meelde. . 

«See sõltub täielikult teist endast.» Drake muheleb heasüdamlikult. «Mis kasu on sellest, kui 
tõotaksin teile vägevaid rahapatakaid, samal ajal kui te enneaegse surma tõttu neid niikuinii kulutada 
ei saa. . .» 

Raputanud sigarilt tuha, suunab ta melanhoolse pilgu «Ballantine'i» pudelile, kuid talitseb ennast. 

«Te saate komfortse numbri «Arizonas» - see on üks minu väikesi hotelle. Palk on korralik - 
viissada naela. Teietaolisele debütandile on see kohutavalt palju. Mida siis veel?» 

Punapea heidab mulle küsiva pilgu, kuid ma vaikin. 

«Mis. puutub teie kohustustesse, siis esimene neist on mitte lahkuda meie tänavalt ilma loata. 
Hambamehed on pannud 

sellele tänavale nimeks Drake Street. Ja Kuna te Drake'i heaks töötate, siis peate mul kogu aeg 
käepärast olema, Drake Streetil. » 

«Nii et .vanglarežiim . . .» 

«Jätke! Mis inetud väljendid need on! Kõik minu alluvad sagivad päevad läbi sellel tänaval, kuigi 
keegi neid milleski ei piira. See on ju loomulik! Te olete meremees ja võisite seda mitte märgata, 
kuid tegelikult möödub enamiku inimeste elu, mu kallis, sellel ühelainsamal tänaval.» 

«Ja mida nimelt pean mina tegema?» 

«Sedasama, mida teeksin minagi, kui mul aega oleks. Hakkate jälgima, kuidas on lood kahes minu 
hotellis; päeva teisel poolel heidate pilgu kõigisse kolmesse klubisse; kontrollite, kas kõik on korras 
kaardimängijatel nurga peal asuvas toidubaaris. ühesõnaga, harjutate inimesi sellega, et teie olete 
nende peremehe Bill Drake'i silmad ja kõrvad. Ja kõige tähtsam te peate alati olema mul käepärast 
selleks puhuks, kui ma teie nõuandeid vajan. Eks konsultandi ülesandeks ole ju nõu anda, on ju nii?» 

Muidugi ei vaja ta põrmugi minu nõuandeid, see paistab üsna selgesti läbi tema toonist; ei vaja ta 
samuti järelevaatajat Drake Streetil, kus elu kulgeb oma rada ja kulgeb edaspidigi ilma minu 
sekkumiseta. Kuid ma vaikin, sest ei näe põhjust vastuvaidlemiseks. 

«Noh, kas olete rahul?» tunneb punapea huvi, kustutades sigarit kristalltuhatoosis ja vaadates 
mind uurivalt oma külmade helesiniste silmadega. 

«Ma arvan, et praegu on veel vara sellele küsimusele vastata, mr. Drake.» 

«Jah, jah, teil on õigus,» noogutab šeff nõustuvalt. «Ma ju rääkisin teile, et ma ei armasta 
kiirustada ja ette rutata. Kuid poleks halb, kui te juba praegu kirjutaksite endale kõrva taha: siin, 
Drake Streetil, pole meeleolude valik kuigi suur. Minu alluvad on kas eluga rahul või neid pole enam 
elavate kirjas.» 

Ta tõuseb püsti, takseerib mind pilguga ja pillab järgmise märkuse: 

«Mulle näib, et teie ülikond on täiesti amortiseerunud. Drake'i konsultandil ei sobi ilmuda 
seltskonda sellise välimusega, mu armas. Firma head nime tuleb hoida.» 

Peremees astub laua juurde ja vajutab nähtamatule kellanupule. 
«Kutsuge Linda siia,» teeb ta korralduse silmapilkselt 
kohaleilmunud Alile. 

Niinimetatud Drake Street ei ole pikem kui sadakond meetrit. üks ots toetub vastu laiemat tänavat, 
teine lõpeb väikese platsiga. See on kitsas tänav, kus kaks autot vaevu teineteisest mööda mahuvad 
ning mida ääristavad kitsad kõnniteed ja vanad kolmekorruselised majad; nende tahmunud fassaade 
kaunistab siin-seal ere neoonreklaam. 

Drake Streeti ühes otsas asub see õnnetu kohvik, kus leidis aset mu õnnetu tutvumine salakavala 
Kate'iga. Kohviku vastas nurgal on itaalia restoran, mille vitriine kaunistavad chianti pudelid, vorstid 
ja teised delikatessid. Selle kohviku kõrval torkab silma «Venuse» klubi erepunane silt; tegelikult 
kujutab see klubi endast teisejärgulist kabareed, kus on ka striptiis. Pisut edasi paiknevad veel kaks 
klubi, «Venuse» konkurendid «Casanova» ja «Tropic», kuid konkurents nende vahel on puht- 
formaalne, kuna kõik kolm asutust kuuluvad mr. Drake'ile. Temale kuulub ka võõrastemaja 
«Arizona», mis asub poolel teel platsile, mille nurgal on veel üks võõrastemaja, pisut väiksem: sinna 
viiski mind Kate, et näidata, kuidas tema tuttavad kakelda oskavad. Seegi võõrastemaja kuulub 
Drake'ile' nii nagu vastas asuv toidubaargi, mille peamiseks tuluallikaks ei ole toidud, vaid 
hasartmängud. Mis puutub kolme raamatukauplusse, kus müüakse pornograafilist kirjandust, siis 
need ei ole minu uue šefi omand; ta ainult varustab neid kaubaga. ühesõnaga, peale pudupoe, kus 
müüakse ka erootilist pesu, Ja veinikeldri kuuluvad kõik Drake Streeti kaubandusettevõtted otseselt 
ja nähtavalt Drake'ile või alluvad talle kaudselt. 

Juba oma esimesel, üürikesel Londoni-reisil olin ma .selle tänavaga põgusalt tutvuda jõudnud, nii 


et olukord on mulle osaliselt tuttäv. Praegu aga ei saaks ma parimalgi tahtmisel oma muljeid 
rikastada, sest mind saatev leedi kiirustab ilmselt. Jutt on miss Linda Greyst, kellele šeff on 
usaldanud delikaatse ülesande -- näidata mulle meie kvartali kauplusi, et ma võiksin oma garderoobi 
tasemele viia. 

Daamile hinnangu andmine pole kerge ülesanne - võid riskida sellega, et kaldud 
džentelmenitoonist kõrvale või vääratad elutõe kujutamisel Miss Grey puhul on see ülesanne veelgi 
komplitseeritum, sest siin on liiga palju ebaselgust. Igatahes väärib ta erilist tähelepanu. Seda olin 
ma taibanud juba sel silmapilgul, kui ta Drake'i kabinetti ilmus. 

Tõsi küll, sellest esimesest silmapilgust jäid mulle meelde vaid silmad, kuigi vaatasin eeskätt ta 
jalgu. Nii juhtub sageli: vaatad naisterahva jalgu ja ütled, et tal on haruldaselt ilusad silmad, sest eks 
ole meile juba koolis räägitud, et hinge peegel on silmad, aga mitte jalad. Kuid Lindal on tõesti 
ilusad silmad, ja kui ta näol poleks kätteõpitud kõrki ilmet, lausa maski, oleksid need veelgi 
väljendusrikkamad. Ma ei ütleks, et nendel 

silmadel on harukordne kuju või mingi eriline värvus; kuid nende sinakasroheliste silmade 
sügavuses võib aimata midagi varjatut, lõpuni ütlemata jäetut, - ühesõnaga, midagi niisugust, mille 
puhul on parem, kui seda ei otsi, sest võid sellesse kergesti uppuda. Võib-olla just seetõttu lülitusingi 
otsekohe ümber ta jalgadele - mis on teadagi märksa kindlam ja toekam objekt; ega inimesed asjata 
käi jalgel, aga mitte pea peal. 

Ta märkas mu pilku ja kohendas momentselt seelikut, justkui hoiatades, et ma ei topiks oma nina 
sinna, kuhu pole tarvis. See žest, mis tänapäeval tundub nii vanamoeline, pani mind lausa heldima, 
meenutades mu noorusaega, kus niisugune žest oli ikkagi tavaliseks kaitse- või peibutusrefleksiks. 

Võtmata arvesse mainitud žesti ja paari-kolme põgusat pilku, ei lasknud miss Grey millegagi välja 
paista, et oli märganud minu juuresolekut; kogu ta tähelepanu oli pööratud Drake'ile, aga olgugi et 
see oli täielikult Drake'ile pühendatud, oli see siiski ainult külm tähelepanu. 

Laskumata bulvaritooni, pean märkima, et ka igas muus suhtes on miss Linda Grey koguni väga 
tibens-tobens, nagu öeldakse, kõik on omal kohal, vähemalt minu elementaarse maitse kohaselt, 
tema naiselikke kehavotme toob sirelililla suvekostuüm ilmekalt esile. Lühidalt, puht välisest 
vaatepunktist väärib Linda Grey täiesti kiitvat hinnangut; ja ma oleksin seda võinud talle öelda - ka 
juba praegu või hiljem -, kuid heitsin selle mõtte peast välja, ja ei öelnud seda siis ega hiljemgi, sest 
kui naisterahvas on endast nii heal arvamisel, siis ta kindlasti ei vaja hingekosutuseks komplimente. 

Niisiis me, mina ja miss Grey, astume mööda Drake Streeti, suundudes laiale tänavale, laia 
maailma, olles mõni hetk tagasi väljunud Drake'i kontorist, tollestsamast majast, kust Borislav 
hiljaaegu välja visati. Linda vaikib. Tema kiire kõnnak ja kogu tema välimus räägivad selget keelt, et 
tal pole aega sellisteks sihituteks jalutuskäikudeks ja tarbetuteks kõnelusteks. Mul pole samuti 
tahtmist juttu ajada, ja et seda näidata, jään ma temast poole meetri jagu maha. 

«Käige mu kõrval,» ütleb ta "tasakesi, kui me laiale elava liiklusega tänavale pöörame. 
«Ärge kartke, et ma päkad teen,» kostan ma, vaevumata lisada sammu. 

Kuid miss Grey närveerib siiski. Ja kuna mina kiiremini ei astu, aeglustab ta käiku. Ta näib juba 
ette planeerinud olevat, et meie ühine rännak lõpeb järgmisel tänavanurgal. 

«See seal on Drake'i alluvate õuevarustaja,» osutab ta sirelilillas kindas käega hooletult kauplusele, 
mis asub teispool tänavat. .. 
Lai vaateaken on tuubil täis meeste valmisriideid. Jääb 

mulje, et kaup se omanik on võtnud endale isekalt eesmärgiks koguda katuse alla Londoni kogu 
maitselagedus. 
«Kardan, et minu varustajaks ta ei saa,» avaldan arvamist. 


«Säärast värvide märulit ma ei vääri.» 

«Teie näo põ jal seda ei ütleks,» märgib mu daam jahedalt. «Mida siis teie sooviksite?» 
«Ei midagi erilist. Paar korralikku ülikonda. Kui te muidugi teate, mida see ähendab.» 
Minu iroonial reageerimata pöörab Linda kannal ringi. Ma järgnen talle va kides. 

Seekord osutub rännak hulga pikemaks ja toob meid. Suurde Regent Streeti kaubamajja. Me 
läheme üles meeste osakonda ning ma valin seal endale kaks erinevas toonis halli ülikonda, viis 
päevasärki, mitu lipsu ja aluspesu. Miss Grey ootab ilmse kannatamatusega, millal ma ostmise 
lõpetan, see ei sega tal aga uudishimulikult jälgimast, mida ma ostan. Tasunud arve rahaga, mille 
šeff oli mulle seks otstarbeks andnud, võtan ma kätte pappkarbi ja mahukad pakid. 

«Peaks vist k hvri ka ostma.» 
«Kas asjade võõrastemajja viimiseks tahate te osta kohvri?» küsib mu daam jahedalt. 


«Kohvrit läheb alati vaja,» leian mina. 
«Jah, kui inimesel on tarvis kuhugi sõita. Aga teil vaevalt: küll selline võimalus tekib.» 

Ma lasen tähendusrikka repliigi kõrvust mööda ja hakkan minema ülemisele korrusele, kus, kui 
uskuda viita, asub reisitarvete osakond Linda järgneb mulle igavleva näoga, hoidudes märkustest. 
Ta vaikib kogu tagasitee ja ütleb alles meie kodusel Drake Streetil: 

«Nüüd ma lähen ära.» 

«Ma ei pea teid kinni,» vastan ma niisugusel toonil, nagu sõltuks see minust. 
Ja me läheme kumbki oma teed, olles teineteise vastu üsnagi 

vaenulikult meelestatud. 

«Mr. Peter?» küsib «Arizona» naisadministraator oma aknakesest teenistusvalmilt. «Mr. Drake'i 
sekretär ütles, et te hakkate meil elama Ma annan teile kahekümne teise numbri, see on tõesti mugav 
tuba.» 

Tema sõnades saab mulle selgeks, et, esiteks, šefil on ilrria minutagi sekretär, ja teiseks, et minu 
bulgaaria nimi on omandanud inglispärase kuju. Sellest päevast peale hakkab kogu Drake Street 
nimetama mind «mr. Peter». 

Noor naine võtab tahvlilt võtme ja tuleb minule tuba näitama. Tuba on teisel korrusel ega kujuta 
endast midagi erilist, nagu oletasingi. Vanamoelise, kaunikesti kulunud mööbliga 

tavaline hotellituba, vaade Drake Streeti tahmunud fassaadidele. Naise välimus ei sobi kuidagi 
kokku selle hoonega ega selle tänavaga, mitte sellepärast, et ta on tüse ja kogukas ega hooli 
moodsast elegantsusest, vaid temast lausa kiirgab heasüdamlikkust ja ta on väga teenistusvalmis - 
need omadused ei ole kooskõlas siinse elulaadiga. 

«Kas te ei saaks kedagi apteeki saata?» küsin ma, asetades kohvri alusele. 

«Aga muidugi, mr. Peter! Ma käin seal ise ära, niipea kui mu vend tagasi tuleb. Te peate tõesti oma 
nägu tohterdama.» 

«Hea, kui oleks üksnes nägu vaja tohterdada!» ütlen endamisi ja mulle meenub äkki: ma unustasin 
ju osta pidžaama. Tuline kahju, kui arvesse võtta, et lähematel päevadel kavatsen suurema osa 
päevast voodis lesida. 

«Peale selle läheb mul vaja ka pidžaamat. Võtke number suurem, ma ei talu kitsaid riideid, mis 
sarnanevad hullusärgiga.» 

«Arusaadav, mr. Peter! Te olete mu vennaga peaaegu ühte kasvu. » 

«Olen teile väga tänulik, miss... Vabandage, mulle ei jäänud teie nimi meelde. . .» 

Naine naeratab. 

«See ei võinndki teile meelde jääda, sest ma pole seda teile veel ütelnud. Siin kutsuvad mind kõik 
Doriseks.» 

«Ma olen teile väga tänulik, miss Doris,» lausun ma, võttes voodilt päevateki ja nähes, et pesu on 
puhas. 


Doris läheb toast välja. Alles nüüd märkan, et püsin vaevu jalul. Tuleb magama minna. Pärast 
seda, kui olen mitu korda vaheldumisi külma ja kuuma duši all olnud, poen voodisse. Mugav voodi 
ebamugavas olukorras pole selline asi, mida võiks ära põlata. 


kikolikd 


Puhkus ja Dorise südamlik hoolitsus annavad peagi tunda. Tänu leotistele ja kompressideler 
hakkavad haavad koorikuga kattuma ning muhud kahanevad sedavõrd, et- ma .saan habet ajada. 

Ja näe, esmaspäeva hommikul ajan ma habet nagu iga korralik ametnik töönädala hakul, panen. 
lumivalge päevasärgi selga, seon tagasihoidliku halli valgemustrilise lipsu ette, poen ühte uutest 
ülikondadest ja ilmun Drake Streetile nagu kirgas päike, olles valmis sooritama töökangelastegusid. 

Esimene asi on endastmõistetavalt hommikueine, paar tassi kuuma kohvi nurgapealses kohvikus, 
Remmoni revüübaari kaunitari sihvakate jalgade juures. Tuleb keha kinnitada, enne kui 

šeff mind enda ju rde kutsub. Kuid paistab, et šeff on minu! olemasolu sootuks unustanud. Istun 
kohvikus kella kümneni, kuid mitte keegi ei küsi mind, mitte keegi ei tunne minu vastu huvi. Siis 
meenub mulle, et minu peale on pandud teatud inspektorikohustus , ja nimelt tänava teises otsas 
asuva kaardimängijate salaurka kontrollimine. Möödun spetsialiseeritud raamatukaupluste 
vitriinidest ja striptiisiklubidest, läbin kiirustamata kogu Drake Streeti ja astun toidubaari sisse. 

Vaatamata sellel, et on küllaltki varajane aeg, on siin kaunis palju rahvast. laudade ümber on istet 
võtnud kaardimängijad, sigaretid hambus, seinte äärde rivistunud mänguautomaadid lõgistavad 
valjusti. Ma astun mehe juurde, kes seisal, kassas ilma pintsakuta, vestiväel, ja lausun malbelt: 
«Ma olen mr. Dra ke'i sekretär.» 

«Mr. Peter?» 

«Just nimelt. Millega ma saan kasulik olla?» 

«Tänan, mitte millegagi,» kostab kassas seisev mees. «Aga võib-olla saaksime meie teile kasulikud 
olla?» 

«Ma jooksin ehk ühe kohvi.» 

Mu kohv serveeritakse väikesele lauale, mis on akna all ja vaatega platsile. Silma rõõmustav vaade 
napi rohelusega; kvartaliskväärile lubab mul teha ootamatu avastuse: tuleb välja, et puud hakkavad 
juba lehte minema. 

Kogu Drake Street patstab olevat juba kursis minu asjadega, kuid mina ei saa kellelegi ega 
millegagi kasulik olla. Kui ma enne olingi kahelnud selles, et minu inspektorikohustused on 
fiktsioon, siis pärastlõunane klubide külastamine avab mu silmad tegelikule olukorrale. Et 
võimalikult rohkem šillingeid jahtida, avavad need auväärsed asutused oma uksed juba kell kolm: ja 
kella kolmest peale seisavad vitriinide juures, kus on välja pandud palja ihuga peibutavad fotod, 
šŠveitserid, kes on siin ligimeelitaja, sissekutsuja, õigemini, külgekleepija rollis; need noormehed 
haaravad igal möödujal kas pintsakukäisest või hõlmast kinni ja karjuvad talle kõrva, tõotades 
naeruväärselt odava piletihinna eest- kaks naela - ennekuulmatut palja keha pilgarit. Tarvitseb vaid 
sel vaesekesel vähimatki kõhklust ilmutada, kui nad teda uue hooga ründavad, on tal nagu takjad 
küljes kuni järgmise klubini, kus teda võtab üle järgmine külgekleepija, ja läheb tarvis tõepoolest 
raudset iseloomu, et minna läbi Drake Streeti, sattumata ühte neisse kolmest keldrikorrusel asuvast 
klubist, kus valitseb punane hämarus, tromboonide oigamine ja paljaste jalgadega naiskelnerite 
saalimine. 

Nendesse klubidesse lastakse mind sisse ilma formaalsusteta ja kõikjal nimetatakse mind «mister 
Peteriks», ja ma veendun peagi, et ei saa kellegi ega millegagi kasulik olla, klubide 

personal aga ei kahtle selles, et olen astunud sisse lihtsalt niisama programmi vaatama. Kui see 
panebki kedagi imestama, siis vaid sellepärast, et programm on kõigis kolmes klubis ühtviisi 
viletsavõitu ja seda tuleb vaatama võib-olla ainult kombelõtv turist. 

Nii möödub päev. See ei too midagi uut peale ühe seiga, mis samuti pole kuigi huvitav: mind 
jälgitakse. Mitte just eriti järjekindlalt ega eriti jultunult, kuid jälgitakse. Vastu õhtut, kui ma 
instruktsioone rikkudes lahkun Drake Streetilt ja keeran laiale tänavale, lisab minu taga astuv tüüp 
sammu ja kavatseb isegi vist mul teed tõkestada. Kuid ma astun lähimasse kondiitriärisse, ostan 
kompvekikarbi ja pöördun Drake Streetile tagasi. Tundmatu rahuneb maha. Tegelikult me polegi 
teineteisele nii tundmatud; kui mälu mind ei peta, siis see on seesama Tom, kes mind Kate'i toas nii 
heldelt jalahoopidega kostitas. 

«Kas mind keegi ei ole küsinud?» tunnen hotelli tagasi jõudes igaks juhuks huvi. 

«Ei, mr. Peter, keegi ei ole küsinud,» vastab miss Dorise vend. See heasüdamlik mehemürakas 
sarnaneb väga oma õega, kuid hoidku jumal sattumast tema rusika otsa. Täna on tema kord valves 
olla, sest Doris koristab üleval tube. 

«Ma lubasin endale ..» ütlen ma ja ulatan Dorisele suure kompvekikarbi - kõige suurema, mis 
kaupluses leidus. 

«Oo, te olete hirmus helde,» hüüab ta. «See on liiga kallis kink isegi sünnipäevaks.» 
«Sünnipäevaks kingin ma teile midagi paremat.» 

«See on juba möödas,» naerab Doris. 

«Aga järgmisel sünnipäeval mind siin enam ei ole,» lisan ma mõttes. 

Teisipäev möödub nii nagu esmaspäevgi. Ja kolmapäev nagu teisipäev. Ainus erinevus on, et olles 
rahunenud minu ees.kujuliku käitumise tõttu, lakkasid Tomi-taolised nuuskurid mu kannul käimast. 
Võib-olla just seetõttu leiabki neljapäeval aset ootamatu kohtumine. 

Ma seisan pärast hommikueinet nurgal ja vaatan igatsusega, kuidas voolab elu laial tänaval, mis 
Drake Streeti kitsa renniga võrreldes näib mulle ihaldatud teena laia maailma. Sel hommikutunnil on 
rahvast tänaval üpris vähe, sest ametiskäijad on juba läinud oma kontoritesse ja kantseleidesse, 
koduperenaised aga oma suurte kandekottidega siia pilku ei heida - neil pole siin midagi teha. 
Itaallase restorani ees seisab külmutusauto; tervisest pakatav valges kitlis laadija tassib suurt kasti, 
milles on veiseliha. Teisel pool, rohelise poe ees, näen ma veel üht veoautot; sellel on 
apelsinikoorem. Ja nõks maad lähemal longib kõnniteel kõhn mees, must ülikond seljas ja must 

kõvakübar peas, ning vahib mind üksisilmi. Püüdnud kinni mu pilgu, annab ta mulle 
vandeseltslaslikult märku ja pöörabl laiale tänavale, seejärel keerab esimesse põiktänavasse ja vaatab 
üle õla tagasi, kas ma järgnen talle või mitte. Kõik need viimased päevad olen ma olnud igavuse 
kätte suremas ning seetõttu otsustan tundmatule järgneda - lihtsalt niisama., et selgusele jõuda, mida 
ta minust tahab. Astun sisse väikesessej kondiitriärisse, mille saal on vanamoodsate vaheseintega 
osadeks ja,otatud, ja pisku aja pärast satun viimases sektsioonis selle tundmatu mehega ninapidi 
kokku. 

«Kaks teed, palun,» lausub mees ettekandjale, vaevumata isegi huvi tunda, kas ma joon meelsamini 
teed või kohvi. 

Ta oli jõudnud juba kübara peast võtta ja koguni pühkida taskurätiga higist otsaesist. Lõpetanud 
tegelemise omaenese isikuga, pöörab mees. kogu tähelepanu minu isikule ning puurib mind uurivalt 
ja umbusklikult oma kissis silmadega. Ja alles pärast seda, kui neiu on meile teed toonud ja 
lahkunud, suvatseb mees lausuda: 

«Teie dokumendid, palun!» 
«Kõigepealt näidake enda omi,» vastan ma. 
Erineme selle poolest, et temal on dokumendid olemas: minul aga puuduvad, ja tema 


ametitunnistus osutab- must valgel sellele, et minu tundmatu teenib Scotland Yardis. 
«Kardan, et ma ei saa rahuldada teie uudishimu,» lausun. 
«Hiljuti varastati mul rahatasku koos passiga ära.» 
«Tean,» konstateerib politsei ametimees kuivalt. «Ma tahtsin seda teile lihtsalt meelde tuletada.» 

Ta paneb tassi kaks tükki suhkrut ja hakkab teed lusikag segama. Piirdun pealtvaatamisega, sest 
mul pole nõrkust taime leotiste vastu. 

«Niisiis pole te suuteline oma isikut tõendama,» lausub m vestluskaaslane tarbetu pedantsusega, 
jätkates visalt tee segamist. «Kuid niisugused isikud, lubage teha teile teatavaks,. kuuluvad 
vahistamisele.» 

Otsustanud, et suhkur on viimaks ometi sulanud, tõstab ta tassi õhukeste veretute huulte juurde, 
seejärel asetab selle jälle lauale ja lisab: 

«Juba mitu päeva hoian ma teil silma peal, ja kogu aeg olen, kahevahel - kas ma pean teid 
vahistama seadusetähe kohaselt või toimima teisiti, järgides seaduse vaimu.» 

«See on teie asi,» pomisen ma. 
«Loomulikult. See on minu asi, minu töö, selle eest mulle makstakse. Kuid küsimus on selles: täht 
või mõte?» 

Mu vestluskaaslane jääb vait, et rüübata veel teed, sest tal on nähtavasti otsustanud sooja naha 
vahele saada selsamal hommikul, ning jätkab: 

«Oleksin ma noorem, hakkaksin arvatavasti seadusetähest kinni. Kuid minu eas kaldub inimene 
ikka enam mõtet otsima. Mis sellest kasu, kui teid vahistan.? = Nojah, kontrollime, siis saadame teid 
maalt välja - ja olekski kõik! Kui ma aga otsustan sulgeda silmad mõningatele faktidele, võib see 
tuua palju suuremat kasu. Te muidugi taipate?» 
«Üldsegi mitte.» 
«Ja eluilmaski pole kuulnud sõna «indikaator»?» pärib politseinik naerumuiul suuga. 
«Noh, ja mis siis, kui olengi kuulnud?» 
«Nimelt seda, et teist saab indikaator. Te hakkate mind abistama. Mul on niisugune tunne, et seal, 
teie- tänavas, ei vasta miski täiesti seaduse ja korta nõuetele. Võib-olla küll ainult jumal teab mis 
kröömikese võrra, kuid ikkagi ei vasta. Teilt nõutakse ainult signaliseerimist, muud midagi.» 
«Ja pärast seda kolgitakse mind jälle läbi, nii et ma ei tea, kui vana olen, või lihtsalt koksatakse ära.» 

«Briti politsei, sir,» ütleb ta, tõstes teelusika pidulikult õhku, «on piisavalt tugev, et kaitsta neid, 
kes teda teenivad. Inimese läbikolkimine polegi nii lihtne. Mind, näiteks, pole veel keegi läbi 
kolkinud.» 
«Ärge unustage, et mina olen passita inimene.» 
«Passi te saate. Niipea kui selle ära teenite.» 
«Jusiis passi teise ilma?» 
«Sugugi mitte. Briti passi,» parandab mu vestluskaaslane, kes lamedat nalja ilmselt ei hinda. 
Ta rüüpab veellonksu teed ja selgitab siis: 
«Seadusesilmana ei kaldu ma mõistagi vägivalda kasutama. 
Me värbame oma abilisi täieliku vabatahtlikkuse alusel. Kuid te saate muidugi aru, et keeldumise 
korral olen ma sunnitud teie suhtes seadusetähte järgima.» 
«Jah,» nõustun, «te olete tõesti delikaatses olukorras.» 
Ta joob vaikides teed. Aga kui vaikimine liiga pikaks venib, tuletab ta meelde: 
«Ootan teie vastust.» 
«Kui te võite tõesti garanteerida mulle teatud ohutuse...» 
«Täieliku!» kinnitab ta. 
«Säärasel juhul püüan ma olla teile kasulik.» 


«Seda oligi tarvis kuulda!» ütleb mu vestluskaaslane tähtsalt. 


Seejärel arutame tehnilisi üksikasju, millega ja kuidas ma saan talle kasulik olla. 
«Igal hommikul kell kümme võite leida mind siit,» lausub lõpuks Scotland Yardi ametimees. «Aga 
kui on kiireloomuline asi, siis helistage sellel numbril. Ei, ärge võtke, pidage lihtsalt meeles. » 

Ja kui ma ütlen, et jätsin telefoninumbri meelde, käsutab ta: «Ja nüüd minge siit välja. üksi. Mina 
jään siia.» 
Ta on vist nõuks võtnud ka minu järelejäänud tee ära juua. 


Ma ei jõua veel Drake Streetile pöörata, kui satun Tomi peale. Kuid Tom teeb suurest 
peenetundelisusest näo, nagu polekski teda praegu siin, ja hakkab, selg minu poole, uudistama vorste 
itaallase vaateaknal. Lähen edasi ja astun sisse, šefi pühamu uksest, kus mulle sööstavad kallale Bob 
ja AL. 

«Tagasi!» käsutab AI. 

«Keegi pole teid kutsunud!» täpsustab Bob. 

«Ma pean Drake'i jutule saama,» ütlen mina. 

«Tagasi!» raiub AI. 

«Keegi pole teid kutsunud!» sekundeerib temale Bob. 

Ma näen suurt vaeva, et veenda seda paari - mitte minule, vaid nendele tehakse uut ja vana, kui nad 
šefile otsemaid ette ei kanna, et ta mind pakilises asjas jutule võtaks. Heitnud mulle veel ühe 
vaenuliku pilgu, läheb gorilla ettepoole kummargil ja taarudes trepist üles. Kahe minuti pärast 
kostab ülevalt tema möirgamine: 

«Kolige üles!» 

Ilmneb, et Drake pole üksi. Tema laua lähedal seisab umbes neljakümneaastane rühikas mees, kes on 
mulle põgusalt tuttav isiklike muljete põhjal, aga veelgi üksikasjalisemalt — Keskuse fotode järgi. 
See mees on hiljuti Bulgaariat külastanud suusaspordi harrastaja John Wright. Veel üks isik - teisest- 
soost ja märksa noorem - on diivanil graatsiliselt istet võtnud. 

«Oo, te olete veel elus!» hüüab šeff südamlikult. «Ja nägu on kombes!» 

Ta viipab tugitoolile, mis peab tähendama: «Istuge!» ja lisab: 

«Kahju, et ma teid juba Peteriks ristisin. Teile oleks pidanud nimeks panema mr. Phoenix. Lihtsalt 
imestamisvääme, kuidas te oskate tuhast uuesti ellu ärgata!» 

Pärast neid sooje sõnu unustab Drake otsemaid minu juuresoleku ja süveneb dokumentidesse, mis 
arvatavasti Wright on talle toonud. Wright võiks pidada end ilusaks meheks, kui tema näos poleks 
just mehelike joonte defitsiiti. Ma ei taha sellega midagi ütelda, sest välimus on ju petlik. Kuid tal on 
liiga valge nahk, liiga suured tumedad silmad, liiga pikad mustad juuksed. Ühesõnaga, tema 
näojooned on peaaegu õrnad, kui mitte arvesse võtta suud, mille kurdudes on midagi haiglaslikku, 
isegi vist julma. 

Wrightil on seljas laitmatult istuv ülikond - seesama, mil- 

les ma teda juba nägin vilksamisi kohvikus ja itaallase restoranis. Ta on alati riietatud nii, nagu 
valmistuks kalmistule minema või nagu oleks just praegu sealt tulnud: must ülikond, must kaelaside, 
mustad kingad ja isegi vist mustad sokid. 
Silmitsen seda meesiludust, kasutades ära asjaolu, et kogu ta tähelepanu on pööratud šefile, kuigi 
ma seejuures riskin solvata diivanil mugavalt istet võtnud kaunitari. 
«Aga mis see on?» pomiseb Drake ja tonksab paberilehte 
lühikese pundunud sõrmega. 
«Komisjonitasu. . .» selgitab Wright lipitsevalto 


«Kes määras talle selle?» 

«Vähemaga pole ta nõus... Kaks tonni kaupa, mis tuli Taanist, peeti tollis kinni. Tal läks 
lisakulusid. . .» 

«Ja sa uskusid teda!» kõmistab šeff. «Ta ise korraldas salaja selle läbiotsimise tollis, et meid rohkem 
koorida!» 

«Aga kuna me temast sõltume .. .» 

«Eks me veel vaata, kes kellest sõltub,» pomiseb Drake ja asub järgmise punkti juurde, 

Mina omalt poolt teen sedassama, see tähendab, viin pilgu laualt diivanile, mis asub akende vahel. 
Olgu märgitud, et Drake'i kabineti mõlemad aknad on alati sameteesriietega tihedalt kaetud ja seda 
ruumi valgustab kristallkroonlühtri kuldne valgus. Diivanil graatsiliselt istet võtnud daam on riie- 
tatud nagu estraadilaulja «päikesepiste» kategooriast: tal on seljas erepunane tuunika ja sama värvi 
ääretult laiad püksid; kõik see on suurema efekti saavutamiseks üle puistatud kuldtolmuga ja 
garneeritud kassikullaga. Mis puutub tema välimusse, õigemini näosse, kuna kõike muud varjavad 
erepunased lained ja kuldlitrid, siis see on tõepoolest pimestav - peaaegu nagu kosmeetikafirma 
reklaamil või jumaliku Garbo aegsel kinoplakatil. 

Raske öelda, mis funktsioone täidab see daam Drake'i "firmas. Ta sarnaneb luksusliku pantriga, 
milliseid demonstreerivad suurmoe salongides viimased modellid või kisuvad endalt maha 
needsamad modellid kallites kabareedes. ühesõnaga, see on üks neist graatsilistest olenditest, kelles 
kõik on võlts; alates pilgukeelest ja lõpetades väljendusrikaste žestidega. Ma ei imestaks, kui see 
daam koju jõudes riputaks kappi erepunase tuunika kõrvale ka oma graatsilisuse ning ütleks 
seejuures: 

«Hhuuh, kuidas on ära tüüdanud!» ja muunduks nõudepesijaks; ma oletan koguni, et sedasama 
kordab ta ka oma ligipääsmatu ilmega. Ääretult kättesaadavad naised kujutlevad tihtipeale, et 
resigneerunu ilmet taotlev grimm võib nende hinda üles kruvida. 

Muidugi tuleb arvesse võtta, et minu liiga range hinnang tuleneb mu riivatud enesearmastusest. 
Erepunane kaunitar 

käitub nii, nagu polekski mind siin; rõhutatud huvitatusega uurib ta oma pikka suitsupitsi pistetud 
sigareti otsa või peab tähelepanu vääriliseks oma siidpükste alt paistva kinga nina. 

«Kulud kasvavad, tulud kahanevad...» toriseb šeff laua taga. 

See on ilmselt jutuajamise lõppakord, sest Drake pistab käe pintsaku põuetaskusse ja kougib sealt 
tšekiraamatu. Vilunult kirjutab ta summa ja arvu sõnadega, paneb allkirja ja ulatab tšeki Wrightile, 
seejuures teeb ta puhtisiklikku laadi märkuse: 

«Mu armas, te olete jälle endale terve pudeli odekolonni peale valanud.» 

«Kuid sellel lõhnaõlil on väga tagasihoidlik gamma, mr. Drake... Tal on renomee .. .» 

«Ma ei tea, missugune renomee tal on, aga kui te laua juurde tulete, tekib mul iga kord tahtmine 
gaasimask pähe panna,» pomiseb šeff hapult. 

Ja see on juba tõesti lõppakord, sest punapea teeb käega tuttava liigutuse, mis tähendab: «Keri 
minema!» ja pöördut lõpuks ometi minu poole, Wright aga läheb uksest välja, uha. tes nii tugevat 
atoomi, et mulle näib, nagu oleksin järsku sattunud õitseva siteli põõsasse. 

«Noh, mr. Peter Phoenix, millega võin kasulik olla?» küsib šeff. 
Kuid kabinetis yiibib ka kolmas inimene, ning ma heidan automaatselt kohmetu pilgu erepunasele 
tuunikale. 

«Rääkige aga rahulikult,» lausub Drake. «Brenda on mu sõbratar. Ja mina kui naiivne inimene ei 
varja midagi oma sõbratari eest. Ühel ilusal päeval see arvatavasti hukutab mu.» 

«Oo, Billl» nurrub daam etteheitvalt sametise häälega. 

«Ma lihtsalt taljtan informeerida teid sellest, mis minuga täna hommikul toimus.» 
«Ja mis siis nimelt?» 


«Üks Higginsi-nimeline politseinik tegi mulle ettepaneku töötada 
tema heaks.» 
«Ärge rüvetage pühadust, Peter,» heidab Drake mulle isalikult ette. «Higgins pole politseinik, vaid 
politseiinspektor.» 
Ma vaikin, ja Drake pärib huvitatult: 
«Nii et ta tegi siis teile ettepaneku töötada tema heaks. Kuid teie töötate juba minu heaks; Kas te 
ütlesite talle seda?» 
«Ei. .. See-eest tema ütles mulle palju. Ja ähvardas, et võib iga kell mind jaoskonda viia, sest mul ei 
ole passi.» 
«Ja teie nõustusite?» 
«Aga mis mul üle jäi?» 
«Õige,» noogutab Drake. «Teil polnud valikut. Kuid kuna te mulle selle kõik ära rääkisite, siis pole 
sel tähtsust.» 
«Jah, kuid mind võidakse igal ajal kinni nabida.» 

«Ei usu. Eriti sel juhul, kui te ei välju Drake Streeti piiridest. Ma hoiatasin teid, Peter, et te ei 
läheks minu tänavast kaugemale.» . 
«Aga kui ma siin lämbun. ..» 
«Kas minu tänav tundub teile liiga kitsas?» kjisib Drake ilmselt puudutatuna. 
«Selles pole asi, sir. Asi on selles, et mul pole siin midagi teha.» 

«Brenda, kallis, vaadake seda veidrikku!» hüüab punapea. «Selle asemel et mind mõnusa elu eest 
põlvili tänada, teeb ta mulle stseene!» 
Seejärel vaatab Drake muJle oma külmade helesiniste silmadega jälle otsa ja ütleb rahulikult: 

«Te saate varsti töö, Peter, saate! Te peate mind küll viimaseks lolliks, kui arvate., et ma maksan 
teile selle eest, et Drake Streetil uue ülikonnaga patseerite.» 


Kolmas peatükk 


Patseerimine uue ülikonnaga on seni olnud mu ainus kohustus. Jama pean ütlema, et selleks 
vastutusrikkaks tegevuseks piisab Drake Streeti territooriumist täiesti. Minu elukutse nõuab 
teatavasti, et ma palju tähelepanekuid teeksin, kuid mitte kunagi varem pole mul tulnud raisata nii 
palju aega viljatule ringivahtimisele ja haigutamisele kui praegu. 

Ma hakkan harjuma tänavaeluga, eristama mõningaid tema asukaid ja isegi tutvusi soetama. Tõsi 
küll, mitte šefi lähikondlastega, vaid igasugu rimpsu-rämpsuga, nagu kelnerid, klubide ettekandjad, 
šŠveitserid ja raamatukaupmehed. 

Nagu elus ikka, nii on ka Drake Streeti elus tõusu ja mõõna perioodid. Esimene tõus - lõunaajal - 
pole kuigi pikk ja on koondunud peamiselt kohviku, itaallase restorani ja raamatukaupluste juurde. 
Teine tõus, märksapikem, algab tööpäeva lõpul ja vaibub kella kolme paiku öösel. See kulmineerub 
striptiisiklubides. 

Ainsaks erandiks ja muutumatuse kantsiks selles igaveses tõusude ja mõõnade vaheldumises on 
toidubaar; ja kui see pole 

avatud mitte kõik kakskümmend neli tundi ööpäevas, vaid ainult kakskümmend kaks, siis üksnes 
sellepärast, et saali tuleb ka koristada. 

Lõunaajal, enne tavalise viisakusvisiidi tegemist itaallasele, lähen ma raamatukauplusse, mis asub 
esimese klubi kõrval suure müügisaali seinte ääres seisavad riiulid, millel on Taa- 

nist, Ameerika ühendriikidest ja Saksa Liitvabariigist muretsetud pildiajakirjade lasud, ning riiulite 
ees seisavad mustade pintsakute ja mustade kõvakübaratega härrad, kes on tulnud siia 
lähedalasuvatest kontoritest, et pühendada lõunavaheaja tunnike eneseharimisele. Igaüks lehitseb 
oma ajakirjanumbrit pööramata tähelepanu naabrile, ja kõigi nende meeste näoilme on nii pidulik ja 
keskendunud, otsekui ei viibiksnad mitte pornograafiliste raamatute kaupluses, vaid Püha Pauli 
katedraalis. 

Vaevu sellest harraste palvetajate summast läbi pääsenud, lähen ma vaheseinaga eraldatud 
tagaruumi, kus peale peremehe, mr. Oliveri, asuvad kõige plahvatusohtlikumad materjalid. 
Värviliste piltpostkaartide, ajakirjade illustratsioonide ja iga liiki atribuutide näol on esindatud kogu 
loomuvastasuse gamma, alates homoseksualismist ja lõpetades sadismiga. Muidugi mõista on nii 
nende kaupade kui ka esimeses ruumis asuva kirjanduse müük seaduse poolt halastamatult jälitatav 
aga mis parata - inspektor Higgins jäi indikaatorist ilma ja seega siis ei saagi teada, mis toimub 
Drake Streetil. 

«Tere päevast, mr Oliver!» 

«Tere päevast, mr. Peter!» 

Peremees paistab rahul olevat, et ma tulin: nüüd saab ta kellegagi pisut juttu ajada, liiati pakub 
vestluskaaslane talle aromaatset sigarit, mis spetsiaalselt tema jaoks on ostetud ja mis mr. Oliveri 
kirjanduslikke huve silmas pidades kannab nime «Robert Burns». Tõsi küll, ega ta ilma minutagi 
igavus tunne, äritegevusest vabal ajal ioeb ta Platoni «Dialooge». 

«Soovite tass kohvi, mr. Peter?» 

«Tänan, heameelega.» 

Ta keedab kohvi, klaaskolvis, klassikalisel, viisil, millele «mandril» väga populaarne - 
espressokohvi valmistamine ligilähedalegi ei saa. Mr. Oliver kui tõeline briti patrioot suhtub üldse 
eelarvamusega kõigesse sellesse, mis on pärit mandrilt ja on sügavalt veendunud, et mitte Briti 
saared ei ole Euroopa koostisosa, villid vastupidi - Euroopa on mingi Briti, saarte provints. Ja kui La 
Manche'ile laskub udu, ei jäta mr. Oliver teile teada andmata, et «täna on! manner saarest ära 
lõigatud» Vaene manner! 

«Soovite sigarit, mr. Oliver?» 

«Heameelega, mr. Peter.» 

«Kuidas äri läheb?» 

«Oo, pornograafia järele on alati suur nõudmine. See pole klassika. » 

Vaheseina aknakesest vaatab sisse verevaene nägu, peas kõvakübar. Klient soovib osta ajakirja 
«Homo» viimast numbrit - ajakirja nimi ei vaja kommentaare. Hooletu käeliigu, 

tusega ulatab mr. Oliver kliendile ajakirja, raha aga viskab laualaekasse. 

Varem müüs mu uus tuttav sellessamas kaupluses inglise ilukirjandust - alates Smollettist ja 
lõpetades Joyce'iga. Kuid see üllameelse klassika armastamine viis teda pankroti äärele. 

«Mr..Drake päästis minu. «Visake kogu see praht minema,» ütles ta mulle, «ja minge üle 
kaasajale.» - «Missugusele kaasajale?» küsisin mina nagu viimane lihtsameelne. «Seks ja vägivald,» 
ütles ta, «kas te siis el tea, mille jarele on praegu külge suurem nõudmine? . ..» Kätt südamele 
pannes ütlen ma teile, mr. Peter, et see kaup ei ole minu maitse, aga mis parata, kui sind ähvardab 
pankroti oht. . .» 

Ta vaatab mulle otsa päraniaetud pleekinud silmadega, justkui ootaks tõepoolest vastust, kuid ma 
tean, et ta vastust ei vaja ja et küsimus tema lauses on vaid kirjanduslik võte. 

«Mr. Drake'i deviis on: «Raha ei haise.»Võih-olla ei kõla see deviis kõige ilusamini, kuid kahjuks 
on ta täiesti õige. Lõppude lõpuks müüme ainult seda, mida vajavad need härrad, kes, iga päev 
riiulite juures tolgendavad. Mida nad nõua'vad, seda me ka muretseme, eks ole?» 


Ma lohutan teda, ütlen, et see on tõepoolest nii, kuigi ta ei vajagi lohutamist, sest on juba ammust 
aega harjunud argielupettumusi hüvitama vaimutoiduga, näiteks Platoni «Dialoogidega». Ajame veel 
veidi aega juttu, ühest kui teisest, kusjuures mina olen enamalt jaolt kuulaja rollis, kuni mulle 
turgatab pähe, et oleks aeg itaallase poole sisse astuda, vaadata, mida ta teeb. 

Iseenesest mõista on itaallase menüüs spagetid, pitsa ja kõik muu, mida oskab valmistada itaallane, 
kui ta on restoranipidaja. Mis restoranisse puutub, siis selle peamiseks ehteks on igasugused 
vasknõud, mis on nühitud läikima, nii et nad silmipimestavalt hiilgavad, ning riputatud seintele ja 
lae alla läbisegi suitsusinkide ja,-vorstidega. Lõunatunni algul on restorani kaksteist marmorlauda 
tavaliselt üleasustatud, mistõttu mina tulen siia alles kella üheks, kui siin saab istuda, ilma et oleks 
vaja karta, et kellegi küünarnukk võib järsku sulle ribide vahele tungida. 

Selsamal ajal — kui näljaste ametnike ja juhuslike söömaskäijate summ on laiali valgunud - tulevad 
restorani selle alalised külastajad, nende hulgas ka Drake'i adjutandid: leinariideid karidev 
meesiludus Wright ja bulgaarlane Mihail Milev või Mike, nagu teda siin koduselt kutsutakse. 

See bulgaarlasest Mike on võrdlemisi noor mees, kuid mida see sõna «noor» eneses just nimelt 
kätkeb, on raske öelda. Poisikesena mõtlesin, et kui inimene saab kolmekümneaastaseks, siis on ta 
juba vanur. Aga Milevil on kolmkümmend 


43 


ammu seljataga ja ta läheneb kindlalt järgmisele kümnele. Peale vanuse on raske tema kohta midagi 
konkreetset öelda: erilisi tundemärke tal pole ja üleüldse on tema juures kõik liiga tavaline. Niivõrd 
tavaline, et pole midagi kirjeldada ega meelde jätta, välja arvatud tema harjumus - see aga on 
teatavasti teine loomus - käituda rõhutatult tähtsalt ja enesekindlalt. See on ka arusaadav. Eks tule ju 
millegagi asendada. sisemise eneseväärikuse ja enesekindluse puudumist. 

Ta esineb nii majesteetlikult, nagu võtaks parajasti Buckinghami palee ees kuningliku kaardiväe 
paraadi vastu; ta annab tellimuse nii valjul häälel, nagu oleks kogu restoran kohustatud teadma, et 
see isand sööb täna just nimelt biifsteeki makaronidega, ning söömisprotsessi saadab niisugune 
žestikulatsioon, nagu ei lõunastakski ta, vaid õpetaks lauakombeid. 

Samasuguse pretensioonikusega torkab silma ka tema ülikond, mis viitab ilmekalt sellele, et Mike 
on täielikult kursis kõigi Carnaby Streeti moekarjetega. Tõsi küll, kui mitte arvestada eredaid 
kaelasalle, isevärki lõikega kaeluseid ja topelt kontsaga kingi, siis koosneb Mike'i riietus tavaliselt 
sinistes teksapükstest ja samast riidest tuulepluusist - ameerika kauboide traditsioonilisest 
töörõivastusest, mis tänapäeva noortel on millegipärast saanud šiki sümboliks. 

Niipalju kui kõrvalt vaataja võib otsustada, on kauboi Mike'i ja matusebürooagendi Wrighti 
läbisaamine väga jahe ja piirdub enamjaolt teretamise ja kõige hea soovimisega. Kuid ka see on 
midagi, arvestades, et näiteks minule pole niisugustki tavalist tervitust ette nähtud, kuigi nad 
mõlemad oivaliselt teavad, et nende šeff on ühtlasi ka minu šeff. 

Aga võib-olla just sellepärast vaatavadki nad mind niisuguse pilguga, nagu oleksin klaas, millest 
saab läbi vaadata. Nende silmis olen ma üksnes teadmata kust ilmunud ettetükkija. Ettetükkijad aga 
on alati, kõikidel aegadel ja kõikidel meridiaanidel vaenulikkust esile kutsunud. Itaallase juures 
söödud tugev lõuna paneb mõnusalt unistama ja ma kandun unelmates preeriaavarustesse, see 
tähendab «Arizona» laia ülestehtud voodi avarustesse; ja sinna ma suundungi. Tulnud trepist üles 
oma numbrisse ja võtnud horisontaalasendi, hakkan päevast ajalehte lugema. Õigemiini, lasen, vaid 
silmadel üle pealkirjade käia, sest mul on kogemusi, et salakaval unerammestus võtab peagi võimust. 
Ja ajalehe sisu võib oodata õhtuni. Eks õhtu ole ju kõige tüütum osa päevast igavas hotellis ja võõral 
maal. 


Kella nelja paiku sean sammud toidubaari ja joon seal tassi kohvi, et end pisut ergutada. Seejärel 
panen toime järjekordse seaduserikkumise - lahkun Drake Streeti piiridest ja võtan istet skvääril 
asuval pingil. Minu jälgijad on juba ammu ära 

harjunud nende patustamistega käsu vastu ja vaatavad nendele läbi sõrmede, kuna võivad mind 
rahulikult jälgida läbi toidubaari akna ja töö kõrvalt mängida partii pokkerit. 

Istun pingil, jalad välja sirutatud, ja teen vaatlusi, mu vaatlusobjektil pole aga midagi ühist mu 
ametialaste huvidega. Selleks objektiks on meie kvartali lapsed. Nad mängivad keksu või sõidavad 
jalgratastega mööda jalgteed. Drake Streeti tahmunud rennist tulles pakub see vaatepilt tõepoolest 
hingerahu. 

Seejärel, kui olen juba kõrini tüdinud logelemisest ja samuti tolgendamisest kohvikus, kus ilutseb 
Remmoni baari kaunitar, ületan mõne meetri kõnniteed, mis mind lähimast klubist lahutab, ja laskun 
roosasse hämarusse, et juua oma viskiports 

järjekordse stripmeloodia saatel. Mis puutub naissolistisse, kes programmi igavest numbrit esitab, 
siis see on niisama ebahuvitav kui teda saalist vahtivad isased. Igavene number — ihu paljastamine... 
Ent ihu on nõder, väidavad prantslased. 

Eriti see, mida pakub oma klientidele Drake Street. Selle tänava klubidesse pakuvad endid tööle kas 
hirmsat puudust kannatavad naistudengid, kes haaravad kohe kinni võimalusest teenida mõni nael, 
või siis needsinatsed suure vaeva nägijad tänavalt; nad liiguvad nagu automaadid ja riietuvad lahti 
nagu automaadid alatise burleski rütmis. 

Seejärel - astun jälle itaallase juurde sisse. Siis jälle «Arizona». Kui Doris ei ole all valves, kutsun 
ta oma numbrisse, kostitan klaasikese viskiga ja alustan juttu. Drake Streeti elu puudutavates 
küsimustes on Doris palju täielikum ja usaldusväärsem informatsiooniallikas kui terve «Times'i» 
aastakäik. 

«Te olete haruldane naine, Doris,» tähendan ma, et tema usaldust võita. «Terve vaim terves kehas 
- seda ütlen ma teie kohta.» 

«Oo, te olete kohutav meelitaja, mr. Peter,» vastab Doris ja punastab kergelt. 

«Hoopiski mitte. See, mis ma ütlesin, on sulatõsi. Tarvitseb vaid teile pilk heita ja teid mõne teisega 
võrrelda...» 

«Oo, kui te mind tänavatüdrukutega võrdlete... Kuid mis parata, inimesed peavad ju millestki ära 
elama. . .» 

See lause oli mulle muide, nii nagu olnuks iga teinegi lause, sobivaks ettekäändeks, et justkui 
muuseas huvi tunda, kuidas üks või teine Drake Streeti asukas tegelikult elab või millest ta elab, või 
kuidas ta elas varem - ühesõnaga, et visandada Dorisele lähtepositsioonid sundimatult ohtra 
sõnadetulva tarvis. Sellega teeb ta tasa selle, et on terve päeva sunnitud vaikuma oma tubade 
koristamise või valves olemise ajal. 

«Miss Brenda Nelson? Oo, algul esines ta «Evas», mr. Drake'i kõige suuremas kabarees, te olete 
muidugi seal käinud. Alles viis aastat tagasi oli «Eva» tema ainuke siinne ettevõte, aga 

nüüd näete, kuidas kõik on muutunud - ühed konkurendid olid laostumise äärel, teised otsustasid 
oma asutuse sulgeda, aga mr. Drake andis omanikule laenu või ostis ettevõtte välja , nii saigi meie 
tänavast Drake Street. Minu ja mu vennaga juhtus sama lugu, me mõtlesime juba hotelli sulgeda, nii 
et me peame olema talle tõesti tänulikud, et ta «Arizona» välja ostis ja meid siia protsentide eest 
tööle jättis. . » 

«Jah, tõepoolest,» katkestan ma teda. «Aga Brenda?» 

«Oo, miss Btenda on vana kala. Ta on vanamehel oma poosidega ja ligipaäsematu ilmega pea 
niivõrd segi ajanud ja sel määral tema usalduse võitnud, et nüüd ei astu vana ilma temata sammugi. 
See naine on hirmus kaval, mr. Peter, uskuge mind. Kui mina seda ütlen, siis nii ka on.» 

«Aga see teine, Linda Grey?» 

«Teda ma kuigi hästi ei tunne. Ja kuna ei tunne, siis ei oska midagi öelda.. Ta laulab «Evas», 


räägitakse, et jumalikult. Mõni arvab, et ta vääriks rohkemat kui olla kabareelaulja, aga nagu te isegi 
taipate, ei kuulu mina nende hulka, kes võivad käia «Evas» ja kuulata Linda Greyd või pagan teab 
veel keda.» 

«Räägitakse, et ta käivat sellesamuse bulgaarlasega,» põrutan ma huupi. 

«Ei või olla;» raputab Doris pead. «Niisuguse poole Linda ei vaatagi, võite mind uskuda. Ta sihib 
kõrgemale. Öige nüüd kellega semmida - mingisuguse bulgaarlasega.. Oi, vabandage, mr. Peter, mul 
läks meelest, et teie olete ju ka bulgaarlane ... Kuid teie olete hoopis midagi muud, see pole 
kompliment, te olete hoopis midagi muud. . .» 

Ma olen valmis huvi tundma, et mis mõttes, kuid ma vaikin, et mitte panna vaesekest piinlikku 
olukorda. Midagi muud? Jaburus. Drake Streetil ja Drake'i läheduses on kõik ühe vitsaga löödud. 

«Teie olete tõsine inimene,» jätkab Doris oma kiidulaulu, «Tõsise inimese tunnen ma juba kaugelt 
ära. Kuid see Mike pole veel aastatki siin olnud, aga juba kaupleb igal pool narkootikumidega; . .» 
«Miks on tal vaja kaubelda narkootikumidega? Ta ju töötab Drake'i juures?» 

«Mis sellest; et töötab? Te arvate, et tal on seda va puru jalaga segada? Niisugune mees nagu 
Mike, kes ei saa läbi ilma kaartide ja tänavatüdrukuteta, vajab palju raha.» 


«Nii.et mr. Drake kaupleb ka narkootikumidega?» küsin ma ettevaatamatult. 
«Oo, seda pole ma öelnud!» teeb Doris käega tõrjuva liigutuse. 
Ta kummardub mulle lähemale ja lausub poolsosinal: 

«Siin, selles tänavas, mr. Peter, on asju, millest ei räägita.» 

Kas sellel hetkel või pisut hiljem, ühesõnaga, just siis, kui meie jutuajamine on minu meelest väga 
huvitavaks muutu nud, hõigatakse trepilt: 

«Doris, kus sa oled?» «Vend kutsub,» selgitab mu vestluskaaslane, et ma ei mõtleks, et. teda otsib 
armuke. «Lähen vahetan ta välja, muidu tuleb tal istuda valves vaata et veel kogu öö.» 

Ja teinud klaasile ühe hingetõmbega põhja peale, et viski raisku ei läheks, soovib Doris mulle head 
ööd ja läheb joostes toast välja. 

Head ööd. Rahulik öö ääretut igavust äratava kulunud mööbliga toas. Tänavas, kus on palju 
seesugust, millest ei räägita. Teadmatuse palge ees, teadmatuse, mis kätkeb endas midagi niisugust, 
mida praegu veel pole võimalik ära arvata. 

Head ööd. 


*** Juba k.aks. nädalat patseerin ma uue ülikonnaga Drake Streetil. ühel hommikul tormab 
toidubaari, kui ma parajasti kohvijoomist lõpetan, kergelt hingeldav Bob ja. teatab, et šeff nõuab 
mind viivitamatult enda juurde. Viivitamatult tähendab viivitamatult, ning jässakag gorilla seisab ja 
ootab, et ma lauast tõuseksin; seejärel viib ta mind kindralstaapi. 

Drake'i kabinet sarnaneb tõepoolest staabiga: peale šefi on siin Brenda, Wright, Milev ja veel 
mingi tüüp, kellel on aastaid kõvasti üle neljakümne ja keda kõik teised nimetavad mr. Larkiniks. 
Seekord Drake ei maini minu oskust surnuist üles tõusta. Ta lihtsalt osutab tugitoolile ja selgitab: 
«Võtke istet ja kuulake, Peter. Kuulake tähelepanelikumalt, sest väga võimalik, et teil tuleb sõna 
võtta.» 

Ma istun, süütan sigareti - mitte oonükslaekast, vaid enda oma - ja ajan kõrvad kikki. Räägib Mike 
Milev. Ta on nähtavasti alles alustanud, vaevalt mul midagi tähtsat kaotsi on läinud.,,: . 

«Mr. Drake'il. on täiesti õigus: Wrighti sõit ei olnud edukas, kuid ma ei võinud ju teada, et mu 
sõbrad, kõik kolm (nii et oli ka kolmas, märgin endamisi), osutuvad säärasteks argpüksideks, mis 
parata, aastatega. inimesed muutuvad, ja nende kolmega pole mul juba ammu kontakte olnud, kuid 
nagu ma olen teid sellest juba korduvalt informeerinud, on mul seal väga laialdased, erakordselt 
laialdased sidemed; mis parata, koui suurem osa minu abilistest ei oska inglise keelt, aga need, kes 
oskavad, osutusid selle asja jaoks kõlbmatuks .. .» 


Ülaltoodud lõik on tema monoloogi väga lühendatud ver- 

sioon. Milev räägib ülearu tuliselt, ja kuna ta kiirustab, teeb vigu, seejärel aga püüab kohe viga 
parandada, ent kuna ta ei oska inglise keelt kuigi hästi, siis ei aita parandusedki, nii, et teda on 


väsitav kuulata, ja Drake tähendab lõpuks: 
«Tehke lühemalt, Mike. Ja ärge nähke nii suurt vaeva selgitustega, sest te unustate peamise.» 

«Ma tahan öelda, et praegu, mil ma olen rajanud kaks väga kindlat kanalit Müncheni kaudu ja 
üldse sidemed ustavate inimestega, võib kõike ehitada kindlale alusele, ja mu kombinatsioon hakkab 
tegutsema lähemal ajal..» 

Selle lihtsa mõtte väljendamiseks läheb tal üsnagi palju aega, ja Drake katkestab teda uuesti: 
«Ja kuidas te endale seda kombinatsiooni ette kujutate?» 

«Väga lihtsalt. Ma juba ütlesin teile, et minu abilistel on omal autod.» 

«Ja mis siis?» küsib šeff. 

«See lahendab robleemi, kuidas kaupa Türgi piiri äärest Jugoslaavia piirile toimetada.» 

«Muidugi. Kuid kõigepealt on ju tarvis 
kaup üle piiri tuua. 

«Siin, Londonis, ei saa ma sellele 
küsimusele üksikasjaliselt vastata,» kostab Milev. «Detailide osas me veel mõtleme järele, kui mu 
abilised kontakteeruvad ustavate inimestega piiriäärsetes küla S. » 

«Küsimus ei seisa üksikasjades, vaid kõige üldisemas lahenduses,» selgitab Drake kannatlikult. 
«Kahe sõnaga: kuidas te kujutate endale ette kauba toimetamist üle piiri?» . 


«On mitu võimalust. Mõnes kohas on piiririba väga kitsas ja väga sobiv kaljused mäed või 
rusukalle. Türgi poolt võib kaupu lihtsalt köie otsas üle lohistada. Või üle lennutada vastava 
seadeldise abil. Või kasutada õhupalli. Seda võib öelda: ainult spetsialist.» 

«Aga mida teie ütlete?» 

«Mina võin teile hankida mõnede mõlemal piiril asuvate, sobivate kohtade topograafilisi kaarte ja 
organiseerida kauba toimetamist läbi riigi. Kauba hulka arvestades polegi seda tööd, nii vähe.» 
«Jah, muidugi,» nõustub Drake. «Kuid mitte piisavalt. Meid ei huvita, kas seda on palju või vähe; 
meil on tarvis, et kaup jõuaks Türgist Jugoslaaviasse puutumatuna ja tervena.» 

Milev vaikib, püüdes endast rahuldavat vastust välja pressida. Kõik teised vaikivad samuti, kuid 
see vaikus ei tule nähtavasti mõtlemisel kasuks, vaid ajab ta veel rohkem krampi. 

«Ma võin ka teise variandi pakkuda,» teatab ta viimaks. «Kui teie inimesed suudavad kauba 
Bulgaariasse viia, võtan ma enda peale selle toimetamise Jugoslaaviasse minu inimeste abil. See piir, 
kas teate, on palju jõukohasem. Seal korraldatakse rahva- 

pidustusi, kuhu sõidavad kokku külaelanikud mõlemalt poolt piiri ja igasugust muud. . .» 
Drake vaatab oraatorit mõtlikult ja vangutab pead: 

«Teate mis, Mike, kui meie inimesed suudavad kauba riiki sisse viia, siis suudavad nad selle ka 
sealt välja toimetada. Teile pole saladuseks, et taolisi operatsioone on juba sooritatud, ja ilma teie 
abita. Paraku lõpevad need tihti nii, et me kanname suurt kahju. Mõni kuu tagasi esitasite mulle 
projekti, mille peale me kulutasime palju aega ja palju raha. See projekt kõlas teisiti.» 

«Ma arvan praegugi, et see projekt on teostatav,» lausub Mike ja ajab väärikalt selja sirgu. «Ja kui 
te lubate pinda sondeerida, siis ma garanteerin teile, et kõige lähemal ajal annavad mu inimesed 
täpsed andmed, kus on sobivad kohad, ja leiavad isegi sobiva ületoimetamisviisi. Aga edasi 


otsustagu juba spetsialistid.» 

«See on juba teine asi,» noogutab šeff. «Just nimelt seda ma tahtsingi teilt kuulda: kas on olemas 
reaalne võimalus piiri ületamiseks ja kas kaks teie inimest on suutelised varustama meid täpse 
informatsiooniga selles küsimuses ja seejärel loomulikult ka ületoimetamist organiseerima?» 
«Selle eest võin pea anda,» lausub Milev ülespuhutult. «Aga mida teie, Larkin ütlete?» pöördub 
Drake tundmatu poole. 

Paar minutit on Larkin lausa tumm. Tema näoilme järgi otsustades võiks arvata, et ta on andnud 
vande mitte ealeski suud avada: raske, liikumatu pilk, tugevasti kokkusurutud lõualuud ja sügavad 
põikvaod suunurkades ei osuta kõige vähematki jutukusele. 

«Võib,» ütleb ta lõpuks. 

«Ja nimelt?» kergitab Drake kulmu. 

«Võib,» kordab tundmatu. «Kui on olemas reaalsed võimalused ja kui Mike tagab täpse 
informatsiooni, siis anname tehnika. » 

«Loodan, et mitte õhupalle,» toriseb šeff. 

«Me anname tehnika,» lausub Larkin raskelt, vaevumata täpsustada, kas ta haarab sellesse mõistesse 
ka õhupallid või mitte. 

«Suurepärane,» noogutab šeff. «Aga mida teie mõtlete, Wright?» 

«Mina mõtlen, kuidas organiseerida sidepidamist.» 

«Millist nimelt?» tunneb huvi Drake. 

Pikkade närviliste klaverimängijasõrmedega kohendab Wright oma veelgi pikemaid juukseid ja 
selgitab: «Kuidas organiseerida sidepidamist nende kahega Bulgaarias.. .» 

«Kirjavahetus salakirjaga,» ütleb Milev talle tõtlikult ette. 

«See kõlbab niikaua, kui ei teki kahtlusi,» lausub meesiludu kuivalt. «Aga me peame olema valmis 
ka niisuguse võimaluse puhuks.» 

«Kuidaviisi siis?» uudishimutseb šeff. 

«Kui on tarvis, saadame inimese kohale.» 

«Aga te ju olite juba seal?» 

«On tarvis saata kohalik inimene. Mike... või see uus.. .» 

«Milleks siis seda uut vaja on, kui ta nii lihtsa asjaga hakkama ei saa,» ei suuda Milev end talitseda. 
«Aga miks ei peaks sa ise seda tegema?» kõmistav Drake. 

Pärast hetkelist vaikust pomiseb Milev: 

«Minu tagasipöördumine on seotud suure riskiga... aga kui te arvate, et see on vajalik. . .» 
«Brenda, kallike, teie olete täna väga sõnaaher,» pöördub šeff oma sõbratari poole. 

Erepunane daam - täna on ta muide smaragdroheline - tõmbab mahvi pika pitsi otsa pistetud 
sigaretist ja nurrub sametise häälega: 

«Mina etendan publiku osa, Bill. Aga publiku asi on vaikida.» 


Ilmselt on järg nüüd minu käes. Kuid mul tuleb oodata. 

«Teie targutustest on mul aju ära kuivanud,» kurdab Drake, tõustes kirjutuslaua tagant. «Aga kurgust 
ei tasu rääkidagi.» 

Seda öeldes on ta ilmselt vajutanud nähtamatule kellanupule, sest järgmisel hetkel siseneb kabinetti 
AL, lükates enda ees praegust hetke vääriva pidulikkusega serveerimislauda,. millel on pudelid ja 
klaasid. 

Avar kabinet, mida valgustavad kristallkroonlühtrid ja mis, on välismaailmast eraldatud tihedate 
aknaeesriietega, saab elu sisse, kuna kõik siinviibijad ei kasuta juhust mitte ainult selleks, et kurku 
niisutada, vaid et ka istumisest kangeks jäänud jalgu liigutada. Kuid see elustumine ei kesta kaua. 
Seff võtab klaasi ja istub jälle laua taha, mis sunnib ka kõiki teisi oma kohale minema. 


«Noh, Peter? Kas teil õnnestus meie jutulõnga kinni püüda?» pöördub Drake minu poole. 

«Jah, ma kuulasin tähelepanelikult.» 

«Ja millised on teie muljed?» 

«Raske öelda paari sõnaga, sir.» 

«Miks siis paariga? Öelge paarisajaga. Tehke üksikasjaline analüüs. Sest teie ju tunnete seda maad, 
mina aga mitte.» 

«Kuid ma ei tea, millisest kaubast on jutt.» 


«Kaup on kaup. Mis seal teada?» 
«Mind ei huvita, mis see on,» selgitan ma. «Kui aga kõne all on salakaup, siis on kõige tähtsam - 
kaal ja maht.» 

«Võtke arvesse, et me tahame toimetada üle piiri kaupa, millel on suur kaal ja maht. Näiteks tonni 
hollandi juustu. Kui see on palju, siis ütelge, et palju.» 

Ma vaikin, mõlgutades mõtteid, ja Drake lisab: 

«Te kuulsite, milline on Mike'i projekt? Ja nüüd ma tahan kuulda teie seisukohta selle projekti 
suhtes.» 

«Projekt on huvitav,» ütlen ma. «Huvitav romaani jaoks 

Millekski muuks ta ei kõlba.» 

«Nii et tühi loba?» lausa möirgab šeff. 

«Üldjoontes jah.» 

«Aga miks siis? Rääkige ometi! Ja ilma kõlavate fraasideta. Ma vajan analüüsi, mitte fraase.» 

«Esiteks, piiri küsimuses. Ma ei tea, millal mr. Mike piiri viimast korda nägi ja kas ta seda üldse 
on näinud mujalt kui rongi aknast, kuid olukord piiril on juba palju aastaid niisugune, mis ei meelita 
salakaubaga vallatust tegema.» 

«Kuid piir on seal ju ikkagi üsna pikk,» tähendab Drake. 

«Kas te ei mööna, et võib leiduda meie jaoks sobivaid kohti?» 

«Sobivad kohad on ka rangema valve all, sest piirivalvurid teavad niisama hästi kui meie, et need 
kohad sobivad on. Ma ei tea, kas te üldse kujutate endale ette, missugune olukord seal valitseb. . .» 

«Ja teie kujutate ette?» katkestab mind Mike. «Või te lihtsalt improviseerite?» 

«Mul pole vaja midagi ette kujutada. Ma tean. .Ja kui teile kirjeldada üksikuid piiritsoone, 
signalisatsiooniseadmeid ja muid valvemeetodeid, siis on teile kohe selge, et mr. Mike'i projektid on 
kõige ehtsam fantastika.» 

«Ma ütlesin, et pean kõige sobivamaks organiseerida kaupade ületoimetamist õhu kaudu, aga mitte 
teie seadmete juurest,» tuletab Milev meelde. 

«Pidage suu,» katkestab Drake tema jutu, tõsi küll, häält kõrgendamata. «Te räägite siis, kui 
küsitakse.» 

«Õhu kaudu on teine asi,» tunnistan ma. «See tähendab, teine romaan, niisama fantastiline. Ma 
ütlesin juba, et piki piiri asuvad tsoonid, igaühte teist tuleb ühel või teisel viisil ületada. Kuid keegi 
ei lase teid sinna. Elanikkond on kogu aeg valvel, mitte vähem kui piirivalvurid. Muidugi, kui «õhu 
kaudu» tähendab lendamist riigi kohal, siis on teine asi. Sel juhul tuleb aaalüüsida sõjaõhujõudude 
seisukorda.» 

«Nii et teie arvates ei ole reaalset lahendust?» küsib Drake. «Seda pole ma öelnud, sir. ütlen ainult, 
et projekt, mida me praegu arutame, on fantastika.» 

«Ärge kalduge mu küsimusest kõrvale, Peter,» kõmistab šeff. .. 

«Ma ei kaldu. Ma lihtsalt pole praegu valmis vastust andma.» 

«Hea küll. Mida te veel ütlete?» 


«Ei midagi, vahest ainult seda, et teisel piiril ootavad meid samasugused raskused. Ja kõigist nendest 
piiriäärsetest rahva pidustustest on salakauba seisukohalt vähe kasu.» 

«Kui tahate esitada vastuväiteid, Mike, siis praegu on paras aeg.» 

Kuid Milev on juba enesevalitsemise tagasi saanud. 

«Mis pagana vastuväiteid! See on lihtsalt loba.» 

«Mida võib kontrollida,» täpsustan. «Ja mida võib kinnitada iga inimene, kes on tuttav Bulgaaria 
piirikontrolli süsteemiga. » 

«See on loba!» kordab Milev. «Ma ütlesin juba, et viin oma projekti ellu. Ja kuna ma luban. . .» 
«Kes veel sõna soovib?» küsib šeff. «Teie, Wright?» 

Wright kohendab pikkade sõrmedega oma pikki juukseid ja ütleb: 

«Mulle näib, et me oleme sunnitud valima ühtede paljaste kinnituste ja teiste paljaste kinnituste 
vahel. Aga see ei ole kerge.» 

«Alles nüüdsama ei rääkinud te mitte kinnitustest, vaid reaalsusest,» tuletab Drake meelde. 

«Ma pidasin silmas Mike'i sidemeid Münchenis, aga mitte olukorda piiril.» 

«Larkin?» 

Larkin vaikib, justkui polekski kuulnud. Möödub tükk aega enne kui ta suu avab. 

«Ma ütlen siis, kui mr. Peter on valmis vastama küsimusele. 

«Nii et te arvate, et Mike'i projekti ei tasu üldse arutada?» Larkin vaatab jälle kuhugi kaugusesse 
oma raske pilguga ja kui seinatapeetide silmitsemine teda ära on tüüdanud, siis poetab: 

«Kaup, millest me räägime- maksab ränka raha, Drake.» 

Jälgin teda vargsi ja küsin endalt kogu aeg, et ega ma viimati ei eksi. Kuid ei, ma ei eksi. See 
tähendab, ma imestaksin tõesti hirmsat moodi, kui välja tuleb, et eksisin. See läbipaistmatu nägu ja 
see umbusklikkus, mis on kuhugi sügavale peidetud, kuid mis kujutab endast teist loomust, reedavad 
temas politseinikku. Ja see pilk, mis väldib teie pilku, kuid tähelepanelikult uurib teid, kui te mujale 
vaatate; ja harjumus rääkida nii vähe kui võimalik ja ainult seda, mis on kõige tarvi.likum; ja hästi 
varjatud pinev tähelepanu, et püüda iga võõrast sõna - see kõik reedab temas politseinikku. 

«Noh,olgu pealegi,» ohkab Drake ja tõuseb püsti, heites nukra pilgu serveerimislauale, millel on 
pudelid. «Esialgu aitab!» 

Me tõuseme samuti. Hakkan ukse poole minema ja ootan, 

mulle hüütakse järele käesoleval juhul loomulikuna tunduvad sõnad «Peter, teie jääte siia!» Ja 
need sõnad kõlavad tõepoolest kuid mind nad ei puuduta: 

«Larkin, ma paluksin teid siia jääda.» 


Kell on juba kahe peal ja restoran peaaegu tühi. Võtan istet akna all et saaks silma peal hoida teisel 
pool tänavat asuval kohvikul mida nii sageli seestpoolt olen takseerinud. Vaevalt olen jõudnud 
tellida vasikašnitsli - tellimuse võttis vastu Giovanni, kelle bakid meenutavad kahte šnitslit - , kui 
järsku kuulen selja taga tuttavat haalt: 
«Kas tohib teie lauda istuda?» 
Kui inimene võõral maal oma emakeelt kuuleb, siis ta kas heldib või valab pisaraid. Kuid minul ei 
teki millegipärast mingit taolist tunnet. 
«Aga muidugi. Istuge, palun.» 
Mike laskub toolile minu vastas, võtab menüü ja asub seda uurima nii keskendunud ilmega, nagu 
polekski see menüü, vaid Inimõiguste Harta. Ta teab seda menüüd juba ammu peast, ja pole 
vähimatki kahtlust, et ta tellib biifsteegi makaronidega, Bologna või Milaano moodi, kuid rituaal on 
rituaal. 

«Giovanni, olge nii hea, biifsteek Milaano-päraselt! Ja chiantt't, nagu alati..» 

Lõunastame, poetamata sõnakestki, ning ma kaldun juba arvama, et Mike on loobunud kavatsusest 


minuga rääkida, kuid siis nihutab ta taldriku eemale, toetab küürarnukid marmorlauale ja sõnab: 
«Küll ikka kukkus rumalasti välja, mis?» 
«Mida te nimelt silmas peate?» 
«Einoh, seda äsjast asja. Kaks bulgaarlast läksid karvupidi kokku, ja nendel inglastel lõbu laialt. . .» 
«Jah, tõepoolest. . .» 
«... selle asemel et aegsasti maha istuda, inimese moodi rää kida ja kõik täpsustada.» 
«Tõepoolest. .- .» nõustun jälle. 
«Kust mina võisin teada, et Drake just täna sõjanõukogu kokku kutsub! .Aga mis teisse puutub, siis 
ma mõtlesin, et teid tahetakse lihtsalt ära kasutada seal, kohapeal... Te saate ju aru, et igasugused 
piiritsoonid ja signalisatsiooniseadmed pole hoopiski minu asi. 

«Jajah, loomulikult.» 
Me joome kohvi ja Milev jätkab sõnaohtralt targutamist selle üle, kuidas küll kõik oleks võinud olla 
teisiti, kui me oleksime enne omavahel kokku leppinud; kuid midagi uut ta ei lisa. 

Mina aga piirdun sellega, et aeg-ajalt noogulan nõusoleku märgiks, et ennast mitte liiga palju 


korrata. 

Me maksame arved ja hakkame astuma «Arizona» suunas kuid poolel teel Mike peatub ja teeb 
ettepaneku: 

«Kõige parem oleks vist praegu minu poole minna ja kõik korralikult läbi arutada.» 

«Mis kiiret meil on. Ausalt öelda teeksin praegu meeleldi kerge uinaku.» 

Ta uurib mind pilguga, justkui kontrolliks, kas ma ei naljata, ja järsku muudab tooni ning hakkab 
mind sinatama: 

«Kerge uinaku? Ega sa nupust nikastanud ole? Drake otsustab võib-olla juba meie saatust, sel ajal 
kui meie siin molutame!» 

«Nii et juba saatustki. . .» 

«Kuule, kas sa mängid tola või oled liiga naüvne. Ja kas sa üldse mõikad, mis inimene Drake on? 
Teise ilma saatmine käib tal niisama lihtsalt kui aevastamine.» 

Ma vaatan ringi tänaval, mis on sel kellaajal peaaegu tühi, seejärel heidan põgusa pilgu trepikotta, 
mille lähedal Milev on peatunud, - see on ilmetu ja poolpime ega ärata usaldust. 

«Hea küll,» jään nõusse. «Kui te arvate, et ei tohi aega raisata. . .» 

Lähen Mike'i järel üles kasimatust trepist, mille astmed on üsnagi kulunud. Ta avab oma võtmega 
ühe korteri ukse teisel korrusel ja viib mind külalistetuppa. Selle sisustus meenutab minu hotellituba, 
ainult et mööblit on rohkem ja tuba ise on uuem ja aken avaneb tagaõue, mis on roostetanud 
rauakolakaid täis kuhjatud. 

«Kas te ei sooviks üks naps?» küsib minult peremees, kes on jälle «teie» peale üle läinud. 
«Tänan,ei soovi, Pole tahtmist.» 

«Minul samuti. Tõsist juttuajada on parem kaine peaga.» 

Me võtame istet tugitoolides diivanilaua kõrval. Milev küsib: 

«Teid tõi ju vist just see va märjuke siia kvartalisse?» 

«Seda'nd küll.» 

«Saatus,» vangutab, Mike, kurvalt pead. «Teid - viinuke, ja mind- seelikud.» 

«Kuidas seelikud?» küsin ma, et mitte vaikida. 

«Sellepärast, et ega neid ilma rahata saa,» selgitas korteri peremees. «Et rohkem raha teenida, 

Ta. jääb vait — ja küllap on jõudnud järeldusele, et mind ei tasu informatsiooniga üle koormata. Ja, 


selle asemel et üldistust teha, märgib siis: 
«Aga nüüd tuleb meil mõlemal mõelda sellele, kuidas siit putket panna.» 

«Milleks? Mis siin viga elada.» 

«Eks muidugi!» irvitab Mike. «Eriti kui teile edaspidigi makstakse selle eest, et kolate mööda 
pornokauplusi ja toidubaare. Kuid te ei tunne šeffi. Tema ei pillu raha tuulde. Tal on juba päris algul 
viimase pennini välja arvestatud, kui palju võib teie peale kulutada ja kui palju võib teie pealt 
teenida, enne kui teid surnukuuri saata.» 

«Te rikkusite oma prognoosidega mu tuju,» pomisen ma. «Kas teile ei tundu, et kui kedagi 
ähvardab oht, siis olete see kõige tõenäolisemalt teie.» 

«Tõsi, te tegite mu plaani pihuks ja põrmuks,» vastab Mike. «Ja küllap Drake on nüüd veendunud, 
et mina teda ninapidi vean, kuigi mul säärast kavatsustki pole olnud. Ent ma olen talle ikka veel 
vajalik, kas või selleks, et öelda oma arvamus plaani kohta, mille teie talle esitate. Aga kui te selle 
esitate, ei sega miski minul seda pihuks ja põrmuks tegemast, nii nagu te minu plaaniga toimisite.» 
«Minul plaani ei ole,» .rahustan teda. 

«Kui teil plaani ei ole, lähete otseteed kalmistule. Kui ei ole, mõelge mingi plaan välja. Te teate juba 
liiga palju. Drake ei jäta teid ellu, kui leiab, et te pole talle enam vajalik.» 

Ta vaikib, andes mulle aega süveneda tema sõnadesse, seejärel aga asub asja tuuma juurde: 

«See oleks rumaluse tipp, kui meie, bulgaarlased, lubaksime sellel inglasel meiega arveid õiendada.» 
«Kuna te asetate küsimuse rahvuslikule pinnale. . .» 

«Meie ainus pääsetee on välja töötada ühine plaan, mille elluviimiseks me mõlemad oleme ühtviisi 
tarvilikud. Oleks vaja, et see oleks midagi soliidset, vastasel korral ei kiida Šeff seda heaks.» 

«Jah, see oleks ideaalne,» nõustun ma, vaadates hajameelselt läbi pesemata akna suitsust taevariba 
tahmunud katuseaheliku kohal. 

«Nii et ärge hoidke oma plaani vaka all, arutame seda rahulikult,» teeb Mike kokkuvõtte. 

Sel hetkel tabab mu kõrv kõrvaltoas kerget krabinat, mis annab mulle põhjust jututeemat vahetada. 
«Paistab, et seal on keegi. . .» 

«See on mu korterikaaslane. Ärge kartke. Ta ei saa bulgaaria keelest sõnakestki aru.» 

«Noh, siis on. hästi.» 

«Ma arvan, et me peaksime teie plaani otsekohe, viivitamatult arutama, sest kes teab, millal Drake'il 
jälle pähe tuleb meid välja kutsuda.» 

«Minul pole mitte mingisugust plaani.» 

«Kuulge,» lausub Milev, püüdes rahu säilitada. «Teie pole 

loll, aga ega minagi ole nii rumal, kui te arvate. Ma tean, et teil on plaan. Ja tean ka seda: just 
sellepärast te tegitegi minl plaani pihuks ja põrmuks, et šefile enda oma asemele pista. Kuid ma võin 
teha teiega täpselt niisama nagu teie minuga. On olemas tuhat viisi, kuidas usaldamatust külvata. 
Sellepärast ütlen teile veel kord - ärge kavaldage. Parem avage kaardid, enne kui on hilja.» 

«Me räägime bulgaaria keelt, aga teineteisest aru ei saa, ütlen ma kurvalt. «Kas siis tõesti on nii 
raske mõista, mida tähendab: mul ei ole mitte mingisugust plaani. Saate aru, ei ole!» 


«Te peate mind tõesti lolliks,» tõstab Mike Milev häält. 


«Vaadake ette, et te ise lolliks ei jää! Arvate, et ma ei näe, et te püüate kõigest väest mulle sulge 
sappa panna, selleks et ise minu kohta hõivata! Ma teadsin kohe, kui ma teid Drake Streetil nägin, et 
te seda tahate teha. See on meie tuntud nõrkus teineteisele jalga taha panila. Kuid siin ei ole 
Bulgaaria. Ja seadused on Drake Streetil teised. Ja enne kui te jõuate mulle' hoopi anda, olete juba 
teises ilmas. Nii et ma küsin viimast korda: kas te hakkate tegutsema ühel nõul minuga või. . .» 


«Miks ka mitte,» kehitan õlgu. «Aga kui te ootate, et ma võtan taskust plaani, mida mul ei ole, 
Siis. . .» 

Sel hetkel võtab tema midagi taskust. Ja see miski on muidugi pustol, mille ta õige sundimatuli viisil 
mulle rindu suunab. 

«Kaubeida pole enam aega, vennike,» kuulutab Mike mõnevõrra teatraalselt (küllap vist selleks, et 
püstoli ilmumist motiveerida). «Lasen maha, ja silm ka ei pilgu. Siin,- Drake Streetil, ei hakka keegi 
seda mulle nina peale viskama. Seaduslik enesekaitse kallaletungi korral. Selge?» 

Ma ei usu, et ta tulistab. Väga võimalik, et see on samuti poosetamine - tal on ju nõrkus 
poosetamise vastu. Kuid kunagi rl või absoluutselt kindel olla, kuhu see nõrkus inimese välja viib. Ja 
sellepärast rebin ma järsku laua üles ja paiskan selle Milevile peale. Mike lendab tugitooli, ma 
sööstan tema juurde ja kisun tal püstoli käest. Seejärel viskan püstoli võimalikult kaugele - aknast 
välja, õigemini läbi klaasi, sest aken on. suletud. 

Olen valmis ära minema, kuid järsku tormab tuppa Mike'i naaber, nähtavasti kähmlusekärast ligi 
meelitatud. Kaastunde märgiks toetab ta mind rusikaga ja tõukab Mike'i suunas, kes toimib samuti. 
ühesõnaga, inglise-bulgaaria sõprust hakatakse vist minu küürul demonstreerima. 

Kuid need kaks on sootuks teist masti mehed kui Al ja Bob. Ning ma püüan neile selgeks teha, et 
iga vallatuse eest tuleb maksta. 

Lõpuks paiskan ma nad üksteise otsa diivaninurka ja lahkun Mike'i korterist. 

«Oo, mr. Peter! Paistab, et,teid on jälle mehemoodi munsterdatud!» ütleb Doris kaastundlikult. 
«Niipea kui vend tagasi tuleb, jooksen apteeki.» 

«Ärge tehke endale tuli,» lausun ma. «Köömes, sellele ei tasu tähelepanu pöörata.» 

Põgus pilk peeglisse veenab mind, et ma olen tõepoolest köömega pääsenud: latern vasaku silma 
all ja kriimustus parema kulmu kohal. Ei, see paar ei saa Drake'i gorilladele lähedalegil Neil pole 
seda laia joont. Ja ka muskulatuur pole sel tasemel. 

Natukese aja pärast, kui olen end juba pesnud ja võtnud voodis sisse horisontaalasendi, oma 
lemmikasendi, hakkan mõtteid mõlgutama ja jõuan järeldusele, et olen oma vastast mingil määral 
alahinnanud. Mike on täiesti võimeline pimedast trepikojast saatma minu pihta terve pidemetäie. 
Selleks ei lähe tarvis ei muskleid ega biitsepseid. Liiati on praegu tema elu eesmärgiks mind teelt ära 
koristada. Ja kui seda teed Drake Streetiks nimetatakse, siis polegi inimese ärakoristamine teab mis 
raske. 

Küllap olnuks vist targem konfiskeerida püstol, selle asemel et visata see õue, kust Mike võib ta 
iga kell üles korjata. Noh, oleksin selle püstoli konfiskeerinud, aga edasi? Selge see, et 
konfiskeerimine poleks midagi andnud; Mike muretseb endale uue. See on lihtsamast lihtsam selles 
kvartalis, selles tänavas. 

Olukorda kaaludes olin vist magama jäänud, sest järsku näib mulle, nagu raputaks keegi mind 
järelejätmatult peast, ja ma ei taipa kohe, et ei raputata mitte minu pead, vaid ust. Olin vist üsna kaua 
mõlgutanud mõtteid Mike'ist ja muust: toas oli juba pime, akna taga öö. 

«Kes sealon? Milles asi?» küsin unesegaselt. 

«Ah teie olete siin! Miks te lahti ei tee?» kuulen ukse tagant ühe gorilla möirgamist, ei saa aru, 
kumma. 

Tõusen ja avan ukse. Minu ees seisab massiivne kapp, nimega AI. 

«Kas olete vedru välja visanud või?» 

«Seni veel mitte,» kostan häirimatult. «Milles asi? Kas tuli on lahti?» 

«Seff kutsub teid.» 

«Hea küll. Koristage end. Ma tulen kohe.» 

Selle peale võtab AI tugitoolis demonstratiivselt istet ja vaatab tähendusrikkalt kella. «Ma ju ütlesin, 
et tulen ise. Ära ma ei eksi, teed ma tean.» 


«Midagi te ei tea,» möirgab AI. «Seff on teises kohas. Annan teile aega viis minutit.» 

Viie minuti pärast me juba astume mööda Drake Streeti ja pisut hiljem jõuame välja laiale 
tänavale. Seejärel pööran, ära, siis pöörame veel kord ära ning jõuame eredasti valgustatud hooneni, 
mille fassaadil on punane neoonkiri: 


EVA 


Masinlikult lähen ma oma saatja järel tuledes säravasse, kuid veel tühja vestibüüli, mis on tulvil 
välispidist võltsluksust. Seintel on kullatud kipsornamendid, põrandal punane bobrik, ja kõigele 
lisaks on seal suur hulk peegleid. Jah, see on midagi muud, kui Drake Streeti viletsad keldrid! Me ei 
peatu sameteesriietega drapeeritud uksel, kustkaudu pääseb saali, vaid läheme edasi mööda kitsast 
koridori; uksest, millel on kiri «Office», satume teise koridori, mille lõpus on jälle uks. Gorilla 
vajut-b kellanupule. Ukse kohal lööb helendama roheline lamp. Gorilla annab mulle märku: astu 
sisse! 


«Ohoo, lõpuks jõudsitegi kohale!» hüüab šeff, kes istub kirjutuslaua taga hooletus poosis. «Kas teid 
tõesti seniajani peksti?» 


«Kes see peksis?» pärin ma süütu näoga, võttes tugitoolis istet. 

«Kohe jutustate mulle sellest, Peter. Minu isiklikud andmed ammenduvad tagasihoidliku 

informatsiooniga, mis on kirjutatud teie näole.» 

«Loodan, et selle ebatäiuslikkus teie tuju ei riku,» tähendan ma. 

«Muidugi mitte. Mulle on see ükspuha. Lõppude lõpuks ei pekstud ju mind. Kuid ikkagi peate 
rääkima, kuidas asi oli. 

Vaatan kõhklevalt ringi, justkui oleksin kahevahel, kas täita korraldust või ei tasu seda teha. See 
tuba on tunduvalt väiksem Drake'i kabinetist Drake Streetil, aga see-eest sisustatud supermoodsalt: 
lillade ja hõbehallide toonide harmoonia, klaasi ja poleeritud pindade küllus, siidriide draperiid - 
ühesõnaga, kirjeldamatu ekstravagantsus. 

«Mulle tuli kallale Mike, ja pealegi veel mitte üksi, vaid sõbraga,» ütlen ma kõhklustest jagu saades. 
«Kuidas see juhtus?» 

Ma kirjeldan, kuidas see juhtus, kaldumata üksikasjadesse. 

Seff vaikib ja lõpuks märgib: 

«Mnjaa. .. See mulle ei meeldi. Kuid teie asemel oleksin ma talle kätte maksnud.» 

«Ma arvan, sel pole mõtet.» 

«Miks ei ole, ta hakkab nüüd ju igal pool kiitlema, et andis teile keretäie. See aga viib teie 
autoriteedi minu personali hulgas lõplikult alla. Tekib veel kuuldusi, et teile liiga sageli kitli peale 
antakse. 

Ma ei pretendeeri gorilla reputatsioonile.» 
«Kuid te olete mu sekretär, Peter. Aga Drake'i sekretär peab olema tugev isiksus.» 
Ma ei pea vajalikuks sellele märkusele vastata ja šeff teeb teist juttu: 
«Mis see siis nüüd on? Te värisete, et viimati paneb Mike teie plaanile põntsu?» 
«Selleks et väriseda, peab kõigepealt see plaan olemas olema. » 
«Kas teil siis teda pole?» 
«Seni veel mitte.» 
«Ja te pole suuteline seda plaani koostama?» 
«Nii abitu ma ei ole. Kuid ma ei saa koostada plaani tühjal kohal.» 


«Mida te silmas peate?» 

Vastusega tuleb oodata, kuna samal hetkel avaneb kabineti teine uks - see, mis on kirjutuslaua taga, - 
ja ruum muutub valgemaks. Kui taevarannale kerkib esimese suurusjärgu täht, läheb maa peal alati 
valgemaks. Tähel on seljas hõbejast lüüreksist kleit, mis on nii pikk ja kitsas; et kui ta poleks mitt'e 
täht, vaid surelik naisterahvas, poleks tal üldsegi võimalik liikuda niisuguses pakendis.. Tema 
puusad ja rind hiilgavad selles luksuslikus ümbrises väljakutsuvalt, kuid mind isiklikult jätab see 
väljakutse külmaks, sest et kui naise keha näib olevat valatud metallist, siis uhkab temast võbisema 
panevat külma. 

Brenda - see daam pole keegi muu, kui miss Brenda Nelson - liugleb sujuvalt põranda hallil 
bobrikul oma hõbejas kookonis, vehkides graatsiliselt pikas hõbejas kindas käega, milles ta hoiab 
pikka suitsupitsi. Tal läheb korda jõuda õnnelikult violetse diivani juurde ja võtta sellel istet 
pretensioonikas-elegantses poosis. Ma arvan, et sellest poosist hakkab tal selg üsna varsti valutama. 
«Ega ma ei sega teid, kallis?» küsib ta, vaevumata minule pilku heita. 

«Muidugi mitte, kallis,» kostab Drake, kes omakorda ei vaevu temale pilku heitma, vaid puurib mind 
oma väikeste helesiniste silmadega. 

«Nii et mida te silmas peate?» 

«Mul on vaja teada vähemalt kahte asja: esiteks andmeid kauba kohta. . .» 

«Kaup on narkootikumid, kui see teid nii väga huvitab.» 

«Mind ei huvita, mis kaup see on, kas narkootikumid või naiste rinnahoidjad. Mul on vaja teada, 
nagu ma juba ütlesin, missugune on kaal ja maht.» 

«Soliidne kaal ja suur maht, seda ma juba ütlesin teile.» 

Vaikin, andes talle mõista, et sellistel andmetel pole mingit väärtust ja mul pole neist mingit kasu. 
Kuid tema ajab ikka oma joru: 
«Ja teiseks? Te ütlesite, et teil on tarvis teada kahte asja.» 
«Noh, see on ju nii arusaadav. Te mõistate isegi, et ma ei hakka higistama peotäie vaskraha eest.» 
«Seni pole ma teile veel sedagi lubanud.» 
«Ja te veel imestate, et ma ei esita teile mingit plaani.» 
«Kuulge, Peter!» ütleb Drake, vaevumärgatav ähvardus hääles. «Ma ei maksa teile mitte selle eest, et 
te endale niisugust tooni lubate. Olen oma firmas sisse seadnud tööstiili, mida ma rikkuda ei luba.» 
Noogutan. 
«Tean seda. Ega kahtle, et vajaduse korral te demonstreerite mulle seda stiili. Te võite mind 
vaeseomaks peksta, mr. Drake, kuid sel juhul tuleb teil igaveseks hüvasti jätta. mõttega, et ma teid 
oma plaani pühendan.» 
«Seda näitab tulevik.» 
«Milleks tulevikku pilku heita? Kas poleks mõistlikum juba praegu aru saada, et nii nagu teie olete 
ääretult jõhker Ja jultunud, nii olen mina kohutavalt visa. Sedavõrd visa, et ei kohku tagasi 
enesetapust, uskuge mind.» 
«Seda näitab tulevik,» kordab Drake häält kõrgendamata, kuid sünge intonatsiooniga. 

«Tore on,» ütlen ma jutu lõpetuseks ja tõusen tugitoolist. «Kui te enamaks pole suuteline, siis 
kutsuge oma gorillad. Mul pole enam midagi öelda.» 
«Ma pole lubanud teil lahkuda, Peter,» poriseb šeff: 
«Ma ei taha lihtsalt teie aega raisata. Jutul on lõpp. Kutsuge oma kannupoisid.» 
«Seekord ei oota teid kannupoisid, Peter! Seekord ootab teid meie ühine sõber, surma erakorraline ja 
täievoliline saadik. Ausalt öeldes kaldun ma osutama armulikkust, mida te üldsegi ei vääri, ja saadan 
teid ilma pikemata teise ilma.» 

Kui Drake on lootnud kuulda palavaid tänusõnu, siis on ta eksinud, ma lihtsalt noogutan ja hakkan 
ukse poole astuma. Kui see tüüp seegi kord vastu peab, siis on ta närvid järelikult, terasest. 


Ta peab vastu. Ainult et möirgab pisut valjemini kui tavaliselt: 
«Tulge siia, Peter! Ja ärge kuritarvitage minu kannatust!» 

«Mul pole mõtet tagasi tulla peotäie vaskraha pärast, sir, lausun ma, kuid ikkagi peatun keset 
kabinetti. «Olen oma elust hasartmängu teinud ja võin selle rahumeeli maha mängida, kuid ei hakka 
teie šveitseriks, teie teenriks ega teie põrandakaltsuks. Selge?» 

«Kuulake, te eeslipea! Lubage jätta see minu otsustada, kas pakkuda teile, ükskõik mis see ka ei 
aleks, või üldse mitte midagi pakkuda. Samuti otsustan mina küsimuse, kas likvideerida teid või 
mitte. Kuid kõigepealt pean ma teid ära kuulama. Nii et istuge ja rääkige, eks me pärast vaata.» 
Olen kahevahel, kuid sel hetkel taban ma Brenda märguande, tema vaevumärgatava 
ripsmetepilgutamise, mis mulle ütleb: «Istuge!» Brenda annab mõista, et olen Drake'i viinud 
peaaegu kannatuse katkemiseni. Ega's midagi, tema teab paremini, ta on ju lähedalt tuttav selle 
Drake'iga, ja mul tasub vist teda kuulda võtta. Ma pöördun oma kohale tagasi ja laskun jälle 
siidsesse tugitooli. 

«Ma ei tõstnud tasuküsimust üles mitte jultumusest, sir, vaid elementaarsest õiglustundest. See 
plaan, mida ma võiksin teile pakkuda, pole mitte mõni jabur väljamõeldis, vaid kätkeb endas reaalset 
võimalust teenida miljoneid. Ja kui asi jõuab niikaugele, et hakkame seda plaani realiseerima, olen 
ma valmis võtma juhtimise enda peale ja seda operatsiaani läbi viima pisimaiski üksikasjades. Aga 
see tähendab, et mind ootab teatud risk. Sest operatsiaani oskuslik läbiviimine on riskeerimine oma 
nahaga.» 

«Aitab kiitlemisest. Rääkige asjast endast.» 

«Kõigepealt rääkige teie.» 

«Vastupidi, mu sõbe;r, vastupidi!» 

Vaikin, lastes hajameelsel pilgul taas ringi käia, ja mulle näib, et metalne daam uuesti ripsmetega, 
märku annab. 

«Hüva,» annan ma järele. «Olgu siis nii, nagu teie soovite. Lõppude lõpuks pole teil sellest, mida te 
minult kuulete, mingit kasu, enne kui, projekt saab tegelikkuseks. Tegelikkuseks aga ta ilma minuta 
ei saa. Teil läheb vaja minu abi, aga mitte Milevi ja teiste pisisulide abi.» 

«Teie ausust tuleb ka veel tõestada, Peter.» 

«Te pangegi mind seda tõestama. Mida rohkem on inimene majanduslikult huvitatud ausast elust, 
seda ausam ta on.» 

«Seni on küll kõik teie pretensioonid jäänud üldiste fraaside tasemele,» meenutab Drake mulle. 
rumalus, millest ei tasu rääkidagi. » 

«Mina tean paremini, kas see on rumalus või mitte,» väidab šeff häirimatult. «Sest selle asjandusega 
ajan raha, kakku mina, mitte aga teie.» 

«Sir, me läheneme sellele küsimusele erinevast vaatepunktist. Hašiš on mahukas asi, ja tema hind 
pole jumal teab mis. Üle piiri tuua on raske ja kasu on väike. Kas tasub sellega jännata?» 

«Mida siis teie ette panete? Kas kahekümnekaraadiseid briljante?» 

«Heroiini.» 

«Heroiini, mu sõber, ei toodeta seal, vaid Läänes. Idast tuuakse oopium ja sellest tehakse heroiini.» 
«Tegutseda tuleb siis teisiti. Heroiini tuleb hakata valmistama Idas ja see siis viia valmiskujul 

Läände. Maksab miljoneid, maht on väike - see on juba kaup!» 

«Teil on kerge fantaseerida. Aga seda teoks teha on palju raskem.» 
«Ma ei fantaseeri, vaid räägin tõsiselt. Kui te tahate ühe hoobiga suurt noosi saada, siis on see 


ainuke võimalus. Sest väga mahukaid pakke pole võimalik süstemaatiliselt üle piiri toimetada. Ja kui 
te hašiši juurde jääte, siis tuleb teil seda nii nagu varemgi vedada autodega, sel juhul aga võetakse 
teil üheksakümmend protsenti kaubast piiril ära.» 

Seff vajub mõttesse. Ta pistab käed smokingi tasku, kougib, sealt pika sigari ja hakkab secta 
tsellofaanümbrisest hoolikalt. lahti koorima, et siis üle minna järgmisele operatsioonile - sigariotsa 
äralõikamisele. Ja seejärel ta endastmõistetavalt süütab sigari. 

«Hästi. Seda küsimust me praegu arutama ei hakka. Laske edasi,» käsib Drake, puhudes minu 
poole suitsujoa, et ma võiksin tema sigari aroomi hinnata. 

«Kui te suudate ette valmistada heroiinipaki, mille kaal on viis, isegi kümme kilo. . .» 

«Kümme kilo heroiini?» Drake kergitab kulmu. «Aga kas te ka teate, kui palju see rahas välja teeb?» 
«Ligikaudu. Aga kui teil on olemas kindel kanal, siis on parem juba kümme kilo, kui viis või kaks 
kilo. . .» 

«See kanal peab olema absoluutselt kindel, Peter!» ei lase punapea mul lauset lõpetada. 

Olgu märgitud, et söetükike tema näos on sel hetkel äärmuseni hõõgvel, ja see tundub imelik, sest 
tema ees ega tema kõrval ei paista olevat midagi, mis sarnaneks mootorikütusega. 

«Kindel üheksakümmend kaheksa protsenti,» täpsustan mina. «Kaks protsenti jätan igasuguse 
ootamatuse arvele.» 

«Hea küll, me ei räägi praegu protsentidest.» 

«Meil, Bulgaarias, öeldakse, kui kõik läheb ilma takistusteta - nagu mööda vett. Ma olen meremees, 
sir, ja te ei pruugi minu sõnades kahelda: vett mööda on tõesti kõige parem. Ja ei põruta nõnda nagu 
maismaal.» 

Olen pisut aega vait, et suits ette panna ja šefi uudishimu rohkem lõkkele lüüa lasta. 

«Teie inimeste ülesandeks jääb, et nad heroiini korralikult ära pakiksid ja paki vastaval viisil teatud 
laeva veealuse osa 

külge kinnitaksid; te kasutate laeva, mis on Bosporusest teel kas Varnasse või Burgasesse, eks te 
otsusta ise. Ja ongi kõik. ülejäänud osa operatsioonist garanteerin mina oma meestega. Teie ainuke 
mure on kaup Viinis vastu võtta. Kas see rahuldab teid?» 
«Täpsemalt, kui võite,» ergutab mind Drake. 
«Võib ka täpsemalt: minu inimene võtab kauba laevalt maha ja toimetab selle vastavasse sadamasse 
Doonaul, kus ta paki samasugusel moel mingi pargase külge kinnitab. Ja teie võtate selle Austrias 
sealt ära. Mida siis veel?» 
Drake vaikib, puhudes suitsupahvakaid. 
«Üldjoontes on teie plaan ahvatlev,» konstateerib ta lõpuks. 

«Aga et seda ellu viia, selleks on vaja veel palju täpsustada.» 

«Ma olen valmis ka täpsustama.» 
«Näiteks sidepidamisviisid. Te teate, et see on väga delikaatne küsimus.» 

«Sidepidamine peab olema väga lihtne ja väga usaldusväärne. Kui me saame teada laeva nime ja 
kellaaja, millal ta Bulgaariasse saabub, saadan ma oma inimestele paar kõige süütuma tekstiga 
postkaarti. Aga kui heroiin viiakse pargasele, saabuvad Austriasse teie aadressil teised postkaardid, 
niisama süütud. Pargas on aeglaselt liikuv laev, ja vähemalt osa postkaartidest jõuab kindlasti enne 
pärale. Tuleb ainult mõelda veel, kuhu märkida pargase nimi: kas postkaardile endale või margile 
või, kui soovite, margi alla. Selleks on olemas sada võimalust.» 

«Aga inimesed?» küsib šeff, kissitades silmi suitsust, mida on ise tuppa puhunud. «Immeste 
küsimus on veelgi delikaatsem, Peter! » 

«Inimesi ma teile annan. Tosina, kaks, kolm tosinat usaldusväärset inimest, kes on tagasihoidliku 
tasu eest valmis kõigeks. Kuid mina ise eelistaksin nelja-viieliikmelist gruppi; üks neist inimestest 


hakkab kõiki juhtima ja kõige eest vastutama ning minule aru andma.» 

«Mida vähem abilisi, seda parem,» noogutab Drake. «Kulusid on vähem ja šansse edu 
saavutamiseks rohkem. Kuid olgu neid abilisi vähe või palju, neid tuleb värvata. Ja veel nende 
tegevust kontrollida.» 

«See on minu mure,» tähendan ma. «Kogu lõigu Varnast Viinini võtan ma enda peale. Teile jääb 
vaid va puru kokkulugemise vaev.» 

«Ma ütlesin, ärge kiidelge,» poriseb šeff. «Kõike seda tuleb veel kontrollida. Hoolikalt kontrollida, 
Peter, enne kui asuda operatsiooni teoks tegema.» 

«Operatsiooni jaoks on tarvis veel ühte asja,» tuletan talle meelde. 

«Kuidas te seda «ühte asja» endale ette kujutate?» 

«Kümne protsendina.» 

«Olete hulluks läinud või,» lausub Drake ilma paatoseta, kuid täiesti kategooriliselt. «Kas te ka teate, 
mis see välja teeb, - ütleme, kümme kilo heroiini?» 

«Ameerikas makstakse selle eest vähemalt kümme miljonit.» 

«Ameerika hindadega töötavad ainult ameeriklased, selgitab šeff tõtlikult. «Kuid isegi Euroopa 
hindadega teeb see viis miljonit. Ja teil jätkub naiivsust uskuda, et ma annan teile viissada tuhat, kui 
kõik läheb nagu õlitatult?» 

«Miks ka mitte? Teile jääb vähemalt kaks miljonit.» 

«Peter, ma ei võtnud teid mitte raamatupidajaks, vaid sekretäriks, » tuletab Drake meelde. «Aga kuna 
te ka selle kohustuse enda peale võtate, siis arvestage, et seda operatsiooni ei vii ma läbi mitte üksi. 
Mul on partner, kelle isu on suurem kui teil. » 

«Teie partner saab oma osa kätte Euroopa ja Ameerika hindade vahe pealt, kuna seal on kaup kaks 
korda kallim, nagu te ütlete. Teie partner saab sada protsenti tulu, sir. Aga mina palun teilt ainult 
tühist kümmet protsenti.» 

«Olete hull või,» vangutab Drake pead ja tõmbab küüru selga, olles masendatud sellest 
diagnoosist. Seejärel ütleb ta otsustavalt: 

«Üks protsent! Et võiksite hinnata minu suuremeelsust.» 

«Ma ootasin, et te jätate alla kas protsendi või paar protsenti,» ohkan. «Aga ma poleks arvanud, et 
teil jätkub jultumust pakkuda mulle üht protsenti.» 

« Üks protsent, pluss elu, Peter! Aga elu on igasugustest protsentidest kallim. Eriti teie eas.» 

Ta vaikib, olles sattunud mingi nukra kirgastuse võimusesse, seejärel lausub ohates: 

«Ma ei tea, mis ma kõik ära annaksin, et olla teie eas, mu sõber!» 


Neljas peatükk 


«Eva» intiimses hämaruses, mis on läbi imbunud kallite sigarite ja lõhnaõlide aroomidest, süttib 
prožektorite roheline valgusvihk. See rebib pimedusest lahti poleeritud tantsupõrandasõõri. Selles 
sõõris, pärlmutrises valguskoonuses, algab naisterahva surmaheitlus hiiglasliku rohelise maoga. 
Võitlus käib orkestri venivate ulgumiste saatel. 

Vaatepilt tervikuna on üsna vastik; mul pole midagi mao — 

ohutu rohelisest plüüsist mänguasja - vastu; kuid surmaheitlus osutub tegelikult himuraks 
kaisutuseks, selline pilt aga saab olla ainult psühhopaadi vaimutoiduks. 

Meie laud asub kohe tantsupõranda ääres; olen sattunud siia tänu šefi ennekuulmatule 
heasoovlikkusele, kes on nõuks võtnud pühitseda vaherahu sõlmimist tema ja ta ustava sekretäri 
vahel. See vaherahu on pika ja pingelise mõttevahetuse tulemus; mul õnnestus ikkagi välja kaubelda 
heroiinioperatsiooni komisjonitasuna kaks protsenti. Ausalt öelda jätab see juurdesaadud protsent 
mind üsna külmaks, isegi siis, kui see kunagi hakkakski raha sisse tooma; kuid Drake peab - oma 
nahal tundma, et ma olen eluliselt huvitatud meie ühisest ettevõtmisest, ja selle huvi 
liikumapanevaks jõuks on rahätähed. Ma kaitsesin oma elulisi huve nii töntsi visadusega, et oleksin 
kergesti võinud selle lisa protsendi asemel kuuli ära teenida; ma jätsin järele alles siis, kui Brenda 
andis mulle järjekordselt märku: «Hea küll, aitab!» 

Miss Nelsoni miimiliste nõuannete suhtes mul erilisi illusioone ei ole. Saan väga hästi aru, et tema 
sümpaatia pole suunatud mitte minule, vaid heroiini üle piiri toimetamise kanalile, mis tõotab tuua 
terve posu raha Drakeile, aga järelikult ka temale. Ja aruka naisena püüab ta kontrollida kahe 
tugevama soo esindaja tegevust, kelle sõge põikpäisus võib viia kokkupõrkeni ja ühe partneri 


likvideerimisele; ja siis adjöö, ületoimetamise kanal, adjöö, heroiinioperatsioon. Ühesõnaga, ma 
austan liialt Brendat, et pidada teda võimeliseks omama teisi tundeid peale ahnuse. 

Prožektorikiirtes tantsivat mulatitari - maoga võitlevat naist - on ära tüüdanud plüüskoletise 
põimimine ümber oma keha; ta heidab mao tantsupõrandale, trombooni hala vaikib, algab maruline 
rumba; selle saatel hakkab mulatitar end pööraselt väristama, nii et banaanikimpudest, mis 
moodustavad kogu tema tualeti, lendavad igasse külge kollased troopikaviljad. Üks banaan kukub 
mu kinga kõrvale, kuid ma viskan selle hooletu liigutusega eemale - ma ei hooli banaanidest, eriti, 
kui need on plastmassist. 

Etteaste võetakse västu aplausiga, mis on, tõsi küll, üsna loid, kui võtta arvesse, kui palju higi on 
vaene naine tantsupõrandal valanud. 

«Vabandage, kallis, aga mulle näib, et see mulatitar on niisugust järku asutuse jaoks liiga 
vulgaarne,» märgib Brenda, Sirutades oma pika hoolitsetud käe šampanjapokaali võtma. Daam joob 
Šampanjat, meie Drake'iga - vähenõudlikud inirnesed - timmime viskit. 

«See on tõsi,» noogutab punapea; söetükike, mis asendab tal nina, on juba tublisti hõõgvele 
löönud. «Eriti, kui arvesse 

võtta, et siin,. sellelsamal laval, te alustasite oma hiilgaat karjääri.» 

«Ei tasu mulle seda meelde tuletada,» tähendab daam kuivalt. «Ma pole unustanud. Kuid sääraseid 
vulgaarseid numbreid minul ei olnud.» 

«Eksootika on alati vulgaarne,» poriseb Drake. «Primitiiv, atavism, alasti kired... Ilma vulgaarsuseta 
pole eksootikat.» 

«Sel juhul. asendage see mulatitar kellegi teisega, sõber.» 

«Asendaksin küll, aga mis parata, kui teie ei soovi enam avalikult lahti riietuda,» vastab Drake 
sõbralikult. 

«Ma riietuksin praegu kohe lahti, kui see suudaks teid tasakaalust välja viia,» ütleb Brenda. «Kuid 
kahjuks on teid võimatu vihale ajada.» 

Drake kergitab kulmu, nagu imestaks ta. 

«Miks mitte. Alles nüüdsama läks Peteril see peaaegu korda. Veel pisut, ja ma oleksin teda 
tutvustanud Markiga.» 

Ma ei tea, kes see Mark on, kuid aiman, et jutt on tollest samast erakotralisest ja täievolilisest 
surma saadikust, keda šeff kord juba mainis. Aga praegu ei huvita Drake'i ilmselt matuselood; tema 
tuju on tõusnud pärast läbirääkimiste võidukat lõppemist ja pärast mootorikütuse annust. 

«Noh, kulla. mees, kas tõesti ei huvita teid striptiis Brenda esituses?» pöördub ta minu poole. 

«Teil on veel vähe sellest, et lõite mind igas suhtes; te tahate mind tõmmata ka veel oma 
perekondlikesse arusaamatustes kostan apaatselt. 

«Lõin teid? Tänamatu! Te pigistasite minust välja nii pa nagu veel kellelgi pole korda läinud 
vanast Drake'ist välja pigistada.» 

Seff on valmis veel midagi minu edusammude kohta ütlema, kuid samas asub orkester jälle 
tegevusse ja lavale ilmub solist, kes on koondanud endasse nii naise kui ka mao. Kullakarva kleidis 
nõtke emane õõtsutab ennast prožektorivalguses, mis seekord on punane. Algul ta õõtsutab end ja 
väänleb- lihtsalt niisama, sihitult, justkui soojenduseks, võimaldades vaatajaskonnal hinnata ta 
kehaproportsioone; seejärel hakkab aeglaselt oma kleidi tõmblukku lahti päästma. Tõmblukk asub 
eespool, on kaetud sätendava volangiga ja üle puistatud teemantidega (muidugi tehisteemantidega), 
kuid selle lahtitegemine edeneb visalt, väga visalt, just nagu sooritaks solist mine tea millist 
töökangelastegu. Eks tema etteaste eesmärgiks ole 

ju mängida publiku närvidel. 


«Ta näib olevat teie tõmbenumbri üle võtnud,» tähendab Drake nii valjusti, et ka kõrvallaudades 
teda kuuldaks. «Te võiksite ta selle eest kohtusse kaevata.» 


66 
Brenda ei osuta tema sõnadele tähelepanu. Tema pilgust, mis on tantsupõrandale suunatud, võib 
välja lugeda nli professionaalset uudishimu kui ka jahedust ja üleolevat suhtumist. 

Viimaks on tõmblukk lahti ja nüüd võiks kullakarva hilbu, vabandust, kleidi, 
ühe käeliigutusega endalt heita. Kuid solist eelistab keerukat lahendust ja kaugmanöövreid. Ikka 
nlisama tapva aeglusega hakkab ta paljastama üht õlga; selle operatsiooni peale kulub terve igavik; 
veel üks igavik kulub selle peale, et tuua lagedale teine õlg. Surunud kleidi oma keha vastu: hakkab 
ta seda aeglaselt allapoole tirima, millest vaatajaskond teeb järelduse, et nuud seisab ees vabanemie 
kogu pesust. Kõige selle juures publik igavust ei tunne, vastupidi, uudishimu on äratatud; liiatigi on 
talle ammu juba teada, et asja tuum on lahtiriietumises, ja niipea kui see ühele poole saab lahkub 


kunstipõllul rügaja tantsupõrandalt, hööritades hüvastijätuks puusi. 
Nii see toimubki veel ühe igaviku möödudes. 
«Noh, kuidas oli, Peter, kas number meeldis teile?» huvitub Drake uhkust tundes. «Kui jah, siis 
peaks ka Brenda teile meeldima.» 
«Jätke oma vihjed, sir,» kostan tusaselt. «Mul pole vähimatki tahtmist teie Markiga kohtuda.» 
«Mina kaei kiirusta selle asjaga,» tunnistab Drake. «Ma pole veel näinud, milleks te võimeline 
olete. Aga kui Brenda hakkab teile liialt meeldima, siis pole teie pikaealisus garanteeritud.» 
«Jätke järele, Bill,» tähendab daam vastu tahtmist. «Armukadetseja roll ei sobi teile põrmugi.» 
«Ärge unustage, kallis, et peale kiivuse - see on muidugi rumal tunne - on inimesel ka veel 
eneseväärikus. Eks ju, Peter?» 
«Ma ei mõika midagi tunnetest.» 
«Seda parem teile. Tarvitseb vaid tunnetele voli anda, ja vaata et satudki kohe Marki juurde.» 
«Te olete hakanud kuidagi liiga sageli seda nime mainima,» märgin. « Veel pisut, ja ma hakkan 
pelgama.» 
«Esiotsa pole teil midagi karta. Teised peaksid kartma. Muidugi, kui te astute mõnele vana Drake'i 
konnasilmale - näiteks ei pea lugu tema huvidest või tema väärikusest -, siis tähendab see, et teie 
elupäevad on loetud. Kuid esiotsa pole see nii, eks ju, Peter?» 
Minu vastust summutavad paisuvad ja järsku katkevad orkestrihelid; seejärel kostab konferansjee 
hääl: 

«Ja nüüd esineb miss Linda Grey!» 
Miss Linda Grey ilmub kogu oma majesteetlikkuses. Tal on seljas rõhutatult range tualett: pikk 
must seelik ja pitsi- 

vahus valge pluus. Ja milline peahoiak! Ja milline soeng! 

Ta astub paar sammu ettepoole, tantsupõranda keskele kuhu on juba mikrofon üles seatud. Nii et 
seekord siis striptiisi ei tule. Või me näeme nüüd võõra hinge striptiisi. Lauljatar kummardab 
tagasihoidlikult käteplaksutuste peale, mis kostavad mitmel pool saalis, võtab mikrofoni toelt, laseb 
hajameelsel pilgul üle lähemate laudade libiseda ja peatab selle minu, õnnetul füsiognoomial. Ohver 
on leitud. Võib-olla mitte just ideaalne juhtum (ikkagi sinised vorbid, kriimud ja nii edasi) aga mis 
parata, kui naaberlaudades istuvad üksnes naised ja vanad toid. 

Miss Linda astub veel paar-kolm sammu edasi, nüüd juba minu suunas, ja meie pilgud kohtuvad, 
ning saalis kõlab südamlik meloodiline hääl: 


«Sa ära ütle: jääv on elu vool. 

Öö sureb, aga vastne päev taas saabub, 
kõrv kuuleb vekrit, käima läeb metroo, 
saab linna argikära jälle hoo, 

ent sul ja mul võib puududa see naabrus.» 


Muidugi võiksin ma lauljatarile selja pöörata ning seeläbi ta rumalasse olukorda panna, ühesõnaga 
näidata, et ma sülitaksin tema melanhooliale. Kuid ma olen oma tooli külge naelutatud kas tänu 
kahele viskiannusele või sinakasroheliste silmade pilgule; lauljatar vaatab mulle silma sisse ja ise 
paneb käe mulle õlale. 


. «Sa ära ütle: näeme jälle homme. 

Sa ära ütle: kokku. saame homme 

ja homme annan sinule ma suud. 
Võib-olla, et too homme, homme, homme 
ei kohta enam meid, vaid mõnda muud.» 


Loomulikult võiksin ma püsti tõusta ja ütelda talle: «Rahunege!» või «Istuge meie lauda, joome 
koos!», või siis võtta see õrn käsi ära oma uuelt ülikonnalt, kuid ma olen täielikult viski või nende 
sinakasroheliste silmade võimuses ja luban tal suhtuda minusse kui kadunud armsamasse ja hoida 
kätt oma õlal. Peagi võtab ta ise käe ära, läheb tagasi tantsupõranda keskele ja jätkab: 


«Kas näeb meid homme, kui ta tuleb? 


On üksinduse kraater lahusoldud päev. 
Jutt jäta armastusest, mis kord tuleb. 
Kui meid ei ole, kuhu ta siis tuleb. 
Peab elama sel päeval, mis on käes.» 

Nii nagu võiski oodata, järgneb refrään; lauljatar ei vaata enam minu poole, vaid kuhugi saali 
tagurnisse nurka sinna kaugusse, kus võib-olla on varjul tema saatus, aga võib-olla mõne kelneri 
hukk, ühesõnaga, midagi salapärast ja mõistetamatut, ja laudade kohal kaigub järelejätmatult 
meeleheitlik hääl: 


«Võib-olla, et too homme, homme, homme 
ei kohta enam meid, vaid mõnda muud.» 


Järgneb tugev aplaus. Taolistel juhtudel ja taolistes kohtades aplodeerivad inimesed meelsasti, 
püüdes sellega näidata et nad hindavad ka puhast ja. kõrget kunsti, teisisõnu - Kunsti suure 
algustähega. 


*** «Noh, Peter, kuidas magasite?» pärib Drake viisakalt, kui ma Ali kutsel tihedalt kaetud 
aknaeesriietega kabinetti ilmun. 

Pomisen midagi taolist, nagu: «Tänan, hästi!», ja jään ootama keset kabinetti, sest et saan väga hästi 
aru: šeff ei kutsunud mind selleks, et huvi tunda, kas ma olen välja maganud või mitte. 

Kuid Drake ei kiirusta meie jutuajamise asjaliku poolega. Ta tõuseb püsti ja läheb serveerimislaua 
juurde, millel asuvad pudelid; serveerimislimd on pandud kahe tugitooli vahele. 

«Ma loodan, et miss Linda ei häirinud teie unenägusid küsib punapea, haarates «Ballantine'i» pudeli 
kaelapidi pihku. 


«Mitte põrmugi,» lausun mina. «Ma ei ole vokaalmuusika austaja.» 

Drake valab endale kahe sõrme jao viskit, heidab klaasi paar jääkuubikut, mis ta temale omase 
sundimatusega koukis sõrmede abil jäänõust. Seejärel rüüpab lonksu, et kontrollida, kuidas välja tuli 
- ja poriseb: 

«Vokaalmuusika... Asi pole muusikas, vaid selle esitajas. 
Kuigi see tema laul ka... kuidas see oligi. . . asjata sa mõtled, . et ärkad - homme jõuad otsaga 
surnukuuri... säärane laul jätab sügava mulje . .» 
Järsku märkab ta, et on oma peremehekohustused hooletusse jätnud, ja osutab serveerimislauale: 
« Valage endale, ärge seiske nagu post!» 
«Kas pole vara?» ütlen ebalevalt, pudelite juurde astudes. «Vara? Milline kasvatamatus teie poolt. 
Te räägite nii, nagu oleksin ma alkohoolik.» 
Seff rüüpab veel lonksu ja pöördub siis tagasi endise teema juurde: 
«Tõepoolest. imelik ... Mulle näis, et teie ja Linda vahel 

tekib vastastikune sümpaatia. Teie peate end suureks kangelaseks, Linda aga peab end suureks 
lauljaks. Ma mõtlesin, et te meeldite teineteisele ...» 
«Küllap selleparast, et ta teile meeldib,» margin ma. 
«Oh ei!» vangutab Drake pead. «Ma eelistan Brendat. Kuigi, omavahel öeldes - meil on ju meeste 
jutt? -, mulle on Brendastki. paljuvõitu. Ma e tea, Peter, kas te olete tähele pannud või mitte, et 
naised on agu kassid. Ütleme, et teatud inimesel pole erilist vajadust endale kassi muretseda, kuid 
tema naabril on kass, ja näe, ta peabki vajalikuks endale ka kassi soetada.» 
Kuna meil on meest jutt, siis võtan õiguse tähendada: 
«Kuid teie pole soetanud endale mitte kassi, vaid pantri.» 
«Pantri? See kõik on poosetamine, mu sõber, ja muud ei midagi. Iga kass tahab et teda tiigriks 
peetaks, kuid see on poose. Ja ikkagi on Brenda tark kass.» 
Vaikinu pisut, ütleb a justkui endamisi: 
«Loodame, et ta jääbki selliseks.» 
Alles siis, kui on oma klaasile põhja peale teinud, tuleb šefile meelde, milleks ta oma ustava 
sekretäri välja kutsus: 
«Teie projekt, Peter, tuleb veel kord põhjalikult läpi arutada. Larkini osavõtul.» 
«Miks just Larkini?» 
«Aga miks ka mitte?» heidab šeff kaunis teravalt. 
Ma kehitan apaatselt õlgu. 
«See on teie oma asi. Aga minu meelest lõhnab sellest Larkinist mitme kaabeltau taha, et ta on 
politseinik.» 
Drake'i punasele näole ilmub midagi naeratusetaolist. 
«See on sellepärast, et ta on tõepoolest politseinik. Tõsi küll, endine. Ametist vallandatud 
korruptsiooni ja väikeste inimlike patustamiste pärast. Kuid see ei takista tal politseiga teispool 
ookeani sidemeid pidamast. Lühidalt, Larkin võtab siin vastu valmis kaupa, ja ka Idas abistab. Nii et 
tema osavõtuta pole võimalik operatsiooni läbi viia. Ja ilma tema heakskiiduta.» 
Vaikinud veidi, hüüab šeff ootamatult: 
«Tähendab, «politseinik»! Vaata aga vaata, tuleb välja, et te osutute targemaks, kui ma arvasin.» 

Ta istub jälle kirjutuslaua taha. 


«Kuna Larkin tuleb alles keskpäeval, jõuate veel ühe asja joonde ajada. Te astute tänavale ja lähete 
kahest ristmikust üle. Pidage meeles: majla, number 36, teine korrus. Leiate seal ukse, millel on silt: 


«Hollis. Foto», Siin on teile võti. Kui see inimene pole veel tulnud, istute ja ootate.» 
«Missugune Inimene? » 
«See inimene, kes annab teile üle kirja, mis on minule adresseeritud. Arge arvake, et ma tahan 


hakata kasutama teid kirjakandjana või millegi taolisena. Kiri on salajane. Liiati 

tuleb teil edaspidigi selle inimesega sidet pidada. Nii et võtate kirja, keerate kontori ukse lukku ja 
tulete siia tagasi.» 
«Te ju rääkisite, et mul on ohtlik selle tänava piiridest lahkuda,» tuletan talle meelde. 
«Tõsi, teil pole ju passi,» poriseb Drake. 
«Mul võiks pass olla, kui te vaevuksite pistma käe oma lauasahtlisse ja selle sealt välja võtma,» 
tähendan mina. 
«Jah, te olete tõepoolest arukam, kui see vajalik on,» ohkab Drake. «Kuid laualaeka suhtes ei läinud 
teil täppi.» 
Laisa žŽestiga sirutab ta käe kirjutuslaua taga seina sees asuva tulekindla kapi poole, pöörab võtit, 
avab terasukse ja võtab välja mu passi. 
«Viisa on vist juba ammu aegunud,» tähendan ma. 
«Jah, muidugi,» noogutap punapea ja viskab passi lauale. 
«Muide, näib, et keegi on teda pikendanud.» 


****Maja number 36 on sünge, väga korrast ära hoone. Osa aknaid on laudadega kinni löödud, 
ülejäänud haigutavad vastu, kuna klaasid on välja pekstud. See maja on ilmselt lammutamisele 
määratud. 

Ühel teise korruse uksel ilutseb tõepoolest vasksilt: «Hollis.. Foto». Teen ukse lukust lahti ja astun 
pimedasse esikusse, sealt aga samasugusesse pimedasse ruumi, mille aknad on laudadega kinni 
naelutatud. Leidnud kompamisi lüliti, süütan valguse. Otse minu ees on musta riidega varjatud uks, 
nähtavasti sissekäik fotoateljeesse. Tõsi, sellel üksikasjal ei ole mul mahti peatuda, sest minu 
tähelepanu köidab mehe surnukeha; see lebab põrandal kummuli, vereloigus. 

Astun lähemale, kummardun ja silmitsen põrandat laiba kõrval, lootes leida mingit kirja või 
sedelit. Mitte midagi ei ole. Kui kiri ongi, siis arvatavasti tapetu taskus. Aga laip lebab nõnda, et 
taskute juurde pole võimalik pääseda: selle ameerika kauboide sinise sõjarüü taskud asuvad tavaliselt 
rinnal või kõhu peal. Kummardun veelgi allapoole. Ei, ma polnud eksinud: tapetu pole keegi muu 
kui Mike. 

Sel hetkel kostab musta eesriide tagant mingit kahinat. On see tõesti nii, pole tähtis: tuleb kiiresti 
siit varvast visata. Kui kvartalis leitakse tapetuna bulgaaria emigrant, küsitleb politsei kõigepealt 
teist bulgaaria emigranti, kui see käepärast on. 

Lahkun külalislahkusetust fotoateljeest, möödaminnes pühin taskurätiga üle lüliti ja ukselingid. 
Viie minuti pärast sammun juba rahvarohkel ja elava liiklusega tänaval Drake Streeti Suunas ning 
peaaegu jooksen jalust maha ühe kuivetu džentelrneni, kellel on must ülikond seljas ja must 
kõvakübar peas. 

«Mr. Higgins!» 
Inspektor vaatab mulle teravalt otsa, silmades ääretu etteheide: 
«Te tõotasite mulle midagi,» tuletab ta meelde, mõistes, et üksnes pilguga minu juures läbi ei löö. 
«Jah, aga mul ei olnud passi. Nüüd on see mul olemas.» «Ega see teile tüli ei tee, kui ma seda 
näidata palun.» 
«Muidugi mitte!» lausun varmalt ja pistan käe tasku. 
Mr. Higgins vaatab mu passi tähelepanelikult, ütleksin, koguni norivalt, kuid seal on kõik parimas 
korras, mistõttu ta on sunnitud faktide ees kapituleeruma ja dokumendi mulle tagasi andma. 
«Kahju,» ütleb ta. «Jälle jäin ma abilisest ilma.» 
Ja ta nendib justkui endamisi: 
«Raske, väga raske dn selles kvartalis töötada. . .» 


Drake istub ikka veel oma kabinetis kirjutuslaua taga ja ikka veel täielikus üksinduses. 
«Ah teie olete juba. tagasi"?» hüüab ta. «Kus kiri on?» 
«Mis kiri? Seal oli ainult Mike. Ja temagi oli surnud.» 

«Tuleb välja, mina: saatsin teid ülesannet täitma, teie aga võtsite nõuks oma tumedaid asju jutti 
ajada! Olete ošav sell küll, Peter!» ähvardab punapea mind naljatamisi sõrmega. 

«Ma ei saa aru, mida: te ütelda tahate.» 

«Võib olla te ei saa ka sellest aru, et Mike on teie kättemaksu ohver?» 
«Kas siis teie. . .» 

«Mis mina?» ei lase Drake mul lauset lõpetada. «Jah, ma andsin teile mõista, et: ei teeks paha 
Mike'iga arveid õiendada selle eest, et ta teid peksis; kuid ma poleks ealeski selle peale! tulnud, et 
teie kättemaks on nii. .. mmm - m - m... kategooriline. Te läksite endast. välja, Peter!» 

«Mul pole tema tapmisega midagi pistmist!» 
«Faktid kõnelevad millestki muust,» väidab vastu punapea; ta võtab laualaekast foto ja ulatab selle 
mulle. 

Foto räägib selget keelt. See ülesvõte on vist alles nüüd-sama polaroidaparaadist välja võetud. 
Heledasti valgustatud tuba, Mike'i laip, mille kohale olen kummardunud mina, Peter,” ning ma uurin 
kadunu: nägu. Saanud jagu ebameeldivast hämmastusest, lausun ma: 

«Kõige ehtsam võltsing. Süütõendiks see ei kõlba. Te teate ju küll, et mul ei ole isegi püstolit.» 

«Püstoli võib hankida,» rahustab mind šeff. «Tollesama püstoli, mis liiati veel on kaunistatud teie 
sõrmejälgedega. Ma ei saa aru, kust te olete võtnud harjumuse püstoleid aknast välja loopida, kus 
nad võivad sattuda kõrvaliste isikute kätte. Rahunege, relv on kindlas kohas.» 

«Mnjah, pole midagi öelda,» ohkan ma ja laskun vastu tugitoolileeni. «Mööname, et lavastuse te 
korraldasite hästi. Aga milleks?» 

«Esialgu lihtsalt niisama, Peter. Igaks juhuks. Kergem on usaldada inimest, kelle vastu on sul 
mõningad süütõendid. Usaldus on tore asi, kuid see ei tohi olla pime.» 

Ta pöörab pilgu minult ära ja hakkab oma väikeste helesiniste silmadega uurima kristallkroonlühtrit. 
«Kui ma ei eksi, siis teil oli jälle lühike jutuajamine Higginsiga. » 

«Ta kontrollis mu passi. . .» 

«Ja muud midagi?» 

«Te, lihtsalt lollitate mind, sir. Justkui Higgins polekski teie teenistuses. » , 

«Higgins on tõesti minu teenistuses,» vastab šeff ja hakkab silmitsema oma lühikesi pondunud 
sõrmi, mis trummeldavad vastu lauaplaati. «Kuid ta teenib ka politseis. Aga kahe isanda teener, 
ükskõik, kes ta ka ei oleks. . .» 

Uksele koputatakse ja lävele ilmub Larkin. 
«Oo!» hüüab Drake. «Te tulite väga õigel ajal: me räägime parajasti politseinikest, kes teenivad 
korraga kahte isandat. Väga huvitav teema.» 
«See teema on üsnagi banaalne, mu kallis,» sõnab tõmmu külaline ja heidab peremehele raske, 
liikumatu pilgu. «Ja ammugi juba ammendatud.» 
«Aga teda uuendatakse tihtipeale, on olemas uued variandid,» jätkab Drake vanas vaimus. 
«Ma loodan, et te ei kutsunud mind siia selleks, et kuulata vana laulu variante,» kostab külaline rahu 
säilitades. 
«Istuge ja kuulake,» vahetab Drake tooni, ja oodanud, kuni külaline on end mugavalt istuma 
sättinud, teatab: 
«Jutt on uuest projektist, Peteri projektist. Sõna on teil, Peter.» 
Räägin oma projektist lühidalt ja ammendavalt. Minu jutu ära kuulanud, tähendab Larkin kuivalt, et 
see on juba midagi reaalsemat, ja hakkab kuslmusi esitama. Need on professionaali lühikesed ja 
asjakohased küsimused, mis kombivad operatsiooni korralikult läbi. 


«Mnjaa, see on juba midagi reaalsemat,» järeldab endine politseinik, kui.on küsimuste esitamise 
lõpetanud. «Pärast seda, kui minu kanalite kaudu on kontrollitud, võib vist asuda ettevalmistusi 
tegema.» 

«Vaadake, et teie kontrollimine pikale ei veniks,» ütleb Drake. 

«Kontrollimine võtab täpselt nii palju aega, kui šee tarvilikuks osutub.» 

Larkin naeratab jäiselt, šeff aga annab mulle märku: «Keri minema!» Ma jätan hüvasti ja lahkun, - 
las kiskjad möirgavad teineteise peale ilma tunnistajateta. 


***.«Te olete hirmus isuäratav naine, Doris. Teie kohta võiks öelda - terve vaim terves kehas.» 
«Aga teie, mr. Peter, olete kohutav meelitaja,» lausub Doris, nagu tal kombeks on. 

Ma leidsin ta eest oma numbrist, kus ta parajasti pesu vahetas. Tema töötab, mina aga istun 
kulunud kattega tugitoolis ja ootan, millal võin sisse võtta horisontaalasendi, oma lemmikasendi. 
«Te olete muidugi juba uudist kuulnud?» küsib Doris selga sirutades. 

«Ei ole kuulnud. Mis uudist?» 

«Tohoh! Teie kaasmaalane tehti vagaseks.» 

«Ärge rääkige!» 

«Tõsi mis tõsi!» ütleb hotelli perenaine. «Tema laip leit mingis mahajäetud majas, mis asub siin 
lähedal - tuleb minna üle kahe tänava. Näe, millega lõpeb asi, kui inimene õigeli teelt kõrvale 
kaldub,» lisab ta moraalitsevalt. «Algul hašiš ja siis kuul.» 

«Politseil tuleb sellega jändamist . . » 

«Ärge lootkegil Selliseid juhtumeid võtab politsei kergelt, mr. Peter. Võin teile öelda, et tal on isegi 
hea meel, kui nii sugused tüübid üksteist tapavad. See kergendab tema tööd.» 

«Soovite tips viskit, Doris? Ainult tibakene!» 

«Õhtul oleksin nõus, kui te pakute, mr. Peter, praegu aga ei tohi. Viimati joon end veel purju,» ütleb 
Doris ja läheb naeratades ära. 

Ma ei tea, kas te olete tähele pannud, kui mõnus on heita riietes alles nüüdsama ülestehtud 
asemele. Muidugi mitte saabastega. Jalad võib panna voodiotsale. Te viskate pikali, sulgete silmad ja 
hakkate mõtteid mõlgutama, oma murede umbsõlme lahti harutama, kuni näete, kuhu mõttelõng teid 
on toonud. . 

Tõepoolest on vähe usutav, et politsei hakkab jändama ja keerukaid ankeete täitma mingi 
narkootikumidega äritseja pealegi veel emigrandi tapmise puhul. Sellele mõrvale pühendatakse 
«mustas kroonikas» umbes viis rida ja seejärel vajub see asi unustusehõlma. Toimik antakse arhiivi, 
kust seda vajaduse korral. pole raske välja võtta. Aga kas niisugune vajadus tekib ja kas seda 
arhiivist päevavalgele tuuakse, see sõltub üksnes minu šefist. Ja ainult temast. 

Vaesel Mike'il oli harjumus kõnelemisel kiirustada. Ja kuna ta kiirustas, siis ta tegi vigu, ja kuna ta 
vigu tegi, siis oli vaja neid parandada. Nähtavasti, toimis ta analoogiliselt ka oma elus. Kuid elus 
pole võimalik alati vigu parandada. Parandusi teevad teised. Ja kindlasti nii, et see sulle kasuks ei 
tule. 

Siia tõi teda juhus. Tänu hašišiga kaubitsemisele väikestes kogustes ja tänu sidemetele teiste 
samasuguste käsikaubitsejatega õnnestus tal lõpuks šefi audientsile saada. Sefi lõkendavas näos nägi 
Mike omaenese tõusvat karjääripäikest. Ta pakkus šefile plaani, millesse ise ka vist uskus - plaani, 
kuidas kiiresti rikastuda. Ta tahtis hiilata ja šefi usaldusaluseks saada. 

Moment oli väga sobiv. Drake ise ka tundis juba, et ta on kitsas siin, selles umbtänavas, mille ta 
oli oma impeeriumiks muutnud. Temasuguse haardega mees ju lausa lämbub siin. Mõte toimetada 
tühine hašišipakk üle Balkanite, sest mööda Vahemerd saatmine muutus iga päevaga üha 


keerulisemaks ja raskemaks, sünnitas uute vallutuste iha. Nii nagu tulukesest võib alguse saada 
tulekahju, nii paisus ka see idee unistuseks luua alaline võimas narkootikumide ületoimetamise kanal 
Kuid ühel ilusal päeval tuli ilmsiks, et see unistus on miraaz ja pettumuse põhjustaja maksis oma 
kergemeelsuse eest eluga Kohtuotsus on täide viidud ja tema koha on hõivanud teine mees. See teine 
mees olen mina, ja mul lasub kahekordne murekoorem - vastutus tapmise eest, mida ma toime pole 
pannud, ja vastutus operatsiooni eest, mida läbi viima pidid teised. Hiilgav perspektiiv, pole midagi 
öelda. Kuidas Doris selle kohta ütleski? Algul hašiš, ja siis kuul. 
Mõnda aega kõhklen, mis seisukohale sellises olukorras asuda: kas olla pessimist («asi on halb») või 
optimist («asi oleks võinud veelgi halvem olla»); kuid siis märkan, et nende kahe vastandliku 
seisukoha vahele on tekkinud musta mantli ja musta kaabuga kahvatunäolise noormehe siluett; võta 
või jäta - «matusebüroo agent» Wright, ainult selle vahega, et temast ei uhka mitte õitseva 
sirelipõõsa lõhna, vaid külma surmahingust. 
Ma märkasin teda ühel esimestest päevadest, kui hakkasin Dn: Drake Streetil ringi kolama. Ta seisis 
raamatuvitriini ees, mälus laisalt närimiskummit ja silmitses ajakirju jõudeinimese igavleval ilmel. 
Ta vaatas minu poole, kuid ei osutanud minule vähimatki tähelepanu, siis aga pööras ringi ja astus 
kauplusse. Ta lihtsalt ei tundnud mind ära, Kuid mulle tuli ta tuttav ette, kuigi olin näinud teda 
vaevalt minut aega - rongi vagunis; ta oli seisnud minu vastas ja tulistanud Borislavi. 
Ma kahtlustasin, et see ongi šefi palgaline mõrvar, Drake'ilt aga sain teada, et tema nimi on Mark. 
Mitte mingist muust allikast poleks ma saanud tema nime teada; mitte keegi ei kõneta- 

nud teda kunagi; mitte keegi ei rääkinud temast. Inimesed ei armasta surmast rääkida, Mark aga oli 
sellel tanaval surma kehastuseks. Või, kui soovite, ta oli surma erakorraline ja täievoliline saadik. 

Mõnikord nägin, kuidas ta klientide lõunase tulva ajal seisab mr. Oliveri kaupluses ja lehitseb 
laisalt mingit ajakirja, mäludes nagu ikka oma närimiskummit. Kohtasin teda vahel kohvikus, ta 
seisis- vaskleti ääres ja timmis laisalt kokakoolat, alati üksi, otsekui oleks teda jutukatest guinnessi 
joojatest lahutanud terved kilomeetrid Või ma panin tähele, kuidas ta sihitult Drake Streetil jõlgub. 
Näis, et tänaval luusimine ja ringivahtimine oligi tema põhitöö; isegi elukutseline mõrvar ei suuda 
tegelda tapmistega kaheksa tundi päevas, liiati ei paistnud tal mitte mingisuguseid, isegi kõige 
levinenumaid lemmikharrastusi olevat. Närimiskummi asendas temale alkoholi ja ajakirjade pildid 
asendasid talle naisi. 

Aastaid oli tal vahest kolmekümne ringis, kuid tema kõhna ja kahvatu näo järgi oli ääretult raske 
tema vanust kindlaks määrata; tema näol lasus hasartmängijate ja öist eluviisi harrastajate rohekas, 
haiglane kahvatus; muide, elukutselised mõrvarid ei pea just tingimata kuuluma sellesse viimasesse 
kategooriasse. Tema näol oli läbitungimatuse mask, ehkki see polnud vist isegi mask, ning see 
väljendas täielikku kiretust ja tühjust; säärased näoilmed on vaid inimestel, keda ei koorma 
kujutelmad heast ja kurjast. 

Ei, see pole gorilla Drake'i loomaaiast. Tal on juveliiri või viiuldaja peened, täpsed liigutused - 
enese tööriist ei paista just välja erilise peenusega ja nõuab ainuüksi täpset silma, See tööriist on 
peidetud arvatavasti erilisse salataskusse, mis asub kaenla all; võib-olla sellepärast ta ei võtagi 
kunagi, isegi mitte palavatel päevadel, oma popeliinmantlit seljast: ta kardab, et viimati märgatakse 
seda taskut. 

Tume siluett. Ja tume isik. Nii tume, et mida rohkem ma temast mõtlen, seda tumedamaks muutub 
mu silme ees. Ja ma jään magama. 


Järgmistel päevadel kutsub šeff mind veel kaks või kolm korda välja, et operatsiooni täpsustada. 
Ja seejärel unustab minu olemasolu sootumaks. Vist ootab, millega lõpeb kontrollimine, mida Larkin 
läbi viib. 


Arvatavasti on mulle koos passiga antud ka mitteametlik luba lahkuda Drake Streeti piiridest, sest 
kui ma nüüd mõni 

kord selle piire tõsiselt rikun, ei ütle keegi mulle midagi. Kas siis jälgitakse mind kaugelt eemalt või 
on punapea arvamisel, et ma olen tal peos, nii või teisiti, aga ma saan nüüd lõpuks hingata värsket 
õhku. Kui seda Sohos üldse olemas on. 

Soho on üks nendest Londoni linnaosadest, mis üheskoos moodustavad Briti pealinna 
labürintiderohke metropoli. Soho koosneb Drake Streeti taolistest, tugevasti omavahel põimunud 
tänavatest; ühed on lõbusamad kui meie tänav, teised veelgi süngemad; terve rodu restorane - 
prantsuse, hispaania, itaalia, kreeka, hiina ja isegi inglise restoranid; klubid ja baarid, rnis pakuvad 
erootilist vaatepilti; kallid lõbustusasutused peenele publikule; alkohoolikute ja narkomaanide 
räpased salaurkad. 

Soho - see on keskpäeval ja õhtutundidel siia kokkuvoolavad rahvahulgad ja neid ootavad kohalikud 
asukad; see on tänavatüdrukud, kes jahivad oma saaki, ridiküll kaenla all ja sigaret hambus; see on 
lärmakad kabareesse ahvatlejad, väljakutsuvas riietuses homoseksualistid, tänavakaubitsejad, kes 
müüvad pornograafilisi suveniire ja marihuaanat, tänavafotograafid ja sutenöörid. 

Soho. Pärast luksuslikku Park Lane'i ja Bond Streeti, pärast Regent Streeti ja Oxford Streeti 
imposantseid fassaade ja pärast Trafalgari väljakut ja Buckinghämi palee ansamblit näib see linnaosa 
teile kitsa, sünge ja umbsena. Aga kui te olete enne seda nädalate viisi viibinud Drake Streeti niiskes 
rennis, unustate kõik pretensioonid. Mul on näiteks säärane tunne, nagu oleksin ma vabanenud liftist, 
kus olen olnud sunnitud avarii tõttu korruste vahel mitu tundi viibima, ja nüüd olen lõpuks trepikojas 
ning saan rahuliku südamega hinge tõmmata. 

Ja ma kasutan vabadust selleks, et rüübata kohvi kord ühes, kord teises baaris, nurgal seistes jälgida 
rahvast, vaadata vitriine või lugeda väikesi kuulutusi, milles daamid pakuvad oma teeneid 
modellidena, džentelmenid aga teatavad, et nad vajavad modelle. 

Mõnikord, eriti õhtu eel, sest õhtu on päeva kõige rusuvam osa, sean ma sammud Piccadillyle, et 
heita pilku teisele elule ja teisele maailmale, mis on seniajani jäänud mulle varjatuks; et imetleda 
hoonete fassaadidel juba päeval algavat uute reklaamide tulevärki. Jookide ja närimiskummide 
nimed süttivad ja kustuvad, ja süttivad uuesti, sinised, punased, rohelised, kuldsed tähed ja märgid 
jooksevad väsimatult järjepannu mööda fassaade, tõestades, et kaubanduse proosalises töös on ka 
poeetiline külg. 

Aga kõnniteedel voorib londonlasi, inimesed lähevad trobikondadena ja paaridena, suundudes 
teatritesse, kinodesse, restoranidesse. Vahel harva juhtun rahvahulgas nägema ka minu- 

taolisi üksikuid inimesi. See on ikkagi lohutus: ma pole üksinda niisugune. 

Keset väljakut seisab tumenenud pronksist samba otsas kuju. Iga päev lähevad mööda Piccadillyt 
tuhanded inimesd, märkamata seda kuju ja teadmata isegi tema olemasolu - nad kiirustavad, neil 
pole aega kuju tähele panna. Aga minul pole kuskile kiiret ja seepärast ma olen märganudki seda 
kuju, mis ei ole sugugi lihtne: kuju on väike ja kaob hoopiski ära kõrgete hoonete keskel, 
mitmevärviliste neoonlampide tuleka hjus ja autode voolus, mille keskel rajavad endale jonnakalt 
teed Londoni punased kahekorruselised omnibussid. 

See pole admiral Nelson - tema seisab Trafalgari väjakul. Pole ka kuninganna Anna - tema on 
Westminsteris. See on väike antiikse Erose kuju - sõdade ja röövimiste arv kasvanud koletisliku 
linna ootamatu ja armas kapriis. Väike kuju, nii nagu ongi sobilik tühisele kapriisile. Pole raske ära 
arvata, et pisi-Eros, kes seisab ühel jalal ja sihib noolega masinatevoolu, vaevalt küll oma noolega 
kedagi tabab. Ja seetõttu tundub ta veelgi liigutavam. 

Kui juba kord jutt kaldus pühale armastustundele, siis pean ütlema, et oma ringijõlkumiste ajal 
juhtusin kord kohtama Lindat. Drake soovib väga, et Linda ja minu vahel tekiksid soojad suhted, 


vastastikune kiindumus. Ei tea, milleks tal seda tarvis on; vaevalt küll unistab ta sellest, et ühendada 
meid abielu pühade sidemetega pikaks ja õnnelikuks kooseluks ning arvukate järglaste soetamiseks. 
Aga missugused ka ei oleks tema mptiivid, kõik katsed meid lähendada põrkuvad meie spontaansele 
vastastikusele antipaatiale. 

Ma kohtasin Lindat «Eva» ees, ta oli ilmselt proovile minemas, sest oli hommikutund. Kõige lihtsam 
olnuks muidugi teeselda, et ma ei märka teda, kuid see andnuks talle põhjust mõelda, et ma pole 
tema vastu ükskõikne. Linda on nähtavasti samal arvamisel, ja me heidame teineteisele ükskõikse 
pilgu, noogutame külmalt ja kumbki läheb oma teed. Säherdust kohtumist ei tasuks mainidagi, kui 
sellele poleks järgnenud teised sündmused. 

Need sündmused hakkasid hargnema, kui ma šefile lõpuks meelde tulin ja ta mind oma kabinetti 
välja kutsus - hubasesse Victoria stiilis sisustusega kabinetti, mille aknad on pilutumalt eesriietega 
kaetud. 

«Noh, kas jalutamisest on isu täis?» tervitab mind Drake, ja ma taipan, et ta on minu uitamistega 
hästi kursis. 

«Aga mis mul ikka teha. Te olete isegi selle unustanud, et teil on sekretär.» 

«Ärge kartke, Peter, ei ma teid unusta. Ja kui nõnda juh- 

tukski, meenute mulle kohe, kui tuleb hakata teile palka maksma.» 

Ta tõuseb pikkamisi laua tagant, - muidugi mitte selleks, mulle kätt ulatada, vaid et pudelit haarata. 
«Kas viskit?» küsib ta serveerimislaua juurde jõudes. 

«Nagu varavõitu. . .» 

«Varavõitu? Millal te jätate ükskord need vihjed! Ma pole üldsegi säärane alkohoolik, kelleks te 
mind peate.» 

Et ülemust mitte solvata, valan endale kahe sõrme jao kütust ja laskun jälle tugitooli. Drake rüüpab 
lonksu, siis teise, et võrrelda, kumb neist oli mõnusam, ja asetab klaasi lauale. Võtnud taskust 
traditsioonilise sigari, asub ta traditsioonilise näpuharjutuse juurde. Ja alles siis, kui ta on välja 
puhunud tiheda suitsujoa, võtab ta asja käsile. 

«Nende päevade jooksul, kallis Peter, jõudsin ma arusaamisele, et te armastate linnas ringi luusida. 
Teie hobi pole mitte naised, pokker ega isegi mitte kaklus, vaid ringilonkimine. Ma olen valm andma 
teile võimaluse rahuldada seda kirge palju laiemas ulatuses. Väljaspool Cityt, väljaspool Londonit, 
väljaspool Saart - nimelt tollesama Balkani riigi pinnal, mida te hästi tunnete.» 

«Nii et Larkin on oma kontrollimise lõpetanud?» huvitun ma, laskmata välja paista, et minu hobile 
suuremeelselt tähelepanu osutati. 

«Peaaegu. Igatahes, on nüüd kätte jõudnud aeg, kus teie plaanile - teoorias tõepoolest väärt 
plaanile - tuleb lõpuks anda reaalse operatsiooni kuju.» 

«Ärge unustage, sir, seesama Balkani riik, mida te mainisite, on minu kodumaa ja paljud seal 
tunnevad mind.» 

«Ma pole seda unustanud, Peter, ma pole midagi unustanud,» rahustab mind Drake ja tõmbab 
võimalikult sügava mahvi, et siis puhuda minu peale tihe suitsujuga. «Teekonna ajaks muudetakse 
pisut teie välimust.» 

«Ma olen kuulnud, et grimm ei aita eriti. . .» 

«Olenevalt sellest, missugune see on, sõbrake. Ma ei räägi mitmesugustest rumalustest, nagu 
valehabe ja kunstlik nina. Aga mis oleks, kui teha näiteks õnnestunud plastiline operatsioon.» 
«Operatsioone kardan ma juba varasest lapsepõlvest, sir. 

Sestsaadik, kui mul pimesool välja lõigati.» 

«Hea küll, hea küll, ma ei käi peale. Ma olen heasüdamlik inimene ja vägivald on mulle 
vastumeelt. Võtame siis ette kõige kergemad ja minu arust kõige lihtsamad maskeerimisviisid.» 

Ta sirutab käe klaasi järele, joob oma viski ära, ja et jää ilmaasjata kaotsi ei läheks, valab veel 


kahe sõrme jao kütust ning selgitab: 

«Te ei kujuta ette, millist efekti annab paari-kolme süütu elemendi kombinatsioon: te kasvatate 
endale habeme, muudate juuste (ja ka habeme) värvust, saate endale tõmmu jume ja panete prillid 
ette. Mitte tumedate klaasidega, mis juba saja meetri pealt kahtlust äratavad, vaid kõige tavalisernad 
pri id tavaliste klaasidega.» 

«Loodame.. .» pomisen ma skeptiliselt. 

«Pole siin midagi loota. Te võite selles kindel olla. Küll te näete, et pärast sellist ettevalmistust ei 
tunne te ise ka ennast ära.» 

Talle tuleb sigar meelde ja ta popsutab paar korda, et sigar ära ei kustuks. 

«Pealegi pole teil seal kuigi palju võimalusi sõprade sugulaste silma alla sattuda. Kontroll 
lennujaamas. Välismaalaste hotell mererannas. Plaaž, suplused ja muu. Ja seejärel tagasisõit. Ma ei 
saa aru, kuidas peaks seejuures ebasoovitavaid kohtumisi kartma?» 

«Tõsi, kui kõik läbi mõelda nagu kord ja kohus. .. siis võib risk olla minimaalne. » 

«Te mõelgegi läbi, see on. teie kõhus! Te saate minult kõik, mis tarvis läheb: Briti passi, 
hotellinumbri broneeringu, lennukipiletid, tšekid ja isegi. . .» 

Ta teeb lühikese pausi, et kinkida mulle heasüdamlik naeratus: 

«.. . Ja isegi võluva noore teekaaslase. Peter, teil veab! Teiega sõidab kaasa miss Linda Grey.» 
«Selline heldus on liiast, sir! Selle vedamise oleksite võinud jätta endale.» 

«Nii ma oleksin teinudki, mu armas, kui poleks mängus operatsiooni huvid. Uskuge mind, vana 
Drake pole nende hulgast, kes on valmis loopima raha aknast välja, nagu teie püstoleid loobite. Kuid 
kulutused Linda sõidu peale on vajalikud. Ta aitab teil maskeeruda paremini kui grimm ja habe 
kokku. Noorpaar veedab mesinädalaid mererannas. Paremat pettemanöövrit on raske välja mõelda.» 
Rüübanud veel lonksu viskit, jätkab ta: 

«Niisugune pettemanööver aitab muidugi, kui te kogu aeg ei tülitseks nagu kass ja koer. Te olete 
tõesti lubamatult külm tema vastu, Peter. Milline naine! Ja milline hääl! Mida on väärt juba üksnes 
see tema laul, mäletate? Jääd magama, unistades homsest päevast, selle asemel aga tulevad 
matused.» 

Põrnitsen hajameelselt sigaretiotsa, pööramata tähelepanu šefi poeetilisele reministsentsile, kuna 
ma mõtlen millelegi muule. Siis vaatan Drake'ile otsa ja ütlen: 

«Aga järsku teen ma vehkat? Ega te viimati ei mõtle, sir, et teie Linda suudab mind takistada?» 

«Ei, Peter, nii naiivne ma ei ole. Tõsi, miss Lindal on aukartustäratavad kehavormid, mille poolest 
meie kleenuke Brenda jääb temast, tõele au andes,. kaugele maha. Kuid ta on ikkagi daam ega suuda 
asendada Bobi või Ali, rääkimata juba mõlemat koos. Teil on tõesti võimalus ära joosta. Noh, olgu, 
panete minema. Aga mis edasi saab?» 

Ta jääb vait, et ma ise võiksin sellele küsimusele vastata. Seejärel selgitab: 

«Sellel probleemil, nagu igal teiselgi inimsuhete probleemil, on kaks külge: teie seisukoht ja minu 
seisukoht. Alustan teisest. Kui teil on kavatsus minu juurest ära minna, siis tehke seda kohe, 
kiskumata mind kaasa suurtesse kulutustesse ja riski. Eelistan lõpetada Peteri isikutoimiku õigel ajal, 
nii nagu ma lõpetasin Mike'i isikutoimiku, enne kui tekivad tõsised komplikatsioonid, mis võivad 
esile kerkida kauba toimetamisel üle piiri uurtes kogustes. Eks ju?» 

Noogutan masinlikult ja, süvenen jälle sigaretiotsa silmitsemisse. 

«Nüüd, teie seisukoht: mida te võidate, kui ära jooksete? Muidugi mitte midagi. Te jääte vabadusest 
ilma ega võida materiaalselt, ühesõnaga - te ei saa mitte midagi. Ning liiati jääte ilma võimalusest 
saada suuri rahasummasid, mis kasvavad sedamööda, kuidas kanal töötab. - Need summad 
võimaldavad teil kunagi tulevikus asuda elama kuhugi vaiksesse nurgakesse ja alustada seal muretut 


ja jõukat elu. Selle kõige asemel satute vanglasse, ja küllap pikaks ajaks, sellepärast et te 
omavoliliselt lahkusite laevalt ega läinud tagasi, kui laev tagasiteel siin peatus. Mul läks meelest teile 
öelda: sel ajal kui te Soho tänavail hulkusite, tuli teie laev siia ja lahkus ilma teieta. Aga see pole ka 
veel kõik. Vana Drake ei unusta oma võlglasi. Mike'i tapmine tuleb päevavalgele; kohalik ajakirjan- 
dus hõõrub käsi selle mõrva puhul: kas te näete, bulgaaria agent likvideeris bulgaaria emigrandi. 
Tema, majesteedi valitsus saadab noodi, teie üle hakatakse tagaselja kohut pidama tapmise pärast ja 
üldse tõstetakse niisugust kära, et teil läheb see asi kalliks maksma seal, kohapeal, kus teil tuleb 
kõige eest tasuda.» 
Drake jääb vait, et ärakuivanud kurku niisutada. Seejärel lausub: 
«Jah, teil on, tõesti võimalus ära joosta. 'Aga mis te sellega võidate? Minu arvates pole te nii 

rumal, Peter, et selle peale välja minna.» 

«Ma arvasin, et olen lõpuks ometi ära teeninud teie usalduse,» pomisen vastu tahtmist. «Aga tuleb 
välja, et see pole usaldus, vaid paljas arvestus.» 

Punapea kergitab imestunult kulmu. 

«Usaldus? Seda sõna kasutatakse kaunis sageli, kuid ma olen kindel, et mitte keegi ei mõista selle 
mõtet. Kallis Peter, usaldada võib ainult üht inimest: seda, kellel te kõvasti kõrist kinni hoiate.» 
«Mis päevale olete planeerinud mu ärasõidu?» 
«Oo, teile jääb veel piisavalt aega kõik korralikult lä'bi mõelda, ette valmistada. Ja kasvatada endale 
ilus habe. Räägitakse, et iga habeme taga varjab end lurjus. Kuid ma olen kindel, et see ütlus ei käi 
teie kohta, Peter, nii nagu ei käi kadunud George Viiendagi kohta.» 


Viies peatükk 


Nägu, mis mulle peeglist vastu vaatab, ei sarnane peaaegu üldse Emil Boevi füsiognoomiaga. Tõsi 
küll, see ei ole nii palju muutunud, kui pärast Bobi ja Ali teistkord et töötlemist; hea, et Drake'il ei 
tulnud pähe kasutada grimeerijatena seda paari. Need mehed oleksid võinud mu nii uhkesti ära 
garneerida, et ei Borislav ega kindral poleks mind ära tundnud. 

Ja ikkagi ei ole mina see tõmmu mustade juuste ja. väikese habemega härra, kes kannab kalleid 
sarvraamidega prille. See on Suurbritannia alam, ärimees Donald Stenton, kes mõne minuti pärast 
asub pulmareisile koos oma võluva abikaasa Linda Stentoniga. Ma panen kohvri kinni, võtan selle 
käe otsa ja väljun toast, tundes kergelt kahjurõõmu: Linda eksis, kohvrit läks mul ikkagi vaja. 

«Oo, mr. Peter, te juba sõidate!» hüüab Doris; täna on tema kord all valves olla. 

Doris on kursis kõigi mu ettevalmistustega, sest et teisiti see ei saakski olla - pole ju võimalik 
habet kasvatada, nii et teised seda ei märkaks. Kuid Doris, see hea inimene, ei esita mingeid 
küsimusi. Ta teab väga hästi, et meie tänaval toimub palju sääraseid asju, millest ei räägita. 

«Kallis Doris, ma sõidan ära raske südamega ja lootusega, et kui ma ükskord tagasi tulen, osutate 
te lõpuks oma truule austajale väärilist tähelepanu.» 

«Oo, mr. Peter, teil on aina naljad suus. Kõigepealt püüdke tagasi tulla. . .» 

Ta jätab lõpuni ütlemata, kuid tema vaikimine on tähendusrikas. Küllap on sellest võõrastemajast 
varemgi inimesi teele asunud, ja mitte kõik neist pole enam siia, Dorise juurde, tagasi pöördunud. 

Tänaval ootab mind pika kerega tumerohelise «Jaguari» ees Drake'i autojuht. Ei tea, mis kavalusega 
see auto end siia Drake Streeti sisse on surunud. Siiani ma polnud näinud ei šefi autot ega tema 


sohvrit, sest mr. Drake'i marsruudid Sohos on naeruväärselt lühikesed ja ta ei vaja transpordivahen- 
deid 


Tumesinise nokkmütsiga mees noogutab vaikides tervituseks, võtab mult kohvri, asetab selle 
pagasiruumi, avab minu ees uto tagaukse, istub rooli taha ja käivitab mootori, lausumata sõnakestki. 
Me sõidame loomulikult Linda Grey, see tähendab, minu abikaasa järele. Tuleb välja, et ta ei ela 
kaugel - teisel pool Charing Crossi, Covent .Gardeni lähedal, pealtna a üsna korralikus majas - 
nähtavasti üüritakse siin välja mugavaid möbleeritud kortereid talutavate hindadega. 

Hea tooni reeglid nõuavad muidugi, et väljuksin autost ja läheksin daamile ukse juurde vastu, kuid 
ma ei kavatse seda teha, liiati ei soovi ma harjutada oma daami liigsete õrnustega. Autojuht aitab tal 
minu kõrval istet võtta, mina aga piirdun tervitamisega. Pärast seda me kõik vaikime kuni lennujaa- 
mani. 

«Niipalju, kui ma Drake'i manitsustest reisi kohta mäletan, pole teil põhjust kurttumma mängida,» 
tähendab Linda, kui me autost väljume; sohver oli juba kohvritega ees läinud. 

«Võimalik,» kostan jahedalt. «Aga ma ei leia kuidagi jututeemat. Kui te tahate, et meil sugeneks 
elav keskustelu, siis esitage küsimusi. Näiteks tundke huvi, kas mulle ei näi, et lähemal ajal on 
oodata halba ilma, mille peale ma vastan: «Ei, kallis, kahjuks pole teil õigus!» ja nii edasi samas 
laadis.» 

«Ma taipasin juba esimesel korral, et te olete kasvatamatu inimene,» tähendab mu abikaasa. «Kuid 
ma ei teadnud, et te. lisaks ka veel juhm olete.» 

«See on tõsi, ma olen juhmivõitu. Aga kõigel on oma positiivne külg: see aitab mul taluda teie 
juuresolekut.» 

Taolisi abielurahva õrnusi vahetades jõuame passikontrolli leti juurde. Politseiametnik lehitseb 
põgusalt Linda passi ja lööb otsekohe väljasõidu templi, minu silmnägu aga uurib ta väga 
tähelepanelikult. Arvan juba, et asi on sant, kuid lõpuks teeb ta siiski märke väljasõidu kohta. See on 
see igavene umbusklikkus habemekandjate suhtes! Paistab, et piiri ületamise järele valvav personal 
usub sõna tõsises mõttes kõnekäändu habemest ja lurjusest. 

Lennu ajal vaikime, kumbki ei lausu sõnakestki. Linda ignoreerib mu näpunäiteid ega pea 
vajalikuks küsimusi esitada, mina omalt poolt ignoreerin tema märkust ja mängin endiselt 
kurttumma. Mitte selleks, et teda ärritada; mul lihtsalt jätkub oma muredestki. Olen talle loovutanud 
aknaaluse 

koha ja andnud võimaluse nautida vaadet pilvetasandikule — kas sellest on siis vähe? 

Mured on mul puht ametialased. Minu töös on sidepidamine Keskusega eluliselt tähtis küsimus. 
Kuigi ühenduse saaamine Keskusega on mulle tagatud, tohin ma seda kasutada äärmisel juhul. 
Drake Streetil elades tähendaks selle sidekanali kasutamine ühei või teise olmeküsimuse 
lahendamiseks ju kanali - ja kai iseenda - paljastamist, seega täielikku läbikukkumist. Mind 
jälgitakse ikka veel ja ma ei tohi tegutseda oma äranägemisel. Järelikult pole ma saanud Keskusele 
saabumisest ette teatada. 

Nii et tuleb läbi mõelda, mil viisil anda teada oma saabumisest, nii et minu kõrval igavleval 
noorel huvitaval hallis kostüümis daamil kahtlusi ei tekiks. Ainuke mure on, kuidas märku anda. 
Kõik muu võib läbi mõelda, analüüsida, ja lahendada koos Keskuse inimestega, nii et pole üldse 
tarvis ennakult pead murda igasuguste küsimuste kallal. Peaasi on märguandmine. 

Drake'il on Muiidugi õigus, et Linda pole suuteline mind peatama, kui ma tahan putket teha. See- 
eest ag on täiesti olemas võirmalus minu külge kleepuda, jäämata mulle hetkekski vaba aega, kaitsta 
mind kindlalt üksinduse eest. Sellepärast kavandan mitu varianti, kuidas märku anda, et side sisse 
seada võimalikult kiiresti ja ohutult. Aega on jäänud vähe. Drake'i käsk on võimalikult rutem 
tegutsema asuda ma saan seda teha alles Keskuse nõusolekul. 

Ma ei mõlgutanud muid mõtteid just eriti kaua, aga tegin seda vist väga pingsalt, sest jäin 
tukkuma; ärkasin alles siis, kui stjuardess käskis meil kinnitada rihmad ja valmistuda maandumiseks. 
Kindlale maale viival trepil jõudis Linda mulle sosistada: 


«Kui te edaspidigi peate end üleval nagu tolvan, teatan ma Drake'ile.» 

Sellega paneb ta aluse küllaltki ebameeldivale traditsioonile: tarvitseb vaid ühel meist edaspidi 
ärritus tõusta teatud kraadini, ja Linda ähvardab otsekohe kaevata Drake'ile. Säärasesse ähvardusse 
aga ei tohi suhtuda kergemeelselt. 

Mul veab. Passikontrolli aknakesest näen, et piirivalvuri selja taga seisab mu ametivend. Algul ei 
tunne ta mind grimmis ära, aga sel ajal, kui Linda paneb ridiküli passi ja mitmesuguseid kviitungeid, 
jõuan ma oma ametivennale heita tungiva ja tähendusrikka pilgu, et ta otsekohe selle kõrva taha 
paneb. 

Me saame pagasi kätte, võtame takso ja sõidame hotelli. On parajasti juuli lõpp, suvitushooaja 
haripunkt. Mööda teed liigub tihe autodevool. Ma hingan täie rinnaga mereõhku, 

naudin rohelist avarust ja mõtlen sellele, kui palju aega on möödas sellest, kui ma viimati käisin 
nendes paikades, kas või ametiasjuski. Takso sõidab aeglaselt, ja ma ei imesta eriti, kui hotelli 
vestibüülis võtab meid administraatori asemel vastu seesama minu kolleeg. 

Ma ei saa muidugi oma emakeeles tema poole pöörduda, inglise keelt aga ta vist ei oska, ja kui 
oskakski, pole sellest kasu: peenel halliskostüümis daamil on väga hea kuulmine. Ta ei kurda ka 
halva nägemise üle, kuid erinevalt minust ei oska ta lugeda seda, mida hotelli administraator 
kviitungile kirjutab. 

«Teatasime. Oodake» - seisab mu nime all lahtris «perekonnaseis». Järelikult perekonnaseisuga 
ori mul kõik korras. Keskus hoolitseb oma kadunud poja eest. 

Meile, antakse päikeseküllane number, millel on rõdu, avaneb vaade merele. Restoranis 
teenindatakse kiiresti. Lõuna järel läheme jälle üles numbrisse, et pärast teekonda veidi puhata. 

Peale kõrvuti asetatud kahe voodi on toas taevassinine diivan; see on lühike, pisut üle poole 
inimesepikkuse, lamada saab sellel vaid kerra tõmbudes. Kuigi see asjaolu on silmanähtav ütleb 
Linda: 

«Mulle näib, et teil on diivanil mugavam.» 

«Kui seal nii mugav on, siis heitke ise sinna,» lausun ükskõikselt, kiskudes seljast särki, et asendada 
see pidžaamaga. 

«Loodan, et teil ei jätku siiski jultumust heita minu voodisse?» avaldab mu abikaasa häält 
kõrgendades pahameelt 

«Muidugi mitte. Ma kavatsen magada oma voodis, rikkumata demarkatsioonijoont.» 

«Sel juhul lükkan ma voodid lahku.» 

«Lükake oma lustiks! Kuigi on kahtlane, kas Drake'ile meeldib selline konspiratsiooni rikkumine 
juba esimesel päeval. Hotellides saab ju kõik kohe teenijaskonnale teatavaks.» 

«Saage ometi aru, ma pole harjunud. magama võõra inimese kõrval,» ei rahune Linda. 

«Mina samuti, kuid olen sunnitud olukorraga leppima. Muide, võin teid rahustada: te ei huvita 
mind põrmugi, ja mida varem see teile selgeks saab, seda parem.» 

Seda öeldes päästan püksirihma valla ja Linda on sunnitud vannituppa minema. 

Minu pseudoabikaasa jonnakus ei jää minu enda jonnakusest maha; avanud hommikul silmad, 
näen ma, et Linda on võtnud linad ja heitnud diivanile. Ma ei hakka silmakirjatsema ega väitma, et 
mind see kurvastab. Niisamuti nagu tema, pole minagi harjunud magama ühes toas võõraste 
inimestega, kuigi omavahel öeldes, olen sunnitud olnud seda korduvalt tegema vajaduse pärast. 

Lähen duši alla, et end värskendada, seejärel loovutan vannitoa daamile. Kui tema sealt väljub, 
olen ma juba riides. 

«Tore oleks minna plaažile,» teeb Linda minu poole vaatamata ettepaneku, justkui kõnetaks ta 
seinal rippuvat gravüüri. 


Sealt vaatavad talle vastu noormees ja neiu, kes lähevad kuhugi lõbusate ja õnnelikena, hoides 
teineteisel käest kinni, — ühesõnaga, ideaalne paar, mitte aga selline nagu meie. 
«Muidugi minge,» ütlen suuremeelselt. «Sel ajal kui teie päevitate, lähen mina kohvi jooma.» 
«Drake ütles, et me peame igale poole minema koos,» tuletab ta tõredalt meelde. 
«Sel juhul kutsun teid tassile kohvile.» 


«Aga mina tahan plaažile,» teatab mu abikaasa kapriissel toonil - ma ootan, et ta lööb iga hetk jalga 


vastu maad. 
«Noh, hea küll,» ütlen ohates. «Teie tulete minuga kohvi jooma, ja pärast tulen mina teiega 
plaažile.» 

Nii me teemegi. Kuid see kompromiss pole suuteline meie perekondlike suhete jääd üles 
sulatama. Linda joob kondiitriäris koolat, pilk äraolev; mina vaevlen supelranna päevavarju all 
igavusest ega varjagi seda. Ma ei vaevu isegi huvituma, kuidas näeb välja mu abikaasa ujumistrikoo. 
Ja kui ma oleksingi tahtnud seda teada, poleks see võimalik olnud, kuna ma istun, selg tema poole, 
selja peal mul aga silmi ei ole. Me vaikime, istudes, seljad vastamisi. Mind huvitab ainult üks küsi- 
mus - millal ja kuidas saab sisse seada side, sest kui ma hakkan hommegi hotellis ja selle ümber 
ringi koigerdama, võib Linda hakata midagi kahtlustama. 

Kuid minu närveerimine lõpeb juba selsamal õhtul, kui rne abikaasaga hotelli aias lageda taeva all 
õhtustame. Õhtul mängib siin orkester, on olemas tantsupõrand, ja ma ei imesta põrmugi, et minu 
reisikaaslast keegi hästikasvatatud noormees, kes räägib saksa keelt, tantsima kutsub. Ja laitmatult 
ennast valitsev Linda - ei tea, kas igavusest või soovist mind haavata - tõuseb kohe püsti ja läheb 
laitmatu noormehega tantsima. 

«Kui te hotelli tagasi lähete, oodatakse teid seal,» kuulen ma selja taga tasast häält. «Kõrvaltoas, 
mis jääb vasakut kätt. Võib minna rõdu kaudu.» 

Mul pole vaja end ringi pöörata, et vaadata, kes räägib; häälest tunnen ära Bojani. 

«Aga kui ta magama ei jää?» küsin ma niisama tasa. 

«Jääb küll.» 

Ja ongi kõik. 

Linda tuleb kavaleri saatel lauda tagasi, ilmutamata elevuse tundemärke. Veelgi enam, õhtusöögi 
lõpetuseks desserti süües vajub ta täiesti longu. Ei tea, mille sisse talle unerohtu pandi — 


86 

kas söögi või joogi sisse, kuid uinuti ilmselt juba mõjub, aeglaselt ja kindlalt. Linda surub ühtelugu 
haigutusi maha, ja lõpuks kuulen ma kauaoodatud sõnu: 

«Paistab, et peab magama minema.» 

«Minugipoolest,» lausun ma möönvalt, mis mulle nii harjumatu tundub. 

Läheme oma numbrisse. Viimaks ometi! Mesinädalate esimene õhtu ja kõik muu. 

«Kas teile ei tundu, et hästikasvatatud inimene teie asemel heidaks ikkagi diivanile,» ütleb Linda 
kerget jakki seljast võttes. 

«Vastupidi. Hästikasvatatud abikaasa peab kogu aeg oma teisepoole kõrval olema.» 

«Te teate väga hästi, et meie abielu on fiktsioon,» tuletab abikaasa mulle meelde, võttes padja alt 
öösärgi. 
«Jah, aga see ei tähenda veel, et mu puhkuski peaks fiktsioon olema,» tähendan ma. 

Ta tahab vastu vaielda ja pöörab end vannitoa ukse poole, kuid tal ei jätku jõudu vannituppa 
minekuks ega vaidluse jätkamiseks. Linda istub voodile, seejärel heidab pikali - lihtsalt niisama, 
korraks - ja jääb kohe magama, tervislik, värskendav uni haarab ta oma hõlma. 

Igaks juhuks teen suitsu, tõmban ära terve sigareti, aeg-ajalt käin mööda tuba ja komistan mööbli 
otsa. Ei mingit reageerimist. 

Kustutan valguse ja lähen rõdule. See on õigupoolest terrass, mis ulatub üle kogu hotelli fassaadi; 
kõrvaltoa rõdust lahutab mind klaasist vahesein. Pole vaja olla mingi akrobaat, et ronida 


kaitsevõrele, ja hüpata käsipuult naabrite poolele. Heitnud pilgu ümberringi, et veenduda, kas keegi 
ei vaata, ma nõnda toimingi. 

Nagu võiski oletada - kõrvaltoas ootab mind Borislav. Pärast sülelusi ja seljale patsutamisi, mis 
niisugustel juhtudel asja juurde kuuluvad, ütlen ma: 
«Peaks ta mitte selle peale tulema, et talle unerohtu anti.» 
«Ei ta tule,» rahustab Borislav mind. «Need pole hoopiski need endised preparaadid, millest oled 
kogu järgmise päeva nagu jJommis.» 
«Kas sa endiselt ei suitseta?» tunnen huvi, kiigates ideaalselt puhast tuhatoosi diivanilaual. 

«Ah ei... suitsetan küll... kui pakutakse...» pomiseb Borislav kohmetult. «Loodan, et sa ei jätnud 
oma sigarette numbrisse.» 

Me paneme suits!'Id ette ja asume kohe arutama päevakorral olevaid küsimusi. Jutustan lühidalt, 
mis mul on õnnestunud teada saada ja millise missiooniga olen kodumaale saabunud. 

«Jah, Emil, sa saad kõvasti vatti,» ütleb mu sõber. «Aga mis parata, mind toodi ju päevravalgele.» 
«Ah, mis me enam sellest . » tõrjun ma. «Kas pole siis ükskõik, kas mina või sina. . .» 
«Seekord oli siiski minu kord lihamasinasse ronida. . .» 
Mu sõber tunneb ilmselt hingepiina, et on veeretanud minu kaela ebameeldiva kohustuse — ronida 
lihamasinasse; ja ma ei kahtle, et ta on valmis kas või praegu kohe mind välja vahetama, kuid meie 
töös ei saa alati arvesse võtta seda, kelle kord parajasti on, ega samuti oma soove. 

«Ah, mis mt enam sellest,» kordan ma. «Parem peame aru, mida teha.» 
«Mida sa patud?» 
«Minu arvaltes ei tohi temale enam unerohtu anda.» 
«Ma mõtlen, et sellist vajadust polegi enam. Me saadame sinu juurde plaažile Bojani.» 
«Ta oli juba restoranis.» 
«Ta tuli ainglt natukeseks ajaks, kui Linda tantsis.» 
«Ükskõik. Pole tarvis riskida.» 
«Võib saata leitnandi.» 
«Väärt mõtel Leitnant on ta taibukas noormees. Homme saadan ma postkaarte. Tulgu tema siis 
ülehomme.» 
«Temalt saad sa kindrali instruktsioonid,» ütleb Borislav, ja võtnud pakist uue sigareti] lisab: 
«Ja nüüd, vennas, istu maha ja pane kirja.» 
See paberimäärimine aga on säherdune asi, mis viskab üle. Aga kuhu sa pääsed. Meie ametis ilma 
kirjatööta ei saa. Ma istun laua taha ja kirjutan, kuni käsi ära väsib, siis korjan täiskirjutatud lehed 
kokku ja pistan suurde ümbrikku. 
«Noh, kuidas see asi sinu arvates on,» tunneb Borislav minult ümbrikku vastu võttes huvi, «kas on 
tegemist ainult salakaubaveoga või on midagi muud ka veel?» 
«Kust mina tean! Seni on salakaubavedu kindlaks tehtud, kuid pole välistatud, et ka midagi muud 
pinnale ujub.» 
«Mis nimelt?» 
«Kust mina tean!» 
Akna taga lööb taevas ahetama. Tähendab, ma panin tõesti palju kirja võil siis olen kirjatööst 
võõrdunud ja pusisin kaua. 
«Noh, hüvasti,» ütlen ma. «Kardan, et me nüüd niipea teineteist ei näe.» 
«Kõige tähtsam, et üldse näeme, kas niipea või mitte... 
Pea meeles, old ettevaatlik!. . .» 

Ta tahab lisada veel mingi nõuande, kuid nähtavasti taipab. et see on ülearune, nii nagu 
ettevaatlikkusele manitseminegi ja annab ainult lubaduse: 


> hommikul on sinu raport kindrali laual.» 

***Linda magab nagu nott. T.a on külmast kerra tõmbunud, sest tal pole end millegagi katta, kuna 
ta on teki peal magama jäänud. 

«Peaks jätma sind kogu ööks lõdisema,» mõtlen. ma. Kuid kaastundliku inimesena võtan tal 
kingad jalast, teen tõmbluku lahti, kisun seeliku seljast, tõmban teki Linda alt suure vaevaga ära ja 
katan ta lõuani kinni. 

Mulle näib, et olen vaid viivuks suigatanud, aga kui ma silmad lahti teen, paistab aknast sisse ere 
päikesevalgus; naabervoodi on tühi, vannitoast kostab veepladinat. .voodist tõusmata võtan 
telefonitoru ja tellin hommikueine unisel näälel numbrisse. 

Hommikueine tuuakse peaaegu samal ajal, kui Linda tuppa astub, kuid tõele au andes näeb Linda 
välja märksa isuäratavam. Seda ei kavatse ma talle ütelda. Pealegi alustab juttu tema. 

«Kes teil lubas mind lahti riietada?» küsib mu abikaasa jäisel toonil, võttes düvanil mugavalt istet 
ja mähkides end froteehommikumantlisse. 

«Lahti riietada? Teid? Ehk süüdistate mind veel milleski?» 

«Eile heitsin ma pikali riietes,» jätkab Linda, jäädes visalt oma arvamuse juurde. «Mul tuli nii 
kangesti uni peale, et ma heitsin pikali lahti riietamata.» 

«Paistab, et ma olen sattunud mütomaanile,» pomisen ma. 

«Või siis riietusite unes lahti, andmata endale aru, mida teete.» 

Linda jääb vait, nähes, et vaielda on niisama mõttetu kui loota seda, et ma valan talle kohvi; .ta 
võtab kohvikannu, tassi ja hakkab sööma. 

Poole tunni pärast läheme alla hotelli halli ja ma tähendan: «Täna pean ma postkaardid ära saatma.» 
«Te oleksite saanud seda juba eile teha,» märgib Linda jahedalt, «selle asemel et istuda numbris.» 
«Ei, ei saanud,» ütlen ma. «Eile oli tarvis kontrollida, kas meid ei jälgita.» 

Ostan kolm postkaarti ja lähen hotelliesisele skväärile, et seal, vaikses, rahulikus kohas, kirjutada 
oma kirjad. Ma adresseerin postkaardid Borislavi nimele, kuigi võiksin need sama edukalt 
adresseerida kadunud kuninganna Victoria nimele niikuinii nad ei etenda mingit rolli.. 

Kuid alustatud mäng tuleb lõpule viia, ja me Lindaga teeme ringi, et lasta postkaardid postkasti 
võimalikult eemal hotellist, ja seejärel suundume plaažile. 

Ei tea, mis lõbu pakub inimestele töllerdamine plaažil. Minule on see samasugune tülbistav tegevus 
kui päeva lille seemnete. prõksutamine ja 

sihvkakoorte väljasülitamine. Helgemad pead mängivad plaažil kaarte või jutustavad anekdoote, 
kuid minul pole kellegagi juttu ajada ega belotti mängida, ma ei tohi isegi bulgaaria ajalehte lugeda, 
sest pean olema inglane. 

Ja ma vaevlen igavuse käes supelranna päikesevarju all, samal ajal kui mu abikaasa, tulvil 
otsusekindlust tuua eriülesande täitmiselt kaasa võimalikult rohkem päikest, lesib liival. 

«Kui te lõunani päikese käes olete, saab teist ehtne biifsteek,» tähendan ma. «Ega see siin ole 
Brightoni loid päike.» 
«Ärge tundke muret, ritul on vägevad kreemivarud kaasas,» kostab mu tõrges teinepool. 

Ja ta lesib edasi päikese käes. Siis ta tõuseb, läheb vette, ujub ja heidab jälle liivale. Üks korralik 
abielumees oleks minu asemel juba ammugi kasutanud oma võimu ja mõju, et hoida oma naist 
päikesepõletuse eest. Aga mina olen ju fiktiivne abikaasa, mistõttu jätan oma teiselepoolele täieliku 
tegevusvabaduse. 

Igavledes vaatan, kuidas ta päikesevanne võtab, ja panen möödaminnes tähele, et mu abikaasal on 
sellised kehavonnid, mis on suutelised erutama kõige vähenõudlikumatki kujutlusvõimet. Kahju, et 
see pärlmuttervalge nahk muutub tuletukiks: valge nahk on vilets kaitse Musta mere, ranniku päikese 
eest. Kes teab, kas aitasid kosmeetilised kreemid või jonnakus, kuid Linda saadab öö mööda 
rahulikult ja järgmisel hommikul heidab jälle liivale pikali. 


«Ega see siin ole Brighton,» tuletan ma jälle meelde. «Põletate end ära.» 

«Tänan teid;» vastab Linda, «kuid paistab, et te ise olete päikesepiste saanud: olete hakanud 
inimeste pärast muretsema.» 

Ma ei pea vajalikuks vastata, sest et vastuse saab ta kõige lähemas tulevikus ilma minutagi, ja ka 
sellepärast, et meie päevavarju juurde tuleb leitnant. Ta ei ole vormirõivastuses, vaid supelpükstes. 
Leitnant on hästi päevitunud ja näeb välja nagu vana merekaru või vandeseltslane - nii hooletult ja 
kindlalt istub ta liivale minu kõrval ning nii ettevaatlikult heidab uurivaid pilke ümberringi. 

«Teie teade on kätte saadud,» ütleb ta poolsosinal. «Esimesel võimalusel kohtub šeff teiega 
isiklikult.» 

«Sa kasuta võimalikult sagedasti sõnu «risk», «leping», «salakaubavedu» ja teisi taolisi sõnu,» 
õpetan ma teda, sest et Linda tuleb päevavarju alla ettekäändel, et ta soovib istuda varjus. «Üldse 
püüa kasutada võimalikult rohkem võõrsõnu. Las ta mõtleb, et võib ära arvata, millest on jutt.» 
«Teatud risk on olemas, kuid teie plaan on telefoniga vastu 

võetud, ja salakaubavedu toimub just seda kanalit mööda, millele teie osutasite.» 

Pärast seda hakkan ma rääkima asjadest, millel pole ei temale ega mulle mingit tähtsust. See jutt 
on mõeldud mu abikaasa valvsuse uinutamiseks ja selles on rohkesti võõrsõnu ning seda saadavad 
ilmekad žestid, mis on mõistetavad igale keskmiselt intelligentsele inimesele. 

«Mul läheb vaja viit inimest,» ütlen ma ja näitan selguse mõttes viit harali sõrme. «Aga nüüd 
mõelge pisut ja kirjutage liivale kümme tuhat.» k 

Leitnant vaikib keskendunult, siis sügab kukalt ja kirjutab liivale arvu kümme; heitnud mulle 
pilgu, lisab ta kolm nulli ning seejärel kustutab arvu peopesaga. 

Ma vangutan pead ja ütlen muiates: 

«Kuus tuhat, kullake. Mitte sadatki rohkem.» 

Ja me hakkame tõsiselt kauplema; nüüd ei lähe enam tarvis väljendusrikast žestikuleerimist, sest 
ükskõik mis keeles te ka ei kaupleks, isegi pimedale on selge, mille üle käib vaidlus. 

Lõpuks tähendan: 

«Homme võib rääkida üksikasjalikumalt. Minu kaunitar oli terve päeva voodis.» 

«Ta on küps, selles pole kahtlust,» noogutab leitnant, vaadates ääretule mereavarusele. 

Linda on tõepoolest küps, polegi tarvis homseni oodata. Kui me pärast lõunat numbrisse läheme, 
tunneb Linda külmavärinaid, tal tõuseb palavik ja ta on sunnitud voodisse heitma. Mul ei jää muud 
üle, kui kutsuda arst. Tuleb arst ja paneb diagnoosi, mis on selge ilma tema järelevaatusetagi. Arst 
räägib pisut prantsuse keelt ja ma püüan temaga kõnelda selles keeles, kuigi bulgaaria keeles 
võinuksime teineteisest aru saada palju hõlpsamini, kuid minu abikaasa suhtes on vaja ettevaatlik 
olla. 

Kõigele lisaks tuleb mul võtta enda peale. ka viksi põetaja kohused. Ootamata ära, millal tuuakse 
arsti poolt väljakirjutatud rohud, võtan ma kasutusele rahvameditsiinis äraproovitud vahendi - 
hapupiima. Selle toimetab mulle hotelli köögist kätte kolleeg, kes oli meile lennujaama vastu tulnud. 
Temaga ukse juurde minnes jõuan ma talle sosistada: 

«Öelge edasi, et öösel saan ma olla šefi käsutuses.» Viieteistkümne minuti pärast saabub koos 
apteegist saadetud rohtudega vastus: 
«Kesköö paiku ootab kindral teid kõrvaltoas. Igaks juhuks jootke talle sisse see ampull.» 

Kehastun jälle ümber halastajaõeks. Linda õhetab nagu tuletükk ja suure hädaga saan teda 
niikaugele, et ta tabletid sisse võtab. Tuleb jälle abiks võtta hapupiim, sest et spetsiaal- 

setest kreemidest on vähe kasu. Jah, kullake, see siin pole Brighton. Hea veel, et mina pole Drake, 
muidu me võinuksime teineteisega hüvasti jätta, pealegi veel igaveseks. 

Linda rähkleb voodis ja phkab, aeg-ajalt jääb aga liikumatult lamama, vajudes teadvusetusesse, 


mida me kõik millegipärast kardame nagu lapsed pimedust. Ma jätkan tohterdamist hapupiimaga, 
seda kraami säästmata, eriti ohtrasti panen seda seljale ja reitele, kus nahk on kõige rohkem 
kannatada saanud. Milline keha! Ja kui julmalt on päikese hellitused talle liiga teinud! 

Aeg-ajalt tuleb Linda mõneks ajaks teadvusele. Ta tunnistab mind oma sinakasroheliste 
silmadega, mis on palavikust uduseks tõmbunud, ja paneb need jälle kinni. Väliste tunnuste järgi 
otsustades palavik veel püsib. Alles hilisõhtul hakkab Lindal kergem, ta sosistab vaevaliselt: «Kas 
see olete teie, Peter?» Ma kinnitan talle tõtlikult, et mina ise täies hiilguses, ja ulatan talle klaasi vett, 
millesse on valatud ampulli sisu. Ta joob vee alistuvalt ära ja langetab pea jälle jõuetult padjale. 

Ilmselt on tal väga paha olla - sest ta on nii kuulekas -, ja mul 
hakkab isegi piinlik, et ma talle uinutit andsin, kuid samas rahustan end sellega, et tekkinud 
olukorras toob see talle ainult kasu. 

Südaöö. Kuid seekord pole mul tarvis ronida rõdu kaudu. 

Ma koputan julgesti kõrvaltoa uksele ja astun julgesti sisse; selles toas ootavad mind kindral ja 
Borislav. Seff surub mu kätt ja isegi kavatseb midagi ütelda, kuigi ta tundeküllaseid kõnesid ei 
poolda; tervitussõnade asemel vaatab ta mulle lihtsalt otsa oma siniste silmadega - need on 
kindraliaukraadis mehe jaoks lausa sündsusetult sinised. 

«Mis haige teeb?» 

«Magab raskelt.» 

«Siis võta istet ja asume küsimuste juurde.» 

Ma täidan käsu, tema aga hakkab oma harjumuse kohaselt sammudega tuba mõõtma. 

«Sa arvad, et paar saadetist tuleb läbi lasta. Seda on tõesti tarvis teha, et anda sulle aega asja 
edaspidiseks väljaselgitamiseks. Aga järsku on pakis kümme-viisteist kilo heroiini? Meil on ju 
kohustused teiste riikide suhtes.» 

«Seda nad ei tee. Vähemalt esialgu. Enne kui pole kontrolli tud, kas kanal on töökindel.» 

«Aga kuidas me sulle teatame, milline kogus on saabunud? Ja seda, kas me lasksime selle läbi või 
pidasime kinni?» 

See on üks neid küsimusi, millele ma ise ka pole veel vastust leidnud. Ja ma vaikin. 

«Sinu ,töö on jõudnud juba niisugusesse staadiumi, kus on lihtsalt võimatu tegutseda ilma 
sidepidamiseta. Me võiksime 

sidepunkti sisse seada kohe päris teie kvartalis, kuid see on riskantne. » 

«Väga riskantne,» nõustun ma. 

«Sel juhul jääb side endiseks. Aga sa pead tegema kõik mis võimalik, et usaldust säilitada. Siis võid 
seda rahulikul meelel kasutada.» 

«Sain aru.» 

«Aga kuidas sa salakaubast teatama hakkad?» 

«Peab olema selline informeerimisviis, mida Drake'i-taoline tüüp väga kergesti usub: vajaduse korral 
saadan ma Londonist postkaarte teie poolt kättejuhatatud aadressil. Margi alla kirjutan värvitu 
tindiga kuupäeva ja laeva nime. Varnast saadetakse postkaardid Viini aadressil, mille ma teatasin: 
kuupäev ja laeva nimi tuleb kirjutada margi alla.» 

«Lahendus pole kõige parem,» mõlgutab kindral mõtteid. 

«Kuid selle tüübi puhul peaks see vist läbi minema.» 

«Pole kõige parem, aga läbi läheb kindlasti, kuna projekt ei ärata kahtlust,» märgib Borislav. 
Kindral ei pööra tema sõnadele tähelepanu ja vahetab jutuajamise teemat: 

«Aga mida võid sa Larkini kohta öelda?» 

«Larkin on LKA-mees,» pistab Borislav vahele. 

«Ma ei küsi sinu käest,» kortsutab kindral kulmu. «Ja sa üldse nagu närveerid.» 


«Oh ei... ma lihtsalt olen suitsetamise maha jätnud. . .» 
«Ah nii-I-i. . . Noh, kui lugu nõnda on, et sa selle maha oled jätnud, siis anna talle sigaretti, Boev, las 
ta rahuneb.» 

Me paneme suitsud ette ja siis pajatan üksikasjalikult sellest, millest ma juba oma raportis 
kokkusurutud vormis teatasin. Midagi muud ma seni veel öelda ei saa. 

«Larkin on LKA-mees või äärmisel juhul töötab Interpoli heaks,» sekkub Borislav jälle mu 
jutusse. 

«Aga meile pole see ükspuha, millist organisatsiooni see härra esindab.» 
Kindral räägib aeglaselt, otsekui mõtiskleks kuuldavait. Ma esitan vastuväiteid: 

«Minu arvates ei saa ta olla Interpoli töötaja. See on välistatud. Drake võib-olla ei orienteeru küll 
kuigi hästi salakirja meetodites, aga see-eest orienteerub ta suurepäraselt «Narcotic Bureau» 
töötajates, ja oma bandesse ta niisugust töötajat mingi hinna eest ei võtaks. Larkin on kas Drake'i 
Ameerika kolleegide esindaja, kes võtab enda peale kauba toimetamise ookeani taha ja selle 
müümise, või siis LKA agent. Kolmandat võimalust minu arvates ei ole.» . 

«Hüva,» nõustub kindral. «Kui ta salakaubaga tebeleb, siis võime lohutada endid sellega, et 
abistame naaberametkonna 

kolleege nende töös. Aga kui ta on luurest, siis mida ta sel juhul taotleb?» 
«Kasutada kanalit ja kaasosaliste võrku oma isiklikes huvides,» leiab Borislav. 
«Arvad?» 
Kindrali keeles tähendab see seda, et oletus näib talle mitte-veenvana. 
«Või kasutada neid ära poliitiliseks provokatsioodiks ei taltu Borislav. 

«Jah, üks kahest. Kuid meil pole ükskõik, mis nimelt. Kui ta tahab kasutada kanalit, kasutagu pealegi: 
kanal on meie oma, ja me abistame teda. Aga kui ta valmistab ette provokatsiooni, siis tuleb see 
paljastada nii kiiresti kui võimalik, ja püuda vältida, et. meie vastu suunatud provokatsiooni ei 
viidaks läbi meie abi kasutades.» 

Ta jääb vait, läheb rõdu juurde, tuleb siis tagasi ja ütleb: 

«See saabki praegusel etapil sinu põhiülesandeks, Emil: selgita välja, mida Larkin ette võtta 
kavatseb. Meile on praegu kõige tähtsam Larkini isik, aga mitte Drake. Välja selgitada tuleb 
võimalikult täpselt ja teatada nii kiiresti, kui saab.» 

Kindral vaatab mulle mõtlikult otsa ja lisab: 

«Tegelikult, kui ta kavatseb kasutada meie võrku esimese variandi kohaselt, tuleb see peagi ilmsiks. 
Ilma sinuta see kanal ei funktsioneeri, järelikult peab Larkin püüdma sinuga kontakti luua, tegema 
sinust oma kompanjoni. Kui aga on tegemist provokatsiooniga, siis sel juhul pole sa temale vajalik, 
ja sidet hakkab ta pidama Drake'iga. Nii et Larkini käitumine on sulle kõige paremaks indikaatoriks. 
Aga saei saa ju lõpmatult oodata ja piirduda passiivse jälgimisega. Seepärast panen ma ette 
tegutseda järgmiselt . .» 

Ja me asumegi seda «järgmist» arutama. Me kaalume norivalt, kõiki üksikasju arvesse võttes, 
kõiki neid juhtumeid, mis algavad sõnadega «kui» ja «aga järsku». Kui me arutamise lõpetame, lööb 
tumesinine taevavõlv juba kahvatama. 

«Ja ära hakka tarbetult riskima, riskeerimist on sul selletagi küllaga,» hoiatab kindral mind 
lõpetuseks. «Teie Borislaviga tegutsete mõnikord liiga ägedalt, põledes soovist: kangelaseks saada. 
See tähendab, nende lahtrisse saada, kelle kohta märgitakse: langenud ametikohustuste täitmisel.» 

Ta ulatab mulle käe ja vaatab tükk aega silma, et öelda seda, mida tavaliselt väljendatakse kulunud 
fraasidega, mis aga šefile põimugi ei meeldi. 

«Ja et sa sügiseks tagasi tuleksid,» paneb Borislav mulle hüvastijätuks südamele. «Sa tead ju küll, 
millal mu sünnipäev on.» 

Ma pöördun oma numbrisse tagasi. Linda magab, surunud 

käe vastu patja. Kasutan juhust, et talle veel kord hapupiima peale määrida. 

«Oled see sina, Peter?» pomiseb Linda uniselt. 

«Jah, Kallis, mina.» 

Tal on juba märksa parem. Palavik on pisut langenud, hingamine on rahulik ja ühtlane. Terve 
organism on haigusest jagu saanud. 

Kahe päeva pärast aga on Linda jälle rivis, elus ja terve, kui mitte arvestada põletusest jaänud 
suuri ereroosasid laike. Need on pisiasjad, pealegi naise tühistele, mööduvatele puudustele pole vaja 
tähelepanu pöörata, eriti sel juhul, kui see naine on sinu abikaasa. 

«Ma olen oma asjadega juba tegelikult peaaegu ühele poole saanud,» teatan meie kuuendal 
supelrannas viibimise päeval hommikueinet süües. 

«Te olete võimatu immene!» hüüab Linda, kellele on koos tervisega ka tõrksus tagasi tulnud. «Ma 
just valmistusin minema jälle päikesevanne võtma. . .» 

«Seda rääkige Drake'ile. Mina täidan šefi korraldusi. Jääb vaid kontrollida, kuidas on lood 
piletitega.» 

Lindal vedas: piletite muretsemisega on raskusi, me saame ära sõita alles viie päeva pärast. Nii 
minule isiklikult kui ka meie üritusele on see ükskõik: kuni meie siin, Bulgaarias, viibime ei saa 
Drake ega Larkin meiega midagi ette võtta. Ja kui keegi kusagil näebki ette lisaoperatsiooni, siis 
algab see alles pärast seda, kui meie ekspeditsioon on õnnelikult lõppenud. 

Meie pulmareisi teine pool möödub palju rahulikumalt kui esimene pool. Linda võtab 
päikesevanne, järgides ettevaatusabinõusid, haigus on mõningal määral pehmendanud tema ise.:.. 
loomu. Ei tea, miks see nii on, aga elus juhtub sageli, et läbielatud ebameeldivused siluvad järsku 
loomust. 

«Mulle näis, et ma kiigun lainetel,» meenutab Linda oma õnnetuid haigusepäevi, «elu ja surma 
vahel. Aga surmale olin ma vist ikka lähemal.» 

«Seda tuleb peaaegu igaühel ette.» 
«Jah, aga surra proosalisse päikesekõrvetusse. . .» 
«Mis vahet sellel oh, millesse surra? Palju tähtsam on, milleks elada,» kostan ma. 
Mu banaalne repliik kutsub esile huvitava reageerimise. «Kas tõesti on teil tulnud mõelda sellele, 
miks te elate?» 
«Kes siis sellele ei mõtle. . .» 
«Ja te olete kindel, et liigute eesmärgi poole? Et te olete õigel teel?» 
«Hoopiski mitte. Ma tean, et liigun edasi pärivoolu. Niisamuti, nagu ujusite pärivoolu teie, kui 
kiikusite lainetel elu ja surma vahel.» 

«Ma ei mõista...» lausub mu teekaaslane poolsosinal. 

«Mida te ei mõista? Et paljude elueesmärkide hulgas on ka selliseid, milleni on võimatu jõuda? Et 
igaühel tuleb üle elada lootuste purunemist, minsite kavatsuste nurjumist...» 

«Oo, seda ma mõistan.» 

«Noh, näete, nii et me saime teineteisest aru.» 

Ta vaikib ja joonistab nidagi liivale - just sellesse kohta, kus mõni päev tagasi oli minu leitnant 
numbreid kirjutanud. Seejärel ta tähendab: 

«Nii et me oleme siis nagu ühe vitsaga löödud.» 

«Mis mõttes?» 

«Purunenud lootuste mõttes. Ma ei tea, mis eesmärgid teil elus olid, kuid tuleb väljal et me mõlemad 
oleme hädavaresed.» 


«Kas pole mitte liiga vara arvata end inimeste hulka, kelle lootused on luhtunud. . Te olete veel nii 
noor.» 

«Noor? Mille. tarvis? Et saada abikaasaks ja emaks? Või et saada lauljaks?» 

«Aga te olete ju niigi lauljatar.» 

«Jah. Solist mr. Drake'i !kabarees. Aga te kujutage ette, et ma unistasin millestki enamast... elasin 
lootuses jõuda suurele estraadile. : . Esinemine «Evas» nokastanud isaste ees pole mu unistuste piir. . 
>» 

«Unistasin maailmakuulsusest...» lisan ma samas toonis. 

«Võib-olla mitte just mallilmakuulsusest. .. kuigi kes sellest oma hingepõhjas ei unistaks... aga 
unistasin küll puhtast, mõtestatud elust... sellisest, mida mõtestab kunst, aga mitte tšekk, mille ma. 
kuu lõpus saan...» 

«Miks te arvate, et kõik teised. uksed on teie ees suletud?» «Mis siin arvata. Ma tean seda. Olen oma 
nahal tunda saanud. Ja korduvalt. Olen käte, jalgade ja peaga koputanud teatrite, musik-hallide ning 
mitmesuguste impressaariote suletud ustele. ..» 

«Peab lõpuni visa olema,» tähendan ma. «Aga visadust peaks teil minu meelest jätkuma.» 

«Teil samuti.. Aga eks tiegi olete pidanud millestki loobuma, mingist unistusest, mingist 
eesmärgist. Ma ei tea, nimelt millisest, ent te olete pidanud loobuma! Ja mida siis mina tegema 
pean? Igal pool kuuled üht ja sama: «Tänapäeval, kullake, saadakse tähtedeks 
seitsmeteistkümneaastaselt, te olete liiga hilja ärganud!» Aga mina olin seitsmeteistkümnene täpselt 
kümme aastat tagasi; ja üheksa neist aastatest olen ma kulutanud käimisele mööda vastuvõtutubasid 
ja ustele koputamisele. .. Ja isegi siis, kui ma hakkasin tööle mitmesugustes Soho asutustes, ei jätnud 
ma ikka veel seda jooksmist ja 

ustele koputamist, just sellepärast, et, nagu teiegi märkisite, visadusest mul puudus ei ole. . .» 
«Võib-olla peaks olema oma repertuaar...» lausun ma, et midagi öelda. 
«Mul ongi oma repertuaar!» teatab Linda samasuguse tulisusega, nagu ta alles hiljuti oli öelnud: 
«Tahan plaažile!» «Te olete kuulnud minu laule. See kõik on minu repertuaar.» 
«Ja kas see laul samuti, mida lauldes valisite oma ohvriks minu? » 
«Te pole seda laulu väärt. Aga mis mul üle jäi, kui saalis istusid vaid vanurid.» 
Ta vakatab, nagu oleks tal järsku meelest läinud, mida tahtis öelda. Seejärel jätkab niisama ägedalt: 
«Jah, see laul samuti! Need kõik on kirjutatud spetsiaalselt minu jaoks! Need tegi väga andekas 
helilooja. Haruldaselt andekas.» 
Linda peab jälle pausi ja lisab juba väsinud toonil: 
«Kuid see minu repertuaar on vananenud. Praegu lauldakse teisi laule.» 
«Pange oma helilooja uusi laule kirJutama. Ta on teisse vist meeletult armunud?» 
«Oli armunud. .. kuigi mitte meeletult... Armastus ei saa olla meeletu, kui see on armastus 
narkootikumide vastu. .. nii nagu temal oli. . .» 
«Tähendab, ta oskab küll kirjutada tänapäeva stiilis. Praegu on moes narkomaanide muusika, 
teate, seesamune... psühhodelistiline muusika. . .» 
«Jah, muidugi... Kuid ta läks seda kirjutama teise ilma.» 
Paistab, et on aeg jutuajamine lõpetada. Sellise ettepaneku ma teengi. Me tõuseme püsti ja läheme 
mere äärde, et enne lõunat veel kord suplemas käia. 
Kui me juba lõunalauas istume, märgib Linda möödaminnes: 
«Ma vist tüütasin teid kohutavalt oma hingepuistamisega.. .» 
«Mitte sugugi. Kuid te sundisite mind loobuma ühest otsusest.» 
«Millisest?» 
«Ma olin kindlalt otsustanud teile säru teha, niipea kui me Londonisse tagasi jõuame.» 


«Proovige vaid!» ütleb Linda sõjakalt. 

«Ei, tõepoolest ma kavatsesin seda teha. Teie kõrkuse ja muu pärast. Kuid nüüd vist saan ma teist 
aru.» 

«Pole vaja nutta minu luhtaläinud elu pärast.» 

«.Seda ma ei kavatsegi, sest et oma iseloomu tõttu te polegi suuteline kelleski kaastunnet või 
heldimust äratama. Mulle näib vaid, et hakkan teist aru saama. Teile on sellest muidugi 

vähe kasu. Seda, et too peapesu ära jääb, pole mõtet arvesse võtta.» 

«Et vähe kasu on, see on niigi selge,» tähendab ta. «Millega võibki abistada üks karilejooksnu teist 
karilejooksnut!» 

«Vahest ainult banaalse tarkusega - võidetu lohutusega. Elu koosneb oskusest taluda lööke.» 

«Ma püüan seda õppida, kuidas suudan.» 

«Tähendab, et kõik on siis korras. Kui te olete desserdi söömise lõpetanud, võime minna.» 

Kuid ta ei tõuse püsti, vaid vaatab lõpuni söömata tordilõiku tühjal pilgul. 

«Te ütlete, et saate minust aru. Aga, näete, mina ei saa enam teist aru, Peter.» 

«Olen sellest väga meelitatud. Pole ju sugugi paha olla mõistatuslik kuju!» 

«Ei, tõsiselt. Algul ma arvasin, et te olete samasugune tönts ja jõhkard, nagu kõik teisedki Sohos. 
Siis aga, kui me asusime oma reisile, taipasin ma, et te pole säärane nagu teised, kuigi pole ka 
millegi poolest parem... lihtsalt teistsugune... Aga nüüd, kui ma haigestusin. .. need teie hoolitsused . 
- «lõid mind lausa tummaks ... ma olen liigutatud.» 

Jõudnud hotelli tagasi, läheb Linda duši alla ja riietub vannitoas ümber, paneb selga vooruslikult 
kinnise kaelusega öösärgi. Seejärel astub toas peegli ette ja kergitab särgisaba — tõsi küll, lubatavais 
piirides. 

«Paistab, et ma olen süski hästi päevitunud .. .» 

Ma pomisen midagi nõusolevat ja viin pilgu tõtlikult aknale, mille taga sinetab kodune Must meri. 
Minu abikaasal on, nagu ma juba mainisin, haruldased füüsilised näitajad. 

«Loodan, et teil jätkub taktitunnet ja te ei hakka Drake'ile rääkima, et ma mitu päeva voodis 
lamasin.» 

«Milleks tööga koormatud inimese aega raisata?» 
«Teile on see võib-olla tühiasi, temale aga mitte. Ma reedan teile saladuse, Peter, - ta käskis mul igat 
teie sammu jälgida.» 

«Ma aimasin seda. Drake on väga umbusklik, ta arvab vist, et usaldada võib ainult surnut, ja 
sedagi vaid siis, kui see on sügavale maha maetud.» 

«Jätke need kalmistulikud võrdlused!» 

«Ma ei teadnud, et te nii tundlik olete.» 

«See näib teile imelik? Miks? Kas sellepärast, et ma teenin leiba samas kvartalis, kus teiegi? Kas 
sellepärast, et mind ümbritsevad tüübid, keda teiegi tunnete? Või siis sellepärast, et minu šeff on 
niisugune inimene nagu Drake?» 

«Üldiselt. ...» 

«Aga teie ise? Mida te selles kvartalis otsite? Ja missugusele šefile allute?» 

«Ts-s-s,» lausun ma summutatud häälel, kuna teda on vist tänavale kuulda. «Mul pole teist 
väljapääsu. Mõistate? Aga teiesugune naine võiks endale vist küll viisakama töökoha leida.» 
Minu märkuse peale pahvatab Linda naerma. 
«Viisakama töökoha? Viisakad töökohad on privilegeeritutele, mu kallis. Viisakad töökohad on 
teisel pool suletud uksi.» 
«Hea küll, hea küll, olen nõus. Ainult rahunege.» 


Kuid ta ongi juba endast jagu saanud, ja lausub mulle toonil, mis on mulle hästi tuttav. 
«Ärge muretsege, ma olen täiesti rahulik. Ainuke asi, mis mulle muret tegi, oli päikesekõrvetus, 
nüüd aga on. seegi minevik» . 
Linda pöörab end uuesti peegli poole ja kergitab öösärgi saba - lubatavais piirides. 
«Kõik on korras, eks ju?» 
Ma astun tema juurde vastu oma tahtmist ja ütlen talle, seda juba hoopiski mitte soovides:. 
«Jah, kõik on korras.» 
Minu abikaasal on haruldased füüsilised näitajad... 
«Te olete kitsi komplimente tegema,» tähendab ta, ja mulle meenub, et olen endale tõotanud 
komplimentidest hoiduda. «Mis tähtsust on sõnadel. . .» 
«Ei mingit. Aga nad väljendavad midagi.» 
«Kui tuleb aeg, et on vaja midagi väljendada, siis oskan seda teha.» 
«MII viisil, Peter?» 
«Teine kord ütlen.» 
«Millal? Homme? Aga homme meid pole enam siin, Peter.» 
Tal on muidugi õigus. Täna on meie pulmareisi viimane päev. 
«See teie laul...» pomisen ma, püüdes pingsalt vaadata kodust merd ja tundes samal ajal, kui 
võimukalt tõmbab mind enda poole teine sina - tema silmade rohekas sina. 
«Minu laul? Aga kas te olete kindel, et see on ainult minu laul? Võib-olla on see ka teie oma? Kas 
olete te nii kindel oma «homses», Peter?» 
See sametise hääle ja raudse iseloomuga sireen on lõpuks ära tabanud mu nõrga koha, sest et kui 
ma milleski kindel ei ole, siis just nimelt homses. Rääkimata juba ülehomsest. 
«Mis siis ikka, sõbralikult meelestatud olend Drake Streeti loomaaias pole laita asi,» ütlen ma 
endale õigustuseks. 
«Mis teid nii väga mõtlema pani, Peter? Kas mõtlete oma «homse» peale?» . 
«Just nimelt.» 
«Ja mida siis?» 

«Ei midagi,» tunnistan ma. «Need teie silmad ei lase mul lihtsalt keskenduda.» 

Uppuja meeleheitega, kes õlekõrrest kinni haarab, emban ma teda, tema pihta, mida, omavahel 
öeldes, on raske õlekõrrega võrrelda. 

Katkestanud suudluse, et hinge tagasi tõmmata, imestab Linda: 
«Kuidas te võite lubada endale sellist vabadust minuga, tundmatu, vastikult jonnaka ja kõrgi 
naisega?» 
«Mulle näib, et mul on õigus oma abikaasa tähelepanule,» lausun ja kaisutan teda jälle. 


Kuues peatükk 


Tagasisõit läks ilma vahejuhtumiteta. 
«Kummaline reis oli,» ütleb Linda justkui endamisi, kui me pärast lennukist väljumist suundume 
piirivalvekontrolli leti juurde. 
«Miks kummaline?» 
«Kõik algas halvasti, siis läks asi veelgi halvemaks. See-eest lõpp oli nagu muinasjutus.» 
«Muinasjutte on väga mitmesuguseid,» tähendan ma. 
«See oli ilus muinasjutt. Paraku hirmus lühike.» 
Aga kui me asume aknakese juurde järjekorda, lisab Linda: 
«Ja ongi muinasjutul lõpp.» 


Jah, muinasjutule on tulnud lõpp. Ja me saame sellest lõplikult aru, kui istume šefi «Jaguari». 
Autojuht vaikib, ja ka meie vaikime, sest tema juuresolekul pole mõtet rääkida, ja veel sellegipärast, 
et selle linna külm atmosfäär hakkab meile mõjuma ja et meid ootab tuttav kvartal ja tuttav mees, 
kellele meil tuleb aru anda. 

«Noh, kuidas noorpaar ennast tunneb?» muheleb Drake, võttes meid vastu tihedalt kinnikaetud 
aknaeesriietega kabinetis. 

«Tunneb igavust, sir,» vastan ma loiult. «Seaduslik abielu ja romantiline seiklus on kaks ise asja.» 


«Jah, olen sellest kuulnud, kuid ise ma abielu üle otsustada ei saa,» tunnistab šeff, tõustes laua 
tagant ja suundudes tuntud mööblieseme juurde, mis pudelikoorma all ägab. «Mul pole juhust olnud 
perekonnaõnne maitsta, Peter. Töö, töö ja veel kord töö - selline elu on vana Drake'ile osaks 
saanud.» 

Seda öeldes valab ta endale veerand klaasi viskit, dekoratsiooniks viskab sellesse paar 
jääkuubikut. Siis aga märkab, et kabinetis viibib daam. 

«Mida teile, Linda?» 

«Tänan, ma ei soovi.» 

«Oh neid lauljatare ja nende režiime küll!» ohkab šeff. «Noh, aga teile, Peter? Teie pole ju lauljatar. 
Või õppisite teie ka laulma seal, Balkanil, noore abikaasa mõjutusel?» 

Olen sunnitud kinnitama, et ma pole tõesti lauljatar, ja pean pakutud klaasi vastu võtma. 

«Noh, ma ootan!» ütleb šeff juba asjalikul toonil, maitstes viskit. 

«Kõik läks normaalselt,» raporteerin ma. 

«Kõik läks õnnelikult,» kinnitab miss Grey. . 

«Seda ma soovisingi teilt kuulda,» ütleb punapea ja pöördub Linda poole. 

«Teie olete vist reisist väsinud. Mul on lihtsalt piinlik teid kinni pidada. Minge puhkama.» 

Linda ongi nähtavasti seda luba oodanud, et siis meile mõlemale iseteadvalt noogutada ja kabinetist 
lahkuda. 

«Noh, Peter, ma kuulan teid. Jutustage kõigest üksikasjaliselt.» 

«Võib ka üksikasjaliselt. Aga mulle näib, sir, et operatsiooni on pühendatud liiga palju inimesi. Ja 
neid tuleb järjest juurde. Algul Larkin, nüüd Linda. . .» 

«Linda ei tea midagi, peale mõningate tühiste asjade, mis puutuvad hašišiga kauplemisse. Uskuge 
mind, isegi informatsioon,mis tal on, on tegelikult desinformatsioon. Pidage meeles, et meie 
projektist on teadlikud ainult kolm inimest: mina, teie ja Larkin.» 

«Üks Egiptuse valitseja ütles paar tuhat aastat tagasi, et kui vandenõust võtavad osa kolm inimest, 
siis üks neist on kindlasti keelekandja.» 

Drake ei pööra tähelepanu minu katsele hiilata eruditsiooniga. 
«Loodan, Peter, et see keelekandja pole teie.» 

«Ei ole. Ja ka mitte teie. Kuid peale meid on ka veel kolmas.» 

«Tean. Seni veel ei anna see jänki alust teda kahtlustada. 

Aga eks me edaspidi. .. edaspidi vaata.» 

Ta jääb hetkeks mõttesse, rüüpab siis lonksu ja tuletab mulle meelde: 
«Aga nüüd - üksikasjad!» 

«Ma seadsin oma inimestega kontaktid sisse. Valisin välja viis inimest põhimõttel: parem vähem, 
kuid see-eest ustavamad. Võin teatada teile nende nimed, aadressid ja muud andmed.» 


«Pärast!» 
«Me arutasime selle mehega, kelle ma grupi juhiks määrasin, operatsiooni konkreetseid üksikasju. 


Ta arvab, et see ope 

ratsioon ei tohiks erilisi raskusi valmistada, ja võtab edasitoimetamise enda peale nii mitmel korral, 
kui see tarvilikuks osutub. » 

«Arvate, et ta on usaldusväärne?» 

«Absoluutselt. Ma võin põhjalikult jutustada, mida ta endast kujutab, ja te ise veendute samuti, et. . 
> 

«Pärast!» 

«Leppisime kokku ka selles, kuidas me sidet pidama hakkame. Teated tuleb saata postiga, teist 
võimalust ei ole. Aga selleks, et mu abilised oleksid kindlalt veendunud, et teated tulevad minult, 
hakkan ma kirjutama neid omaenda käega.» 

Ning ma jutustan talle meie sidepidamise kõigist detailidest, sealhulgas ka värvita tintidest, 
markide alla kirjutamisest ja muudest pisiasjadest. Näib, et see lahendus teda rahuldab. Siis lähen ma 
üle tasu maksmise küsimusele, mis Drake'i meeleolu põrmugi ei riku. See on ka mõistetav: honorar, 
mida nõuavad operatsiooni tehnilised teostajad, on tühine tolmukübe võrreldes kasuga, mida ta saada 
loodab. 

«Aga järsku panevad need teie usaldusväärsed poisid, Peter, meile jala taha?» 

«MII viisil?» 

«Kõige lihtsamal: võtavad kauba vastu ja jätavad selle endale. » 

«Mis nad selle kaubagapeaie hakkavad, sir? Nad ei ela ju mitte Londonis, vaid Bulgaarias.» 
«Aga kas siis Bulgaarias narkomaane ei ole?» 

«Kus neid ei ole! Kogu riigi peale tuleb oma kakssada-kolmsada hinge. Paljukest sa saad 
niisuguselt klientuurilt? Ainult krosse.» 

«Hea küll, oletame, et see on nii. Eks teie tea paremini.» 

«Nad võivad meid alt vedada ainult sel juhul, kui meie neid rahaga tüssame. Ka seda ei tee nad mitte 
selleks, et kaupa endale saada, vaid et meile lihtsalt pikka nina näidata.» 

«Mnjaa...» venitab šeff vastuse asemel ja kougib taskust oma asendamatu sigari, mille ilmumist ma 
juba ammu ootan. 

Ta asub sigari lahtipakkimise ja otsalõikamise püha talitust sooritama. 

Ma ootan kannatlikult, millal ta popsutab sigari põlema vajaliku kraadini. 

«Mnjaa-aa...» kordab Drake. «Mul on tunne, et olete oma ülesandega toime tulnud. Ma sain sellest 
kohe aru, niipea kui te sisse astusite. Kui teie sõit oleks aia taha läinud, siis poleks te ilmselt ming 
silma alla julgenud tulla.» 

Ta joob oma viskiportsu ära ja käsutab: 
«Ja nüüd, Peter, istuge siia, selle laua taha, ja kirjutage 

raport kõige selle kohta, mida te tegite, kirjutage nagu kord ja kohus, täpselt, ärge midagi vahele 
jätke.» 

Jälle kirjatöö! 

«Aga mis te arvate, sir, kas on ikka päris arukas jätta sellest reisist kirjalik asitõend sellisel viisil - 
must yalgel ?» 

«Ärge erutuge, sõbrake, vana Drake'i seifis on teie raport täiesti ohutus kohas.» 

«Aga see võib sattuda Larkini kätte. . .» 

«Larkini? Asjata peate mind lolliks. Larkin saab teada täpselt nii palju, kui see asjale kasuks tuleb.» 
Drake vaatab kella. 

«Ma pean «Evasse» minema. Aga teie istuge maha ja hakake pihta. Et teil igav ei hakkaks, saadan 
ma teie juurde Wrighti.» 


Jälle kirjatöö. Ja pealegi veel selle kalmistuliku tüübi järelevalve all. 


kikodika 


Ma kirjutan täis üheksa või kümme lehekülge - hea, et mul on suur käekiri, mistõttu raport tundub 
pikem, kui ta tegelikult on. Kümnendat lehekülge kirjutades hakkan tundma tuima valu mitte ainult 
käelabas, vaid ka meelekohtades: selle viimase põhjuseks on tõenäoliselt tugev sireliaroom, mis 
täidab kabinetti. Wright lõhnab nagu sirelipõõsas või terve sirelipadrik: ausalt öeldes pole ma veel 
kunagi käinud sirelipadrikus ja kujutlen seda endale mõnede John Wrighti taoliste puudena; ma 
astun mööda teerada nende puude vahel, ja iga sammuga hakkab mul pea üha rohkem ringi käima... 

Sel ajal kui ma koduülesande kailal higistan, naudib Wright kogu oma olemusega jõudeolekut, 
kõnnib mööda kabinetti, heidab pilku aknaeesriide taha, kohendab pikkade sõrmedega oma pikki 
juukseid ja küllastab kabineti õhku tubakasuitsu ja sireliaroomiga. 

Ta käib riides aastaajast vähimatki hoolimata, see tähendab, tal on alati seljas laitmatult istuv must 
ülikond. Ma kahtlustan, et tal on mitu ühesugust ülikonda, sest ühte ülikonda oleks raske hoida nii 
laitmatus seisukorras. Ta kannab alati musta lipsu ja musti kingi. Isegi sokid on tal mustad; ma näen 
neid, kui Wright minu vastas tugitoolis istet võtab ja jala üle põlve heidab. 

Sellest hetkest peale, kui ta Drake'i käsul kabinetti ilmus, pole Wright vaevaks võtnud lausuda 
ühtki sõna, ta peab end toesti üleval nagu Järelevaataja, kellele on tehtud ülesandeks valvata armetut 
arestanti. Kuid mulle näib, et tema sundimatus on teeseldud ja et selle matusebüroo agendi süda 
kripeldab: järsku polegi tema, Wright, enam šefi parem käsi, järsku 

on Peter - seesama arestant, teadmata kust välja ilmunud kavalpea ja jultunud tüüp - tõrjunud ta 
tagaplaanile? 

Pean tunnistama, et tal on tõesti põhjust kahtlustamiseks. Teda pole kutsutud ühelegi minu ja 
Drake'i kohtumisele; operatsiooni projekti viimast varianti, mis on juba käiku lastud, hoitakse 
Wrighti eest täielikus saladuses. Samuti ei tea ta minu raporti teemat; ja meesiludus John püüab 
hoiduda pilku heitmast minu raportile täiesti mõistetavast ettevaatlikkusest. 

Ühesõnaga, kuigi me mõlemad oleme Drake'i sekretärid ja kuigi tema on koguni kabinetiülem ja 
peasekretär, ei kahtle keegi selles, et just mina olen see, kes tegeleb salajaste ja tähtsate küsimustega, 
samal ajal kui temale on jäetud elu proosa — pornograafia, toidubaar, mis kujutab endast 
kaardipõrgut, ja striptiisilokaalid keldrikorrustel. 

Mõni teine tema asemel poleks niisuguse tühiasja pärast tuju rikkuma hakanud. Lõppude lõpuks, 
mida vähem vastutust, seda vähem ebameeldivusi. Kuid Wright tunneb ilmselt rahutust. Ja mitte 
ainult sellepärast, et osavõtt ükskõik millisest operatsioonist tähendab osavõttu ka tulude jaotamisest, 
vaid ta taipab, et kuna Drake hoiab teda, oma paremat kätt, teadmatuses, siis järelikult ei usalda ta 
teda enam või pole seda oma paremat kätt kunagi usaldanud. 

Juba ammu pole kabinetis õhku hingamiseks; ma olen oma töö ammu lõpetanud ja me mõlemad 
Wrightiga teeme juba ammu näo, et ei märka teineteist, mis on kaunis väsitav tegevus, kui lõpuks 
tiks avaneb ja sisse astub šeff. 

Drake on ilmselt ülevas meeleolus: tema nina söetükike lõõmab eredalt. Ta pärib lõbusalt: 

«Noh, kas olete lõpetanud?» 

Vastuse asemel ulatan talle oma tagasihoidliku oopuse. 

Punapea võtab raporti, läheb seifi juurde ja paneb mu kodutöö kindlasse kohta. 

«Te olete vaba, Wright,» ütleb ta jahedal toonil, palju jahedamal, kui see, millega ta küsis minult, 
kas raport on valmis. 

Matusebüroo agent lahkub kiirustades, olles soovinud ülemusele head õhtut, sest kabineti tihedate 
aknaeesriiete taga on juba ammu õhtu. 

«Mis te arvata sellest, Peter, kui läheksime õige koos õhtust sööma; pakun teile tagasihoidliku 


prantsusepärase õhtueine.» 
Olen šefi tähelepanust muidugi meelitatud, - mida ma muud võiksin öelda. 

«Tegelikult peaksin Brendale koju järele minema. Kuid me näeme ju «Evas». Kui te teaksite, 
sõber, kui koormav on mõnikord jändamine kodukassiga.» 

Pärast seda, kui Drake on andnud oma gorilladele meeldiva kohustuse tuulutada kabinetti, astume 
tänavale. Restoran, kuhu 

šeff mind kutsub, asub ligidal, umbes viiesaja meetri kaugusel. See asutus on hoopis teist masti, kui 
meie ühise tuttava itaallase söögimaja: tooni annavad kristall, portselan, hõbedast lauanõud, 
lumivalged laudlinad ja lilled laudadel — õnneks mitte sirelid. Sirel on kogu linnas juba ammu ära 
õitsenud, selle aroomi saab nautida vaid Wrighti läheduses viibides. 

«Valige midagi välja, hind pole tähtis,» teatab Drake kuningliku Žestiga, kui oober asetab meie 
kummagi ette naturaalnahast kaantega menüü. 

Lasknud tema sõnad kõrvust mööda, valin ma tagasihoidlikult Nice'i-pärase salati ja biifsteegi musta 
pipraga. 

«Mida messieurs joovad?» küsib oober siira huviga, kuna otsustava löögi klientide pihta annavad 
just joogid. Riskides talle pettumust valmistada, lausun ma: 

«Mul on ükspuha.» 
«Tuleb hakata tegelema teie kombekasvatusega,» toriseb Drake heasüdamlikult. «Kas siis tohib 
prantsuse restoranis öelda, et teil on ükspuha, mida juua!» 

Innustunud tema märkusest, pakub kelner valget burgundi veini teadmata mis aastast, millest 
Drake, hoolimata teda vallanud heldusepuhangust, ära ütleb, kuna selle hind näib õige soolane 
olevat. Pärast seda sigineb nende vahel kütkestav vestlus prantsuse veinidest, mille tulemusena jääb 
Drake'i valik peatuma ikkagi burgundi veinil, mis on hinnalt vastuvõetavam sellel kurval finantsilise 
ebastabiilsuse ajal, nagu suvatseb väljendada šeff. 

See kahvaturoosade tapeetide, lumivalgete laudlinade, kristallkroonlühtrite ja hõbedast 
lauanõudega restoran kujutab endast peenuse oaasi selles räpases linnaosas, mille nimi on Soho; kuid 
kontrastid pole Sohos haruldased, ja ei maksa imestada, kui te leiate siin kvartali õllekeldri kõrvalt 
niisuguse oaasi, nii nagu ei maksa imestada sedagi, kui näete mr. Drake'i laua kõrval Briti 
Parlamendi Lordidekoja liikmeid. Selle oaasi nimi on «Kuldkukk» või «Kuldlõvi», aga võib-olla ka 
«Kuldkalake» või «Kuldvaadike»; selles linnaosas on seda laadi asutuste siltidel kulda rohkem kuf 
juveelifirmade vaateakendel. Seda teemat võiks jätkata, kuid ma pole spetsialist seda sorti teemade 
vallas; siin oleks marjaks ära kulunud mr. Oliveri arvamus; igakülgselt informeeritud mr. Oliver 
oskab peenelt arutada, miks näiteks Londonis on bussid punased, aga Pariisis rohelised, ja ta on alati 
valmis andma igas küsimuses omaenda, hästi põhjendatud kontseptsiooni. 

Õhtusöök möödub ilma eriliste viivitusteta, ja ma kahtlustan, et Drake ei läbe oodata, millal see 
lõpeb, vaid soovib võimalikult kiiresti asuda lõpuks oma lemmikjoogi juutde, kuna kõik prantsuse 
veinid kokku ei ütle talle midagi. Võib-olla just 

sellepärast palubki ta, kui ma tellin kohvi ja pitsikese konjakit, tuua topeltports viskit ja asub 
pisiküsimustelt, mis on seotud tulevase operatsiooni läbiviimisega, ülevatele üldistustele elumotte Ja 
muu taolise teemal. Ja kui ma senini polnud päris kindel, et mu šefi filosoofia on altruisti filosoofia, 
siis nüüd veendusin selles lõplikult. 

«Ma ei tea, Peter, kas te panite tähele või mitte, aga kui abstraheeruda jaburatest eelarvamustest 
siis on mu elu eesmärk ülimalt õilis. Sellele võib vastu vaielda ainult mõni vastik silmakirjatseja. 
Sest minu eesmärk on... mul pole teist eesmärki kui inimestele rõõmu valmistamine. Rõõmu valmis- 
tamine teistele ja muidugi ka iseendale, sest mina olen ju ka inimene. See on mu eesmärk.» 


Teinud selle tagasihoidliku avalduse, rüüpab Drake tubli lonksu ja vaatab mulle otsa, oodates, et 
ma tertra sõnad heaks kiidan ning ergutan teda veelgi avameelsusele. 

«Mina ei ole otsustaja, mis on headus ja mis on kurjus,» jätkab ta. «See on pastorite asi. Kuid ma 
tean üht-teist, mis pole pastoritele teada, tean, mis pakub inimestele rõõmu ja mis mitte. Ja oma 
võimaluste piirides püüan sulguda selle esimese raamidesse. Kui ma aga vahetevahel olen erandina 
sunnitud pöörduma teise pooluse juurde, siis ainult sellepärast, et mind selleks sunnitakse, 
sellepärast, et on olemas inimesi, kes pole suutelised hindama mu peamist püüdlust - pakkuda 
inimestele rõõmu.» 

«Inimesi on mitmesuguseid,» nõustun ma, et šefile heameelt valmistada. 

«Just nimelt,» lausub Drake. «Kuid pöördugem mu peamise mõtte juurde tagasi. Täiskasvanud 
inimesed ei erine mitte millegi poolest lastest. Kõige suuremat rõõmu pakuvad neile mängud ja 
mänguasjad, häbitud pildid, elusad nukud, võimaluse korral paljad; nendele anna hasartmänge, 
hašišit... Ja ma annan neile seda kõike. Peter, ma valmistan neile rõõmu. Mõistku kõigekõrgem minu 
üle teises ilmas kohut selle eest, et ma inimestele rõõmu valmistan. . .» 

«Aga enesele?» küsin ma ebadelikaatselt. 

«Oo, minu rõõmud on väga proosalised, mu armas. Ma olen vähenõudlik inimene. Piisab, kui mul on 
käeulatuses klaasike oma lemmikjooki. Ja kui on hea kokk, viisakas rätsep ja, muidugi, kui sind 
ümbritsevad inimesed sinusse pisutki austavalt suhtuvad. Ja selleks kõigeks, eriti selleks, et sind 
austataks, läheb vaja. .. Te saate ise aru, mida läheb vaja.» 

«Seda mõistab igaüks.» 

«Vahel tuleb mul muidugi karistada kedagi sõnakuulmatuse pärast. Püüan seda teha võimalikult 
harva, kuid mõnikord ilma selleta läbi ei saa - muidu lendab kõik kuradile. Kuid 

isegi karistamisel püüan ma, vältida liigset karmust. Te teate, milliseid piinamisviise mõtlesid välja 
hiinlased, püha inkvisitsioon, gestaapo sadistid ja teised taolised julmurid. Minul pole midagi 
niisugust, Peter. Milleks piinata inimest, milleks teha tast eluaegne invaliid? Parem saata tema juurde 
Mark - ja sellest piisab. üks kuul - ja punkt. Lihtne ja humaanne, nii nagu hästikasvatatud inimestel 
kombeks.» 

«Ma ei tea, kuidas Marki on kasvatatud, aga kui otsustada teie kahe gorilla põhjal. . .» 

«Te eksite, kallis,» protesteerib Drake heasüdamlikult. «Te suhtute mõistagi sellesse küsimusse 
eelarvamusega kui inimene, kes on asunud vaidluses ühele teatud poolele. Bob ja AI on lihtsalt 
lapsed. Süütud lapsed, kes armastavad süütuid tempe teha ja vimkasid visata. Te vist teate Bobi 
leivanumbrit: ta annab peaga järsu löögi vastu nina, mis tema kasvu silmas pidades on üsna lihtne, 
seejärel aga ulatab inimesele taskurätiku, et see vere ära pühiks. Eks ole? Al aga näitab oma paremat 
rusikat, öeldes: «Oled näinud?» - ja ise laseb käiku vasaku rusika. Need on vaid laste koerustükid.» 
«Võimalik,» möönan ma. «Kuigi mu isiklikud kogemused räägivad millestki muust.» 

«Eelarvamus, kallis inimene, teis kõneleb eelarvamus! Kui kasutada tugevaid väljendeid, siis Mark 
on põrgu või vaieldamatu lõpp, Bob ja Al aga on puhastustuli. Ning ma saatsin teid puhastustulle 
just nimelt selleks, et teie peas valitseks mõistus ja et te teeksite ainuõige ja targa otsuse. Ma ei tea, 
kas te saite aru või mitte, aga teie, Peter, olete nüüd selle mehe parem käsi, kelle elu peamiseks 
eesmärgiks on inimestele rõõmu valmistada!. Teil on põhjust enese üle uhke olla!» 

Drake rüüpab veellonksu ja lausub soosivalt: 

«Tundke uhkust, Peter! Tundke uhkust! Tuleb uhkust tunda, kui selleks põhjust on!» 


2 


*Ei tea, kas mõjus Drake'ile naiste seltskond või tegi ta õhtusöögi ajal liiga kõvad tropid, kuid 


«Evas» muutus ta kiiresti loiuks, tema ülev meeleolu haihtus ja ta langes apaatiasse. 

Sisenenud «Evasse», nägime seal Brendat. kes tervituse asemel ütles hapult: 

«Ma ootan juba üle tunni aja, Bill. . .» 

«Meil kõigil tuleb oodata,» kostis Drake filosoofiliselt. «Kui te vaid teaksite, kui palju minul oodata 
tuleb. . .» 

«Jah, aga mina istun täiesti üksi, mõned arvavad, et ma ootan siin midagi muud. .. ja hakkavad külge 
kleepima.» 

«Te oleksite võinud taolised arusaamatused ära kasutada, 


107 
kallis,» lausub Drake rahuliikult. «Mõned lisa-rahatähed ei jookseks teil vist mööda külgi maha.» 

Need sõnad räägivad šefi meeleolust küllaltki selget keelt. 

Brenda puurib teda väga etteheitva pilguga, kuid Drake vaatab sel hetkel teisele poole. Ja Brenda 
jätab märkuse tegemata. See-eest hakkab orkester valjusti mängima ja lavale ilmub kuldses kleidis 
emane, keda ma juba näinud olen. Nähtavasti on «Evas» alati üks ja seesama programm. 

«Teie konkurent,» lausub Drake Brendale, suutmata end talitseda. 

«Jätke, Bill. Te sunnite mind tõesti minema tantsupõrandale ja hakkama end lahti riietama kõigi 
nende võõraste meeste ees!» hüüab Brenda nii valjusti, et see kostab orkestrist üle. 

«Ma ei imesta, kui saan tecida, et te seda juba teetegi, olgugi mitte nii arvuka vaatajaskonna ees,» 
ütleb Drake. 

Brenda hammustab huulde ija vaikib. 

Jõuab kätte! võluva miss Linda Grey kord. Lauljatar tuleb lavale ikka sellessamas tagasihoidlikus 
tualetis, teda võetakse vastu nii nagu varemgi rõõmsa aplausiga, millele ta armsa kummardusega 
vastab. Näib, et «Evas» on üldse traditsioonid au sees. Kas ongi mõtet programmi muuta, kui publik 
alatasa vaheldub, ja kui see nii on, siis järelikult püsib programm kogu aeg värskena. 

Miss Linda võtab mikrofoni kätte ja astub mõne sammu mööda saali — ta otsib vist ohvrit. 
Seekord osutub selleks üks prillidega noormees, kellel on pisut jahmunud näoilme. Ta sarnaneb 
raamatukogutöötaja või ladina keele õpetajaga. Lauljatar vaatab teda üksisilmi, püüdes ületada 
prilliklaaside barjääri ja tungida tema rahutuks muutunud hinge. Saalis kajab lauljatari mahe 
meloodiline hääl: 


«Sa ära ütle: jääv on elu vool. 
Oö sureb, aga vastne päev taas saabub. . .» 


Seekord võin ma seda meioodilist häält kuulata rahulikult, ilma et tunneksin end reklaamvitriini 
eksponaadi rollis. Kuid mu rõõm ei kesta kaua. Laulnud esimese salmi, pöörab Linda end ringi, 
astub kiiresti üle tantsupõranda, paneb käe mulle 


õlale ja alustab refrääni: 


«Sa ära ütle: näeme jälle homme. 

Sa ära ütle: kokku saame homme 

ja jälle annan sulle ma suud. 

Võib-olla, et too homme, homme, homme 


ei kohta enam meird, vaid mõnda muud.» 

Muidugi püüan ma talle pilguga etteheiteid teha, püüan mõista anda, et ta minu juurest ära läheks, 


kuid melanhoolne hääl ja nõiduslikud sinkjasrohelised silmad räägivad selget keelt, et ta laulab 
minule, just minule ja ainult minule, ning see teeb mu araks. Kui laul lõpeb, tähendab Drake laisalt: 
«Täna laulis ta teile, Peter!» 

«Ka tookord laulis ta minule.» 

«Ei. Tookord mitte. Kuid praegu laulis ta tõepoolest teile. Hea, et teie ei pea arvet maksma. Muidu 
paneksin ma teid maksma ka laulu eest.» 

Linda laulab veel neli laulu. Need laulud on programmi tõmbenumber ja samal ajal ka otsekui 
veelahkmeks kahe striptiisiportsjoni vahel, mida pakub oma külastajatele «Eva», kusjuures teine 
portsjon, see, mis on südäööle ligemal, on esimesest märksa frivoolsem. Menu osas aga lööb 
lauljatar kindlalt kõiki lahtiriietumistšempione. Võimalik, et arvestada tuleb siin üsna lihtsat seika, 
nimelt et need inimesed, kes tulid siia häbitutest vaatepiltidest närvikõdi saama, on valmis näitama 
end korralike inimestena, puhta lüürika kummardajatena. 

«Kutsuge ta lauda, Peter! Hea toon nõuab, et daami tuleb žesti eest tänada!» 

Ma lähen kulisside taha, - mitte niivõrd selleks, et näidata, et olen hästi kasvatatud, kuivõrd 
selleks, et demonstreerida ülemusele oma sõnakuulelikkust, aga võib-olla ka mõnel muul põhjusel. 
Linda suhtub minu sõnadesse umbusklikult. 

«Teid saatis Drake?» küsib ta kohe. 

«Kes siis veel? Aga kui arvesse võtta südamekäsku, siis on see kutse minult.» 
««Südamekäsk»? Need ei paista teie sõnad olevat, Peter!» Lõpuks võtab ta kutse vastu, ja me 
jõuame laua juurde väga õigel ajal: Drake'i ja Brenda sõnavahetus osutab äikese lähenemisele. 

«Jah, kallis, ma tean, et te olete tõeline neitsi Maarja,» venitab šeff laisalt läbi hammaste, pöörates 
hajameelselt käes jääkuubikutega klaasi, «aga mis -parata, igaühele pole antud hinnata teie 
neitsilikkust. Mõned tüübid on koguni valmis lubama endale liiga palju teie suhtes. . .» 

«Jätke järele, Bill!» 

«Ma ütlen teile, et teie loogika jääb mulle arusaamatuks: te kardate, et ma lakkan teile tähelepanu 
osutamast, ja seepärast lubate endale teatud kapriise... ja õige ongi, et kardate...» t Järsku Drake 
märkab meid ja hüüab: 

«Linda! Te esinete alati laitmatult, täna aga te ületasite end. 

Loodan, et Peter märkas seda?» 

«Kardan, et Peter pole suuteline laulu hindama.» 

«Kuid ta ei saa hindamata jätta pilku - nii pime ta ka ei ole! Milline pilk see oli! Kunagi ammu, 
siis kui mina alles süütu olin, rabas Brenda mind samasuguse pilguga...» 

«See oli, kui ma ei eksi, umbes viis aastat tagasi,» märgib Linda. «Kas tõesti õnnestus teil 
säilitada oma süütust nii kõrge eani, sir?» 

«Paraku on see nii, mu laps!» ohkab Drake kannatajalikult. «See on nii! Brendal on terav 
kuulmine, ja ma kardan, et ta kuuleb meid, muidu usaldaksin teile midagi.» 

Drake kallutab end Linda poole, nagu tahaks, ta tõesti talle mingit saladust öelda, kuid lausub 
võrdlemisi valjusti: 
«Ma olen seniajani süütu, Linda! Süütu ja kergeusklik nagu viimane loll!» 

Brenda teeb näo, nagu poleks ta midagi kuulnud või nagu oleks Drake tõepoolest sosistanud 
Lindale kõrva mingi saladuse. Ja sellest hetkest peale hakkab ta üldse käituma osavõtmatu 
tunnistajana - kord kardab Drake'i ärritada, kord arvab, et mõttetu on vintis inimesega riidu minna. 

Vintis inimene kasutab seda asjaolu ära, et saata madonna Brenda pihta veel paar üsna süütut 
repliiki, siis hakkab orkester jälle mängima, juhatades sisse õhtu programmi järgmise osa, mis on 
juba päris ohjeldamatu. 

Kui me kahe tunni pärast tänavale astume, tundub Soho õhk mulle haruldaselt värskena, 
osoonirikkana. On juba hilisöö või, kui soovite, varahommik, ja me Lindaga läheme mööda tühja ja 


eredasti valgustatud tänavat Charing Crossi suunas. 
«Vaene Brenda,» ütleb Linda justkui endamisi. 
«Niisama hästi võiksite öelda «vaene Drake»,» täheneian mina. «Kui uskuda Drake'i vihjeid, siis 
paistab, et Brenda teeb talle sarvi.» 

«Kas on siis võimalik elada säärase inimesega, murdmata talle truudust?» väidab lauljatar puht 
naiseloogikaga vastu. «Drake - ja armastus! Te vaid kujutage seda endale ette!» 

«Miks ka mitte? Armastus pole meie šefile üldsegi midagi kauget. Te ainult vaadake, kui visalt 

püüab ta seda tunnet minu ja teie vahel esile kutsuda.» 
Linda ei vasta, ja see vaikimine tundub mulle kahtlasena. 
«Mis teie arvate, mis sunnib Drake'i nü visalt taotlema meie lähenemist?» jätkan ma kangekaelselt. 
«See inimene ei tee midagi ilma põhjuseta.» 
Linda vaikib jälle. «Öelge ometi midagi!» 
«Ma olen vist viimane lollpea,» lausub Linda lõpuks tasa. 
«Aga ma ikkagi ütlen teile, Peter. Drake käskis, et ma teataksin temale kõigest, mida ma vaid kuulen 
ja teada saan teilt või teie kohta.» 

«Teiste sõnadega, te peate ka edaspidi täitma oma Balkani inissiooni. » 

«Just nimelt. Ja veel erilise innuga.» 

«Ja millal ta teile selle ülesande andis?» 

«Täna. «Evas». Kutsus mind oma kabinetti ja instrueeris üksikasjalikult. » 

«Ja nimelt?» 

«Oo, ma olen tõepoolest täiesti jaburaks läinud,» ütleb Linda vaevukuuldavalt. «Ta lubas saata minu 
juurde Marki. .. lubas tappa mu, kui ma räägin teile sellest.» 

«Ei tasu ilmaasjata piinelda,» rahustan miss Greyd. «Kas te tõesti arvate, et ma selle asemel et teid 
tänada, jooksen Drake'ile kõigest ette kandma?» 

Vaikinud viivu, lausub ta: 

«Ma tean, et see pole teie huvides. Ja ikkagi kardan.» 

«Oht on tõesti olemas. Kuid see ei ole seotud mitte minu, vaid teie käitumisega.» 
«Mida te sellega mõtlete?» 

«Te kutsute mind vist enda poole?» 

«Niisugust kavatsust mul ei olnud. .Aga kui te just väga soovite. . .» 

«Öelge, Linda, kas Drake käskis teil mind sagedamini enda poole kutsuda?» 
«Jah. .. see tähendab... jah, nii ta käskis,» laliseb Linda kohmetult pärast pausi. 

Ma poleks uskunud, et Linda võib kohmetuda. Vaata et ta punastabki veel, kuigi Musta mere 
plaažilt kaasatoodud tugeva päevituse alt pole seda eriti märgata. 

«Just seda ohtu ma mõtlengi. Vana kavalpea on kindlasti lasknud teie -korterisse paigutada 
pealtkuulamisaparatuuri. Ja iga meie jutuajamine, iga sõna võetakse lindile. Iga teie ettevaatamatu 
repliik. . .» 

«Oo, Peter! Võtke mul käe alt kinni. . .» 

Ta vaevukuuldav hääl on anuv. 

«Hakkas teil paha?» küsin ma ja võtan tal käe alt kinni. 

«Jah. . . jalad lõid lausa nõtkuma. . .» 

Linda jääb seima. Ka mina olen sunnitud peatuma. 

«Tuleb välja, et teil on aeglustunud reageerimine...» 

«Reageerimine on mul normaalne. Kui te aparatuurist rääkisite, siis tuli .mulle meelde, et ma 
kavatsesin rääkida teile Drake'i juhtnööridest alles kodus... ma ei tahtnud rääkida tänaval. . .» 
«Selliseid asju tuleb rääkida just tänaval. Ja ainult sel juhul, kui teid keegi ei jälgi.» 

«Hea, et te sellest rääkima hakkasite. Niipea kui ma mõtlen, et tahtsin selle jutuajamise 


kojujõudmiseni edasi lükata...» 

«Ja mida Drake veel käskis teil teha?» 

«Ta käskis luua teiega lähedased suhted. .. võita teie usaldus . .. kutsuda teid sagedamini enda poole, 
ühesõnaga, teeselda äkilist armumist. Ütles, et vaadake ette, olge ettevaatlik, sest see tüüp on väga 
kaval, ja kui te üle pakute või olete jäme, siis tõukate ta eemale... Algul ma muidugi ei olnud nõus, 
seletasin talle, et mul pole taolistes asjades vähimaidki kogemusi ja et meie reisimuljete põhjal 
otsustades olete väga külm inimene, mis on muide täiesti õige. .. Ja et kui teid on tarvis jälgida, siis 
võib kahtlemata leida selleks efektiivsemaid abinõusid. .. Aga Drake ütles, et nad olevatki seniajani 
teid jälginud niisuguseid efektiivseid abinõusid kasutades, kuid teiega pole see asi kaugeltki nii 
lihtne, ja üldse olevat olukord muutunud delikaatseks, ja ta ei saavat saata teie juurde igasuguseid 
huligaane, tuleb kasutusele võtta peeni vahendeid, ja niisuguseks peeneks vahendiks olevat mina, 
Linda. Järgnesid lubadused ja ähvardused. Mis ähvardustesse puutub, siis siin pole Drake'ile 
võrdseid, see peaks teile vist teada olema.» 

«Tähendab, kõik on korras,» rahustan ma teda. «Sel juhul, kui te aparatuuri olemasolu edaspidi 
unustate.» 

«Kuid, Peter, üksnes see mõte juba lihtsalt tapab mu! Kuidas saab elada, kui sind iga hetk luurab 
mingi aparatuur!» 

Kunagi, päris alguses, esitasin ka mina endale sellise küsimuse. Aga hiljem nägin, et saab. 
Inimene tuleb kõigega toime. 

«Aga mis sellest siis välja tuleb, kui me kogu aeg vaikime või räägime ainult tühiasjadest? Drake 
haistab kohe, et siin on midagi korrast ära.» . 

«Me räägime kõigest, mitte ainult tühiasjadest. Ja teile on kõige parem, vähemalt siis, kui te oma 
kodus olete, et käitute riii, nagu mängiksite täie tõsidusega seda rolli, mille Drake teile ülesandeks 
tegi. Tehke katset mind avameelsusele provotseerida, esitage küsimusi, ühesõnaga, tehke oma tööd. 
Aga kuidas ma teie küsimustele vastan - see on juba minu mure.» 

«Ja seda tsirkust tuleb alustada juba täna?» küsib miss Grey murelikult. 

«Minu arust on täna veel vara. Kõigepealt tuleb teil hakata mind ahvatlema.» 

«Kõigest sellest aparatuurist hoolimata?» 

«Muidugi, täiesti sundimatult, otsekui polekski mingit aparatuuri olemas.» 

«Vaevalt küll suudan ma seda. . .» 

«Miks siis? Varnas läks teil päevituse kontrollimine ju edukalt. Tookord tuli see teil ju hästi välja. . 
> 

Järgmistel päevadel kutsub Drake mind nii tihti konsulteerima suurtes ja väikestes operatsiooniga 
seotud küsimustes ja saadab Wrighti oma kabinetist nii tihti välja, et härra matusebüroo agent võiks 
saada närvivapustuse, kui ta oleks tundeline inimene. 

Kuid John Wright ei närveeri. Ta lihtsalt vahetab taktikat ja hakkab lipitsema oma võistleja, see 
tähendab minu ees. Esimese lähenemiskatse teeb ta itaallase restoranis. Huvitav, et ta peaaegu täpselt 
kopeerib kadunud Mike'i: seltsimatud ja piiratud kujutlusvõimega inimesed tegutsevad ühe šablooni 
järgi. 

«Kas ma tohin teie lauda istuda?» 

«Palun.» 

Seejärel vaikime ja ta püüab kohmakalt juttu alustada, siis vaikime jälle ja järgnevad uued 
jutualustamise katsed, kuni lõpuks jõuab kätte arvetasumise aeg. 

Pärast mitmeid selliseid proovioperatsioone võtab John südame rindu ja söandab uue sammu 
astuda. See leiab aset tänavanurgal asuvas kohvikus, Remmoni baari programmi populariseeriva 


afiši all, kus ma oma pärastlõunakohvi joon. Ma ei saa hästi aru, kas Wright on julgusetropid teinud, 
või siis teeskleb, et on need teinud, kuid ta istub minu lauda luba küsimata ja üldse peab end üleval 
peaaegu loomulikult. Heitnud põlastava pilgu mu tassile, küsib ta: 

«Joote kohvi?» . 

Tema julge oletus tuleb õigeks tunnistada. 

«Niisugusel kellaajal?» 

«Ma joon kohvi igal ajal.» 

«Aga mina ei joo seda üldse. Ja viskist ka ei hooli. Minu meelest on tee ja õlu ainukesed õiged 
joogid, mis on sobilikud tagasihoidlikule inglasele. Kuid täna tegin ma erandi - kummutasin 
klaasikese viskit. Ei tea, mis mul peale tuli. Võtsin kätte ja kummutasin. Ja rüüpaksin veelgi 
heameelega. Eriti, kui teie nõustuksite minu seltsis võtma, teeksin omalt poolt klaasikese. » 

«Klaasikese võiks võtta,» lausun ma tagasihoidlikult. «Tellige.» , 

Ja ta tellib kummalegi klaasikese. Ja seejärel - veel kummalegi ühe. Ja siis - veel. Ja lõpuks saabub 
aeg, kus joodud viski paneb teda mõtisklema mitmesugustest eluprobleemidest ja ta hakkab nendest 
rääkima. 

«Ei tea, mida teie, Peter, meie elust arvate, aga minu meelest on see üks kohutav tohuvabohu. Teil 
tarvitseb vaid kõndida Drake Streetil, ja te veendute selles. Ma olen mõelnud mida ütleks mu ema, 
kui ta hauast tõuseks ja oma poega näeks. Aga on siis palju neid, kes võivad oma eluga kiidelda 

ja öelda, et see pole tohuvabohu? Ja kes nad on? Kui leidukski niisuguseid inimesi, siis mina küll ei 
hakkaks kaheksa tundi päevas konutama mõnes nirus kantseleis peotäie vaskraha eest, ainsaks 
lohutuseks teadmine, et olen korralik inimene.» 

Ta asetab küünarnukid lauale ja toetab pead kätega, seejärel silub pikkade sõrmedega oma pikki 
juukseid, tõstab silmad ja vaatab mulle otsa: 

«Mida teie ütlete?» 
Kuid ma ei jõua otsustada, mida peaksin ütlema või kas ma üldse pean midagi rääkima, sest Wright 
alustab uut monoloogi. Need monoloogid ilmselt meeldivad talle. 

«Võib-olla arvate, et ma olen mõni kaltsakas, kuna olen siia, Drake Streetile, sattunud? Hoopiski 
mitte, Peter! Ma olen lõpetanud raamatupidajate kursused ja veel üht-teist, et saada korralikuks 
pangaametnikuks. Veelgi enam, ma olingi juba korralik pangaametnik. Ja mis sellest välja tuli? Mul 
sai kõrini korralikust elust, kus sulle makstakse vaid vaskkrosse, mind paneb see iiveldama. Siis olgu 
juba pigem pahe või see, mida paheks nimetatakse. Kuigi see samuti. . .» 

Wright laseb jälle pea longu, justkui püüaks meelde tgletada, mida nimelt ta tahtis pahe kohta 
öelda, seejärel silub jälle juukseid, õigemini, sasib neid ja jätkab monoloogi. 

«Kõik need korterid, mis õhtul lõhnavad naiste lõhnaõlidest, hommikul aga naiste higist, ja need 
kabareekaunitarid, kes teiega voodi heites pesevad koos grimmiga maha ka kogu oma ilu. .. ja need 
kaabakad, kelle pärast on võimatu juua kannu õlut, kuna nad on sinu kambamehed ja sina oled nende 
kambamees. .. ja kogu see Drake Street ja teised samuti. . .». 

Kuna ta on jutu juhtinud lõhnadele, tekib mul kange tahtmine paluda teda pisut eemale nihkuda, 
sest ma enam ei tea, mida ma joon - kas viskit või odekolonni «Sirel». Kuid mis sa teed ära, tuleb 
üles näidata kannatlikku meelt ligimese ja leebivat suhtumist kenasti sammis inimese vastu. 

Peab ütlema, et ta on juba paras poiss, kuigi ei ole nii purjus, kui paistab. Aga sellest pole häda. 
Häda on selles, et minagi teesklen joobnut ja et Johnil jätkub kergemeelsust mind uskuma jääda. Nii 
ma ei imestagi, kui tualettruumist tagasi tulles märkan oma klaasi põhjas mingit valkjat vedelikku. 
Primitiivne võte. Peaks talle ütlema, et värvitu vedelikuga ampull on palju mugavam ja parem, kuid 
mis sa teed ära, kui Wright on nii kiindunud oma monoloogidesse ega lase mul sõna vahele pista. . 
Ma võtan istet purjus inimese kombellaiutades ja ajan klaasi kohmaka liigutusega ümber. 

«Davy, too veel üks!» kamandab Wright. 


Teinud klaasile põhja peale, nõuab ta uuesti: 

«Ja veel üks!» 

Pärast seda tuleb Wrighti kord kohviku tualetti inspekteerida. 

Kas nüüd või mitte kunagi! Ma sööstan kohvikust välja ja jooksen tulistvalu mr. Oliveri kauplusse. 

«Wright on lakku täis,» ütlen talle. «Kas te ei võiks teda mingil põhjusel kahekümne minuti pärast 
välja kutsuda, kui ma olen arve maksnud. Muidu tuleb teda kätel välja kanda.» 

«Jah, mul ongi just vaja näidata talle saatelehti...» 
Mul pole aega raamatukaupmehe seletusi ära kuulata. Lähen jooksujalu kohvikusse tagasi, ennetades 
Wrighti poole minuti võrra. 

«Meie häda on selles, Peter; et naised tõmbavaa ligi ilu ja seksiga. .. aga eks nii see kui teine ole 
neil võlts. Vaatad mõnda sellist, kuidas ta «Eva» prožektori all eputab... kuidas ripsmeid langetab ja 
tagumikku keerutab... ja mõtled: «Jumalanna!» Aga kui sa temaga voodisse lähed, osutub see 
jumalannagi tavaliseks prostituudiks... kes on selgeks õppinud viis-kuus tantsusammu... ja muud ei 
midagi.» 

Wright tõstab oma klaasi. Ma järgin tema eeskuju ja muusikapausi kasutades tähendan: 
«Ega sa ometi ei hakka eitama, et on olemas ka elegantseid naisi? Ei hakka ju?» 

«On küll!» nõustub matusebüroo agent. «On küll. Kuid elegantsed naised, Peter, kuuluvad alati 
kellelegi. Just sellepärast, et nad on elegantsed, on keegi neile juba käpa peale pannud. .. enne sind 
ja mind.» 

Heidan hooletult käega. «See ei sega. . .» 

«Ei sega?» Wright elavneb ja tasandab vandeseltslaslikult häält. «Segab, Peter, isegi nii väga segab, 
et... esineb hetki, mil hakkad endalt küsima, kas ikka tasub... kas ikka tasub riskida naise pärast, 
olgugi et ta on niisama. elegantne nagu «Cadillac». » 

See mõte on tõesti seda väärt, et tõsiselt mõtteid mõlgutada, ja ma olen sunnitud uuesti 
inspekteerima minema. Tagasi tulnud, avastan jälle,et mu klaasi põhja on siginenud valkjat 
vedelikku. Ei, tõepoolest peaks Wrightile rääkima värvitu vedelikuga ampulli eelistest. 

Nüüd on mu klaas asetatud peaaegu laua keskele - et vältida avariid. Kuid mul pole mõtteski 
avariid teha. Selle asemel rüüpan ettevaatlikult pool lonksu - nii tühine doos ei tohiks mulle midagi 
teha, seda enam, et need uinutid kuigi hästi ei lahustu. Wright kavatseb oma monoloogi jätkata, aga 
samal hetkel ilmub ukselävele mr. Oliver ja kutsub mu vestluskaaslase vandeseltslasliku käeviipega 
enda juurde. 

Ma ootan, millal Davy leti taga selja pöörab - sest sel kellaajal on Davy meie jutuajamise ainuke 
tunnistaja -, loksutan siis energiliselt oma klaasi põhjas olevat segu ja läigatan selle ammu 
valmisvaadatud kohta - aknalaual seisvasse begoonia potti. Eks näe, mis lillest nüüd saab - kõik 
oleneb sellest, kui vastupidav ta alkoholi ja unerohu suhtes on: kuid parem ikka eksperimenteerida 
taimega kui iseendaga. Et mitte kahtlusi äratada, võtan ma Wrighti klaasi, valan sellest ka oma klaasi 
natuke viskit ja tardun siis totra pilguga joobnu poosis. 

«See oli Oliver, igavene juhmjuurikas! Leidis aja! Tüütab mingite saatelehtedega.» 
Seda räägib Wright. Ta istub jälle lauda, tema ümber voogab joobnustav sireliaroom. 

«Ah, jäta ta,» soovitan ma ja teen oma klaasile põhja peale. «Oliver on minu sõber, kuid ta on 
lihtsalt raamatukoi, muud midagi. » 

«Oliver on toruloru,» kuulutab John kindlalt. «Tema on just üks säherdusi inimesi, Peter.. just üks 
säherdusi inimesi, kes on valmis kogu elu leti taga tukkuma. .. saad aru, kogu elu... . peotäie 
vaskraha eest. . .» š 

Seda öelnud, kummutab sirelipõõsas oma klaasi ja käsib Davyl tuua veel kaks portsjonit. 


Kui ma õigesti mäletan, siis jääbki mul oma portsjon joomata, sest mulle tuleb peale 
vastupandamatu unerammestus, ja kuidas ma ka sellega ei võitle, pean lõppude lõpuks ikkagi 
teatama, et ma lähen nüüd magama. 

Aga kerge öelda - «lähen»! Ma tõusen laua tagant ja märkan hämmastusega, et mu jalad ei kuula 
sõna, mistõttu Wright on sunnitud mul käe alt kinni võtma ja mind kodusesse «Arizonasesse» 
talutama. 

«Oo, mr. Peter! Oo, mr. Wright!» hüüab heasüdamlik Doris, 

kui me Wrightiga hotelli uksest vinderdi-vänderdi sisse astume. «Mis teiega lahti on? päise päeva 
ajal. .. ja pealegi veel äripäeval. . .» 

«Seda võib igaühega ette tulla, kallis Doris,» pomisen ma. 

«Ta peab end välja magama ja hommikul on kõik nagu peoga pühitud,» sõnab Wright: ise on ta 
ootamatult kaineks saanud, nähtavasti on Drake Streeti puhas õhk temale mõjunud. 

«Võib-olla läheb tal abi vaja,» ütleb Doris murelikult. 

«Parim rohi on temale uni,» kuulutab mu sõber Wright autoriteetselt. «Paneme ta voodisse, ja 
rohkemat pole talle vaja.» 

«Ega's midagi, te teate paremini,» nõustub Doris, kelle teadmised viski mõjust inimorganismile 
piirduvad vaid minu numbris toimunud kasinate kostitustega. 

Hädamisi lähen ma trepist oma korrusele ja komberdan oma 

numbrini, kuid siin ütleb mu jõud lõplikult üles ja Wright'il tuleb panna mind emaliku hoolitsusega - 
kuid ilma emaliku õrnuseta - voodisse, mispeale ma kohe raskesti magama jään. Aga kui sügav mu 
uni ka ei ole, adun ma sellegipoolest et sirelipõõsas jookseb natukeseks ajaks kööki, tuleb siis tagasi 
istub tugitooli, tõmbab sigareti lõpuni ja raputab mind siis tugevasti õlast. Veendunud, et ma magan 
nagu kott, läheb ta jälle kööki, aga pisku aja pärast lahkub üldse mu numbrist keerab ukse 
väljastpoolt lukku ja lükkab seejärel võtme ukse alt tuppa. Umbes samal ajal tunnen ma gaasilõhna. 

Üsna õrna. Aga kui õhk on sellest gaasist teatud määral küllastatud, võib see surmavaks osutuda. 
Küllap Wright loodab ära kasutada asjaolu, et vanades majades, eriti aga vanades hotellides, on alati 
väheke gaasilõhna tunda. Ja ka kellaaeg on soodne: «Arizona» asukad ei pöördu veel niipea oma 
numbritesse tagasi. 

Alles poole tunni pärast, kui ma juba ammu olen tõusnud ja õhuakna köögis avanud (kuid 
gaasikraan on veel sulgemata), tuleb ilmsiks, et nupukas John oli püüdnud lisaks veel jälgi segada. 

«Mis sa teinud oled, Doris?» kostab trepilt tema venna rahulolematu hääl «Oled. kahekümne 
viiendas numbris gaasikraani lahti teinud, kogu koridor on gaasihaisu täis!» 


«Pole võimalik, ma ei saanud kraani lahti jätta!» väidab Doris. 


«Kuidas ei saanud, kui ma just praegu panin selle kinni!» 
Nad vaidlevad veel raasike aega, kas Doris sai või ei saanud kraani lahti unustada, seejärel lähevad 
nad alla. Nii et kui keegi tunnebki gaasilõhna, mis tuleb minu numbrist, leidub sellele lihtne seletus. 
Ma avan vaikselt. ukse ja niisama vaikselt laskun mööda treppi esimesele korrusele. Vestibüül on 
tühi, kui mitte arvestada Dorist, kes istub administratsiooni laua taga ja loeb ajalehte. Kutsun teda 
tasakesi, ja kui ta mind märkab, teen salapärase käeliigutuse. Surunud alla oma tavalise «Oo, mr. 
Peter!», mis on valmis tema huultelt vallanduma, astub mu hea sõber minu juurde, ja ma viin ta oma 
numbrisse. 
«Kallis Doris, see tüüp tahtis mind ära mürgitada!» lausun ma pidulikult, juhtides teda oma 
tubadesse ja osutades pliidi avatud gaasikraanile. 
Ta astub masinlikult sammu pliidi poole, kuid ma peatan ta. «Ei, ärge puutuge! Ma tahan, et säiliksid 
tema sõrmejäljed 
gaasikraanil ja saapajäljed põrandal.» 


. «Kuid see on ju ehtne mõrvakatse!» on Doris vapustatud. 
«Ka minule näib nõnda. Ja mr. Drake on nähtavasti samal arvamusel. Teate, teie vend oli ju see, kes 
mind kindlast sur 

mast päästis! Ta rääkis valjusti midagi avatud kraanist kõrvalnumbris, ja ma ärkasin tema hääle 
peale üles.» 

«Oo! Nüüd ma taipan!» hüüab arukas Doris ja katab suu peopesaga. «Tema avas ka tolle kraani, et 
meid eksitusse viia. . . Ma ju ütlesingi vennale, et ma peaksin vist vanadusest ogar olema, kui kraani 
lahti jätsin. . .» 

«Vanadusest ogar olema? ... Doris, te lihtsalt laimate end!» 

«Oo, mr. Peter!» hüüab Doris ja järsku tuleb talle meelde: 

«Aga kuidas õnnestus teil nii kiiresti kaineks saada?» 

«Et kaineks saada, selleks tuleb kõigepealt purjus olla, armas Doris, aga mina ei olnud purjus. Mul 
hakkas lihtsalt halb, pea pööritas. See tüüp oli mulle midagi viskisse puistanud, ja mul hakkas paha . 
> 

«Nii ma arvasingi. Teid nähes ma lihtsalt ei uskunud oma silmi. Päise päeva ajal. . . ja pealegi 
äripäeval. . .» 

«Jah, muidugi. Aga nüüd kuulake mind. Vaadake, et te kogemata välja ei lobise! Mitte kellelegi 
sõnakestki! Kui Wright puhttijuhuslikult siia tulema ja mind küsima, siis ütelge, et ma magan, muud 
midagi. ülejäänu selgub homme, Drake'i juures.» 

«Sain aru, hr. Peter. Kuid ikkagi pange kraan kinni. Milleks lasta gaasi praeguse elukalliduse ajal 
asjata välja joosta. . » 

«Mis teid nii varajasel tunnil siia tõi, Peter?» küsib šeff ilma erilise antusiasmita, nähes mind 
kabineti lävel. «Või tulevad teil uued ideel pähe öösiti?» 

Varahommikul on Drake harva heas tujus ja töömeeleolu saabub tal alles pärast kolmandat doosi. 

«Oh ei, mitte need. Mul lihtsalt käis peast läbi mõte: väga kergesti võib nii juhtuda, et ühel heal 
päeval heidan ma õhtul magama, aga lonimikul enam ei ärkagi .. .» 

«Ah, te mõtlete jälle seda laulu.. . Kõvasti on see teil pealuu sees.» 

«Sir, asi ei ole laulus, vaid tegelikus elus. Eile tegi Wright katset mind mürgitada.» 

«Kas ta tõesti julges?» möirgab Drake loiult, läheb säärase näoga, nagu oleks ta valmis kõige 
hullemaks, serveerimislaua juurde ja- haatjab pihku «Ballantine'i» pudeli kaela. 

«Mis te venitate! Jutustage!» 

Ma räägin lühidalt sellest, mis juhtus, ja loetlen asitõendeid. Selleks ei kulu mul kuigi palju aega, 
šeff aga jõuab sellal visata hinge alla kaks doosi kütust, raiskamata jõudu jändamisele jää ja muuga. 

Kui kabinetti astub AI, kes on nähtamatule kellanupule vajutamisega kohale kutsutud, annab Drake 
korralduse: «Tooge Wright jalamaid minu juurde!» 

Süüdlast oodates selgitab ta: 
«Seda tegi meeleheitele viidud inimene, Peter! Tuleb katsuda tema olukorda sisse elada. 
Meeleheitest ajendatud tegu muud midagi!» 

Kümne minuti pärast astub matusebüroo agent Šefi ette. 

Mind nähes ei imesta ta põrmugi - nähtavasti on jõudnud eelnevalt Aliga konsulteerida. 

«Just praegu sain ma teada, et te püüdsite likvideerida meie ühist sõpra Peterit,» lausub Drake 
rahulikult. «Loodan, et saate aru, kuidas see mind kurvastab.» 

«See on alatu vale!» ütleb sirelipõõsas resoluutselt. «See on tema väljamõeldis! Ta tahab mind 
eemale tõrjuda. Te vist ise ka panite tähele,. sir, et ta püüab mind kõrvale tõugata. Eriti viimasel ajal. 
» 

«... mistõttu te otsustasitegi teda ennetada,» lõpetab punapea heasüdamlikult. 


«Alatu vale!» 
«Aga kes tegi kraani lahti?» 
«Missuguse kraani?» 
«Gaasikraani Peteri köögis.» 
«Mul pole õrna aimugi! Ta kaanis end täis nagu siga. Ma talutasin ta koju... panin voodisse... kust 
mina peaksin teadma, mis ta pärast seda tegi!» 
«Nähtavasti otsustas endalt elu võtta,» lausub Drake. «Teie kaasabil, John.» 
«Ma ei taipa.» 
«Mina samuti. Aga faktid on olemas: Doris tunnistajana, teie saabaste jäljed köögis, teie sõrmejäljed 
kraanil, rääkimata juba uinutist, mida te kaks korda Peteri klaasi valasite ja mille jälgi võib praegugi 
leida ühest kohviku lillepotist.» 

Wright vaikib, nähtavasti kaalutleb, millisest punktist alustada rünnaku tõrjumist, kuid punapea ei 
anna talle mahti mõtlemiseks. ... 

«Me pole lapsed, John! Ja teile on teada, et ma otsustan kiiresti. Eriti, kui ma selgesti näen enda 
ees hea tahte puudumist. Nii et teie huvides on demonstreerida head tahet.» 
«Ta lõi mult Linda üle,» lausub Wright süngelt; ta vist taipas, et parem on šeffi mitte ärritada 
paljasõnalise eitamisega. 
«See on juba parem,» noogutab punapea. «Veenvam.» 
«Ta tõrjus mind kõrvale. Linda läks ära tema juurde.» 
Wright kordab väsimatult ühte ja sama - Lindast -, just nagu selgitaks see kõike. 

«Noh, kui asi on armukadeduses ...» ütleb Drake järeleand- 

likult ja lahutab käsi, justkui nõustudes sellega, et armukadedus selgitab kõik. Seejärel ütleb: 

«Te olete vaba!» 

Pärast Wrighti lahkumist vaatab Drake mulle küsivalt otsa. «Mis parata, Peter! Tuleb välja, et ta on 
armukade! Kas teile ei tundu, et armukadedus võib paljutki vabandada?» 

«Ei tea, ma pole selle peale mõelnud,» tunnistan ma. «Aga kui vaja on, ma võin seda küsimust 
uurida.» 

«Ainult naine võib sundida inimest seda küsimust uurima. Aga ma ei sooviks, et teie seda teeksite.» 
Drake muutub süngeks ja küünitab jälle pudelit võtma. 


Seitsmes peatükk 


Augustipäike on juba hommikul vihmast pungil pilvede taha pugenud. Thamesilt puhub külm tuul. 
Ja tarvitseb mul vaid nina tänavale pista, kui hakkabki sadama. Tugevate viltuste jugadena piitsutab 
vihm mu selga, trummeldab pööraselt vastu vihmavarju, justkui kavatseks riidest läbi tungida, ja 
uhab jalad üle nagu ämbrist. Nii et Linda juurde ilmun ma läbimärjana,vaatamata sellele, et mu 
vihmavari kannab hästi reklaamitud firmamärki. 

Linda avab mulle ukse, seljas roosa hommikumantel — temagi on nüüdsama kümmelnud, kuigi 
vannis. 

«Oo, teie tulete ka duši alt, Peter!» hüüab ta. «Jätke vihmavari siia, mantel aga riputage, näete, 
sinna.» 

Ma võtan nõuannet kuulda, siis pühin jalad hoolikalt .puhtaks ja astun tema korterisse, mis pole 
põrmugi kohandatud märgade külaliste vastuvõtuks. Põranda õrnsinisele bobrikule on laotatud 
lumivalged karusnahad - muidugi kunstnahad -, ja nendel käia oleks lihtsalt patt. Nende vahel 
laveerides jõuan ma paari hüppega tugitooli juurde ja laskun tugitooli samasugusele nailonist 


karusnahale; selles korteris on karusnahku laotatud nii põrandale kui ka diivanile ja tugitoolidele. 
Juba tookord, kui ma siia esimese visiidi tegin, ütles Linda: 

«Kui ma neid karusnahku vaatan, siis tundub see pime korter mulle soojem ja valgem. Päike ei 
paista siia peaaegu üldse, ja isegi suvel külmetan ma siin.» 

Kui mitte võtta arvesse rikkalikult esindatud nailonkarusnahku, siis korteri sisustus on kõige 
tavalisem. Tõsi küll, seina ääres seisab madal kapp, mille peal on üsna moodne stereoagregaat, mis 
koosneb raadiost, magnetofonist ja plaadimängijast; ja hallis vedelevad kõikjal plaadid, plaadivirnad. 
Aga 

kellel siis ei ole tänapäeval sellist agregaati. Ja kes tänapäeval ei tegeleks kaasaegse ja kaugeltki 


mitte tasuta saaduse — müra - tootmisega. 

Korteriperenaine astub halli, käes suur kandik. 

«Peter! Aidake siis ometi mind, miks te juba istusite!» 

Ma võtan temalt kandiku, millel on külmadsuupisted, vorstid-juustud, Linda aga läheb kööki tagasi, 
teed ja kohvi tooma. 

«Kumb see nüüd siis on - kas õhtuoode või lõuna?» küsin ma lihtsalt niisama, suusoojaks, kui me 
madala laua taga istet võtame. 

«Ma tahan ühendada mõlemad,» selgitab miss Grey võid leivale peale määrides. 

Selline ühendamine on anomaalia, mis on miss Greyl harjumuseks saanud. Ma tulen tema poole 
varajasel pärastlõunasel ajal, temale aga on see varajane hommik. See on tema päeva algus: 
majandamisaskeldused, poodides käimine ja muu taoline; tema päevaga lõpeb siis, kui korralikud 
inimesed näevad juba puhteaegset und, mis on kõige magusam nagu iga dessert. 

«Te olete täna millegipärast tujust ära, Peter,» märgib Linda piduliku söömaaja lõpul. «Mis teile 
tuska teeb - kas halb ilm? Või jõite eile liiga palju?» 

«Ei, niisuguste tühiasjade pärast ma pead norgu ei laseks. Mind teevad rahutuks mõningad 
filosoofilist laadi mõtted. Näiteks surmamõtted.» 

Linda vaatab mulle uurivalt otsa. Oo, need sinakasrohelised silmad, neisse võib nii kergesti 
uppuda! Kuid Linda ei taipa hästi, kellele on mu sõnad adresseeritud - kas temale või kuskile siia 
lähedale peidetud mikrofonile. 

«Ja mis on teid viinud nii tõsisele mõttemõlgutusele?» 

«Ma ise ka ei tea. Väga võimalik, et just elu meelestab filosoofilisele laadile. Eile näiteks läks 
minust sentimeetri kauguseit mööda tuntud heasüdamlik isand - surm.» 

Ning ma jutustan Lindale lühidalt, mis eile minu ja Wrighti vahel aset leidis ja lõpetan omä jutustuse 
järgmiste sõnadega: 

«Ma ei teadnud, et teiega lähetaste suhete eest tuleb tasuda nii kallist hinda. Muidugi, sellest võib 
aru saada. Teie tasemega naine. . .» 

«Ärge rääkige rumalusi, Peter. Minu ja selle Wrighti vahel pole iialgi migagi olnud! Kas kuulete, 
absoluutselt mitte midagi!» 

Ma kehitan õlgu. 

«See on teie asi. Mul pole põhjust teid mitte uskuda. Kuid armastada võib ka eemalt. Ja eemalt 
armukadedust tunda.» 

«Wright tunneb minu pärast armukadedust?» hüüab Linda. 

«Te pole üldse asjaga kursis, mu kallis! Paistab, et te olete 

ainuke inimene kogu kvartalis, kes ei tea, kuidas asi tegelikult on. Kogu maailm teab, et Wright on 
Brendasse kõrvuni armunud!» 
«Kogu maailm peale Drake'i.» 


«Ma olen kindel, et Drake teab ka. Ta lihtsalt vaatab sellele läbi sõrmede.» 

«Mitte päriselt,» tähendan ma. «Kui otsustada tema üsna jämedate vihjete järgi, mis ta tol õhtul tegi. 
> 

Linda asub jälle toidu juurde, õigemini, söömist lõpetama, võttes šokolaaditorditüki, mida kroonib 
kõrge kreemimüts. 

«Drake'i vihjed kuuluvad tema huumori juurde,» tähendab ta. 

«Aga võib-olla on nii, et šeff ainult kahtlustab Brendat ega tea midagi tema sidemetest Wrightiga?» 

«Oh, Peter, aitab sellest,» kostab Linda vastu tahtmist. «Lõppude lõpuks pole Brenda Monako 
printsess, et temast nii palju rääkida.» ..... 

Meie jutuajamine pole ilmselt perenaisele meeltmööda, ja võib kergesti arvata, miks. Ta pole 
nähtavasti unustanud; et kõik meie jutuajamised võetakse lindile, ning ei soovi äratada šeffi 
urgitsemisega tema isiklikus elus. Kuid minul pole midagi Drake'i õrritamise vastu - teen seda kas 
või lihtsalt selleks, et näidata - ma ei kahtlusta, et Linda korterisse on peidetud vastav aparatuur. 

«Ma lähen panen end riidesse. Mida te kuulata tahate? Kas soovite midagi lõbusat? Siis unustate 
nukrad mõtted tuntud heasüdamlikust isandast.» 

«Ei, pole midagi vaja. Lõbusad meloodiad rikuvad mu tuju. Nukker meloodia aga pole kahjuks 
suuteline mind lõbustama. Seega siis kõikidele meloodiatele- eelistan ma vaikust.» 

«Absoluutne tuimus muusika suhtes!» konstateerib Linda, suundudes halli tagumisse ossa, mis 
täidab tal magamistoa aset. 

«Väga õige. Laulud ei ärata minus mingeid emotsioone. See eest aga lauljatarid, eriti mõned. . .» 

«Jätke nüüd, teeskleja!» noomib Linda mind ja asub sooritama üht naiste kõige koormavamat 
tegevust - hakkab riietuma. 

Kui me tänavale astume, on vihm juba üle jäänud. Tuul ajab madalaid märgi pilvi tiidsasti kaugele 
silmapiiri taha. Me ületarne Charing Crossi ja suundume Piccadilly poole. 

«Öelge, Peter, miks Wright teid tappa otsustas? See armukadedusejutt on ju bluff,» huvitub mu 
kaaslane. 

«Miks? Wrighti armukadedus on tõepoolest olemas, ainult, et see on ametialasel pinnal.» 
«Te kavatsete teda välja tõrjuda?» 

«Ei ole mõtteski! Praegu olen ma Drake'ile lihtsalt vajalikum kui Wright ja šeff eelistab arutada 
mitmesuguseid küsimusi minuga, aga mitte temaga.» 

Linda vaikib kaua, vaikin' ka mina. Shaftesbury Avenue märg asfalt läigib jalge all. Vaikuse 
katkestab esimesena Linda. . 

«Ma pole seda teilt veel kordagi küsinud. Te võite muidugi ka vastamata jätta. Kas te tõesti 
otsustasite ühendada oma elu igaveseks selle hirmsa inimesega, Peter?» 

««Igaveseks. .. ühendada oma elu»! Jätke need ülevad sõnad! Mida tähendab. «igaveseks»? Ja 
milleks tuhnida homses päevas, kui te ise väga hästi teate, et homne päev on üsnagi lootusetu asi?» 
Kuni väljakuni ei lausu Linda enam sõnagi. 

«Ei, ma ei saa teist aru,» lausub ta lõpuks. «Te tulite sellesse kvartalisse ja hoiate sellest visalt kinni, 
nagu oleksite otsustanud endale lõpu teha ja tahate enesetappu serveerida õnnetusjuhtumina. Ei, 
Peter, ausõna, ma ei saa teist põrmugi aru.» 


***Järgmisel.hommikul kutsutakse mind jälle šefi juurde tuleb välja, selleks, et ta võiks täita väga 
humaanset ja rahuarmastavat missiooni. 

«Mu kallis, teie ja Wrighti vaheline konflikt tuleb ära siluda,» teatab ta. «Tõsi, peale 
ametikohustuste on inimestel ka veel tunded, kuid ma ei sooviks, et üks hakkaks teist segama.» 

«Minul isiklikult pole midagi teie sekretäri vastu,» kinnitan ma tõtlikult. «Kui ta vaid lakkaks 
plaanitsemast, kuidas mind teise ilma saata.» 


«Ärge muretsege,» möirgab Drake. «Rohkem ta selle küsimusega tegelema ei hakka. Mulle 
meeldib väga, et te ei ole kättemaksuhimuline, Peter. Te olete nii nagu minagi printsipiaalne, kuid ei 
ole kättemaksuhimuline.» 

Drake tõuseb kirjutuslaua tagant ja teeb traditsioonilise viisakusvisiidi serveerimislauale, valab 
kahte klaasi kaks peaaegu ühesugust. viskiportsu ja paneb kummassegi klaasi jääkuubikud, mida ta 
võtab jäänõust otse sõrmedega, mis on lühikesed ja pundunud, ning teeb ettepaneku juua selle puhul, 
et firma ametnike vahel valitseksid head suhted. Seejärel vaatab ta kella ja lausub rahulolematult: 
«Kuhu, kirevase päralt, küll see Al jääb? Ma saatsin ta juba pool tundi tagasi Wrighti järele.» 

Drake läheb kirjutuslaua juurde ja vajutab nähtamatule kellanupule. Kuid sellest pole mingit kasu. 


«Ka Bob on kuhugi kadunud,» ütleb ta pahaselt. «Minge 

tema juurde ja käskige tal kohe 
minu juurde ilmuda. Te teate küll tema kontorit, see on seal all keldris, kus te kunagi oma närve 
ravisite.» 

Lähen šefi käsku täitma ja laskun alla keldrisse. Koridoris on pime, kuid selle ruumi ukse alt, kus 
ma mitte just väga. ammu oma närve ravisin (nagu suvatses väljenduda šeff), paistab valgust. 
Vajutan ukselingile ja astun sisse. Samal hetkel, vajub mulle peale midagi rasket. See on väga raske 
ja temast; uhkab tugevat sirelilõhna. 

Toibunud hämmastusest, heidan pilgu põrandale. Minu jalge ees lebab matusebüroo agendi 
Wrighti elutu keha. Wrightil pole enam võimalik viibida kellegi matustel peale enda oma. Verd pole 
näha. Kogu see töö on tehtud väga hoolikalt, isegi kadunu must ülikond pole kannatada saanud. 
Lillad jäljed kaelal osutavad sellele, et surm oli saabunud kägistamisest kas rätikuga või nööriga. 

Kuid mina ei ole kohtuarst ja niisugused üksikasjad mind ei huvita. Seepärast lahkungi nii ruttu 
kui võimalik sellest külalislahkusetust panipaigast, sealjuures ei unusta ma taskurätikuga ära 
pühkimast sõrmejälgi ukselingilt. 

«Bobi ma ei leidnud,» teatan kinnikaetud akendega kabinetti tagasi jõudes šefile. «See-eest leidsin 
Wrighti. Ta oli täiesti tipp-to pp, ainult et surnud. Seda te teate väga hästi.» 

«Tean väga hästi?» kergitab Drake imestunult kulmu. «Te olete imelik inimene, Peter. Kust mina 
võin teada seda, mis toimub keldris?» 

Ent silmakirjatsemisel on ikkagi teatud piirid: ta ei küsi minult Wrighti surma põhjust, vaid ainult 
vangutab kurvalt pead ja ütleb ohates: 

«Vaene John. . . Vaene poiss. . .» 

Uksele koputatakse. Selle asemel et nagu tavaliselt möirata «Astuge sisse!», läheb Drake ukse juurde 
ja pistab pea koridori. Nähtamatu külastaja ulatab talle mingisuguse asja. Drake võtab selle vastu ja 
pöördub laua juurde tagasi, käigu pealt: mind sõrmega ähvardades: 

«Oh teid, kavalpead! Nii et siis seegi kord õnnestus teil vastasega arveid õiendada! Aga alles viis 
minutit tagasi kinnitasite mulle, et Wrighti vastu pole teil midagi!» 

Ja et asjasse selgust tuua, ulatab Drake mulle foto, mis on alles nüüdsama polaroidaparaadist välja 
võetud: mõrvar Peter kummardub oma ohvri John Wrighti kohale. Ei tea, kes seekord piltniku rolli 
täitis ja kuhu ta end oli peitnud, kas voodi taha või nurgas vedelevate kastide taha, kuid pilt on 
ideaalse teravusega. Foto räägib väga selget keelt. 

«See asitõend ei maksa tegelikult midagi, sir,» tähendan ma ükskõikselt. 


124 

«Muidugi, kui teid oleks pildistatud mõrva momendil, oleks foto veenvam,» nõustub Drake, «aga 
ärge unustage, et kui sellele lisada teie eelmise kuriteo foto, muutub ta märksa kaalukamaks.» 
«Ja milleks teile seda uut võltsingut vaja läheb, sir!» «Oo, võltsing! Te olete tõesti mõnikord liiga 
järsk oma hinnangutes, Peter!» lausub Drake, pannes foto seifi. Seejärel pöördub ta minu poole, 


lahutades käsi: 

«Milleks vaja? Ei tea. Võib-olla mitte millekski. Võib-olla läheb seda teil endal veel tarvis, mu 
sõber. Ma ju ütlesin teile: mida tugevamini hoiad inimest peos, seda rohkem võid teda usaldada. Aga 
minu usaldus, Peter, tuleb teile ainult kasuks. » 

Drake õngitseb taskust sigari. Kuid enne kohustusliku rituaali juurde asumist vaatab ta mulle otsa 
oma pisikeste külmade helesiniste silmadega, mis säravad siirast sümpaatiast, ja lausub: 

«Lubage teile teha üks mitteametialane märkus: teil veab kohutaval kombel, Peter!» 
«Väga võimalik. Kuigi pean mitteametialase vestluse korras ütlema, et ma ei näe, millega mul just 
nii kohutavalt veab.» 

«Sellega, et saatus tõi teid siia, Drake Streetile. Ja et Drake isiklikult teid endale abiliseks võttis. 
Sest tänasest päevast, Peter, olete teie mu esimene abi. Isiklik sekretär. Kantselei šeff. Salajaste 
operatsioonide eest vastutav isik. Kas te kujutate ette, kui tohutu võim on teie kätte koondatud?» 


****Minu tohutu võim kujutab endast muidugi müüti, üht nendest pettepiltidest, millega mu šeff 
end nii väga lõbustada armastab. Aga seda parem. Ma olen rahul ka sellega, et kadunud Wrighti 
finants-raamatupidamislikud ja. kontrollimisfunktsioonid on antud isikule, keda ma seni pole 
maininud seetõttu; et ta on täiesti isikupäratu. See on «Eva» direktor ja Donald Stentoni nime tõeline 
valdaja, mees, kelle nime all mul õnnestus oma kodumaal ära käia. 

Stenton on eeskujulik,--kohusetruu ametnik, keda vajatakse kõikjal, isegi allilm ei saa nendeta 
eksisteerida - sest seal, kus sõlmitakse tehinguid ja peetakse raha üle arvestust, läheb vaja laitmatult 
ausaid ja usaldusväärseid ametnikke. Nii nagu enamikulgi tema ametivendadel, on Stentoni 
pedantsus arenenud kujutlusvõime arvel, ja truudus peremehele asendab mingeid moraalseid 
põhimõtteid. Tähtis pole see, kust raha tuleb, vaid see, kui palju seda on; tähtis pole mitte tehingu 
iseloom, vaid see, et arved ja muu dokumentatsioon eeskuju- 

likult korras oleksid. Stentonil on ükspuha, kelle asju ajada — olgu see siis lõbumaja või panga 
filiaal; temal on ükskõik, kellele maksta seaduslikke protsente - kas striptiisisolistile või 
ärivahendajatele; temal on ükskõik, milliseid sissetulekuid arveraamatusse kanda - kas hašiši või 
kartuli müügist. Taolistel üksikasjadel pole midagi ühist tema ametikohustustega. 

«Kas teil pole kõhe asuda vägivaldset surma saanud inimese asemele,» küsin ma, kohates teda 
varsti pärast uuele töökohale asumist. 

«Vägivaldne surm, mr. Peter, pole seotud mitte niivõrd töökohaga, kuivõrd indiviidiga, kes sellel 
kohal oli,» ütleb Stenton manitsevalt, pilgutades ühtelugu oma roosasid albiinosilmi. 

«On olemas inimesi, kellel iseloomu tõttu on eelsoodumus vägivaldsele surmale, aga on ka 
inimesi, kel selline eelsoodumus puudub. Mina kuulun viimaste hulka, mr. Peter.» 

Selles ma ei kahtle. Juhul, kui Stenton astuks inimsööja teenistusse, ei tarvitseks tal sealgi 
vägivaldset surma karta. Sest et isegi inimsööja - juhul, kui sellised eksisteerivad, - vajab 
usaldusväärseid, pedantselt täpseid ja hoolikaid inimesi, kellel puuduvad kõrged ambitsioonid ja kes 
on valmis tagasihoidliku tasu eest kogu elu tegelema liitmise ja lahutamisega. 

Niisiis, «Eva» direktor ilmub iga päev meie tänavale ja täidab oma uusi kohustusi, kuid kõigile on 
teada, et ta pole firma hierarhias karvavõrdki tõusnud. Aga tõusin mina. Ja kuigi Drake Streetil on, 
Dorise jutu põhjal, palju niisugust, millest ei räägita, on kõigil sõnadetagi selge, et Drake'i tegelik abi 
olen mina, Peter. Ja kõik need tühjamid - marihuaanamüüjad, pornograafilise kauba pakkujad, 
sutenöörid, hasartmängijad, väljaviskajad ja kelnerid, kes alles eile mind peaaegu üldse ei 
märganudki, ruttavad täna mind kohates osutama lugupidamist naeratuse või tervitusega. Ja olgugi et 
nad sellest avalikult ei räägi, nelja silma all klatšivad nad kindlasti salamisi, kui osav sell on küll see 
Peter, kes nii peenelt oskab rivaali oma teelt koristada. 

Loomulikult ei pane see reputatsioon mul pead ringi käima ja jätab mind täiesti külmaks. Seda 


c kor- 


enam, et Wrighti tapmist keegi isegi ei uuri. Juurdluse alustamiseks on tarvis, et oleks olemas laip. 
Aga laipa ei ole. Nähtavasti on vaesekese surnukeha auto pagasiruumis viidud Thamesi kaldale ja 
antud seal kalade hoolde. Ja kuigi kõik teavad nimetatud isiku kadumisest ja kuigi seda juhtumit 
arutataksegi, ei leidu ometi kedagi, kes sellest võimudele teataks. Aga kuna võimud midagi ei tea, 
kuidas saabki siis juurdlust olla! 

rata, et inimesed räägivad,» tunnistab Doris mulle ühel õhtul; ma olin kutsunud ta oma kambrisse 
klaasikest viskit jooma. Vaeseke satub täiesti segadusse ja ma ütlen: 

«Räägitakse, et mina tapsin Wrighti, eks ju?» 

«Noh, pole vaja nii hullusti öelda, kuid paljud arvavad, et teie olete tema kadumisse segatud.» 
«Ja te usute neid?» 

«Ei, mis te nüüd, mr. Peter!» tõrjub Doris tõsiselt. «Kui ma neid usuksin, kas ma siis sel juhul 
praegu siin teie juures istuksin? » 

«Seda on meeldiv kuulda. Teil on õigus nagu ikka: mul pole Wrighti kadumisega midagi pistmist, 
kuigi ma soovin seda nii nagu kõik teisedki. Mulle tundub, et siin meie kvartalis võtab ainult 
üksainus inimene seda asja südamesse.» 

Doris, hea inimene, tõstab sõrme kähku suu ette ja ütleb: «Tss-s-s, mr. Peter!» . 
«Mis -«tss-s-s»,» löön ma hooletult käega. «Lõppude lõpuks pole teda enam elavate kirjas ja temale 
pole enam võimalik midagi teha.» 

«Teda küll pole enam, kuid see naine ön siin,» tuletab Doris mulle meelde. «Ja kuna tema siin on, 
siis võib ta meenuda ja teda võidakse kutsuda vastust andma.» 

«Kulla Doris, te olete parandamatu romantik! Kas te tõesti arvate, et mister... te teate ise, kellel, 
polnud aimu miss... te teate ise, kelle. . . seiklustest?'» 

«Kuulge, mr. Peter, ma pole enam nii naiivne. Muidugi oli aimu. Ja mitte ainult aimu, vaid ta 
lihtsalt teadis. Mu sõbranna, võõrastemaja «Select» perenaine, rääkis mulle, et seesama miss üüris 
isegi spetsiaalselt toa sellessamas majas, kus asub kosmeetikasalong. Kas pole kavalalt mõeldud, 
mis? Võiks arvata, et ta läheb kosmeetiku juurde, ise aga. . .» 

«Kaval kombinatsioon.» 

«Muidugi. Aga mister. ., te teate küll, kes; sai ikkagi sellest teada. Ta lihtsalt vaatas sellele läbi 
sõrmede.» 

«Noh, nägite siis!» 

«Mis siin näha? Asi on selles, mr. Peter, et seesama miss ei kohtunud selles toas kunagi John 
Wrightiga.» 

«Noh, seda te ei või teada.» 

«Te eksite, mr. Peter,» naeratab Doris kavalalt. «Tean, ja pealegi veel kjndlatest allikatest. Sellesama 
sõbranna käest. Sest et misskohtus Wrightiga just võõrastemajas «Select» ja tuli sinna tagaukse 
kaudu. Kas pole kavalalt mõeldud, mis? Seda aga ei teadnud mitte keegi, isegi mitte mina; sõbranna 
rääkis mulle sellest suure saladuskatte all alles hiljuti, pärast seda, kui Wright kaduma läks.» 
«Milleks oli vaja nii palju ettevaatusabinõusid?>» ei taipa 

mina. «Kui see mees teadis tema teistest vahekordadest, mis vahe siis on, kas ta oleks Wrightist 
teada saanud või mitte.» 
«Siin on tohutu vahe!» kinnitab Doris. «Tohutu! Ta võis vaadata läbi sõrmede juhuslikele 
kohtumistele juhuslike meestega, kuid poleks seda iialgi välja kannatanud, kui tegemist oli tema 
enda alluvaga! Te teate ju väga hästi, et distsipliini hindab ta üle kõige.» 


See on õige. Ja üldse näib mulle, et Wright oli käitumisreeglite ja sisekorraeeskirjade ohver, 
kusjuures mitte niivõrd punkti «ära tapa oma kolleegi», kuivõrd punkti «ära himusta oma šefi 
armukest» suhtes. Ma pean koguni võimalikuks, et meie kõnelus Lindaga, mis võeti lindile, etendas 
arveteõiendamisel väga tähtsat osa. Vastasel korral oleks eksekutsioon toimunud varem: Drake pole 
neid mehi, kes armastavad asjatoimetusi homse peale lükata. 

Brenda ja šefi suhted ei huvita mind eriti, aga kui ma Dorisega rääkides jutu sellele teemale viin, 
siis teen ma seda sellepärnst, et viimasel ajal, see tähendab pärast Wrighti kadumist, on miss Nelson 
järsku muutnud oma suhtumist minusse. 

Algas sellest, et ta hakkas kohtumisel mind tähele panema ja mulle isegi sõbralikult naeratama, 
mis mind mõtlema pani. Ja ma hakkasingi pead murdma. Aga mida rohkem ma mõtlen, seda enam 
saan aru, et mul pole vähimatki tahtmist minna Wrighti järel teise ilma, paradiisi varjuderiiki. 

Väga võimalik, et miss Nelsoni meelest on loomulik hoida häid suhteid - ma mõtlen intiimsuhteid 
- Drake'i sekretäri ja abiga, olgu see siis Wright või kaval Peter; võib-olla peab ta selliseid suhteid 
isegi mainitud abi kirjutamata kohustuste hulka kuuluvaks. .. Aga vahest on tema huvi minu 
tagasihoidliku isiku vastu esile kutsunud- hoopis teised. põhjused, kes teab! Kuid ühes asjas olen 
kindlalt veendunud: tema tähelepanu minu vastu on hirmus koormav, eriti siis, kui ta osutab seda 
Drake'i kabinetis. Aga seda on juba kaks korda ette tulnud. Ja arvatavasti tuleb edaspidi veelgi. 

Brenda istub oma kohal, see tähendab diivanil, puhtatõulise kodukassi igapäevases poosis; kassist 
erineb ta vaid selle poolest, et kassid ei suitseta sigarette ega demonstreeri oma reisi. Brenda istub ja 
suitsetab vaikides, kuid tarvitseb šefil vaid pöörata end seifi poole, tegelda «Ballantine'i» pudeliga 
või sigariga, kui Brenda otsekohe sihkab mind paljutähendava pilguga, mis on tulvil ühemõttelisi 
vihjeid. Mõnikord kaasneb selle pilguga väljakutsuv poolnaeratus. Kuid isegi ilma selle naeratuseta 
paneb ta mind hirmust värisema, sest see ei ole ju naljaasi: järsku Drake pöördub ümber ja märkab 
tema flirtimist. 

Brenda on kindlalt otsustanud mind oma huviorbiiti tõm- 

mata; Selles veenab mind veel kord kohtumine temaga «Burlingtoni» hotelli võlvide all. Nende 
võlvide all on passaaž mis ühendab Regent Streeti Bond Streetiga. Sel hommikutunnil on seal üsna 
vähe rahvast, ma jalutan niisama, sihitult, heidan pilke vaateakendele, sest tööga ma üle koormatud 
ei ole, šeff aga tunneb end haiglasena ja vaevalt küll ta mind enda juurde kutsub. 


Niisiis uurin süvenenult vaateaknaid ja tunnen, et keegi mu õlga puudutab. Heidan pilgu selja 
taha. Minu õlale laskub heledas siidkindas kitsas käsi ja vaikne mahe hääl kudrutab mulle kõrva: 
«Tere, Peter!» 

Minu ees seisab täies kauniduses ja hiilguses miss Nelson otsekui oleks ta just nüüdsama 
moekaupluse vitriinilt maha astunud. 

«Tere päevast,» heidan ma ilma entusiasmita. 

«Milline ootamatu kohtumine, eks, kas sa ei leia?» ütleb ta vaadates mind tolle tähendusrikka 
pilguga, mis mulle juba tuttav on. 


Erilist ootamatust meie kohtumises pole, sest Drake Streeti elanikena me kas istume Sohos või 
tiirleme Piccadilly ümbruses. Kuid Brenda arvab teisiti. 
«Mulle tundub, Peter, et saatus ise on juba hoolitsenud selle eest, et meid täna kokku viia siin, nende 
võlvide all.» 
«Võimalik, et saatus tahtis lihtsalt naljatada,» ütlen ma. 
«Kes teab, võib-olla pole tal midagi teha?» 
«Oo, ärge arvake, et ma teie pilke tähele pole pannud,» jätkab miss Nelson. «Aga te saate ju aru, et 
seal, Drake'i kabinetis. . .». 
«Teie pilke!» Küll on ikka jultunud tüüp! 


«Ei maksa rääkida sellest, mis on olnud,» ütlen mõistaandva suuremeelsusega. 

«Oo, muidugi,» nõustub leedi. «Minevikule hakkame mõtlema alles vanas eas. Praegu aga 
paneme olevikule pihta. Mul on siin lähedal väike tuba, kohe siinsamas » 

«Minevikule hakkame mõtlema alles vanas eas,» kordan endamisi masinlikult. Aga kui ma sinna 
tema tuppa lähen, siis vaevalt küll enam niisugust mõtlemisvõimalustki tuleb. 

«Teate mis, Brenda. .. See on oivaline, et teil on väike üürituba. Ja te ise olete ka oivaline, ma ei 
hakka seda varjama. Aga asi on selles, et ma ei tahaks eluga hüvasti jätta, ja üldse Drake. . .» 

«Oo, ärge ajage mind naerma. Uskuge mind, Drake vaatab säärastele asjadele läbi sõrmede, eriti 
siis, kui kõik jääb viisakuse piiridesse. Niisugused meie, inglased, kord juba oleme: 

valmis kõike lubama nii endale kui ka teistele, kui vaid ettenähtud viisakusest kinni peetakse.» 
«Minu arvates te ülehindate šefi kannatlikkust,» püüan vastu vaielda. 

«Lubage minul otsustada tema kannatlikkuse üle,» ütleb Brenda hooletult. «Ja üldse, Drake on 
haige.» 

Tõsi this tõsi. Nähes, et ma kõhklen, rabab Brenda mind järgmise argumendiga: 

«Me peame tingimata rääkima, Peter. Mitte tunnetest ega sümpaatiatest, vaid väga, väga tõsisest 
asjast.» 


+011. 


See üürituba on tegelikult väike korter. Mul õnnestub näha ainult esikut ja väikest halli, kus mind 
vastu võtab sigaretisuitsu ja lõhnaõli lõhn. Kuid sireliaroomi pole tunda. 

Paistab, et perenaisel pole aega, aga võib-olla tahtmistki hoida korras oma salabuduaar, mis on 
välismaailmast isoleeritud tihedate kardinatega, mis ei torka just silma värskuse poolest. Kuid tolmu 
siin vist keegi siiski pühib, sest võib istuda tugitooli, kartmata ülikonda ära määrida. Ja ma võtangi 
istet. 

Me siseneme üksikult, perenaine on tulnud hetk varem, kuid tal pole aega olnud isegi kindaid ära 
võtta, koristamisest ei maksa rääkidagi. Ta küsib asjalikult: 

«Mida te joote, Peter?» 

«Sedasama mis teiegi.» Brenda kaob toast ja ilmub natukese aja pärast serveerimislauaga, millel 
ilutseb möödapääsmatu viskipudel ja kõik muu selle juurde kuuluv; ta valab klaasid heldelt poolest 
saadik täis ja heidab neisse jääd. 

«Meie sõpruse terviseks, Peter!» 

Patt oleks ära öelda, kui sinu poole niisuguse toostiga pöördutakse; pomisen midagi kinnituseks, ja 
hingekosutuseks rüüpan lonksu. Kuna see buduaar on nii tugevasti salastatud, et isegi Doris tema 
olemasolust teab, siis saab ka Drake kindlasti minu sellest visiidist teada, ja mis kasu on, et ma selle 
visiidi võtsin ette kõige õilsamate kavatsustega. 

«Siin on õudselt umbne,» teatab korteriperenaine samal ajal ja asetab klaasi lauale. «Väga paha, et 
pole võimalik akent lahti teha, sest naabrid tunnevad kohe huvi, kes tuli ja milleks.» 

Jah, aknad, kardinad, naabrid.. Igavesed probleemid läppunud õhuga salanurkades, kus korralikud 
inimesed on sunnitud oma hingepalangut kustutama sündsuse piirides. 

«Ausalt öelda, ma võtaksin meeleldi kleidi seljast, aga mul on teie ees piinlik,» ütleb Brenda vaikse 
kudrutava häälega 

«Ma ei mõista, millega võiksin teid kohmetuma panna. Teil on ju vist striptiisi alal kogemusi.» 
Brehda vangutab pead. 

«Oo, striptiis on hoopis teine asi. Striptiis on elukutse. Ja pealegi, kui sa paljude inimeste ees lahti 


riietud, on sul säärane tunne, nagu polekski kedagi sind vaatamas. Aga üheainsa. mehe juuresolekul. 
 » 

Jätnud lause lõpetamata, võtab ta jälle klaasi ja joob meie sõpruse terviseks. Seejärel kuulutab 
kapriisselt: 

«Aga ikkagi riietun ma lahti. Kuid ärge te mind väga häbitult vaadake, Peter!» 

Ma ei jõua talle veel «ei» ega «jaa» öelda, kui miss Nelson juba otsustava liigutusega kisub lahti 
oma suuremustrilise lillade ja punaste õitega avara suvekleidi tõmbluku. Harjunud liigutusega 
vabastab ta end kleidist ja jääb pesuväele — see on oivaline pesu, mis on selga pandud kindla 
eesmärgiga, et see päevavalgust näeks, et seda kellelegi näidata. Seejärel vaatab Brenda mulle 
uurivalt otsa, kontrollides, missugust muljet tema number publikule avaldas. 

Minu nägu väljendab vist täielikku apaatiat, ja leedi, otsustanud, et lõplik võit on veel ees, võtab 
diivanil rahulikult istet ja heidab jala üle põlve, demonstreerides oma sihvakaid, õhukestes 
sukkpükstes reisi. Ilmselt miss Brenda teab, et pooleldi alastiolek mõjub ärritavamalt kui täielik 
alastus. 

«Ja nüüd, kui teil midagi selle vastu ei ole, räägime tõsiselt. » 
Noogutan selle märgiks, et just seda ma ootangi, ja Brenda jätkab: 

«Te nägite juba, kui jämedalt Drake minu suhtes käitub. Asi pole ainult jämedustes - nendega olen 
ma juba ammu harjunud. Kuid tema vihjetes kõlavad viimasel ajal süüdistused ja ähvardused, mis 
hakkavad mulle hirmu tegema. Vähe sellest, Peter. See vastik vanamees on mind vältima hakanud, 
üha harvemini räägib ta mulle sellest, kuidas edenevad firma operatsioonid. Näiteks ei rääkinud ta 
mulle midagi teie operatsioonist Balkanil. Varemalt pidas ta minuga nõu, nüüd aga varjab kõike 
minu eest.» 

«Tegelikult polegi praegu veel midagi rääkida,» lohutan teda. «Kõik on veel üldiste plaanide 
staadiumis.» 

«Te muidugi valetate,» ütleb Brenda rahulikultr.- «Kuid ma ei vihasta. Te olete kohustatud 
hoidma oma šefi saladust. Ausalt öeldes, mind erutab miski muu.» 

Seejuures kummardub miss Nelson minu poole, et ma võiksin selgesti kuulda tema vaikset juttu ja 
paremini näha tema õlgu ja kõike muud. 

«Drake on õudne inimene, Peter! Te lihtsalt ei kujuta ette, 

kui õudne inimene ta on! Mul lihtsalt tardub veri soontes, kui mõtlen sellele, mida ta on suuteline 
korda saatma!» s 

«Ma saan teist aru,» pomisen. «Kuid ma ei näe, millega võiksin teile kasulik olla. . .» 


Brenda vahetab poosi: ta laskub diivani seljatoele ja asetab käed kuklale. Vaadates mind kergelt 
looritatud pilgul, selgitab mu vestluskaaslane: 


«Teil on mõju tema peale, Peter. Kui üldse keegi on suuteline seda vanameest mõjutama, siis olete 
see teie.» 
«Kahtlen selles.» 

«Uskuge mind. Ma tunnen Drake'i paremini kui teie. Eile suhtus ta teisse kalitlustavalt, homme 
võib ta teid tappa, aga täna olete tõusev täht. Temal on see alati nii. Ta jändab alatasa mingi oma 
lemmikuga, keda võib lihtsalt kuradile saata. Tal on alati mingi lemmik. Praegu olete selleks teie, 
Peter. Ei tea, kas te hoiate kaua seda kohta enda käes, ei tea, millega te tema poolehoiu olete võitnud, 
aga praeguolete teie tema lemmik. Ma palun teid, aidake mind.» 

«Mil viisil?» huvitun ma ja panen suitsu ette, et tähelepanu kõrvalistest piltidest eemale juhtida. 
(Peab ütlema, et Brenda võlud ei ole nii rabavad, kui ta ise arvab. Minu meelest — ma lähtun oma 
jõhkravõitu maitsest - jääb ta tunduvalt alla daamile, kes elab teisel pool Charing Crossi. Ja ikkagi on 
raske säilitada täiel määral rahu, kui noor huvitav naisolend riietub sinu ees lahti selleks, et rääkida 


sinuga tõsistel teemadel, ja pealegi veel väsimatult vahetab poose. Brenda on ilmselt otsustanud 
mind viimse kraadini üles kütta, et saavutada oma tahtmine: suurte kogemustega naisena teab ta, et 
raske on saavutada midagi mehelt, kes on keelatud vilja juba kätte saanud.) 

«Te võiksite taastada tolle endise olukorra, mil Drake minusse hästi suhtus, Peter,» lausub ta tasa 
ja tõstab käe. 

«Ei, ärge katkestage mind. Ja saage minust õigesti aru: ma ei räägi tunnetest. Sellel jubedal 
inimesel pole. kunagi südant olnud, ja tema seksuaalvajadused kustuvad, kuid ma olen kindel, et teie 
juuresolekul lobiseb ta .mitmesuguseid totrusi minu aadressil. .. ma tean tema harjumusi. .. aga teie 
olete suuteline teda rahustama või, vastupidi, teda veelgi rohkem minu vastu üles ässitama. Te 
võiksite talle taktitundeliselt rääkida, et kui ma pole talle enam vajalik kui naisterahvas, siis võin ma 
ikkagi veel olla heaks nõuandjaks. See on talle niigi hästi teada, kuid viimasel ajal on ta seda 
unustama hakanud...» 

«Miks mitte, muidugi,» pomisen ma. «Kuid te liialdate sellega, et mul on mr. Drake'ile nii suur 
mõju.» 

Miss Nelson pole minu põikleva vastusega ilmselt rahul ja 

läheb üle rünnakule, see tähendab, hakkab aluspesu seljast võtma. 

«Te võiksite mõne päevaga muuta selle kohutava inimese suhtumist minusse, Peter,» käib Brenda 
peale. «Aga see on eluliselt tähtis nii minule kui ka teile endale. Varem või hiljem teie õnnetäht 
loojub, ja siis läheb teil väga vaja ustavat liitlast, Peter. Aga niisuguseks liitlaseks võin olla ainult 
mina.» 

Lahtiriietumist jätkates otsib Brenda uusi argumente. 

«Kuulge, Peter! Meie kahekesi võime võtta vanamehe pihtide vahele, võime saada tugevamaks kui 
tema. Ta on kuri, julm ja jultunud, aga kergesti mõjutatav. Peale selle on Drake'il nõrkus viski vastu. 
Kui ta oma troppide tegemist samas vaimus jätkab, siis võib Drake Street lähimas tulevikus saada 
Brenda-Peter Streetiks.» 

«Ma ei taha teid kurvastada, kuid sääraseid ambitsioone mul ei ole,» pistan ma vahele. 

Minu vahemärkus kõlab vist jahedamalt kui vaja. Aga võibolla ei vaata ma nii osavõtlikult, kui 
seda oleks soovinud buduaari perenaine. Ebameeldivalt üllatatuna peatub ta järsku ja puurib mind 
pilguga. 

«Võib-olla ei soovi te ka juua, Peter?» 

«Ei, seda pole ma öelnud. Minu eluplaanid on lihtsalt palju tagasihoidlikumad kui teil.» 

«Ja nimelt?» 

«Ma ei unista omaenda tänavast. Mulle piisab korralikust palgast. » 

«Ma ei mõista,» lausub daam jäisel toonil. 

«Pole vaja, Brenda,» manitsen ma teda heasüdamlikult. «Me räägime nelja silma all, teil pole raske 
minust aru saada. Te ise ju ka larbite kahest mollist, eks ole? Ja peale selle, mis teile annab Drake, 
saate midagi ka Larkinilt?» 

«Kas te mõtlesite selle välja, et mind kõrvaldada?» ütleb Brenda, kõrgendades pisut häält. 

«Me räägime ilma tunnistajateta,» tuletan meelde. «Ja ma ei kavatse üldsegi teid kõrvaldada, nii 
nagu pole kavatsenud varemgi kedagi kõrvaldada.» 

«Ja seda nimetate te avameelseks jutuajamiseks?» Brenda naerab õelat naeru. «Aga Mike? Aga J0? 

See olite ju teie, Peter, kes nendega arveid õiendas?» 

«Ma poleks ealeski arvanud, et te hakkate arutama nagu turueit,» lausun rahulikult. 

«Mike'i asi minusse ei puutu, aga Jo tapmist ma teile küll iialgi ei andesta, selles võite olla kindel. 
Eriti nüüd, kus te kavatsete vist ka mind teelt koristada.» 

«Te, jampsite. Või pingutate üle. Ja kuna me tõesti räägime 

avameelselt, siis pole vaja mind, veenda, nagu oleks teile kallis olnud see poisike, kellele te siin, 
sellessamas toas, truudust murdsite nii nagu Drake'ilegi.» 

«Jääge vait!» karjub ta mulle näkku säärase kirglikkusega, mida ma poleks osanud tema puhul 
kahtlustadagi. «Te ei saa millestki aru! Jääge vait ja ärge toppige oma nina sinna, kuhu pole vaja! 
See poisike, nagu teie teda nimetate, oli minule mu poisuks, aga mina olin temale nii kallimaks; kui 
ka emaks. Ta jumaldas mind, kui te üldse teate, mida see tähendab. Jumaldas tõeliselt... Aga iga 
naine tahab ju, et keegi teda jumaldaks.. .» 

«Palun väga, jumaldagu pealegi,» möönan ma. «Kuid ilma minu osavõtuta.» 

«Aga teie... teie...» hingeldab Brenda vihast, «teie olete lihtsalt küünik. . . südametu mõrvar. .. Te 
olete timukas, isegi siis,. kui teda ei tapnud mitte teie, vaid teised. .. oma .nurjatute vihjetega... nüüd 
aga kavatsete teha sedasama minuga. , .» 

«Istuge, võtke sigaret,» ulatan temale pooliku «Kenti» paki. «Ja rahunege.» 

Kuid daam põrkab tagasi ja haarab diivanile heidetud ridiküli - ta eelistab vist teist marki sigarette. 
Sigarettide asemel aga tõmbab ta välja püstoli. See on delikaatse välimusega brauning, kuus 
kolmkümmend viis, millega ta mind rahumeeli võib Wrighti juurde saata. 

«Ma pole teile Jo, kulla mees! Ja ka mitte Mike! Ja ka mitte tobuke naisterahvas Drake Streetilt! 
Kolmandat korda teie number läbi ei lähe!» a 

«Rahunege!» ütlen ma juba karmilt. «Ja võtke aru pähe, kui see teil üldse olemas on. Kas te tõesti 
aru ei saa, et kui te tapate minu, siis tapate ka enda? Seda pöörast tegu Drake teile ei andesta!» . 

«Ta mitte ainult ei andesta, vaid ka tänab mind!» sisistab Brenda. «On veel olemas mehi, kes 
vaimustuvad oma au kaitsvast naisest!» 

Ma ei tea, kas ta on tõega otsustanud mind tappa või lihtsalt püüab ähvardustega kätte saada seda, 
mida ahvatlustega kätte ei saa. Igaks juhuks valmistun ma lööki tagasi tõrjuma oma tavalise võttega- 
Brendale tuleb laud peale paisata, hoolimata sellest, et klaasnõud purunevad. 

Nii ma toimingi sel hetkel, kui Brenda päästikule vajutab. Toas kaikunud lask polnud valjem 
purunenud klaaside klirinast ja laua prantsatamisest. Ja see jäi ainukeseks, sest keegi daami selja taha 
ilmunud subjekt väänas tal nii tugevasti kätt, et brauning kukkus põrandale. 

«Te rebite mul käe otsast, Bill,» oigab Brenda, kes on tulnuka ära tundnud. 

«Ma rebin teil pea otsast, kullake,» parandab punapea rahulikult Brendat. «Kuid igal asjal on oma 
aeg.» 

Ta laseb pilgul ükskõikselt libiseda üle selle hävingu, mille on põhjustanud minu vastulöök, kuni 
see peatub oma armsamal. 

«Nii et ikkagi näitasite temale oma leivanumbrit, kallike? Ja see kukkus teil läbi? Teie asjad on 
halvad, kullake, kui te ei suutnud säärasel süütul juntsul, nagu seda on Peter, pead pööritama panna.» 

Põlastava grimassiga pöördub punapea Brendast ära ja pilgutab mulle vandeseltslaslikult silma: 

«Peter, palun minge kontrollige, kas kööki pole jäänud mõnda pudelit. Mul kuluks ära end pisut 
tankida enne teeleminekut, kallis mees. Ühesõnaga, sõbrake, hoolitsege selle õudse, kurja ja ma 
enam ei mäletagi millise mehe eest, sest ta on ikkagi haige inimene. » 

Ma täidan šefi palve, ja tagasi tulles näen, et ta on jõudnud end mugavalt sisse seada minu 
tugitoolis. Pooleldi riides Brenda seisab nurgas nagu vaene patune. Seff valab endale viskit nelja 
sõrme jao, see tähendab topeltportsu, teeb klaasile suurte lonksudega põhja peale ja tõuseb püsti. 
«Ma pean minema, Peter. Mis parata, mured ei anna mulle rahu isegi haiguse ajal.» 

Lävel pöördub ta ringi ja vaatab mulle oma pisikeste kavalate helesiniste silmadega teravalt otsa. 

«Kui te soovite ja kui tänavatüdrukud on teie maitse, siis ärge lööge risti ette. Tegutsege nii, nagu 
poleks sellel olevusel midagi ühist vana Drake'iga. Sest tal tõepoolest pole minuga enam midagi 
ühist.» 

Ta lahkub. 


Ma lahkun tema järel, lükanud möödaminnes jalaga eemale brauningu - väikese mänguasja, mis 
ikkagi võib rakendust leida tapariistana või enesetapuvahendina, olenevalt asjaoludest. 


Kaheksas peatükk 


See inimene, kes üürib endale korteri, millel on tagauks, ei tohi unustada, et mitte kõigil külalistel 
pole harjumuseks tulla paraaduksest. Ja ma ei mõista, kuidas küll miss Nelson, nii kaval naine, võis 
niisuguse tõenäosuse kahe silma vahele jätta. 

Selle eest aga tuleb tal nähtavasti maksta oma karjääriga, kuid väga võimalik, et ka eluga, sest et 
juba järgmisel päeval pärast kirjeldatud sündmusi ta lihtsalt kadus Sohost. Ja teades vana Drake'i 
harjumusi, on niisugust kadumist raske seletada sõiduga mandrile. Tõenäolisem on, et sihtjaamaks 
oli - juhul, kui sõit üldse aset leidis, - mõni kahtlase väärtusega salaurgas provintsis, kus Brendal 
seisab ees tagasipöördumine endise ameti juurde. Samuti pole välistatud, et ta lihtsalt tõugati 
majesteetliku Thamesi embusse. 

«Te lubasite endale solvata minu väärikust, sõbrake,» teeb Drake mulle etteheiteid, kui me mõne 
päeva pärast lõunastarne hiina restoranis, olles valinud laua päris saali lõpus. 

Meie lõunaroaks on kontideta praetud kanapojad lumivalge riisiga, kuna Drake ei salli 
silmaotsaski mädamune, vaklu ja muid vana hiina köögi hõrgutisi, mille üle see köök nii uhke on. 

«Jajaa,» jätkab punapea oma teema arendamist, «te andsite mu mehelikule uhkusele väga valusa 
ja, peab ütlema, salakavala hoobi. Jätsite ükskõiksell maha naise, kelle nõtke keha mu õnnetu 
kujutluse kihkvele ajas. Vaatasite seda naist sihukese pilguga, nagu oleks ta riidepuu teie 
garderoobis. Sülitasite minu iidoli, minu jumaluse peale ja eelistasite lahkuda...» 

«Ma ei võinud ju lubada endale pühaduseteotust teie jumaluse suhtes, olgugi endise,» vastan ma 
sellele sõnavalingule tagasihoidlikult. 

«Te olete lihtsalt kohutav suli, Peter, seda te olete,» hüüab šeff, ähvardades mind heasüdamlikult 
sõrmega. «Kuid ärge unustage, et vana Drake pole ka essu pealt riisutud. Ja ärge lootkegi, et ma teid 
usun.» 

«Einoh, mis suli mina olen? Mul on lihtsalt rikkalik fantaasia. Vaevalt küll teiegi oleksite 
voodisse läinud naisega, kellest uhkab hauakülmust. Sest te otsustasite juba tookord tema saatuse 
küsimuse.» 

«Eksite, Peter! Tema ise otsustas oma saatuse küsimuse. Ma pole ju mitte kellestki olnud nii sisse 
võetud kui temast. Ja kas teate, miks? Sest et ta oli külm ja kaalutleja, aga nagu te teate, tossikesi ma 
ei kannata. Seetõttu ma teatud ajani leppisin kõigi tema tempudega. Kuid ainult teatud ajani, kuni ta 
hakkas semmima tolle tümika Wrightiga, kellega te nii vahvasti arveid õiendasite.» 

«Te püüate mulle nii visalt sisendada seda mõtet, et ma Joga arveid klaarisin, et veel pisut, ja ma 
hakkan ka ise seda uskuma. » 

«See on kõige parem, mida te teha võite, Peter! Nõnda hakkategi viimaks tundma, et olete süüdi. 
Aga süütunne ei luba teil end lõdvaks lasta ja järelikult hoiab tarbetutest vigadest. 

«Ma loodan, te mõistate, Peter, et nad kõik - nii Mike, Wright 

kui ka Brenda - on oma lodevuse ohvrid. Neil olid suuured pretensioonid, ilma et selleks põhjust 
oleks olnud.» 

«Tähendab, minuga on teil lihtsam,» konstateerin ma Mul on tagasihoidlikud pretensioonid kõigi 
oma põhjuste juures.» 


«Jah, muide,» meenub Drake'ile järsku, «ma kutsusin teid lõunale, et teile midagi teatada. Paistab, 
et ma tõepoolest hakkan van.aks jääma, kui alles lõuna lõpul meenub, milleks ma teid õigupoolest 
siia kutsusin.» Ta tasandas häält. «Te juba tõendasite oma põhjusi, millest nüüdsama jutt oli. 
Esimene saadetis on mööda kanalit takistamatult läbi läinud ja õnnelikult Viini jõudnud.» 

Seejuures vaatab ta mulle otsa uuriva pilguga, oodates minu reageerimist. Ma reageeringi - just 
nimelt nii, nagu ta ootab: manan näole vaoshoitud ja, samal ajal meeldiva imestuse. Muide, minu 
imestus on sajaprotsendiliselt võlts, sest oma allikatest on mul see kõik juba teada. 

«Tahan loota, et nüüd omandab teie määratu suur umbusklikkus mõistlikud mõõtmed,» pomisen ma 
poolihääli. 

«Jah, esimene saadetis on õnnelikult. läbi läinud,» kordab Drake, minu sõnadele tähelepanu 
osutamata. «Niivõrd õnne — likult, et karju või appi suurest meelehärmist. . .» 

«Te tahate öelda, et saadetis oli väike?» 

«Oh 'kui taiplik te olete, võllaroog niisugune!» kihistab šeff oma kähisevat naeru. 

«Ärge võtke südamesse. Mina näiteks lepin ka väikesest saadetisest arvestatud protsentidega,» 
rahustan teda. 

«Teie protsendid ei kao kuhugi, te saate nad kõik täies ulatuses kätte,» rahustab Drake omakorda 
mind. «Häda on selles, et kahjuks saate protsentidena ainult kaks šillingit.» 

«Ma hindan teie huumorit, aga ikkagi. . .» 

«Ma ei naljata.» Sefi hääles võib märgata kurbust. «Asi on nimelt selles, et saadetis, millest ma 
räägin, sisaldab ainult tärklist, Peter, kümme kilo tärklist.» 

Vahin talle otsa, silmad pulkas peas, unustamata jätta suu nagu hämmastusest ammuli, kuigi ka see 
üksikasi on mulle teada. 

«Kuid see on ju kurat teab mis!» hüüan ma. 

«Hoopis vastupidi - tarvilik ettenägelikkus,» parandab mind Drake. «Te olete küllalt tark, et aru 
saada: me ei või saata kaupa, mis maksab miljoneid, järeleproovimata kanalit möoda.» 

«Kuid mina ju kontrollisin kõike kohapeal. Nii hoolikas ettevalmistus - mis võib olla paremat 
meie töös? Aga teie, sir, võtsite nõuks läbi viia mingi uue kontrollimise!» 

«Teie, Peter, kontrollisite enda jaoks. Aga selle proovi tegime meie endale. Kuigi praegu kas või 
roni mööda seina üles... 

Kas kujutate endale ette, mida kümme kilo heroiini tähendab?» 
Ma vaikin, näol masendatud ilme, seejärel aga ütlen teatud kahjurõõmuga: 

«Ainuke lohutus, et selle totra kontrollimise tõttu saite teie palju suuremat kahju kui mina, vaid 
tagasihoidlike protsentide saaja.» 

«Jah, vaevalt küll oleksid kümne kilo heroiini protsendid teile tagasihoidlikud tundunud,» lausub 
šeff samuti pisut kahjurõõmsalt. 

«Minu tagasihoidlike oletuste kohaselt oleme selle lõbu eest ühesugusel määral tänu võlgu vist 
ikka sellelesamale suurele eksperdile mr. Larkinile?» 

Drake ei lausu musta ega valget. Tema hajameelne pilk eksleb mööda restorani, siis aga rändab 
akna taha, karjuvate kauplusevitriinidega kommertstänavale, mis sellel kellaajal on peaaegu 
inimtühi. 

«Kas tuua härradele tass rohelist teed?» küsib hiinlasest kelner teenistusvalmilt kummardades; ta 
on tabanud mu šefi eksleva pilgu ja tõlgendanud seda omamoodi. 

«Ei, ,kallis inimene, me joome parem kuskil siin lähedal kohvi,» vastab Drake jahedalt. 
«Oo, härrased! Meil on ka kohvi, ülihead kohvi,» tõttab hiinlane meile kinnitama. 


«Miks te siis meile oma teed topite?» toriseb šeff. «Muidugi tooge kohvi. Teed juuakse Inglismaal 


kell viis, kallis inimene, aga mitte pärast korralikku lõunat.» 
Drake õngitseb taskust traditsioonilise sigari, koorib selle tsellofaanist üimbrise seest lahti ja asub 


otsa äralõikamise rituaali juurde, kuid ei kiirusta sigari läitmisega. 

«Nagu ma aru saan, Peter, tuleb teie vihjeid Larkinile jutuajamisel Brendaga käsitada muidugi kui 
fantaasiat,» lausub Drake rahulikult, ilma liigse kategoorilisuseta. 

«Kahjuks pole see päriselt nii,» raputan ma pead. «Muidugi, kui te nõuate asitõendeid, siis pole 
mul võimalik neid teile esitada. Kuid ma sain miss Nelsonilt mõningaid kaudseid tõendeid.» 
«Võtke arvesse, Peter, et ma kuulsin oma kõrvaga kogu teie jutuajamist pealt,» hoiatab punapea. 
«Ma ei kahtle selles. Kuid see, mida te kuulsite, oli vaid jätkuks jutuajamisele, mis sai alguse 
hommikul «Burlingtoni» hotelli võlvide all.» 

«Kõige rohkem, mida sissejuhataval jutuajamisel võib teha on määrata randevuu aeg, Peter.» 
«Kaudseid tõendeid just sellepärast kaudseteks nimetataksegi, et nad ei põhine kurjategija 
puhtsüdamlikul ülestunnis- 

tusel, mr. Drake. Kuid isegi selles jutuajamises, mida teie kuulasite, leidub õige mitu sellist tõendit. 
Piisab kui meenutada näiteks miss Nelsoni kurtmist, et ta operatsioonist midagi ei tea, rääkimata 
juba tema soovist võtta kogu asi enda kätte.» 

«Need on vaid oletused, sõbrake. Brenda sõnad reedavad tema suuri ambitsioone, kuid ei tõenda, 
et Larkin tema plaanides mingit rolli etendab.» 

Drake katkestab jutu, sest sel hetkel tuleb hiinlane ja toob tellitud kohvi. Kui kelner lõpuks 
eemaldub, rüüpab Drake väikese lonksu ja krimpsutab nina. 

«Kanapojad olid head - selles suhtes väärivad kokad kiitust -, kuid kohv hiinapäraselt ei erine 
mitte üks raas kohvist inglisepäraselt, või on siis veelgi nigelam,» konstateerib Drake tolle 
rahvusliku nihilismi varjundiga, mida mr. Oliver vaevalt küll heaks kiidaks ja millele ta võiks vastu 
seada tema enda - puhastverd inglase - valmistatud kohvi. 

Et kohvijoomisest saadud muljet leevendada, läidab šeff sigari ja tõmbab paar-kolm sügavat 
mahvi. Lasknud õhku mitu suitsurõngast, lausub ta: 

«Vaadake ette, sõbrake, et ma ei hakkaks teid viimati kahtlustama:soovis mind Larkiniga tülli 
ajada.» 

«Oo, teie umbusklikkust tean ma hästi,» sõnan ma kaunis ükskõikselt, «kuid sellel peab olema 
vähemalt mingisugunegi reaalne alus. Mul pole ju mingit põhjust Larkinit kõrvaldada. Ma pole 
sellest huvitatud juba sellepärast, et mul pole võimalik teda asendada ega tema protsente omastada.» 

«Just nimelt,» noogutab Drake nõusoleku märgiks. «Ja te ärge seda unustage. Kirjutage endale 
kõrva taha, et Larkinit läheb mul vaja kauba siiatoimetamiseks samavõrra, kui teid läheb mul vaja 
selleks, et seda sealt välja vedada. Läheb vaja, saate aru, Peter? Muidu ei hakkaks ma temaga kasu 
jagama.» 

«Mul on väga kahju, mr. Drake, et mul pole võimalik esitada teile mõjukamaid tõendeid. Kuid 
selles olen süüdi ainult mina ise.» 


«Mida te sellega öelda tahate?» kergitab šeff imestunult kulmu. 


«Miss Nelsoniga mängisin ma liiga primitiivselt oma kaarte välja. Kõigepealt oleksin pidanud 
panema ta avameelselt rääkima, selle asemel aga kiirustasin teda süüdistama.» 

«Ja miks te siis nõnda kiirustasite? Tavaliselt olete te küll osav niisuguses asjas, sõbrake.» 
«Sellepärast, et tema striptiis viis mind tasakaalust välja. Ega minagi rauast, ole, mr. Drake.» 
«Seda on meeldiv teilt kuulda Peter» muheleb šeff rahulolevalt. «Viimaks ometi. Nii et see naine 

oli suutehne ahvatlema mitte ainult vana Drake'i. Järelikult polnudki te nii üks- 

kõikne tema nõtke keha vastu. Aga mina, ausalt öelda, arvasin, et olen ainuke säärane tola.» 

Niisiis pean endale kõrva taha kirjutama, et Drake'ile läheb Larkinit vaja. Ja kuigi oleks päris hea, 
kui šeff harjuks tasapisi mõttega, et ameeriklane võib reeturiks osutuda, ei tohi esiotsa Drake'ile eriti 


peale suruda, et mitte pilli lõhki iajada ja sellega endale õnnetust kaela tuua. 

Minule läheb samuti Larkinit vaja, ja mitte vähem kui šefile, mistõttu on väga kahju, et ma teda 
vaid harva näen, ja sedagi kaugelt - Larkin ei kuulu ju Drake Streeti faunasse. 

Ta ilmub meie tänavale ainult neil päevil, kui tal on tarvis, kohtuda šefiga äriasjus või arutada 
mingisuguseid küsimusi. Kuid Peterit, olgu ta kas või kolmekordne Drake'i sekretär, ei kutsuta mitte 
kunagi nendele nõupidamistele. 

Aga näe, Larkinile mind vaja ei lähe. Kuigi on juba september ja sellest päevast, mil ma 
Bulgaariast tagasi jõudsin, on palju aega möödas, pole ameeriklane püüdnud minuga kordagi 
kontakti luua. Seega siis võib teha. järelduse, et Larkinit ei huvita üldsegi võimalus hakata meie 
võrku pikaajaliselt kasutama oma eesmärkidel. 

Tähendab, kui ta tõepoolest on LKA agent, siis tahetakse meie võrku kasutada poliitiliseks 
provokatsiooniks. Aga esiotsa tehakse selle provokatsiooni ettevalmistamisel panus Drake'ile. 

See variant on ilmselt kõige halvem, kuna sel juhul: võin mina oma meestega saada tööriistaks 
provokatsioonile, mille tagajärgi on raske ette ära arvata. Aga kuna kanal on juba kontrollitud, siis 
võib peagi oodata operatsiooni algust. Nüüd ei tohi enam aega raisata. 

Mina aga pole kõigil neil päevadel muud teinudki, kui aega raisanud. Töllerdan Drake Streeti- 
raamatukaupluses, loen kohvikus ajalehti, ise aga hoian silma peal meie peakorteril, et Larkini 
tulekut mitte maha magada. 

Juba kahel korral on mul kõiki ettevaatusabinõusid kasutusele võttes õnnestunud ameeriklasele 
jälile saada ja lõpuks teen ma kindlaks tema peatuspaiga. Larkin elab hotellis «Splendid», mis asub 
ühel väikesel tänaval teisel pool väljakut. Selle hotelli suurepärasus piirdub tema nimega*. 
Tegeliknlt on see asutus mõeldud keskmise kategooria turistidele. Larkin elab toas number 305. 
Tema aken on tänava poole, ja ma võin õhtuti jälgida, kas ta tuba on valgustatud või mitte. Esialgu 
on see kõik, mis mul kindlaks teha on õnnestunud. 

Mul on jäänud ka teine võimalus: jälgida - jällegi kõiki ettevaatusabinousid silmas pidades - 
ameeriklast Drake'i peakorterist kuni hotellini «Splendid». Uurin hoolikalt tänavat, 

Splendid (ingl. k.) - suurepärane, hunnitu, esmajärguline.(Tõlkija.) : 


140 


mida mööda ta liikus, millisest kioskist ajalehte ostis, ja ei jäta kahe silma vahele ka niisugust 
tähendusrikast fakti, et ta peale ajalehe ostis ajakirja «Time». Jah, esialgu on see kõik. 

Niisama edukalt oleksite võinud jälgida mõnda marihuaanaga kaubitsevat tüüpi. Ja kui see tüüp 
läheb narkootikumi hankija juurde järjekordset tehingut sõlmima - niisugused asjad toimuvad 
teatavasti nelja silma all -, siis selle jälgimise ainsaks käegakatsutavaks tulemuseks on kulunud 
tallad. Ja sellega ma praegu tegelengi - muude võimaluste puudumisel kulutan oma kingataldu. 

Ainuke kasulik asi, mis mul õnnestub teha, on sidepidamise jaluleseadmine. Teatud päevadel 
promeneerin ma ühel ja samal kellaajal ühes põiktänavas, kus asub mind huvitav maja ning mind 
huvitav uks. Nagu taoliste uste enamikul, on ka sellel uksel alumises osas pilu kirjade tarvis. Ja kui 
mul on vaja saata kiri, lasen oma kirja sellest pilust sisse. Aga kui kiri on minule adresseeritud, siis 
paistab selle üks nurk pilu pronkskaane alt välja. Kui mulle kirja ei ole, jalutan sealt lihtsalt mööda - 
ja ongi kogu see kunst. 

Tegelikult need. kirjad, mida ma saadan ja saan, polegi kellegi kirjad, vaid kõige tavalisernad 
reklaamprospektid, mida tänavail jagatakse, et veenda inimesi kasutama nii- ja niisugust pesupulbrit 
või lendama nii- ja niisuguse lennukompanii lennukitega. Vaevalt küll keegi osutab tähelepanu nii 
süütule reklaamile, isegi kui see satubsinna, kuhu pole tarvis, sest seliiseid reklaamlehti lastakse 
kõikidesse Londoni postkastidesse. . 

Ja kuigi salakirja tänapäeval anakronismiks peetakse, ajab ta siiski asja korralikult ära, eriti kui te 
kasutate teda seal, kus keegi teda otsima ei hakka. Tüüpiliseks näiteks on need reklaamlehed, mida 


ma kasutan. Praktiliselt neil salakiri puudub, Sest juba see fakt, et ma neid teatud päevadel ja teatud 
kellaajal postkastipilust sisse lasen, tähendab: «Olen elus, teateid ei ole.» 

Aga need kaks reklaamlehte, mis ma kastist välja võtsin, sisaldasid kaht teadet. üks neist 
informeeris mind narkootikumidega kauplemist käsittevate materjalide avaldamisest. Teine aga oli 
väga lakooniline: «Esimene saadetis kanalit mööda Viini on täna läbi lastud. Sisu - kümme kilo 
puhast tärklist.» 

Maja, mille postkast on mulle peidikuks, asub Linda korteri lähedal, ja seepärast võin ma, isegi kui 
mind neis paigus jalutamas nähakse, õigustada end sellega, et käin miss Greyd külastamas. Muidugi 
on parem,. kui keegi mind ei näe, ja esiotsa paistab selline risk olevat välistatud. Sestsaadik, kui 
minu jälgimine Lindale ülesandeks tehti, on igasugune muu järelevalve minu suhtes lakanud. Aga 
mis puutub postkastiga seotud 

operatsioonidesse, siis ei võta need aega. rohkem kui kaks sekundit, milleli tarvitsegi peatuda, 
pealegi leiab see kõik aset videvikus, nii! et minu tegevust võib fikseerida vaid infrapunaste kiirte 
abil. Drake ja infrapunased kiired - mõelda vaid! See on niisama ebatõenäoline kui näha mind 


kuulamas ooperimuusikat. 

Aga praegusel hetkel ei tee mulle muret mitte Drake, vaid Larkin. Ja samuti see ebameeldiv 
asjaolu, et ma Drake'ile vajalik olen. Vastasel korral laheneks kõik hõlpsamalt ja kiiremini. Aga 
kuidas tabada seda viimast võimalust, mis oleks vastasel korral? 

See ameeriklane ei sarnane põrmugi kuritegelikust maailmast pärit tüübiga. Tema elustilil ja 
harjumustel pole Drake Streeti subjekjtidega midagi ühist. Naised ja kaardimäng teda ei huvita. 
Kalduvust napsitamisele ka ei paista olevat. Soho elu on talle ilmselt võõras, ja ta ilmub siia ainult 
šefiga kohtuma. Kuid tal peavad ju olema ka teised sidemed! See ongi see küsimus, mis mulle rahu 
ei anna. Seni pole mul õnnestunud leida mitte ühtki niiti, mis osutaks, kellega Larkin on seotud. Ta 
võib muidugi oma ametialaseid kontakte pidada ka raadio teel. Praegusel tehnika- ja 
mikroelektroonikasajandil on see üsnagi lihtne... Üsnagi lihtne, aga vähe tõenäoline. Lõppude lõpuks 
ei viibi ta ju vaenlase tagalas, et tal tuleks üksinda raadiosidet pidada. Tema sidemete ja elavate 
kontaktide jälile pääsemiseks pean teda jälgima hommikust õhtuni. Aga niisugune asi on täiesti 
välistatud, kuna ma pean pidevalt olema Drake'l käepärast tema tänavas ja andma igast oma 
äraolekust üksikasjaliselt aru, mis üldreeglina kutsub Drake'il esile umbusalduse.. 

Hea küll, oletame, et ma saan teada, kellega Larkin on seotud, aga mida see annab? Saan 
võimaluse imetleda, kuidas see tüüp patseerib teise tüübiga. Või joob kohvi veel ühega. Või vahetab 
pilke kolmandaga. üks LKA-mees nelja silma all teise LKA-mehega.! Ja selle tulemusena? Kaks 
LKA-meest — ja muud midagi. 


Miss Grey arvates peaks, päikesepaistelise pühapäeva ära kasutama, sest laupäeval sadas ja 
esmaspäev võib samuti vihmaseks osutuda. Sellepärast me pühendamegi päeva teise poole pikale 
jalutuskäigule, mis võimaldab mul lõpuks näha tõelist Londonit, see tähendab, selle linna seda osa, 


mida tavaliselt turistidele näipatakse. 
Me alustame Trafalgari väljakult, kus Linda mulle näitab admiral Nelsoni ausammast; see 
sammas on piisavalt suur, et teda võiks märgata ilma näitamisetagi. Kättemaksuks küsin 

Lindalt, kes see Nelson niisugune on. Ta selgitab: oli kunagi selle nimeline kuulus admiral. Selle 
peale tunnen huvi: mille poolest kuulus? Ja Linda vastab. - Trafalgari lahinguga. Loomulikult küsin 
ma pärast seda, et kuidas see lahing lõppes, millele mu daam mitte just päris kindlalt vastab: 


«Minu meelest purustas ta seal Hispaania laevastiku. Aga võib-ola oli see ka Prantsuse laevastik... 
Või mõlemad koos. . .Oo, Peter, palun ärge tuletage mulle meelde ajaloo tunde.» 

Sellega, on minu uudishimu rahuldatud ning ma silmitsen seda mälestusmärki ega esita enam 
küsimusi, kuigi see admiral oma nimega meenutab mulle Brenda Nelsoni õnnetut saatust. Muide, ma 
ei arva, et Brenda tema sugulane on. Ja veel meenutab see sammas teatud malendit, mis käib ainult 
mööda diagonaali; ausammas erineb tollest nupust vaid selle poolest, et admirali kuju on liiga väike 
ja postament ülemäära kõrge. 

Et mõtteid ajaloo veristest sündmustest eemale tõrjuda ja neid millegi ülevamaga asendada, teeb 
Linda ettepaneku minna admirali ausamba vastas asuvasse maaligaleriisse. Kuid selles galeriis poie 
samuti puudu veristest rsitilöömise-süžeedest ja sellistest maalidest, nagu näiteks see, millel 
raudrüüs sõjamees torkab püha Peetrust pistodaga, kuigi minule jätab märksa sügavama mulje 
kellegi itaallase maal inglinäoga kaunitarist Salomest, kes hoiab käes puuviljavaasi, millele mingi 
kõrilõikaja asetab verise vilja - Ristija Johannese äralõigatud pea. «Nii sünnib ka elus,» mõtlen 
endamisi. «Ingellikud näod peidavad tihtipeale saatanlikke kavatsusi. Hea, et Linda nägu pole just 
päris. ingellik, muidu peaksin kaunikesti aru pidama, ennekui lähen temaga õhtusele jalutuskäigule.» 

Käime saalides, püüdes näha maale, mille on barrikadeerinud kiilaspead ja daamide kübarad. 
Minu daam, kes on minust palju taiplikum, mõikab õigel ajal ja ütleb, et kui me jätkame tiirutamist 
nendes saalides, siis oleme varsti võhmal ega jaksagi enam minna oma kurikuulsale jalutuskäigule, 
seepärast lahkume muuseumist ja läheme algul mööda Pall Malli, siis pöörame Saint James Streetile, 
sealt suundume Piccadillyle1 et peagi olla Park Lane'il ja imetleda silmi hellitlevat Hyde Parki 
rohelust, mis pole seni veel loovutanud oma kohta sügiskullale. 

«Oeh, ma ei jõua enam,» lausub miss Grey, kui me Marble Archini jõuame. Võtame istet 
vabaõhukohviku terrassil ja naudime värsket õhku, mis on harulduseks linnas, kus absoluutselt kõik, 
alates restoranidest ja lõpetades perekonnasaladustega, on varjul külmade massiivsete fassaadide 
taga. 

Ettekandja, kellel on seljas taevassinine kostüüm, mille seelik eksisteerib vaid puhtsümboolselt, 
toob meile kummalegi 

tassi topelt-espresso't. Peab ütlema, et viimaseil aastail on pannud Londonit vapustama 
ennenägematu traditsionalismi aluste kõigutamine, ja selle üheks tagajärjeks on espressokohvi, selle 
üldise nuhtluse ilmumine, mis Briti impeeriumile midagi head ei ennusta, - seda kõike võib teile 
palju üksikasjalisemalt seletada mr. Oliver. 

Linda saab peale kohvi ka veel hiiglasuure portsjonl jäätist, mida kroonib vägev vahukoorekuhik, 
mis vastavalt suurendab meie puhkuse doosi. 

«Miks te endale autot ei osta, Peter? Me võiksim sõita linnast välja... Käia Oxfordis või 
Stratfordis, Shakespeare'i kodulinnas.» 

«Selle küsimusega puudutate te, kullake, liiga paljusid probleeme. Esiteks mul polegi kavatsust 
endale autot osta, kuna hiljem on kurb tõdeda, et väga tõenäoliselt on tema iga sinu east pikem. Peale 
selle huvitab suure Shakespeare'i kodupaik mind samavõrd, kui Shakespeare'i oleks huvitanud 
minusuguse tühise isiku kodumaa. Lõpuks võiksin sellesama küsimuse ka teile esitada.» 

«Mul pole autoga midagi peale hakata. Minu kodunt «Evani» on nii vähe maad, et oleks naljakas 
autot kasutada. Ja liiatigi, Peter, pean ma raha kokku hoidma.» 

«Nojah, te ju kogute raha. Kuigi ma tean hästi, mida tähendab naiste kokkuhoidlikkus. Piisab, kui 
meenutada näiteks kõiki teie ostetud karusnahku, olgugi et järeltehtuid.» 

«Oo, see on ju tühiasi. Need ostsin ma oksjonilt. Kuid mul tuleb tõepoolest kokku hoida.» 
«Paistab, et te olete liiga vara hakanud oma vanaduspäevade pärast muret tundma.» 

Õiendanud arved vahukoorest jäämäega, asub Linda asja olemuse, jäätise ja puuvilja juurde, mis 
aga ei takista tal sugugi oma peas vastuväite teksti koostamast: 

«Vanaduspäevade pärast? Ega te ometi arva, et ma suudan selles «Evas» mööda saata kogu oma 


elu? Veel paar aastat, ja kust -ma võin teada? - võib-olla isegi «Eva» personal tüdineb mind 
kuulamast, ning siis teatab Drake ühel ilusal päeval: «Te laulsite võrratult, kullake, aga nüüd olge nii 
lahke ja leidke endale teine töökoht.» Ja mul tulebki minna järjekordsesse «Evasse», mis on 
madalama kategooriaga, ja edaspidi laskun ma üha madalamale, kuni jääb veel viimane võimalus: 
laulmine sadamabaarides, kus sa iialgi ei tea, kelleks sind seal peetakse: lauljaks või prostituudiks.» 
Ta võtab veel ühe lusikatäie maiust, mis on juba sulama hakanud, seejärel nihutab jäätise kõrvale ja 
kougib pakist sigareti. 

«Aga mina ei taha laskuda sadamabaaride tasemele, Peter. 

Võib-olla tulebki mul laskuda pisut allapoole, kuid ma ei soovi nii madalale langeda.» 

Ma klõpsutan välgumihkli põlema. Linda võtab sigaretile tuld langetatud päi. Pühapäeviti on sel 
kellaajal, hilisel pärastlõunal, tänav peaaegu täiesti inimtühi. Mööda läheb paarike — need on kas 
armunud või siis noor abielupaar -, nende vahel veab jalgu järel laps, paistab, et väsinud nagu meiegi 
pikast pühapäevasest jalutuskäigust; seejärel tuleb nähtavale vanapaar. Mõlemad on mustas, justkui 
valmistuksid juba omaenda matustes, ning astuvad nii ettevaatlikult, otsekui kardaksid kogemata 
libastuda ja sellega seda kurba sündmust lähemale tuua. Pühapäev. Igavus. Pühapäevane igavus. 

«Lisaks ilusale häälele on teil, Linda, ka üsna meeldiv välimus. Ma olen püüdnud sellest teile 
mitte rääkida, et te nina väga püsti lei ajaks. . .» 

«Ja mis sellest? Kas arvate, et välimus säilib kauem kui hääl? » 

«Ei, ma lihtsalt tahan öelda, et te võiksite otsida endale mõne teise töökoha, midagi paremat kui 
sadamabaari laulja; minu arvates peaks teie välimusega olema üsna lihtne saada kuhugi sekretäriks.» 

«Ma olen sellele mõelnud,» ütleb Linda. «Aga kas te teate, kui palju on naisi, kes sellisest 
töökohast unistavad? Isegi siis, kui ma riskiksin kunagi hakata niisugust tööd otsima, kahtlen väga; 
kas mul - hoolimata minu ärialastest väärtustest 
olekski erilisi Šansse. Selleks, Peter, peab olema päris noor, või siis oskama väga hästi kirjutada 
kirjutusmasinal või tundma stenograafia saladusi. Minul aga ei ole ei üht ega teist.» 

Olen sunnitud vaikima, sest ei oska midagi targemat välja mõelda. Õnneks tuleb Linda ise mulle 
appi: 

«Mul on eelaimus, et minust saab lõpuks kooliõpetaja mõnes kolkakülas. Lõpetan kokkuhoitud 
raha eest pedagoogilised kursused ja hakkan külakooliõpetajaks. Vaatan siis õhtuti televiisorit ja 
koon talveks sooja sviitri. Mis mul ikka muud üle jääb?» . 

«Kahju on ilusast laulust,» ütlen justkui endamisi. «Mul on seniajani meeles, kui kindlalt te seal 
tantsupõrandal hülgasite homse päeva. Aga nüüd järsku näen, kui palju muret teeb teile hoolitsemine 
sellesama homse eest.» 

«Ärge ajage teatrit eluga segi, Peter! Kui teatris pakutav hakkab eluga sarnanema, siis lakkavad 
inimesed etendusi külastamast.» 

Linda hääl kõlab väsinult. Kõrk enesekindel naine, millisena ma olen teda alati ette kujutanud, on 
järsku heitnud endalt harjumuspärase maski ja näitab mulle dma tõelist palet - minu ees on suurlinna 
labürintidesse eksinud ja nii- 

hästi kaotusekibedust kui ka 
pettumusi tundnud inimene. Ta vaatab umbusklikult ja ärevalt sinna, kuhu tihenevas videvikus kaob 
tänava lõpp. 
Tuleb välja, et laulus on tõesti kõik õigesti öeldud. Kuna me keegi ei tea, mis juhtub meiega 
homme, homme, homme, I 
siis võib-olla ei oota meid tõesti enam midagi peale musta pimeduse. 


«Meil on vist aeg minema hakata,» kuulen ma Linda häält. 
«Ma pean enne esinemist veidi puhkama.» 


Kuigi on juba lõuna, paistab päike nii ähmaselt, hagu oleks koidik. Niisuguse ilmaga meenutab 
Drake Street veelgi enam pikka ja sünget koridori. Inimene, kellele on suunatud praegu kogu minu 
tähelepanu, seisab meie peakorteri lävel. Nüüd teeb ta lahti oma vihmavarju ja hakkab astuma laia. 
tänava suunas. Tibutab vihma. 

Lahkun oma vaatluspunktist ja kui Larkin läheb kohvikust mööda, kiirustan tänavale. Kurbtusasel 
pilgul seiran ma kaugenevat meest, kes hoiab vihmavarju pea kohal, kuid temale järgneda ma ei 
söanda. Iga hetk võib mind välja kutsuda Drake. Imelik, et ta veel seda teinud ei ole. 

Pöördun vastassuunda ja astun raamatukauplusse. Nagu ikka sellel kellaajal, tunglevad siin 
mehed, kes ihkavad näha naisterahvast, kui mitte elusat, siis vähemalt tema kujutistki. Kõik need 
härrased seisavad vaikides ja isegi mõnevõrra pidulikult, nagu viibiksid kirikus, kus millegipärast 
pole kombeks mütsi peast võtta. Nad seisavad, vihmavarju sang taskusse pistetud, et oleks hõlpsam 
lehitseda ajakirju, mis sisaldavad värvilisi pilte vormikatest kaunitaridest. Mehed seisavad, puudu- 
tades küünarnukiga teineteist, - ja igaüks on enesesse tõmbunud ning sulgunud oma seksuaalsetesse 
nägemustesse. 

Lähen kaupluseruumist läbi ja sisenen tagatuppa, kus kaupmees on süvenenud Platoni 
«Dialoogide» lugemisse nagu ikka sel ajal, kui tal kliente teenindada ei tule. 

«Tere päevast, mr. Oliver!» 

«Tere päevast, mr. Peter!» 

Peremees paneb raamatu kõrvale, heidab mulle sõbraliku pilgu ja toob kuuldavale järgmise 
valvefraasi: 

«Soovite kohvi, mr. Peter? See on veel kuum.» 

«Heameelega. » 

Mr. Oliver läheb nurgas asuva väikese laua juurde, millel kõrgub oma tavalisel kohal klaaskolb. 
Natukese aja pärast 

tuleb peremees tagasi, käes miniatuurne kandik; keset kandikut ilutseb suur fajansstass, millest 
tõepoolest tuprub auru. «Soovite sigarit, mr. Oliver?» 

Rituaal nõuab, et raamatukaupmees vastaks: «Heameelega!» - mida ta otsekohe teebki. Ma mekin 
katseklaasis keedetud kohvi ja võrdlen seda oma mõttes äsja joodud espresso'ga, samal ajal kui mu 
sõber (tõsi küll, mitte nii elegantselt kui minu šeff) koorib ümbrise oma «Robert Burnsilt» ja. läidab 
selle. 

Sel hetkel ilmub aknakesele Franki pea; see noormees kogub raha: naaberruumis tunglevailt 
klientidelt. 

«Üks härra küsib, kas ta. saab hinnaalandust, kui ostab kümme numbrit «Erost».» 

«Te teate ju küll, Frank, et me hinnaalandust ei tee,» vastab mr. Oliver. «Püüdke härrale selgeks 
teha, et see ei sõltu heast tahtest, asi on siin põhimõttes.» 

«Ma arvan, et ta võtab nad ka ilma hinnaalanduseta,» jõuab öelda noormees, enne kui ta minema 
läheb. 

«Muidugi võtab,» noogutab kaupmees. «Aga Shakespeere'i teoseid võite talle isegi poole hinnaga 
pakkuda, ja ometi pöörab ta teile kindlasti selja.» 

«Inimesed ei vaja vapustavaid draamasid,» vastan lepitaval toonil. «Selliseid draamasid näevad 
nad igapäevases elus kuitahes palju. Muide, üks minu tuttav daam ütleb, et kui kunst hakkab 
sarnanema eluga. . .» 

«Aga seks?» katkestab :mind mr. Oliver, võttes sigari suust. «Kas siis elus pole seksi? Või kas siis 


kõik need kõlvatud pildid pole tehtud elava modelli põhjal?» 
«Jah, kuid need on lavastused, ühesõnaga, midagi võltsi.» «Just nimelt - võltsi!» lausub 
raamatukaupmees rahulolevalt. «Need härrad ei vaja mitte kunsti, vaid midagi võltsi. . Kõik nad 
unistavad võltskunstist, ütlen ma teile, sir, ja võltselust. » 
Paar-kolm minutit suitsetab, ta vaikides, seejärel võtab jälle sigari suust ja lausub paatosega, milles 
heliseb kurbusenoote: 
«Mõelda vaid - ja need inimesed on suure Cromwelli järglased!» 
Sel hetkel paiskub toauks pärani ja lävele ilmub gorilla, õigemini - AI. 
«Seff nõuab teid enda juurde, mister,» teatab mulle see inimesega sarnanev ahv. 

Olgu märgitud, et juba mõnda aega need mõlemad ahvid, Bob ja AI, nagu kõik teisedki Drake 
Streeti fauna esindajad, räägivad minuga üsna viisakalt, niivõrd kui see tleile jõukohane on, ja isegi 
mõnitava kõnetlussõna «sir» asemel kasutavad neutraalselt-viisakat «mister». 

Seff võtab mind vastu, võiks öelda, südamlikult. 


«Kuhu te ometi kadusite, sõbrake? Ma hakkasin juba närveerima, kas teiega pole midagi juhtunud.» 
«Minuga on kõik korras,» rahustan ma teda. «Olin mr. Oliveri juures.» 

«Te teete mulle meelehärmi, Peter. Tolgendate kaupluses, kus müüakse pornograafilist rämpsu, 

samal ajal kuil siit viie sammu kaugusel elab võluv miss Grey!» 

«Ma astusin lihtsalt sisse tassi kohvi jooma.» 

«Tassi kohvi? Niisugusel ajal? Ei, te tõepoolest teete mulle meelehärmi. Sest et praegusel kellaajal ei 
jooda mitte kohvi, vaid viskit, šoti viskit, Peter. Sellest kirjutatakse kõ.igis hea tooni reeglite 
leksikonides.» 

Seda öeldes poeb mr. Drake kirjutuslaua tagant välja ja läheb serveerimislaua juurde, et näitlikult 
demonstreerida hea tooni reeglite üksikuid passaaže, mis on võetud peamiselt alajaotusest «Kuidas 
juua viskit». 

«Noh, mis uuemat on?» küsib š'eff, kui me oleme šoti viskit lonksanud, ja vaatab mulle otsa 
varjatud rõõmuga, nagu inimene, kes väga hästi aru saab, et kui keegi uudist võib teatada, siis see on 
just nimelt tema, mitte aga tema vestluskaaslane. 

Tegelikult tean seda uudist minagi; sain sellest teada juba eile öösel, sest kui olin järjekordse 
reklaamlehe koju toonud ja vajaliku temperatuurini soojendanud, lugesin sealt järgmist: 

«Läbi lastud teine laadung Viini suunas. Sisu - kolm kilo heroiini.» 

Sellest hoolimata vastan täiesti ükskõikselt: 

«Ei midagi, kõik on endist viisi. Kui mitte arvestada, et ilm on jälle halvaks läinud.» 
«Kellele halvaks, kellele paremaks,» tähendab Drake sügavmõtteliselt. 

Ja jälle sihkab ta mind pilguga, mis. reedab halvasti varjatud võidurõõmu. 

«Ma pean teatama teile, Peter, midagi väga meelditat. Hiljuti saabus Viini teine saadetis. Seekord 

aga üldseti mitte tärklis.» 

«Mitu kilo?» küsin ma asjalikult. «Kümme?» 

«Ärge olge nii täitmatu!» ähvardab šeff mind sõrmega. 

«Ahnus on paljusid hukutanud. Esiotsa ainult kaks kilo. Kuid mitte tärklist, vaid heroiini. Loodan, et 
te mõistate, mis vahe neil on, ja. loodan, et te pole unustanud peast arvutamist.» 

«Jah, ma arvutasin kokku,» ütlen ma pärast seda, kui olen veidi mõelnud. «Kuid ma ei näe .erilist 
põhjust rõõmupisaraid valada.» 

«Aga see on ju viis tuhat naela, Peter! See tähendab kümme tuhat dollarit! Ei, ma poleks arvanud, et 
teie ahnus ei tunne piire. . .» 

Ta vangutab vapustatult pead ja tõttab lohutama end viskilonksuga. Ja mul ei ole vähimatki 
tahtmist talle öelda, et minu andmetel ei olnud see saadetis mitte kahe-, vaid kolmekilone. Mis 


puutub naeladesse ja dollaritesse, siis Drake'i -nimetatud summa ei avalda minule erilist muljet, 
mind erutavad teist laadi asjad. 

«Aga te peate möönma, mr. Drake, et teie poolt nimetatud summa ei tundu fantastiline isegi 
minusugusele vaesele inimesele. Samuti peate te arvestama, et see summa läks mulle maksma 
raskeid katsumusi.» 

«Kuid see on ju alles esimene honorar, Peter! Esimene sissetulek pikast, võib-olla isegi väga 
pikast tulutoovate operatsioonide seeriast.» 

«Te eksite, sir. See operatsioon on esimene ja viimane. Just sellest ei saa te kuidagi aru.» 

«Te olete vist jälle nõuks võtnud rikkuda mu tuju jutustusega vaaraost ja kolmest reeturist,» pomiseb 
Drake pahaselt. 

«Mitte kolmest, vaid ühest kolme hulgast Larkin...» 

«Larkin oli just nüüdsama siin,» katkestab mind šeff. «Pean teile ütlema, ta on väga rahul sellega, 
kuidas asjad arenevad. Ja valmis ookeani taga turustama ükskõik kui suurel hulgal kaupa, mida me 
talle pakume.» 

«Seal, Idas, maksate kauba eest teie, eks ole?» 
«Loomulikult. Teie ju ei maksa.» 
«Ja kui teie kaup mingil moel kaduma läheb, siis saate kahju teie, aga mitte Larkin, on ju nii?» 

Ma mängin väga ohtlikku mängu. Kuid nüüd, kus esimene heroiinisaadetis on jõudnud üle minu 

kodumaa piiri, pole enam võimalik viivitada. Ma valin sellise tegevusplaani, mis on seotud riskiga, 
läbimõeldud riskiga. 
«Larkin jääb operatsioonilt saadavast tulust ilma,» ütleb šeff pärast lühikest mõttemõlgutust. 
«Just nimelt. Jääb ilma sellešt, mida tal polegi, samal ajal kui teie jääte ilma oma kapitalist.» 
«Aga otsustage ise, Peter,» veenab Drake mind kannatlikult, «Larkin ei saa ju olla huvitatud 
sissetulekutest ilmajäämisest.» 

«Muidugi mitte,» nõustun ma. «Kuid ainult sel juhul, kui ta tõepoolest on see, kellena esineb: 
konterbandist, kes tegutseb üksnes enda nimel ja keda huvitab ainult, tulu. Aga kujutage nüüd endale 
ette, et see teie Larkin ei tegutse mitte omal initsiatiivil, vaid mingi niisuguse instantsi käsul, kes 
pole narkootikumide sisseveost Ühendriikidesse üldsegi huvitatud. Mis siis?» 

«Mis siis?» lausub šeff kajana. 

Ta kratsib kukalt - kimbatusse sattunud inimese pooltahtmatu liigutus - ja ütleb: 

«Niisuguse küsimuse esitamisel peab olema põhjus taoliseks kahtlustuseks. Andke mulle 
niisugune põhjus, Peter, ja otsemaid nõustun ma teiega.» 

«Heakene küll, ütleme, et praegu ei saa ma seda veel anda. 

Ja et võin selle teatavaks teha hiljem. Kuid teil peavad Larkini kohta olema ju mingid andmed. 
Kas te olete kindel, et teie andmed on täielikud ja tõepärased? Kas olete kaitstud ohu eest, et Larkin 
on seotud mingi instantsiga?» 

«Ma usun, Peter, te ei oota praegu minult, et ma tutvustaksin teid oma inimeste toimikutega,» 
sõnab šeff kähedalt naeru pugistades. «Ei, seda ma ei tee, muidu surete igavuse kätte. Võin teile 
kinnitada, et ma olen hädatarviliku kontrolli eest juba hoolt kandnud ja püüdnud saada vajalikku 
informatsiooni.» 

Nende sõnadega, mis on mõeldud niihästi minu kui ka tema enda rahustamiseks, libistab Drake 
käe taskusse ja võtab välja traditsioonilise sigari. 

«Ma ei tea, mr. Drake, kas te loete ajakirju ja mitmesuguseid raamatuid, kuid mina loen neid 
vahetevahel ja võin nende põhjal teile ütelda, et kui Larkini-taoline mees valmistub läbi viima 
operatsiooni, mis on analoogiline sellega, millest me rääkisime, siis on tal enda tarbeks varakult 
olemas üksikasjalik legend, - et te sellest igakülgset informatsiooni saaksite, mis ühtlasi juhiks 
kõrvale kõik kahtlustused.» 


«Ma tean seda, Peter, kuigi ma raamatuid ei loe,» lausub Drake sigariotsa ära lõigates. «Ei tasu 
vajutada minu umbusklikkuse ventiilile, kuna, nagu te vist. olete juba jõudnud märgata, see ventiil 
töötab vahetpidamatult. Ma juba ütlesin teile: andke mulle üksainuski kaalukas süütõend, ja otsekohe 
toetan ma teid.» 

«Olgu, mr. Drake. Ma annan teile niisugused süütõendid. Vannun, et ma muretsen teile need,» teatan 
otsusekindlalt. 

Samal ajal läidab Drake sigari energilise liigutusega, mis aga ei takista tal mulle heitmast uurivat 
pilku, justkui kaaluks, kas ma ikka tõesti olen eneses nii kindel või ainult teen sellise näo. 

«Kuid te peate mind varustama teatud vahenditega, et võiksin süütõendid kätte saada,» lisan ma. 
«Milliste vahenditega?» kergitab šeff imestunult kulmu. 

«Jutt ei ole rahast. Mul tuleb vähemalt paar päevagi jälgida Larkinit vahetpidamatult, aga selleks 
pean ma teadma, kus ta peatub, et asuda elama tema lähedal.» 

«See sobib,» teeb Drake laia žesti. «Larkin elab minu ini- 

mestele kuuluvas hotellis «Splendid». Kui soovite, võin üürida teile ühe kõrvalnumbritest.» 

«See lahendab küsimuse. Mul jääb vaid varustada end mõnede tehniliste vahenditega.» 

«Pean teid hoiatama, et tegutseksite võimalikult ettevaatlikult,» ütleb šeff: «Ameeriklane ei tohi 
mingil juhul teada, et teda jälgitakse. Ma arvan koguni, et kui nii hädasti on vaja jälitamist 
organiseerida, siis on vist parem teha see asi ülesandeks mõnele teisele. Sest Larkin võib teid ju ära 
tunda, Peter. » 

«Ärge muretsege,» kinnitan ma Drake'ile. «Oma tööd ei taha ma teiste õlgadele veeretada, 
vastutan ju peaga, kui asi nurjub, eks?» 

«Või siis nüüd kohe «peaga»! Teie alatine virisemine kurvastab mind tõesti,» ütleb Drake vahele. 
«Ma ei kavatse teid peast ilma jätta. Eriti praegu. Võite kindel olla, Peter, et niikaua kui 
funktsioneerib kanal, funktsioneerite ka teie.» 

«Sel juhul peaks minu arvates kõik korras olema.» 

«Tegutsege, sõbrake, tegutsege,» ergutab šeff mind väikese irooniavarjundiga. «Astuge Stentoni 
poole sisse, ta ajab kõik korda. » 

Ja just enne mu lahkumist lisab ta: 

«Muide, mis tehnilistesse vahenditesse puutub, siis ärge arvake, et ma raamatuid ei loe. Kui Larkinil 
oleks «Splendidis» olnud kas või üksäinus huvitav jutuajamine, oleks selle sisu juba ammu vanal 
Drake'il teada.» 


***Pean tunnistama, et viimane repliik jahutas mõnel määral mu entusiasmi. Kuid ainult mõnel 
määral. 

Seff, kelle kaasasündinud umbusklikkus ei vaja tõesti stimuleerivaid süste, ei ole saanud muidugi 
jätta organiseerimata Larkini jälgimist; sealhulgas minu arvates ka jälgimist tänaval ja 
pealtkuulamist hotellitoas. Lühidalt, Larkini suhtes kasutati nähtavasti neidsamu elementaarseid 
jälgimisviise, mis minu isiku suhteski. Kahju on ainult sellest, et see kõik ei anna absoluutselt 
mingeid tulemusi, kui tegemist on niisuguse tüübiga nagu Larkin, kellel on kogemusi, et oma 
julgeoleku suhtes abinõusid tarvitusele võtta. Liiati ei tähenda see fakt, et šeff on käskinud hotellis 
mikrofonid üles seada, üldsegi seda, et ameeriklase hotellituba on tõepoolest pealtkuulatav. Selle 
asja pean ma ise käsile võtma, ja minu töö peab tingimata vilja kandma, kuna ma ju nii pidulikult 
lubasin Larkini päevavalgele tuua. Aga kui mu ettevõtmine nurjub, ei siis terve nahaga pääse. 

Stenton üürib mulle hotellis toa mind huvitava. subjekti apartemendi kõrval. Ma registreerin end 
loomulikult väljamõeldud nime all. Varustatud sellesama Stentoni soovituskirjaga, lähen ma 


mingisse kaubandusfirmasse, mis toodab spetsiaalseid seadeldisi, ja saan oma kasutusse mulle 
vajaliku aparatuuri. Kahjuks pole selle firma käsutuses veel vahendeid, mis võimaldaksid inimesel 
nähtamatuks muutuda. Aga minule oleks väga tähtis olla Larkini ligiduses nähtamatu. Kusjuures 
mitte niivõrd sellepärast, et ma Drake'i kardaksin, kuivõrd isiklikel kaalutlustel. 

Seetõttu kasutan ma hotelli sisenemisel ja sealt väljumisel keerulisi manöövreid, mida kirjeldada 
on igav, kuid millest tuleb kinni pidada, muidu riskin joosta ameeriklasega kuskil fuajees või uksel 
ninapidi kokku. 

Kõrvaltoa jälgimine ja pealtkuulamine on minule lapsemäng, kuigi teisest küljest oleks 
kergemeelsus lapsemängust mingeid tulemusi oodata. Niisiis oodanud küllalt kaua, kuni Larkin oma 
numbrisse tagasi tuli ja magama heitis, lähen ma kella kolme paiku öösel ettevaatlikult koridori ja 
võtan mõneks ajaks kaasa ameeriklase kingad. Seda teha on üpris lihtne, kuna jalanõud, nagu teada, 
jäetakse hotellis ööseks koridori, et teenija võiks neid varahommikul puhastada. 

Operatsiooni järgmine osa on pisut keerulisem, kuid ma olen varustatud kõige vajalikuga, ja võin 
täiesti enesekindlalt. öelda, et tulen ülesandega edukalt toime. Ameeriklane kannab firma «Bailey» 
kvaliteetseid kummitallaga ja kummikontsaga kingi, kusjuures, vaatamata oma keskmisele kasvule, 
on tema jalanõude number nelikümmend kuus. See on muide tema mure. Minu mureks on võtta 
parema kinga konts liimist lahti, teha kummi sisse muljutis ja monteerida sellesse mikrofon. Parema 
helikvaliteedi saamiseks panen kummisse miniatuurse torukese, mille vaevaltnähtavots jääb välja 
kingakontsa ja nahast kingapealsete ühenduskohas: Seejärel liimin kontsa vastava liimiga, mida 
soovitasid mulle spetsialistid, endisele kohale tagasi ja heidan oma tööle hindava pilgu. 

Kui inimene otsustab uurida oma kinga luubi all millimeeterhaaval, siis loomulikult pole imeks 
panna, kui ta avastab veidi väljaulatuva toruotsa. Aga kes siis uurib oma jalanõusid luubi all? Ent see 
seadis on nii mikroskoopiline, et praktiliselt on teda palja silmaga võimatu avastada. 

Järgmisel päeval asun ma ameeriklast jälgima juba hommikust peale, püüdes olla temale 
võimalikult lähedal. Õhtuks kogutud muljed oleksid kena materjal kirjutisele teemal: «Kuidas 
veedab oma.päeva inimene, kellel midagi teha pole». Muljed ei osutu mitte ainult mitmekesisteks, 
vaid ka vesisteks nii .otseses mõttes kui ka piltlikult, kuna peaaegu kogu päev sajab 

vihma. Niisiis: poodides käimine, ajalehtede lugemine mitmes kohvikus, lõuna Soho hispaania 
restoranis, väike puhkus hotellis, siis jälle vantsimine mööda linna; kaks tundi aitas surnuks lüüa 
film «Dracula tütar», õhtul aga, pärast ümberriietumist hotellis, toimus jalutuskäik restorani «Valge 
Elevant» juurde. Vahelduseks võiksin mõlgutada mõtteid selle üle, miks on — traditsiooni trotsides - 
see elevant nimetatud valgeks, aga mitte kuldseks, kuid mul pole selleks mahti, sest olen hõivatud 
ühest teisest probleemist. Kui Larkin pärast kauast sihitut käimist mööda linna peab lõpuks kellegagi 
kohtuma asjakohaseks vestluseks, siis leiab see aset kõige tõenäolisemalt just siin, selles kallis 
hubases restoranis, mille rahulik miljöö liäälestab avameelseks kõneluseks. Kahjuks toimub see 
kõnelus minust eemal. Oleks ju lausa meeletus, kui ma ilmuksin restorani, liiga suur on oht, et 
ameeriklane võib mind näha. Olgu siis veel kuidas on mõne Soho urkaga - see tuleb veel kuidagi 
kõne alla, sest seal me võiksime teeselda kokkusattumust. Kuid «Valge Elevant» Bond Streetil ja 
Peter Drake Streetilt on kaks sootuks ise asja. 

Ma, tuhlan silmadega ringi. Vihm on viimaks ometi üle jäänud. Harvad möödakäijad ja 
valguseküllus. Pluss politseinik, tume kiiver peas, terendamas nukralt lähimal tänavanurgal. 
Praegusel hetkel võin ma teda vaid kadestada: tema võib tiirutada siin hommikuni, ilma et keegi talle 
tähelepanu osutaks, aga mina pean vahetpidamatult saalima tänavast tänavasse. Ma hakkan aeglaselt 
astuma vastassuunas, võtan eksperimendi korras välja miniatuurse vastuvõtja ning vajutan vastavale 
nupule. 

«Kas te ikka tõsiselt loobute austritest?» kuulen ma ebaselge kõrvalmüra taustal tundmatut häält. 

«Mr. Morton on väga hästi tuttav meie köögiga,» kostab kumedamalt kellegi teise hääl, väga 


tõenäoline, et rääkijaks on ülemkelner. 

«Ma ei pea silmas mitte kööki, vaid austreid,» kuulen ma ameeriklase häält. 

Lülitan oma aparaadi välja. Pole mõtet magnetofonilinti raisata, sest magnetofon hakkab 
vastuvõtja sisselülitamisel automaatselt tööle. On niigi selge,et ma võin arvestada pealtkuulamisel 
sajameetrilist raadiust. Niisiis, Morton. .. 

Uus nimi. Nimi küsimärgiga. Loodan, et kui Morton on toosama inimene, kelle peale ma panuse 
t.een, siis toimub jutuajamine või vähemalt mingi osa sellest väljaspool restorani, isegi sel juhul, kui 
restorani nimi on «Valge Elevant». Seepärast ma loobun esialgsest riskantsest ideest leida endale 
koht tagaukse juures või püüda restoranile ligi pääseda naabermajade trepikodade kaudu. Selle 
asemel rahuldun ma kõige 

lihtsamaga - poolteise tunni jooksul käin Bond Streeti kolm korda otsast otsani läbi niisuguse näoga, 
nagu oleksin tulnud õhtusele jalutuskäigule. Jätkaksin jalutamist veelgi, kuii poleks politseinikku, 
kes «Valge Elevandi» vastu kummaliselt sügavat huvi tundes jätkab visalt tuuritamist selle restorani 
eredalt valgustatud sissekäigu lähedal. 

«Ma mõtlen, et kohvi on meil parem juua kodus,» kuuen ma oma vastuvõtjas Mortoni häält. 
«Kuidas soovite, mul on ükskõik. Ma vist ikkagi tellin endale jäätist,» kostab Larkin. 

Mõnele võib see kõnelus tunduda tühisena, kuid minule on ta tähendusrikas, liiati annab mulle 
märku, et on aegi tegutsema hakata. Ma kiirustan taksopeatusse. Seal on kolm autot kolme erinevas 
eas taksojuhiga. Astun selle sohvri juurde, kes on neist kõige noorem. Vanad mehed on tavaliselt 
kapriissed ja torisejad, noored aga jultunud ja liiga sundimatu käitumisega. Kuid ikkagi langeb mu 
valik kõige nooremale. Võib-olla sellepärast, et tema nägu tundub mulle kõige sümpaatsem. 

«Palun sõitke Clifford Streetini, sõitke tänavasse sisse, pöörake ringi ja peatuge nurgal.» 

«Milleks säärane akrobaatika?» küsib sohver, vaadates mulle uurivalt otsa. 

«Mulle on tehtud ülesandeks jälgida üht härrat, kuid jäägu see meie vahele.» 

«Kas te olete siis eradetektiiv?» 

«Arvasite ära, aga ikkagi ei maksa meil parem sellest...» 

«Kuid palun ärge mässige mind igasugustesse ebameeldivustesse,» pomiseb noormees, lülitades 
süüte sisse. 

«Ärge muretsege, mul pole plaanis mingeid ebameeldivusi.» 

Taksojuht täidab mu palve ja peatub Clifford Streeti nurgal, seal väljun ma taksost ja asun jälgima 
«Valge Elevandi» sissekäiku. Mõne minuti pärast väljubki Larkin restoranist, saatjaks üks temast 
veidi pikem ja palju tüsedam meecis. Nad tulevad minu suunas, ja ma peaaegu juba kahetsen, et olen 
takso võtnud, kuid järsku astuvad nad trotuaarilt sõiduteele ja suunduvad musta «Plymouthi» juurde, 
mis seisab üle tee. Ma pöördun kiiresti takso juurde tagasi ja annan sohvrile käsu: 

«Palun sõitke selle musta «Plymouthi» kannul. Kuid ärge rippuge tal sabas.» 

«Ma ei kavatsegi sabas rippuda,» toriseb noormees. «Kuid teie ärge püüdke mind sellesse loosse 
mässida. Näete ju küll, 

et mu kõneseade on töökorras.» 

Takso on tõepoolest varustatud aparatuuriga, mille abil on võimalik dispetšeriga raadioühendust 
pidada. Vist ainult see- 

tõttu oligi taksojuht nõustunud selle mitte just tavalise sõiduga. 

Jälgimine läheb tõrgeteta, me oleme täiesti ohutus kauguses «Plymouthist», kes sõidab laiale 
Oxford Streetile, pöörab vasakule, möödub Marble Archist, sõidab piki Hyde Parki, seejärel keerab 
paremale, Hyde Park Streetile, ja viimaks peatub ühes väikeses tänavas. Me pöörame ka tema järel 
sinna, muidugi paratamatu hilinemisega. Kuid see tuleb meile kasuks, sest Larkin ja Morton on juba 
jõudnud autost väljuda; järelikult pole mingit ohtu, et nad meid näevad. Järgmisel nurgal lasen takso 


vabaks, unustamata tasuda sohvrile heldelt selle eest, et ta end surmaohtu pani, riskides olla mässitud 
kahtlasesse seika, ja lähen «Plymouthi» juurde jalgsi tagasi. 

Põiktänavas asuvad majad on välimuselt täiesti ühesugused; see on väga iseloomulik Londonile, 
kus mitmekorruselised majad kuuljlvad sageli inimestele, kelle vanaisad ja vaarisad olid ehitanud 
need seeriaviisiliselt, et oma fantaasiat mitte üle pingutada. Absoluutselt ühesugused 
kolmekorruselised ehitised, ühesugused aja toimel ja suitsu tõttu tumedaks tõmbunud tellisfassaadid 
ja ühesugused kõrged igavad aknad, mille puuraamid on korralikult valgeks värvitud. 

Ühesõnaga, haruldane monotoonsus, lihtsalt paneb imestama, kuidas küll siinsed elanikud teevad 
vahet oma maja, naabermaja ja üle tänava asuva maja vahel. 

Iga elamu juures asub ilmtingimata niinimetatud inglise õu. Õigem oleks seda nimetada inglise 
auguks, kuna see kurikuulus õu kujutab endast mitme ruutmeetri suurust platsi, mis asub umbes 
inimese pikkuse võrra kõnniteest madalamal ja on hoolikalt raudvõrega piiratud. Öuest võib sattuda 
otse kööki. Nii või teisiti, iga maja juures on mõlemal pool välisust niisugune mikroskoopiline õu, 
mis praegusel hetkel paistab olevat minule väga praktiline mitte ainult puhtmajanduslikust, vaid ka 
minu isiklikust seisukohast. 

Kuigi hooned on ühesugused ja mul ei lähe korda ära tabada, nimelt millisesse neist ühesugustest 
majadest on mind huvitavad isikud kadunud, ei takista see mul võrdlemisi kiiresti nende asukohta 
üles leida. Nende majade akendel, mille lähedal seisab «Plymouth», pole kardinaid ette tõmmatud, 
mis võimaldab mul hõlpsasti interjööri silmitseda. Ainult ühel majal, mille lähedal seisab must 
«Plymouth», on esimese korruse aknad tihedate kardinatega kaetud, kitsaste pilude vahelt aga 
paistab hele valgus. £ 

Kahjuks on tänaveredalt valgustatud, mistõttu ei saa maja ukse kõrval peatuda ja vastuvõtjat sisse 
lülitada. Mulle tuleb appi inglise õu. Teinud kindlaks, et lähedal pole hingelistki, avan ma kõige 
tavalisema muukraua abil raudvärava, sulen selle 

siis enda järel, laskun trepist alla õue ja pe dan end varju, püüdes hoiduda trepile lähemale juhuks, 
kui kellelgi tuleb järsku pähe mõte köögist õue astuda. 
Vastuvõtjast kostvate häälte järgi taipan, et jutuajamine on juba alanud. Sihukese ürgaegse jälgimise 
tingimuses ei või loota küsimuse ammendavale lahendamisele, vaid tuleb rahulduda fragmentidega. 
«Ei, Larkin, teil pole õigus,» kuulen ma Mortoni kõmisevat bassihäält, «küsimus ei seisa ülesande 
formaalses täitmises, tuleb maksimaalselt edu saavutada.» 
«Kolm kilo heroiini on samuti suur saavutus,» märgib Larkin tõredalt. 
«Kahtlemata. Eriti kui loodad praeguste turuhindadega endale tasku pista priske noosi.» 
«Ei, kolm kilo heroiini on suur saavutus!» raiub Larkin oma. 
«Teie kolm kilo on köömes, mu kallis,» kõmistab Morton. «Ja ega me ometi nii mitut kuud ainult 
säärase tühja-tähja ootamisele raisanud.» 
«Aga kus on garantii, et me suurema loomuse ära jõuame oodata? See vana suli Drake kõhkles juba 
siis, kui kõne all. oli kolm kilo. Ma ju rääkisin teile, et tema pooldab põhimõtet: kaup tuleb saata 
kilohaaval.» 
«See vana suli on lihtsalt vana loll,» lausub Morton. «Piisab sellest, et tema kuuldes hakata arvutama 
ja talle öelda, kui fantastilise summa ta võib oma tasku panna, kui ta kohemaid tellib kümme kilo. Ja 
Siis . » 
«Te alahindate vanameest, Morton,» väidab Larkin vastu. «Muidugi on ta kõrgema kategooria lurjus 
ja suli, see on õtge. Aga ta pole sugugi mitte loll. Ja ma kardan väga, et ta võib iga silmapilk 
pöörduda tagasi oma esialgse projekti juurde: rohkem reise ja vähem kaupa, et riski vältida.» 
«Aga sellega risk ei vähene, vaid suureneb.» 
«Seda öelge temale, aga mitte minule. Mida te temast tahate? Ta pole ju mõni Ameerika maffia 


ninamees, vaid kõigest Soho pisigangster.» 

Sigineb vaikus. Nii pikk paus, et ma juba mõtlema hakkan, kas poleks aeg taganemiseks 
valmistuda. Kuid järsku kostab jälle Mortoni hääl: 
«Mulle tundub, et kogu häda ei peitu mitte selles vanas lollis, mu kallis, vaid teis endas. . .» 
«Jah, aga ma...» 
«Olge nii kena ja ärge mind katkestage. Te ei oska inimestega töötada, Larkin. Seda olen ma teile 
varemgi öelnud. Te olete kohusetruu ja täpne, seda ei saa eitada, kuid olete harjunud tegutsema 
valmis skeemide ja šablooni järgi. Teil pole kübetki oskust inimese usaldust võita ja sümpaatiat 
äratada, 

teise inimese iseloomu muuta või üldse teha ta selliseks, nagu ta meile vajalik on.» 

«Ma võtan omaks, et mul puudub pedagoogiline anne,» vastab Larkin pärast mõningat vaikimist. 

«Kuid minu arust polegi instituut, kus ma töötan, üldse mitte pedagoogiline.» 
«Aga mina pean tunnistama, et teie toon ei meeldi mulle enam...» 
«Palun vabandust, kui ma liigselt suud olen pruukinud, mr. Morton. Ma tahtsin ainult. . .» 

«Jätke, Larkin!» Mortoni bassihääles resoneerivad selgesti pahameeletoonid. «Selgitage paari 
sõnaga, mis ettepaneku te teete, ja ma kannan ette. Loomulikult kajastub selles ettekandes ka minu 
arvamus.» 

«Ma ei tahaks, et minu arvamus teie omast erineks, mr. Morton,» lausub Larkin pugejalikult. «Kui 
ma püüdsin esitada oma kaalutlused, siis tegin seda kartusest, et ülemäärane maksimalism võib 
häirida teie plaani elluviimist. Kanali enneaegne fiasko . 

«Fiasko pole muidugi välistatud,» nõustub Morton, kolle hääletoon on märgatavalt madalamaks 
muutunud. «Just seepärast peabki järgmine partii olema nii suur, et operatsioonile võiks punkti 
panna.» 

«Kui suur võiks see teie arvates siis olla?» 

«Ütlesin juba: kümme kilo või selle ringis. Aitab tühiste kogustega jändamisest.» 

«Ma teen kõik, mis minu võimuses, mr. Morton.» 

«Seda ma tahtsingi kuulda,» kostab Morton heasüdamlikult. 

Seejärel vahetavad nad ebaolulisi repliike, mille eesmärk on heade suhete taastamine. Viimane tähtis 
üksikasi sisaldub järgmistes Mortoni sõnades: 

«Te võite ette kandma ilmuda ülehomme kell üheksa õhtul. Aga kui vahepeal midagi juhtub, 
teatage mulle telefoni teel.» 

Mul pole mahti oodata Larkini vastust. Järsku tajun, et mul ei jää aega taganemiseks. Vaevalt 
jõuan vastuvõtja tasku peita ja jala trepile asetada, kui mu pea kohal on kuulda lukuklõpsatust. 
Tõmbun kiiresti seina äärde, surun varjus end tihedasti vastu seina ja tardun paigale. Varjel pole 
üldiselt viga, kui ainult kellelgi ei tule pähe kiigata üle võre õue. 

«Tahate, et ma teid kohale viin, või võtate takso?» Minus äratab vastikust Mortoni hääl, mida 
nüüd kuulen ilma igasuguse tehnika vahenduseta. 

«Ärge muretsege, mr. Morton, ma võtan takso,» vastab Larkin viisakalt, justkui oleks tal tõepoolest 
valikuvõimalus. 

«Sel juhul head ööd.» 

«Head ööd, mr. Morton.» 

Mulle tundub, et mööda läheb kenake hulk pikki minuteid, 

enne kui kuulen suletava ukse kopsatust. Ja veel mitu pikka minutit, enne kui söandan varjest välja 
tulla ja ülespoole vaadata. Mitte kedagi. 
Ma lähen trepist üles, sulen jalgvärava ja panen .lukku. Hea, et Mortonil ei turgatanud pähe 
möödaminries lingile vajutada. Lihtsalt niisama, kontrolli mõttes. Mina aga olen oma kontrollimise 


lõpetanud ning selle tulemused on rahuldavad ja ärevust tekitavad. 
Nüüd sõltub kõik vanast lollist. 


Üheksas peatükk 


Ma ei mäleta enam, kellele kuuluvad sõnad, et Euroopa kaart oleks sootuks teistsugune, kui enne 
Waterloo lahingut poleks vihma sadanud. Võimalik, et vihm ja märg maastik mängisid Napoleonile 
tõepoolest vingerpussi - kes teab. Nüüdisajal ei etenda ilm.akapriisid ajaloos nii saatuslikku osa, 
mistõttu ma nende detailset kirjeldamist väldin. Seda enam, et ilmad on võrdlemisi, stabiilsed - 
vihma sajab peaaegu vahetpidamata. 

Kuid seekord võttis vihm nõuks sadada siiski ainult öösel, et mitte häirida päevaseid jalakäijaid. 
Seetõttu ei tule mul hommikul Drake Streetile minnes laveerida avatud sirmiga teiste jalakäijate 
vahel, kelle peade kohal samuti ei kõigu vihmavarjukupleid. 

Ma lähen Drake Streetile, kuna seal on mu töökoht, eriti aga seetõttu, et Larkin seab sammud 
sinna, ja mul ei jää midagi muud üle, kui temale järgneda, hoides teatud distantsi. Jõudnud meie 
vaiksesse, romantilisse tänavasse, siseneb ameeriklane muidugi otsekohe meie peakorterisse, samal 
ajal kui mina lähen sellest majast mööda ja võtan istet skvääri pingil. Mitte küll pingil, vaid pingi 
seljatoel, nagu seda teevad poisikesed - pink pole veel öisest vihmast ära kuivanud. Mähkinud end 
mantlisse, jään ma alleed silmitsema, kuigi seal pole midagi, mis tähelepanu vääriks, isegi kõikjale 
jõudvaid poisikesi pole näha. Nad on vist koolis, aga võib-olla ei luba emad neid säärase ilmaga õue. 

Sellele sihitule vaatlemisele teeb lõpu lühikeses beežis mantlis daam; kelle võõbatud näo ilu on 
üsna vaieldav ja noorus üsna kaheldav. Ta heidab mulle põgusa pilgu ja pöörab silmad samas 
süüdlaslikult kõrvale. Ilmselt tunneb ta mind ära, nii nagu mina tedagi - me oleme Drake Streeti 
piirkonnas korduvalt kohtunud. Mulle on ta meelde jäänud mitte ainult sellepärast, et ta silmad 
süüdlaslikult kõrvale pöörab, 


158 


vaid ka seetõttu, et teda seovad minuga mitte just eriti mõnusad mälestused. 

Muide, kui jutt juba mälestustele kaldus, siis pean ütlema, et mu esimene kohtumine temaga 
lõppes ülimalt kurvalt. Selle daami nimi on nimelt Kate. Tema toas garneerisidki tema sõbrakesed 
mind minu debüüdipäeval, näidates kõrget klassi. 

Jah, Kate pöörab nagu ikka pea süüdlaslikult kõrvale, mis iseendast muidugi räägib tema kasuks, 
kuid mulle meenub järsku miski hoopis tähtsam: jah, ma debüeerisin aprilli algul, aga praegu on juba 
oktoobri hakatus. Nii et tervelt kuus kuud on läinud mind huvitavas asjas mingil määral selguse 
saamiseks, kuid sellel lool polegi veel lõppu äha ja võimatu on kaljukindlalt öelda, mismoodi see 
lõpp ükskord välja näeb. 

Mõlgutades selletaolisi mõtteid, millest minu kutsetöö seisukohast lähtudes vähimatki kasu ei ole, 
istun ma seniajani, kui märkan, et mu mantel on tublisti märjaks saanud. Hüppan pingilt maha ja 
hakkan Drake Streeti suunas astuma. Kutsetöö seisukohalt on mu plaanid üsnagi kerglasevõitu: 
sellise koerailmaga on mul tahtmine astuda siss mr. Oliveri juurde, et juua tass kohvi. Kuid viimasel 
hetkel tahtis saatus teisiti. 

«Oo, mr. Holmes!» hüüab šeff mind nähes rõõmsalt. «Kuidas juurdlus edeneb? Mul on tunne, et 
kavatsete pakkuda mulle saatanlikult huvitava paljastuse.» 

Muidugi mõista on tal sootuks vastupidine tunne ja ilmselt ta irvitaks heameelega minu ja mu 
fiasko üle. Tema hea tuju viitab sellele. et äsjane kohtumine ameeriklasega on talle meeltmööda 
olnud. 

«Kardan, mr. Drake, et teil on õigus,» ilmega, mis vastab tema praegusele hingeseisundile. 

«Paljastamine on tõesti huvitav toiming, ent samal ajal ka väga ebameeeldiv.» 


«Naeratus kaob pikkamisi Drake'i näolt, ja nähtavasti aimates ette, et tal läheb vaja hingekosutust, 
ukerdab ta kirjutuslaua tagant välja ja astub paar mitte just päris kindlat sammu serveerimislaua 
poole. 

«Mida te veel ootate? Kas tahate, et ma saan südamerabanduse?» küsib Drake kaunis rahuliku 
häälega, haarates kätte «Ballantine'i» pudeli. «Rääkige juba, pagan võtaks! » 


«Eelistaksin, et te need ära kuulaksite,» vastan ma, võttes taskust välja kurikuulsa aparaadi ja 


lülitades magnetofoni sisse. 

Lindistus pole muidugi kaugeltki mitte eeskujulik ja heli pole eriti tugev, kuid see ei takista 
Drake'l hinnata vääriliselt repliike, mida Larkin ja Morton omavahel vahetasid. Nende repliikide 
mõte haarab tema tähelepanu niivõrd oma võimusesse, et tal läheb isegi meelest valada endale 
traditsiooniline 

ports viskit. Seda aga võib pidada juba unikaalseks juhtumiks. 
«Kuradi jänki,» pomiseb ta lindistuse lõppedes.«Ta veel tasub mulle kõige eest. . .» 

«Morton nimetas teid lõpuosas veel kord vanaks lolliks,»täpsustan ma, et õli tulle valada. «Kuid 
Larkin polnud sellega nõus, ta ütles, et te pole loll, vaid suli ja lurjus.» 

«Jätke. need ilukirjanduslikud üksikasjad, Peter,» ütleb Drake vahele. «Uskuge mind, dopingut ma ei 
vaja.» 

Ta valab endale topeltportsu viskit ja annab hooletu Žestiga märku, et ma ta eeskuju järgiksin. 
Rüübanud kaks parajat lonksu, pöördub Drake minu poole. 

«Noh, mis te siis vaikite? Kui ma teid kuulata ei taha, siis jahvatate nagu tatraveski, aga kui on 
vaja rääkida, siis vaikite nagu tummahammas. Ma ootan teie kommentaare.» 

«Minu arust on kõik selge ilma kommentaaridetagj,» ütlen ma ja tõusen püsti, . arvates, et ei teeks 
paha, kui minagi serveerimislauale «pilku heidan», Võtnud kätte tumepruuni pudeli, ütlen ma 
lakooniliselt: 

«LKA.» 

«LKA? Aga miks mitte Interpol?» küsib šeff. 

«Mis vahet selles on - kas LKA või Interpol. See asja ei muuda,» tähendan ma ja kallan endale 
viskit. «Aga kui see oleks Interpol, olnuks kõigel lõpp juba pärast esimese partii saatmist ja meie 
istuksime juba ammu trellide taga.» 

«Aga mida siis teie arvates taotleb LKA?» 

«Suurt skandaali. Poliitilist sensatsiooni. Ja et sensatsioon ja skandaal saaks vägevam, on tarvis, et 
meie poolt saadetav partii oleks võimalikult kopsakas. Te ju kuulsite, mida ütles härra Morton: 
«Vähemalt kümme kilo heroiini.» Siis korraldavad nad kokkulepitud kohas varitsuse, konfiskeerivad 
narkootikumi, tõstavad ajakirjanduses kära, süüdistavad kommuniste vaba maailma mürgitamise 
tahtmises. Aga väga huvitav on, et kõik see makstakse kinni teie taskust tuleva rahaga.» Drake 
vaikib kaua, mõeldes minu sõnade üle järele. 

«Jah, nõnda see asi paistab tõepoolest olevat,» nõustub ta, «Või umbes sedamoodi. Igatahes 
püünis,on täiesti olemas. Alles nüüdsama ju püüdis see kurjavaimu jänki veenda mind, et tuleks 
hakata suuri partiisid saatma, ning lubas omalt poolt need kõik ookeani taga kiiresti realiseerida.» 

Drake kulistab järsu liigutusega kurku järelejäänud viski, laskub väsinult tugitooli korjule ja vajub 
mõtteisse. 

Ma jõuan enne oma viski ära timmida ja pool sigaretti ära tõmmata, kui punapea tõuseb härgamisi 
tugitoolist ja väljub toast, kinni pidamata reeglist mind mitte kunagi üksi oma kabinetti jätta. Ta on 
ära ligemale kaks minutit. Tagasi tulles ütleb ta kucvalt: 

«Mis siis ikka, sõbrake, Larkiniga tuleb hüvasti jätta. Te teate küll, ma olen humaanne inimene, 


aga mis sa teed ära: Larkiniga tuleb hüvasti jätta.» 
«Aga kas teile ei tundu, et on juba hilja?» küsin ma. «Võib olla on Mortonile juba kõik teada. . .» 
«Mis näiteks?» 
«Näiteks järgmise partii saatmise aeg. . .» 
«Oo, nii et teie ka, Peter, peate Drake'i vanaks lolliks,»ütleb ta kurva etteheitega. «Te mõtlete, et 
Drake on juba vanadusest nõdraks jäänud. . .» 
«Mis te nüüd, ma ei pidanud silmas midagi taolist,» püüan teda uskuma panna. 
«Pidasite silmas küll, sõbrake, pidasite jah,» ähvardab ta mind sõrmega. «Aga olgu peale, ma ei ole 
pika vihaga.» 
Seejärel pöördub ta tagasi peateema juurde: 
«Noh, Peter, kas te leiate endas jõudu seda üle elada?» «Millest te räägite?» 
«Ikka ühest ja samast - vajadusest Larkiniga hüvasti jätta. 
Millest võiksin ma veel rääkida?» 
«Ärge unustage, et Larkin on LKA-mees.» 
«Kuidas saaksin ma säärast asja unustada! Just sellepärast me korraldamegi tema auks 
tagasihoidlikud peied.» 
«LKA-l1 on pikad käed, mr. Drake.» 
«Mitte nii pikad, Peter, et ulatuks Drake Streetini. Siin, Sohos, ei hinnata LKA-d kuigi kõrgelt, 
sõbrake. Siin me oleme harjunud toime tulema ilma LKA-ta.» 

Ta astub jälle serveerimislaua juurde, et valada endale järjekordne ports viskit. 

«Niisiis, varuge. endale kannatust, valitsege end, Peter, ja ärge meelt heitke. Te teate ju, et mina 
olen samuti tundlik ininene, kuid meie emotsioonid ei tohi olla vastuolus kohusetunde ja õiglusega. 
Muidu lendab kõik kuradile.» 

Drake rüüpab lonksu viskit, vaevumata lisama sellesse jääkuubikuid, seejärel võtab jälle istet minu 
vastas tugitoolis ja asub oma lemmiktegevuse juurde: vabastab sigari hellalt ümbrisest ja lõikab 
sigariotsa hoolikalt ära. Saanud selle kõigega ühele poole, süüvib ta oma mõtteisse ja mattub 
suitsupilvedesse. 

«Ah see olete teie, Larkin!» hüüab Drake rõõmsalt, kui ameeriklane veerand tunni pärast tema 
kabinetti astub. «Andestage, et ma lubasin endale teid teistkordselt tülitada, kuid vahepeal on ilmsiks 
tulnud uued üksikasjad, mistõttu on tarvis üht-teist täpsustada. No mis te ometi seisate? Võtke istet. 
» 

Larkin istub diivanile, millel alles hiljuti oli maalilises poosis lamasklenud graatsiline Brenda; kust 
võis Larkin teada, et 

pole soovitav hõivata looja kat ja läinud inimese kohta. Ta võtab harjumusliku liikumatu asendi, 
kuivetunud tõmmul näol tardunud ilme. Oodata ei tule kuigi kaua, šeff kummardub kirjutuslaua 
kohale ja lülitab magnetofoni sisse. 

Meeldiv on tegemist teha kogenud professionaaliga. Kogu selle aja, kui magnetofonilindilt 
reprodutseerus tema kõnelus Mortoniga, jääb Larkini näoilme täiesti muutumatuks; ainult väga 
pineva pilgu põhjal võib järeldada, et ta mõtleb keskendunult, kuidas sellest supist puhtalt välja tulla, 
kuidas reprddutseeritavate lausete mõtet võimalikult vastuvõetavamalt tõlgendada. 

«Noh, kas mõtlesite oma versiooni välja?» küsib punapea heasüdamlikult pärast seda, kui on 
kostma hakanud ühtlast sahinat, mis viitab sellele, et lindi kuulamine on lõppenud. 

«Mul pole tarvis välja mõelda,» vastab Larkin, vaadates oma raske pilguga Drake'ile otsa. 

«Seda nõuab nüüdsama kuulatud materjal,» lausub šeff ikka selsamal heasüdamlikul toonil. «Või 
hakkate eitama selle autentsust? » 

«Kujutlege vaid, ei hakka,» kostab ameeriklane jahedalt. «Mis mõttega peaksin ma luiskelugusid 
sepitsema, kuna tõde on täielikult minu poolel.» 


«Ma ei kahtle selles,» noogutab punapea. «Te teate, ma usaldan teid piiritult. Kuid kuulaksin siiski 
teie selgitust, kas või lihtsalt niisama, puhtformaalselt.» 

«Mulle avaldas survet Morton,» vastab Larkin rahulikult. «Ma pole sellest teile seniajani rääkinud 
üksnes seetõttu, et ei pidanud vajalikuks teid tarbetult tülitada.» 

«Aga kes on see Morton?» küsib Drake silmakirjaks. 

«Mulle tundub, et peaks täiesti selge olema, kes ta on, — Interpoli töötaja. Ma tundsin teda juba 
New Yorgis. Siin, Londonis, sattus ta mu jälgedele ühe totra kokkusattumuse. tõttu. Ta seadis sisse 
minu jälgimise ja tegi kindlaks oma informatsiooniallikate kaudu, millest ma ei saa teile praegu 
üksikasjalisemaid andmeid anda (nende sõnade juures ei unusta Larkin heitmast minule kahtlustavat 
pilku), tegi kindlaks, millega ma antud momendil tegelen. Ta surus mind sõna tõsises mõttes vastu 
seina. » 

See selgitus on: harjumatult pikk nii sõnaahtra mehe kohta nagu Larkin, kuid ameeriklane saab ju 
väga hästi aru, et vaikimine siin ei aita. 

«Aga mida see Morton teist õigupoolest tahab?» huvitub šeff ikka niisama formaalselt. 

«Te kuulsite ju: ta tahab konfiskeerida suurt partiid narkootikume, selleks et hiilata. Kas te siis 

selliseid härrasid ei 

tunne! Et saada kõrgeid am ikohti 
ja suuri pensione, on nad valmis kõigeks.» 
«Jah, muidugi, igaühel omad mured,» nõustub Drake. 
Ja seejärel pöördub ta minu poole: 
«No näete, Peter! Ma ju äkisin teile, kui kahjulik on olla oma kahtlustuste kütkes. Larkin ei mängi 
üldsegi kahekordset mängu, nagu teie oletate.» 

«Tegelikult olen ma küll olnud sunnitud kahekordset mängu mängima,» kostab ameeriklane 
rahulikult. «Kuid see ei puuduta teid, vaid Mortonit. Ma olen püüdnud teda igati desinformeerida, 
ninapidi vedada, et ega võita. Olen äraootaval seisukohal olnud, mõtelnud, et viime läbi paar-kolm 
suurt operatsiooni ja napsame korralik noosi, ja kui Interpol hakkaks siis kärsituks muutuma, 
teataksin teile kujunenud olukorrast, et kõik saaksid õigel ajal mängust lahkuda.» 

Larkin jääb vait, siis takseerib jälle mind kahtlustava pilguga ja jätkab: 

«Kuid meie seas on veel üks inimene, kes mängib kahekordset mängu. Ma ei tahaks ilmutada 
ülemäärast umbusklikkust, kuid seda kinnitab Mortoni äsutuses olev informatsioon. Ja see 
silmakirjateener - ta asub siin, meie seas, - mängib kahe otsaga mängu meie mõlema vastu.» 
«Loogiline,» tunnistab punapea. 

Ta heidab mõtliku pilgu lakke, ja; puhunud kristall-lühtri suunas suitsujoa, küsib Larkinult: 
«Aga miks te arvate, et teil on tegemist Interpoliga, aga mitte, ütleme näiteks, LKA-g .» 
«Mis huvi pakuks LKA-le tegelda ta oliste afääridega?» 

Seda minagi küsin, mis huvi?» 

Nähtavasti arvab Larkin, see küsimus temasse ei puutu, ta ei mõtlegi sellele vastata. 
«Mulle tundub, et praegu on palju tähtsam kindlaks teha, kellelt Morton andmeid saab. 
«Jah, tõepoolest,» mõikab Drake. «Ja mida teie sellest arvate?» 

«Minu meelest pole kuigi raske tõe jälile jõuda.» 

«MII viisil?» 

«Loomulikult välistamisme odil, mis on kujunenud olukorras ainuvõimalik. Niipalju kui mul teada, 
on asjasse pühendatud ainult kolm inimest.. . Või ma eksin?» 


A 


«Ei, ei, te ei eksi,» lausub Drake. «Aiinult meie kolmekesi ja mitte keegi muu ei tea sellest.» 
«Arvan, et teie olete väljaspool kahtlust. . .» 

«Tänan usalduse eest.» 

«Mina ise olen ka väljaspool kahtlust, kusjuures seda on üsna lihtne tõestada: te ju teate, mis summa 


on minule ope- 

ratsiooni edu korral ette nähtud. Kas ma sarnanen tõesti idioodiga, kes on nõus ilma jääma nii 
priskest summast Interpoli huvide pärast?» 

«Järelikult?» söandab šeff küsida. 

«Järelikult. ..» Larkin kehitab õlgu. Nii rumalatele küsimustele ta vastama ei hakka. 

«Aga teie, Peter, mida võite teie enda kaitseks öelda?» pöördub Drake minu poole. 

«Mitte midagi,» vastan ma. 

«Kuidas nii - «mitte midagi»?» imestab punapea. «Vaadake, kuidas Larkin ennast õigustas. Teie aga 
- «mitte midagi»!» 

Ameeriklane vaikib häirimatult, kuigi näeb šeffi arvatavasti läbi. 

«Jah, teie mõlemad panete mind raskesse olukorda,» tunnistab Drake pärast lühikest pausi. «üks 
muudkui vaikib, nagu oleks suu vett täis, teine aga muudkui õigustab ennast.?» 
«Ma ei kavatse ennast õigustada,» vastab ameeriklane jahedalt. . 

«Jah, peab ütlema, et olete hirmus rahulik,» ütleb Drake. «Näete, Peter, kui enesekindlaks muutub 
inimene, kes teenib LKA-s. » 

Ta viskab sigarikoni tuhatoosi, vaevumata seaa kustutada, seejärel tõuseb laisalt tugitoolist ja 
lausub juba teisel toonil: 

«Ma mõtlen, et meil oleks aeg lõpetada.» 

Ja kuna ameeriklane istub endiselt sõnagi lausumata, selgitab Drake: 

«Lõpetada teiega, Larkin.» A 

«See pole tähtis, kelle teenistuses ma olen - kas LKA või veel kellegi,» lausub Larkin ikka niisama 
häirimatult, tõustes püsti, «kuid mul on kaitsjaid, Drake. Nendele inimestele, kes mind soosivad, on 
kõik teada. Isegi see üksikasi, et ma praegusel hetkel teie kabinetis asun.» 

«Noh, näete nüüd, viimaks ometi avasite oma kaardid!»hüüab šeff ja pahvatab kähiseva häälega 
naerma. «Nii et ma võtsin teid õnge. Rohkem pole mul enam midagi tarvis, uskuge mind.» 

Ta vaatab Larkinile otsa oma väikeste helesiniste silmadega ja lööb põlastavalt käega. 
«Nüüd võite minna, ja on parem, kui te enam mu silma alla ei satu.» 

Drake astub kirjutuslaua juurde, ja ma taipan, et ta vajutab nähtamatule kellanupule. Ning isegi 
siis, kui ma poleks seda taibanud, kõneleb Bobi ja Ali ootamatu ilmumine sellest piisavalt selget 
keelt. 

«Saatke teda,» käsib šeff. Ning lisab lause, mis sunnib amee- 

riklast lävel komistama. «Ja et koridoris põleks mingeid verejälgi. Viige ta Marki juurde keldrisse.» 
«Kuulge, Drake!» Larkini häälest oli kadunud endine häirimatus. «Te arvasite ära: ma olen 
tõepoolest LKA teenistuses.» 
«Tean, tean,» möönab šeff «Aga mis parata: kõik inimesed on surelikud, isegi need, kes kes on 
LKA teenistuses.» 

Gorillad haaravad ameerillasel käe alt kinni; sel hetkel Larkin unustab oma kindlameelsuse ja pistab 
röökima ja rabelema, kuid Bob virutab talle rusikaga vastu nägu, AI aga hakkab tema kätt selja taha 
väänama, kuni Drake neid manitseb: 

«Rahunege, poisid. Ma ju lütlesin:et poleks mingeid verejälgi.» 
Seegi kord tegi Mark oma löö korralikult. Mark on eeskujulik täideviija. Surma saadik, kes tunneb 
täit vastutust selle missiooni ees, mida ta täidab. 

Nagu võiski oodata - vaese Larkini laip pakiti korralikult sisse. Gorillad panid selle htolikalt auto 
pagasiruumi ja auto suundus Thamesi kaldale. 


«Pean teile ütlema, Peter, et ma olen alati olnud taolise matmisviisi pooldaja,» lausub šeff mulle 
sel puhul. «Selles peitub mingi eriline pidulikkus... ja liiati - mis võiks olla väärikam sellest, kui 
ujuda tärivoolu mööda meie iidset jõge igavese rahu maale. Jah, see Im meie heade briti 
traditsioonide vaimus. Teile, mandriinimestele, ei ole see ehk arusaadav, kuid meie, sõbrake, oleme 
mererlk, meri 1 on alati olnud meile emaks.» 

Drake ütleb neid sõnu sellise paatosega, et need võiksid vist neil, kes teda ei tunne, hartuspisaraid 
esile kutsuda. Kuid mina ju tunnen teda. Niivõrd hästi, et tajun isegi midagi kaastundetaolist selle 
tüübi Larkini suhtes, kes vaatamata oma vastikule iseloomule ja oma vastikule rollile oli lõppude 
lõpuks lihtsalt kruvikeseks koletislikls masinas. 

Järgmised päevad möödusid täiesti rahulikult, see tähendab, et ma peaaegu üldse ei suhtle 
Drake'iga, kes, kuigi teeskleb ükskõiksust, on ilmselt vapustatud sellest, et tema ellu on tunginud 
tugev konkurent. Mitte selles mõttes, et ta LKA kättemaksu kardab: otsigu pealegi kadumaläinud 
Larkinit, kui tal enam muud teha pole. Drake lihtsalt vajab aega selleks, et põhjalikult analüüaida 
oma plaane ja teha vastavad korrektiivid. 

Kujunenud olukorda ära kasutades luban ma endale lahkuda sagedamini kui varem meie armetust 
tänavast, et uidata Londoni avaratel bulvaritel ja villjakutel. mind ei ajenda hoopiski mitte soov 
Londonit tundma õppida, mul on lihtsalt tahtmine mõneks ajakski vabaneda lämbumistundest, mis 
tavaliselt 

tekib kauaaegsel viibimisel kinnises ruumis, olgu see siis kahe korruse vahele kinnijäänud lift või 
kahe majaderea -vahele surutud Drake Street. Jah, mul pole vähimatki soovi tundma õppida 
Londonit ja tema vaatamisväärsust Ma lihtsalt longin sihitult mööda tänavaid, kui sagedased 
vihmavalingud lühikeseks ajaks lakkavad, ning tunnen, kuidas mind mässib igast küljest endasse 
sügisniiskusest ja möödunud aegade vaimust läbiimbunud linna isevärki õhkkond. 

Ja sel ajal kui ma rahvahulgas laveerin või oma mõtteid heietades tühjaksjäänud kõnniteedel 
sammun, talletuvad mu mälus pildid City tänavatest ja rahvarohketest laiadest kaubandusarteritest. 
Jäädvustuvad - tohutu kupliga Saint Pauli katedraalimürakas; tinahalli taevasse pürgiv Big Ben; 
pseudogooti stiilis parlamendihoone pikk ja sünge fassaad ja veelgi süngem Saint Jamesi palee; Briti 
Muuseuni ja börsihoone massiivne sammastik; alati rahvarohke Londoni sild ning ebasõbralik 
Toweri sild. Kõik need frontoonid, sambad, aegade jooksul paatinaga kattunud tornid, tumedad 
kuplid, pronksausambad ja marmorpurskkaevud kujutavad endast aastatega tuhmunud, kuid ikkagi 
veel mitte oma suursugusust minetanud impeeriumi eluloolehekülgi. 

Sellel lõputul labürindil pole mitte midagi ühist Drake'i armetute kääbuslike valdustega. 
Lõppkokkuvõttes kujutab Drake'i impeerium endast aga siiski Briti impeeriumi miniatuurset, 
värdjalikku koopiat. Peamised liikumapanevad jõud on neil ühesugused - röövimine ja vägivald. Ja 
mis puutub mõõtmetesse, siis sõltub kõik lõppude lõpuks võimalustest - ei saa ju näiteks säärane 
väikesekaliibriline gangster nagu mr. Drake Tudorite ja Stuartite dünastiatega võistelda. 

Näib, nagu oleks Drake vallutanud mu mõttemaailmas endalekindla koha, sest, ta tuleb mulle 
meelde isegi siis, kui ma Briti impeeriumi. ajaloo ja ta saatuse üle mõtteid mõlgutan, - Drake oma 
jõhkra jõuga ja kõigi oma nõrkustega, mis on minu meelest niisama ohtlikud kui tema jõud. Võtkem 
või see üsna kergemeelne arveteõiendamine Larkiniga. Ei maksa unustada, et LKA käed on 
tõepoolest. pikad, mistõttu poleks midagi imestada, kui ta järsku annab kabelimatsu nii Drake'ile kui 
ka Drake'i tagasihoidlikule sekretärile. 

ühelt poolt on tänu ameeriklase kadumisele mõneks ajaks muidugi kõrvaldatud oht, et meie maa 
vastu pannakse toime ettenägematu provokatsioon. Kuid see oht pole kõrvaldatud kauaks.. Naiivne 
oleks arvata, et LKA vastav osakond, kes on selleks operatsiooniks kulutanud nii palju aega ja 
ressursse, lepib operatsioonile kriipsu pealetõmbamisega ja tunnistab end lööduks. Ei ole selge vaid 
see, milliseid vastuabinõusid rakendatalkse ja kelle vastu. Just sellele küsimusele ei oska 

ma kosta; tuleb lihtsalt ära oodata vastase järgmine käik, ilma et endal oleks võimalik midagiiette 
võtta. 

Oodata tuleb peamiselt linnatänavail või miss Grey korteris. Kahjuks ei kuulu Linda nende naiste 
hulka, kes võivad tõsta meeleolu; minu arvates vajab ta viimasel ajal ise hingekosutust. Ei tea, kas 
süüdi on vihmane ilm või on selleks mingi muu põhjus, kuid Linda näig rusutuna, meie viimased 
jutuajamised on tulvil mittemidagiütlevaid fraase. Võimalik, et selles kõiges on süüdi tema korterisse 
paigutatud mikrofon, kuigi ma ei või pead anda, et me ilma mikrofonita aina teineteisele südant 
puistaksime. 

Mis mikrofonisse puutub, siis Linda ei pööra sellele juba ammu tähelepanu ega pinguta end, et 
välja mõelda riukalisi küsimusi, mida ta mulle Drake'i stsenaariumi kohaselt esitama peab. Ta 
lihtsalt vaikib ja mina järgin tema eeskuju. Aeg-ajalt aga, kui ma Lindat pärast esinemist «Evas» 
koidikul koju saadan, vahetame sõnade asemel hellitusi, millega inimesed üksindusest jagu saada 
püüavad, ent tihtipeale üsnagi tagajärjetult. 

Arveteõiendamisest ameeriklasega on möödunud paar päeva, 

kui ma õhtul Lindaga kohtuma minnes järsku märkan, et mul on «saba» taga. Kuna on tõesti 
põhjust arvata, et mind Drake'i initsiatiivil ei jälgita, siis on mulle kohe selge; kes veel võib minu 
tagasihoidliku isiku vastu huvi tunda. Seda enam, et jälgimine toimub autost, kusjuures ei sohvrit 
ega tagaistmel istuvaid mehi pole ma varem kunagi kohanud. 

Must «Ford» on mul nagu takjas kannul Piccadilly Circusest Charing Crossini. See sunnib mind 
lipsama väikesesse põiktänavasse, mis on autodele liikluseks suletud, seejärel pöörama kähku teise, 
siis kolmandasse põiktänavasse; Sõitku «Fordil» istuvad tüübid selles linnajaos pealegi ringi, kui 
neil midagi targemat teha ei ole. 

Kuid nad ei mõtlegi ringi sõita. Nad varitsevad mind. Nähtavasti on neil mu harjumused hästi 
teada: pööranud ümber nurga, et minna sisse Linda maja uksest, näen ma kõnnitee ääres seismas 
musta «Fordi». Minu käsutuses ei ole rohkem kui. sekund, tuleb orienteeruda, kuidas toimida; - kas 
astuda majja või pöörduda tagasi. Kuid ma ei tee ei seda ega teist: kaks turjakat tüüpi väänavad mul 
käed selja taga ja lükkavad mind «Fordi» tagaistmele. 

«Kes te olete? Mis teil tarvis on?» küsin ma ärritatult. 
Vastust ei järgne. Auto sööstab paigalt ja kihutab teadmata suunas. üks valvur, kes mind kõrval istub 
ja mul ikka veel käest kinni hoiab, sisistab läbi hammaste: 

«Märatsemismõtted visake peast! Muidu tuleb mul teid veel alaspidi tõugata ja seal pihtidel vahel 
hoida.» 

, sest kahe käänaku järel sõidab 

«Ford» heledasti valgustatud ja sel kellaajal eriti rahvarohkele Charing Crossile, aga kui röövijad 
veavad sind mööda nii elava lüklusega ja hästi valgustatud tänavat ning sa näed meetri kaugusel 
endast korralike kodanike rahulikke nägusid ja teisel pool tänavat politseinike majesteetlikke 
kujusid, tekib sul tahtmatult kange soov oma häälepaelad käiku lasta. 

Mina muidugi vaikin, seda enam, et mu teekaaslased sarnanevad väga Aliga, tõsi küll, nad näikse 
olevat ahvist pisut kaugemale jõudnud. I 

Auto tormab Oxford Streetile, pöörab vasakule, sõidab mööda Marble Archist ja Hyde Parkist 
ning keerab lõpuks Hyde Park Streetile. 

Marsruut on mulle tuttav. Seetõttu ma eriti ei imesta, kui me peatume ühe maja tellisfassaadi ees; 
see on sama maja, mille inglise õues ma alles üsna hiljuti Londoni öövaikust nautisin. 

Ma väljun «Fordist», tõugatuna ühe gorilla ja toetatuna teise gorilla poolt, samal ajal kui sohvri 
kõrval istuv tüüp mu taha asub ja toetab vastu mu selga riistapuud, mille otstarvet pole raske ära 


arvata. 

Pärast seda kui uksekell on kolm korda lühidalt helisenud, ilmub lävele uus gorilla. Tema 
külalislahkus on määratud üksnes minule: mind saatvad isikud on sunnitud auto juurde tagasi 
minema. 

«Andke relv ära,» teeb ettepaneku inimesesarnane ahv, kui ta on ukse lukustanud. 

«Mul ei ole relva,» teatan ma. 

Minu deklaratsiooni õigsust loomulikult kontrollitakse väga hoolikalt, sellele järgneb käsk: 

«Minge edasi!» 

Koridori lõpus asuva ukseni pole palju maad. Gorilla, kes musta- ja hallitriibulise vesti järgi 
otsustades täidab teenri rolli, koputab, pistab pea ukse vahelt sisse ja kannab ette: 

«Tõime ta kohale, sir.» 

Andnud mulle käskiva käeliigutusega märku, et ma sisse läheksin, teeb triibuline gorilla minekut. 
Ma sisenen kabinetti, mille aknad on nagu Drake'i koopalgi kardinatega tihedasti kaetud, tõsi küll, 
see tuba siin on palju valgem ja märksa nooblimalt sisustatud. Kabineti peremees troonib ühel kahest 
kamina ääres seisvast tugitoolist. Kaminas põlevad ehtsad halud - tähelepanuväärne fakt. Vaevalt on 
vaja selgitada, et kabineti peremees on mr. Morton ise. 

«Mr. Peter?» 

Ma noogutan. 

«Palun istuge.» 

Tema kõuehääles võib märgata lausa hellitlevaid varjun- 

deid, ainult et ma pole enam ammu selleš eas, kus usutakse esimest muljet. Ma võtangi lahke 
pakkumise peale istet, kuna tean: seista ei tohi, see võib pererahva une ära viia, liiati on mulle selge, 
et isegi siis, kui mind. ees ootab hukk, eelneb sellele ikkagi sõbralik vestlus. 

«Soovite sigarit?» 

«Tänan, ma eelistan sigarette.» 

Morton ootab viisakalt ära, kuni ma suitsu ette panen, raputab siis sigarituha kaminasse ja asub asja 
tuuma juurde: «Jutustage, kuidas see oli.» 

«Ma ei mõista, mida te silmas peate.» 

«Ma mõtlen Larkini tapmist.» 

«Pean ütlema, et ma ei viibinud juures, kui temaga arveid õiendati.» 

«Aga te olite ju seal, mr. Peter,» lausub peremees, rõhutades sõna «seal». 

«Kui täpne olla, siis ma olin üleval. Aga tapmine, kui see aset leidis, toimus keldris.» 

«Heakene küll, olgu nii,» möönab Morton. «Siis alustame parem teisest otsast. Jutustage mulle 
üksikasjaliselt kõigest, mis toimus enne tapmist.» 

«Mr. Drake kutsus mind kella üheteistkümneks oma kabinetti, et teatada; ta on saanud 
ümberlükkamatuid tõendeid selle kohta, et Larkin on reetur. Aga kuna ma lubasin endale avaldada 
mõningat kahtlust. . .» 

. sest et uskusite Larkinisse,» ütleb peremees ette. 
«Ma ei usu kellessegi, sir. Ma pole nende hulgast, kes usuvad. Ma lihtsalt ei võinud lubada, et Larkin 
tahab nurja ajada operatsiooni, millest ta priske noosi saab.» 
Ja kuna ma vait jään, on peremees sunnitud mulle meelde tuletama: 
«Mis te vaikite? Jätkake.» 
«Mulle ei meeldi, kui mind katkestatakse.» 
«Olgu, ma ei katkesta enam, kui mu märkused teid nõnda härivad.» 

«Niisiis, kuna ma avaldasin kahtlust, tõttas mr. Drake esitama mulle tõendeid: selleks oli Larkini 
ja mingi härra vestluse lindistus.» 

«Missuguse vestluse?» 

«Ma annan talle lühidalt edasi vestluse sisu, sellele järgneb uus küsimus: 


«Kes tegi lindistuse?» 

«Mul pole õrna aimugi.» 

«Tegelikult pole sellel nüüd enam tähtsust. Jätkake.» 

Ma jutustan suhteliselt täpselt, üsna vähe vahele jättes, kuidas arenesid sündmused šefi kabinetis. 

«Nii et teie siis ei näinud, mis toimus keldris?» 
«Polnud võimalik näha. Võin ainult oletada.» 
«Ja millel põhinevad teie oletused?» 
«Mr. Drake ütles: «Jätke ta Marki hoolde.» Aga Mark on tema palgaline mõrvar.» 
«Teie oletused peavad paika,» lausub kabineti peremees pärast üürikest vaikimist. «Täna 
hommikul tõmmati Larkini laip Thamesist välja. Kaks kuuli südames.» 
Morton võtab kätte pikad kaminatangid, lükkab pooleldi põlenud halu tuliste süte peale ja jälgib 
hajameelsel pilgul sädemete tulevärki. Vaikinud pisut, ütleb ta: . 
«Oletan, et Larkin oli teile küllaltki antipaatne selleks, et te võinuksite tema kaitseks välja astuda.» 
«Üldiselt jah, minu meelest ei saanud teda tõepoolest arvata nende inimeste hulka, kes võivad 
paugupetlt sümpaatseks saada. Kuid see ei tähenda veel, et ta mulle antipaatne oli, pigem ütleksin, et 
ma jäin tema suhtes ükskõikseks, kuigi surnute kohta nii ei räägita. Kui mul oleks avanenud kas või 
ükski soodne võimalus, oleksin püüdnud teda päästa.» 
«Aga miks te teda päästa oleksite tahtnud?» 
«Sellepärast, et on hullumeelsus ässitada enda vastu LKA-d. . .» 
«Hm. ..» kõmistab Morton. «Aga miks te siis ometi katset ei teinud?» 
«Te ei tunne Drake'i.» 
Morton vaatab mulle otsa oma pruunide mõtlike silmadega, mille all on kotid. See mees on ilmselt 
harjunud tegutsema ettevaatlikult, kiirustamata. Ja üldse meenutab ta ettevaatlikku ja taibukat 
salapolitseiagenti, kes Larkini-taoliste primitiivsete tüüpidega põrmugi ei sarnane. Ka tema välimus 
pole eemaletõukav. Võiks öelda, et Morton on isegi sümpaatne oma viisakuse, seltskondlikkuse, 
maheda hääle ja heatahtliku, osavõtliku näoilmega. 
«Ma tunnen Drake'i küllaltki hästi,» ütleb kabineti peremees. «Ta on lihtsalt vana eesel. Sealjuures 
niisugune eesel, kes peab end osavaks selliks ja kellel koguni õnnestub luua endale teiste silmis 
säärase inimese kuulsus. Ja ikkagi on ta lihtsalt vana eesel. Ja Larkini tapmine on viimane rumalus, 
mis tal oli veel võimalik selle maamuna peal teha.» 
Et asi täiesti selge oleks, lisab Morton: 
«Drake'i laul on lauldud, mr. Peter, kuigi ta ise ikka veel ei aima seda. Aga mida ma teie lahkel loal 
teiega teen. ..» 
Ta vaatab mulle ainiti otsa, kuid mina jälgin sädemete mängu kaminas, nagu poleks midagi 
juhtunud. Kabinetis on maad võtnud vaikus, mida aeg-ajalt häirib põlevate halgude praksumihe. 

«Kas see küsimus teid siis ei eruta?» pahvatab Morton. . 

«Enam mitte.» 

«Kuidas? Kas te tõesti olete surmamõttega juba harjunud?» ei taltu tüütult täpsust taga ajav Morton. 
«Minu ametis harjutakse selle mõttega kiiresti, sir. Muide, ma ei arva, et mul tuleb surra lähimas 
tulevikus.» 

«Olete selles nii kindel? Miks?» 

«Sellepärast, et kui teid ikka veel huvitab see heroiinioperatsioon, siis te ilma minuta toime ei tule. 
Drake ainult finantseerib narkootikumide ostmist, kuid kohaletoimetamine ja üldse kogu 
operatsiooni läbiviimine sõltub minust. Te võite asendada Drake'i kellega tahes, kuid mind ei asenda 
te kellegagi.» 


«Ja mina arvasin, et asendamatuid inimesi polegi olemas.» 
«Filosoofilisest aspektist on see tõesti nõnda. Aga niipalju kui mina tean, ei tegele teie 
organisatsioon filosoofiliste küsimustega. » 

«Muide, see on idee,» lausub Morton, kui on veidi mõtelnud. «Me võiksime teid vist tõepoolest 
ära kasutada. Muidugi tingimusel, et te pole Larkini tapmisega otseselt seotud.» 

«Ma ei käi sugugi peale, et te mind ära kasutaksite,» ütlen. «Mis aga tapmisse puutub, siis ma 
eelistaksin kõrvale jääda. Ma olen professionaal, aga minu masti professionaalid saavad läbi 
püstoliteta.» 

«Noh, kui te peale ei käi. ..» tähendab Morton mõtlikult ja jääb vait. Seejärel küsib hoopis teisel 
toonil: 

«Aga miks te ei taha, et me teid ära kasutaksime?» 

«Sellepärast, et see operatsioon on minu jaoks igasuguse mõtte kaotanud. Mind huvitab 
salakaubavedu, aga teil on, nagu mulle näib, hoopis teised huvid. Mind huvitavad ärioperatsioonid, 
kasusaamine, aga teil, niipalju kui mina võin otsustada, on puhtpoliitilised kaalutlused.» 

«Te arvate, et poliitika ei too kasu?» ütleb peremees läbi hammaste, sIlmitsedes mmd vaoshoitud 
uudlshlmuga. 

«Võimalik, et see kellelegi toob ka kasu, sest nii palju inimesi tegeleb ju poliitikaga. Igaühele oma, 
nagu öeldakse.» 

«Me võiksime teid muidugi likvideerida,» märgib Morton leebelt pärast uut pausi. «Te loodate 
liiga palju oma asendamatusele, kuid unustate seejuures, et teid pole kellegagi asendada ainult ühes, 
pealegi üsna tähtsusetus operatsioonis. Ja et me võime nii teile kui ka sellele operatsioonile kergesti 
kriipsu peale tõmmata.» 

Ta jätkab mu silmitsemist, justkui pakuks talle lõbu näha, kuidas ma tema sõnadele reageerin. Ma 
arvan, et uurimisobjektina ei kujuta ma endast erilist väärtust. 
«Ausalt öeldes, mr. Peter, mina isiklikult tõmbaksin küll 

sellele neetud operatsioonile heameelega kriipsu peale ja hakkaksin tegelema oma asjadega. Kui mul 
oleks kombeks teha kiiresti kõik, mis pähe tuleb, viibiksite te praegu juba Larkini seltskonnas, kes, 
andku jumal mulle andeks, tõesti ei osanud oma lähikondlaste sümpaatiat võita.» 
Morton lisab vaikides kammasse halge. 
«Kuid oma püüan end mitte lasta mõjutada tunnetest, vaid kuulda võtta mõistuse häält. Kui kätte 
satub mingi asi, mis esimesel pilgul näib tarbetu olevat, ei kiirusta ma siiski selle äraviskamisega, 
vaid püüan mõelda, kuidas seda ära kasutada. Täpselt samuti talitan ma ka teiega. Tegelikult pean 
ma praegu lahendama tähtsa küsimuse: kas on võimalik teid mingil moel ära kasutada või mitte. Ja 
vastusest sellele küsimusele sõltub kõik muu.» 

«Lubage tähendada, et mina formuleerin seda küsimust mõnevõrra teisiti: mida te mulle annate, 
kui ma nõustun töötama teie heaks?» 

«Te saate lubatud kaks protsenti. Pole tähtis, kellelt, kas meilt või Drake'ilt,» rahustab mind 
Morton, kes, nagu ilmneb, on minu asjadest üsna hästi informeeritud. 

«Heakene küll, aga mis mul sellest kasu on, kui te lõpuks ikkagi autasuna lasete mulle kuuli 
pähe?» 

«Viimaks ometi kuulen ma aruka inimese kaalutlusi,» noogutab kabineti peremees heakskiitvalt. 
«Ja kuna meie jutuajamine muutub üha sisukamaks, lubage öelda teile järgmist: asi pole rahas, mr. 
Peter, kuigi raha läheb meile igaühele vaja. Hasartmängija ei hinda raha väärtust: ta laseb ju selle 
raha niikuinii kohe tuulde. Teiega on lood veelgi hapramad, kuna teie ei riskeeri mitte ainult rahaga, 
vaid ka peaga.» . 

Vaikinud põrmuke aega, viskab ta ära juba ammu kustunud pooleldi tõmmatud sigari, ja et anda 
mulle aega kuuldu üle järele mõtelda, võtab diivanilaual asuvast karbist uue sigari ning läidab selle 
massiivse hõbevälgumihkliga. 


«See operatsioon viiakse läbi ja unustatakse nii nagu paljud teisedki. Ja koos sellega peaksite ka 
teie kaduma igavikku, olles saanud kätte, nagu te ütlesite, autasu. Aga kui te üles näitate tarkust ja 
head tahet, pakun ma teile alalist tööd, mis teid hasartmängija kurvast saatusest ja paratamatust 
krahhist päästab. » 

Saabub uus paus ja kabinetis valitseb jälle vaikus, mida häirib vaid põlevate halgude ,praksumine. 
Ma mõtlen keskendunult, see tähendab teen näo, nagu mõtleksin pingsalt. 

«Teie ettepanek on kaunis ahvatlev,» lausun ma. «Kuid esiotsa on need ainult sõnad.» 
«Täiesti õige,» nõustub Morton. «Ja need sõnad võivad sõnadeks jäädagi. Kõik sõltub sellest, kuidas 
te oma esimese 

ülesandega toime tulete. Esimere ülesanne -- see on teie sisseastumiseksam, mr. Peter. » 
«Mõistan,» ütlen ma. «Mis sills ikka, olen valmis.» 

M ortonile tulevad alles nüüd meelde tema peremehekohused. 

«Kas tahate midagi juua?» 

«Kui solidaarsuse mõttes, siis võiks küll.» 

Mõne minuti pärast asetab triibulise vestiga gorilla lauale asendamatu pudeli Šoti viskit ja niisama 
asendamatu jäänõu, seejärel aga lahkub kabinetist. 

«Aga nüüd asume asja olemuse väljaselgitamisele,» lausub Morton. «Nagu teile Drake'i kätte 
sattunud lindistusest juba teada, on meie sooviks, et järgmine narkootikumipartii oleks võimalikult 
kopsakam. Muidu tuleb siin arvesse võtta tekkinud olukorra keerukust. Nähtavasti Drake ajutiselt 
loobub uue kaubapartii saatmisest. Aga kui teil läheb korda teda mingil moel veenda, et on siiski 
olemas võimalus operatsiooni läbiviimiseks, võib ta ka nõustuda. Teie argumendid peavad põhinema 
sellel, et operatsioon tuleb läbi viia otsekohe, enne kui LKA jõuab kõiki plaane nurjata. On ülesanne 
teile selge?» 

«Täiesti.» 

«Siis asume ülesande teise osa juurde. Me vajame operatsiooni kohta täpset informatsiooni: millal 
laev kauba kohale toimetab ja millal kaup Viini saabub. Informatsiooni kauba saabumise kohta on 
teil, nagu mulle näib, kerge saada, sest teie ise ju saadate teateid.» 

«Jah, Drake dikteerib neid mulle.» 

«Selge. Sel juhul peate nende sisu viivitamatult mulle teatama. Niisiis jääb veel teine osa...» 
«Kõige raskem. Drake'i, kirjavahetusele mul juurdepääsu ei ole.» 

«Ärge tundke muret, selle juurdepääsu te saate,» lausub Morton hooletult. «Ma ei taha teid 
kurvastada, kuid teate saabumise ajaks pole Drake'i enam elavate kirjas.» 

Rüübanud lonksu viskit, asetab Morton klaasi lauale ja lisab: 

«Ja veel üks asi: te saate ru, et mitte ainult operatsiooni edukus, vaid ka teie enda - ohutus sõltub 
nüüd täielikult teie oskusest hoida keelt hammast taga. Ja kuigi see on elementaarne, olen ma 
kohustatud seda teile meelde tuletama.» 

Peremees tõuseb püsti, ka inul ei jää muud üle, kui tõusta mugavast tugitoolist, asetada klaas 
lauale ja jätta hüvasti, surudes mulle ulatatud pundunud kätt. 

«Ärge pidage seda halvaks tooniks, kuid lubage siiski huvi tunda: kellega mul oli au jutelda?» küsin 
ma enne lahkumist. 

«Kas te tõesti ei tea?» imestab peremees. 

«Kust ma peaksin teadma?» 

«Ah jaa, tõepoolest,» taipab ta järsku. «Minu nimi on Morton. Siin on mu telefoninumber.» 
Ta võtab kirjutuslaualt visiitkaardi ja ulatab selle mulle, öeldes: 

«Pidage see meeles. Mida vähem asitõendeid, seda parem.» 


«Nii, jäi meelde,» ütlen ma ja ännan sileda kartongitükikese talle tagasi 
Meie vestlus on lõppenud. Kuid mitte päriselt. Ma ei jõua veel ukselingist kinni võtta, kui minu 
selja tagant kostab Mortoni bassihääl: 
«Öelge minu number.» 
Ma ütlen. 
«Nii et teie mäluga on kõik korras. See on hea. Nähtavasti võite sel juhul täpselt meelde tuletada, 
kuidas te veetsite õhtu möödunud reedel.» 
«Möödunud reedel?» küsin ma ja teen näo, nagu soriksin oma mälus. «Reede õhtulolin ma samas 
kohas, kus tele mehed mind täna kinni võtsid.» 
«Üksi või seltskonnaga?» huvitub peremees. 
«Ühe daami seltsis,» sõnan ma. 
«Kui nii, siis ei hakka ma teie hinge tungima. Kas te siis 
veetsite seal kogu öö?» 
«Ei, kella kümneks läksime «Evasse».» 
Ja siis?» 
«Siis pöördusin hotelli tagasi.» 
«Otsekohe?» . 
«Aga miks mitte?» 
«Kas keegi nägi teid?» 
«Jah. Hotelli perenaine miss Doris.» 
«Tegelikult on see kõik tühiasi,» ütleb Morton ja annab mulle sõbraliku Žestiga mõista, et olen vaba. 
Astun tänavale, mõeldes sellele, et pean viivitamatult Dorisega rääkima. Hoidku taevas selle eest, et 
minust ette ei jõutaks. 


Kümnes peatükk 


Filmi süžeearenduse vedru käib maha aeglaselt; stsenarlst polegi ilmselt otsusele jõudnud, mida ta 
tegelikult öelda tahab, ja üldse jääb selgusetuks, kas tal ongi midagi öelda; režissöör aga on andnud 
operaatorile täieliku voli manipuleerida kaameraga, nii. nagu talle pähe tuleb. Ja alles veerand tundi 
enne 

filmi lõppu, kui ekraanile hakkavad tulema juba viimased kaadrid, läheb süžee nii keeruliseks ja 
autorid kiirustavad näitama nii palju sündmusi, et vaatajail hakkab pea ringi käima. Mõtlen siin 
ennast. Teiste üle ma ei otsusta. 

Filmi loojate ponnistuste eesmärgiks on näidata vaatajale mingi kriminaalpolitseiinspektori 
argielu, kusjuures see politseinik kõigest väest püüab täita oma missiooni koduses San Franciscos. 
Kuid see tal ei õnnestu, sest ühelt poolt rõhub talle peale kuritegelik maailm, teisest küljest aga 
takistavad teda müüdavad, tahtejõuetud šefid. Banaalne lugu paljude surmajuhtumite ja ohtralt 
valatud verega. Ja pole midagi imestada, et pärast seda, kui seanss viimaks ometi on lõppenud ja me 
tänavale astume, ohkab Linda kergendatult. 

«Nendest vägivallategudest pole pääsu. ..» ütleb ta ja teeb vihmavarju lahti, sest jälle sajab vihma. .. 

Ma ei tõtta eriti tema eeskuju järgima. Olete vist tähele pannud, et tarvitseb vaid teil ja teie 
kaaslasel avada vihmavari, ja jalutuskäik ongi rikutud. Seepärast piirdun ma sellega, et tõstan mantli 
krae üles ja luban daamil oma käe alt kinni võtta. Pärast seda hakkame minema. Loomulikult viib 
meie tee Sohosseo 

«Nendest vägivallategudest pole pääsu...» kordab miss Grey; see on öeldud pigem omaette 
arutamiseks kui sõbralikuks vestluseks väljapakutava teemana. 

«Mida te tahate: inimkond tsiviliseerub. Aga tsiviliseerumine nõuab ohvreid. Need, kes sellega 


kiiremini toime tulevad, on sunnitud karistama neid; kes on aeglasemad. Viimased aga tulistavad 
esimesi kadedusest.» 
«Aga milliste hulka kuulute teie, Peter?» 
«Pole õrna aimugi. Kõige tõenäolisemalt on minu koht Marki klientide hulgas. Võib-olla küll mitte 
järjekorra alguses, vaid kuskil tagapool, aga see ei muuda asja.» 
«Ma ei mõista, kuidas tohib niisuguste asjadega naljatada,» võpatab mu kaaslane ja surub end 

tahtmatult minu vastu. 

«Aga mille üle siis veel nalja heita? Ise seda soovimata, heidab inimene nalja selle üle, mis teda 
ümbritseb, aga nagu teiegi võib-olla olete märganud, ümbritseb meid eelkõige vägivald. » 
«Te ei aimagi, kui õigus teil on,» ütleb miss Grey sellisel toonil, et ma tähelepanelikuks muutun.» 
«Kuidas sellest aru saada?» 
Vastuse asemel teeb ta ettepaneku: 
«Astume õige kuhugi sisse, kus on soe. Ma jooksin meelsasti tassi kuuma teed.» 
«Kuum tee». Samas kerklb mu vaimusilma ette kondiitriäri, kuhu kutsus mind ükskord mr. Higgins,. 
kes muide on samuti 

kahe ohtliku jõu - kuritegeliku maailma ja omaenda müüdavuse - ohver. 

Ühesõnaga, astume, sisse vanamoelisse kondiitriärisse,. mi satub meile ette teel «Evasse», ja 
leiame endale koha vaikse nurgakeses. Ma tellin Lindale teed ja endale kohvi ning samas taipan, et 
olen teinud vea: meile toodud tee ja kohv on nii kanguselt kui ka värvilt peaaegu ühesugused. 
«Viimasel ajal näib teil olevat rusutud näoilme,» tähendan ma, rüübates stoiliselt lonksu 
kahtlustäratavat vedelikku. «Kas seda tõesti on märgata?» 

«Kardan, et jah.» 

«Oh, Peter, ma olen sattunud täiesti väljapääsmatusse olukorda,» ohkab Linda. 

Ja et ma oletustega pead ei murraks, selgitab: 

«Mul oli jutuajamine Drake'iga. Väga -pikk ja ebameeldiv jutuajamine. » 

«Mis teemal siis?» 

«Teemasid oli kaks. Esimest vürtsitati ähvardustega, teist — lubadustega.» . 

«Selge see. Noh, aga ikkagi, millest oli jutt?» 

«Kõigepealt süüdistas ta mlnd selles, et ma ei täida tema juhtnööre. Selle asemel et etendada teie 
järelevaataja osa, ole ma saanud teie armukeseks. Ja pole üldse vaevaks võtnu anda talle kas või 
mingisugust vähegi huvitavat informatsiooni teie kohta.» 

«Loodan, et see vastab. tõele?» 

«Jah. Kuid ta kasutas seda asjaolu minu hirmutamiseks Markiga, sellesama mehega, kelle klientide 
järjekorras, nagu te ütlesite seisate teiegi. «Kallis,» ütles ta mulle, «reetmise eest on mul ainult üks 
karistus. Võib-olla ei ole mul piisavalt fantaasiat, kuid seniajani pole ma midagi paremat välja 
mõtelnud. Ärge kartke, piinama ma teid ei hakka. Ma lihtsalt likvideerin teid.» Aga kui ma küsisin, 
milles seisneb tema arvates minu reetmine - teie olete ju üks tema ustavatest alluvatest -, siis vastas 
ta mulle: «Just teie oleksite pidanud selle välja selgitama, mil määral on Peter mulle ustav ja mil 
määral mitte. Igatahes, kui mul ongi tekkinud ses suhtes mõningaid kahtlusi, siis selles, et teie 
Peteriga mestis olete, pole mul vähimatki kahtlust.» 

Pisut vaikinud, rüüpab Linda masinlikult lonksu teed ja jätkab: 

«Tegelikult oli see alles avamäng. . .» 

«Mis sellele siis järgnes? Teile tehti ettepanek asuda Brenda kohale?» 

Linda tõstab pea ja vaatab mulle küsivalt otsa: 

«Kust teie seda teate?» 

«Mida muud võibki tahta säärane mees nagu Drake naisterahvalt, olles veendunud, et sellest 
pealekaebajat ei saa?» 

«Jah, ta tegi mulle ettepaneku asuda intiimse sõbratari vakantsele kohale. Ega jätnud vihjamata, et 
see on ainuke karistuse vältimise võimalus.» 
«Ja teie iseenesestki mõista ütlesite, et armastate mind.. » 
«tnjah. . . midagi selletaolist.» 
«Mille peale Drake teile vastas: «Ja armastage teda edasi, kes teid segab. Ma ei nõua teilt armastust, 
ma tahan, et te minuga magaksite.»» 
«Võiks arvata, et te kuulasite meie jutuajamist pealt,» sõnab Linda. 

«Pealtkuulamise vajadust mul pole. See mees on mul kui täi krae vahel. Äratage mind öösel üles 
ja küsige: «Mida oleks öelnud Drake selle ja selle kohta. . .» ja vaevalt ma eksiksin.» 

«Peter, ta hoiab meid kõiki oma käpa all. Ta on end meie külge imenud, ta lämmatab meid nagu 
see vastik Londoni udu, ainult selle vahega, et Londoni udu ei ole kaugeltki nii ohtlik. ..» 

Miss Grey võtab sigareti. 

«Ja millega siis teie vestlus lõppes?» küsin ma ja klõpsatan välgumihkli põlema. 
«Selgitasin talle, et mul on tarvis mõtelda. Ja ta näitas üles suuremeelsust, andis mulle veidi 
ajapikendust.» 

«Mis te siis nina norgu lasksite?» 

«See on väga väike ajapikendus, Peter. Hirmus väike!» 

Võiksin talle öelda, et mõningates olukordades võib isegi väga väike ajapikendus täiesti piisavaks 
osutuda, kuid hoidun niisugusest avaldusest. Ja kuna ma vaikin, sosistab ta.. 

«Mul on hirm. . .» 

«Mida te õigupoolest kardate? Lõppude lõpuks on teil valikuvõimalus: Mark või Drake... Sellistel 
juhtudel valib inimene kahest halvast alati selle, mis on vähem halb.» 

«Kuidas te küll aru ei saa! Ma lihtsalt ei talu teda. . . pigem nõustun heitma voodisse salamandriga 
või krokodilliga... ma ei soovi isegi varjata oma vastikustunnet.. .ei suuda seda teha. .. sest et 
niikuinii lõpeb kõik Markiga. . .» 

«Ärge võtke seda liiga traagiliselt,» ütlen ma talle. «Ei maksa enne väriseda. Võib-olla läheb kõik 
veel hästi.» 

«Pole mõtet mind lohutada,» ütleb Linda närviliselt vahele, «aga kui te mind natukenegi lohutada 
tahate, siis tehke midagi.» 

«Ja mida ma pean tegema? Drake'i tapma?» 

«Ma vastaksin «jah», kui see võimalik oleks. Aga kuna see pole võimalik... siis palun teid väga, 
ärge jätke mind nüüd paaril ööl üksi, kuni ma otsust pole teinud.» 

Oleme jõudnud juba peaaegu «Eva» sissekäiguni, mis on eredasti valgustatud, ja ma kavatsen 
tagasi pöörata, et hotellist läbi astuda, kui minu ette järsku kerkib gorilla AI. 
«Tulin teile järele, sir. Šeff kutsub teid enda juurde.» 
Noogutanud Lindale hüvastijätuks, hakkan astuma mööda koridori direktori kabineti suunas. Drake 
on mugavalt istet võtnud violetsel diivanil, millel kunagi istus graatsiline Brenda. 
«Ah, see olete teie, Peter,» tõstab punapea pilgu laisalt minu poole. «Võtke istet.» 
Laskun tugitooli ja saabunud pausi ära kasutades panen suitsu ette. Paistab, et šeff pole vormis. 
Tema nägu õhetab nagu alati, silmad on põletikulised. Nagu näha, on ta mööda saatnud uneta öö. 
«Noh, loodan, et te nüüd... olete rahul,» lausub ta lõpuks, püüdes oma häälele anda võimalikult 
heasüdamlikku varjundit. «Muinasaegse vaarao ettekuulutused ei häiri enam teie und. ..» 
«Tõsi mis tõsi. Aga ikkagi pole ma rahul.» 
«Või nii?» kergitab kulme Drake. «Millega siis?» 
«Minu arvates me kiirustasime Larkini likvideerimisega.. .» 


«Aga mis meil siis muud üle jäi?» 

«Oleksime pidanud desinformeerima... Aega võitma...» 

«Aga kui see number poleks läbi läinud? Kui tal oleksid ilmunud oma informatsiooniallikad? Kas te 
kujutate ette, mis kümme kilo heroiini maksab? Ja millega ma sissekukkumise korral riskin? 
Lõppude lõpuks maksan- kauba eest. mina, aga mitte teie!» . 

«Ma lihtsalt avaldasin oma arvamuse, Sir.» 

«Loomulikult. Kõik need päevad olen mina samuti palju mõtelnud. Ja nüüd kutsusin teid välja 
selleks, et teatada, millisele järeldusele ma olen jõudnud. . .» 

Kuid ta ei kiirusta selle asjaga, vaid sirutab käe pudeli järele ja valab endale topeltportsu viskit. 
Maitseb seda ja asub oma alatise rituaali juurde, et sigarit ette panna. Ja alles siis, kui on sigari 
läitnud, võtab vaevaks jätkata: 

«Nüüd, kus Larkinit pole enam meie seas, võime täita tema viimase soovi, mu sõber. Seekord 
tuleks orienteeruda priskemale partiiie. Oma kümme-viisteist kilo... On ju täiesti reaalne, et need 
LKA tüübid võivad vahele segada. Peame napsama võimalikult suure noosi, enne kui nad meid 
segama hakkavad.» 

«Aga kuidas jääb kauba realiseerimisega ?» 
«Turustuse ajame korda pärast. Niisugusele kaubale leidub ostjaid alati, see on aja küsimus. Kõige 
tähtsam on kauba siia- 

toimetamine ja selle varjamine kindlas kohas. Mis te selle peale kostate?» 

«Ma arvan, et meil ei jää midagi muud üle.» 

«Suur noos, ja seejärel tuleb ootama jääda!» pomiseb Drake endale nina alla. «Ootame, niipalju kui 
tarvis. Aga kui kõik vaikseks jääb ja need tüübid meid unustavad, hakkame otsast peale. » 

«See kõik on suurepärane, ainult et miks teil minu arvamust vaja läheb,» poetan ma vahele. «Olen 
kindel, et teil on uus partii juba tellitud.» 

«Oh teid osavat selli küll!» hüüab šeff liialdatud vaimustusega.lt«Teie arvamus, Peter, on minu 
arvamuse kinnituseks. Aga seda ei ole ju vähe.» 

Ta kummardub mulle lähemale, kuigi tema suur kõht teda seejuures segab, ja sosistab 
usalduslikult: 

«Tellimuse andsin ma õigupoolest juba siis, kui Larkin oli elus. Ja, omavahel öeldes, Larkini enda 
soovitusel. Täpselt viieteistkümne kilo peale. Viisteist kilo, kas mõistate? Ja te veel tahate, et olles 
tellinud nii kolossaalse partii heroiini, peaksin ma lubama sellel kaabakal edaspidigi meie maamunal 
ringi liikuda.» 

«Sel juhul võib oletada, et kauba saabumine Bulgaariasse on garanteeritud. . .» 

«Te arvasite jälle ära. Mul on juba olemas täpsed koordinaadid. Ning ma kutsusin teid, Peter, siia 

selleks, et te postkaardid kirjutaksite.» 

Drake teeb viskiklaasile põhja peale ja osutab, tühi klaas käes, kirjutuslauale: 

«Nii et istuge, näete, sinna, võtke lauasahtlist postkaardid ja tint ning asuge asja juurde.» 
Täidan ta käsu. Kastan õhukese sule pudelikesse, milles on värvitu vedelik, ja küsin: 
«Mida ma kirjutan?» 

Seff tõuseb ja tuleb aeglaselt laua juurde. 

«Kirjutage: «Phryne», 23. oktoober, Varna.» 

Täidan ka selle käsu: kirjutan teksti miniatuursete tähtedega margi jaoks ettenähtud ruutu. 

Minu kohale kummardudes jälgib Drake tähelepanelikult, mida ma teen. Kui kõik viis postkaarti 
on kirjutatud, märgib ta: 

«Igatahes seda pean ma tunnistama, et te, Peter, olete kõik väga kavalasti välja mõtelnud.» 

«Mis nimelt?» 
«Noh, selle: saadate teate, mis on kirjutatud bulgaaria keeles ja teie käekirjaga.» «Milleks tekitada 


tarbetuid kahtlustusi? Pean teile ütlema, 

et ma ei näe põhjust, miks te ärrituma peaksite, sir. Inimesed usuvad mind, aga mitte teid lihtsalt 
sellepärast, et nad teid ei tunne.» 

«See ei ärrita mind põrmugi, vastupidi,. ma olen vaimustuses teie osavusest. Kuigi see antud juhul 
pole tähtis. Ma vist juba olen teile öelnud, et niikaua kui te mulle vajalik olete, ei ole teil midagi 
karta. Nagu te mõistate, vajan minagi ustavat sõpra.» 

Nähes, et tint on juba kuivanud, lisab ta: 

«Ja nüüd kleepige margid peale ning kirjutage tekst?» 

«Oma» postkaardi saadan ma kellegi bulgaarlase nimel, kes viibib Londonis komandeeringus. Ta 
kirjutab alla ainult eesnime, mõnikord on see Vasko, mõnikord Koljo, ühesõnaga, esimene nimi, mis 
mulle pähe tuleb. Ülejäänud neli postkaarti jagab Drake laiali: need tuleb lasta erineval kellaajal 
erinevatesse postkastidesse, kuna ühesugune tekst võib kahtlust äratada. 

Kui ma olen kirjatööga ühele poole saanud, ulatan postkaardid šefile ja ta pistab need kirjutuslaua 
sahtlisse. Pannud sahtli lukku, ütleb ta mulle: 

«Ja nüüd võime minna programmi vaatama. Loodan, et Linda number pole veel maha võetud, . .» 
«Aga mida see «Phryne» tähendab?» küsin mä, lastes tema repliigi kõrvust mööda. 

«Mina räägin teile Lindast, teie aga küsite Phryne kohta!» toriseb šeff rahulolematult. ««Phryne» 
on Kreeka kaubalaev, kui see teid nii väga huvitab.» 

Ma ei tea, kas mainisin juba, et täna on pühapäev. Aga kui ei maininud, on see niigi selge: saalis 
on kõik kohad hõivatud. Hea, et ma tulin koos šefiga, muidu polekski kohta saanud. Stenton, kes 
meie tulekut otsekohe märkab, paneb meid istuma kõige parematele kohtadele, tantsupõranda 
lähedale, demonstreerides sellega oma lakeilikku lömitamist ja vilunud kelneri osavust. Stenton on 
õnneseen, kes pole oma nahal tunda saanud dramaatilisi konflikte, inimene, kes on õigel ajal 
taibanud, et niisugusel ajal ja niisuguses olukorras on ustava teenri roll kõige ohutum. 

«Sampanjat?» röögatab Drake vastuseks kelneri küsimusele. «Kelleks sa mind pead, armuline.» 

Ja kui kehtestatud korra vastaselt ilmub lauale «Ballantine'i» pudel, valab šeff omaenda kaega oma 
klaasi topeltportsuviskit Ja mõnmga kõhkluse järel lahjendab seda tillukese jääkuubikuga. 

«See programm venib tõepoolest pikale,» toriseb punapea., rüübates viskit ja heites põlastavaid 
pilke tantsupõrandale, kus tuttav mulatitar parajasti võitleb oma rohelise plüüs- 

maoga. «Muide, Stentonil on õigus: mis mõte on kulutada raha uute numbrite ettevalmistamiseks, kui 
vanad käivad veel küll. 
Kuigi, muidugi. .. aeg-ajalt. . .» 

Õigupoolest pole tal kõigist nendest numbritest, nii vanadest kui ka uutest, ei sooja ega külma ja 
neil - võib-olla peale ühe, aga selle järjekord ei ole veel saabunud, - pole tema silmis mingit tähtsust. 
Ta pruugib suud ainult sellepärast, et on liiga palju võtnud ja jõudnud sellise seisundini, kus on juba 
võimatu vaikida. 

Seff jälgib ilmse pahameelega, kuidas mulatitar pöörases rütmis puusi õõtsutab, nii et plastmassist 
banaanld põrandale lendavad. Kui mulatitar lõpuks loiu käteplagina saatel lahkub ja orkester vait 
jääb, võimaldades meil jälle teineteist kuulda, tähendab šeff: 

«Jah, see lõputu kordamine hakkab tõepoolest ära tüütama. . isegi niisugusel maal nagu meie oma, 
kus traditsioonid on aukohal. ..» 

«Miks asjata raisata raha,» kordan tema mõtet, «sest teie ju teate, mis klienti huvitab. . .» 

«Pole vaja üldse raha raisata, sõbrake... Piisab sellestki, kui pisut kujutlusvõimet pingutada... kui 
see teil muidugi olemas on. Aga häda on selles, et Stentonil seda pole. Stenton on asendamatu 
selliste aritmeetiliste tehete puhul nagu liitmipe ja lahutamine, aga mis kujutlusvõimesse puutub...» 


Ta jääb vait, et endale kütust lisada, seejärel aga jätkab: 

«Kujutlusvõime, Peter, on teie valdkond. Näe, hiljuti turgatas mulle pähe niisugune mõte: mis oleks, 
kui panna õige teid «Eva» kunstiliseks direktoriks? Lõppude lõpuks ei või ju te kogu elu sebida 
nurgapealse kohviku ja Oliveri raamatukaupluse vahet, mis asub kõigest paarikümne meetri 
kaugusel... Sellest kujuneb midagi hiina piina taolist, aga minule säärane asi ei meeldi põrmugi, 
nagu ma teile olen juba rääkinud... Radikaalsed abinõud - seda küll, aga mitte rafineeritud inkvi- 
sitsioon. . .. Ei, see pole vana Drake'i maitse. . . Nii et las Stenton tegeleb raamatupidamisega, teie 
aga hakkate vastutama programni eest... Ja et ei oleks mingit paristamist! Hakkate kulutama 
kujutlusvõimet, aga mitte raha. ühes kohas teete pisut Ümber, teises muudate midagi - ja vana näeb 
otsemaid välja nagu uus. Mis te näiteks selle kohta ütlete, kui me paneme mulatitari laulma, meie 
miss Linda aga võtab käsile striptiisi?» 

«See! oleks idee,» nõustun ma, «ent niipalju kui ma mõningate pealiskaudsete muljete põhjal 
otsustada võin, on miss Grey vormid pisut ümaramad, kui seda peab kohaseks tänapäeva maitse... 
liiati on ta väga flegmaatiline...» 

«Sa igavene luiskaja!» ähvardab punapea mind heasüdam- 

likult sõrmega; praegusel hetkel pole tema söetükike mitte ainult äärmuseni hõõgvel, vaid ka, nii 
imelik kui see ka. ei ole, higipiiskadega kaetud. «Iga teie sõna on kõige ehtsam vale... 
Pealiskaudsed muljed... flegmaatiline... ja kuidas seal veel oli? . .. Kui seda peab kohaseks tänapäeva 
maitse... Kas .me tõesti, Peter, ei ole siis tänapäeva inimesed?» 

Ükskõik millisel teisel ajal oleks see asjaolu, et ta mind endaga ühele pulgale asetab, nähtavasti 
mu enesetunnet tõstnud, kuid praeguses olukorras sisendab see mõningat kartust. Drake jääb vait, 
kuna orkester hakkab jälle mürtsuma, kuulutades kuldses kleidis emase ilmumist. Noh, ongi ka see 
lahtiriietumine seljataga, ja kui emane lavalt lõpuks lahkub juba täiesti ilma ühegi kehakatteta, 
pomiseb šeff: 

«Nukker number... Eriti selle lõpp, ma oleksin peaaegu nutma puhkenud...» Ja võtnud kätte 
peaae6u tühja klaasi, selgitab ta: 

«Ta meenutab mulle Brendat.. . .» 
Seff teeb käega tõrjuva liigutuse, kuigi ma ei kavatse üldsegi vahele rääkida. 

«Olge vait, Peter... Teie seisukoht on mulle väga hästi teada. Ei tasu vaeva veenda mind, et me 
Brendaga kiirustasime, nii nagu Larkinigagi. Mul tuleb paratamatult kiirustada, mu sõber. 
Sellepärast et kiirustab . .. ka elu ise... Ja veel sellepärast, et kui ma viivitan, lendab kõik kuradile. .. 
Kas te tõega arvate, et mul on kerge? Kas te tõesti ei näe, et mu süda tilgub verd, kui ma vaatan seda 
striptiisinumbrit, mida mu Brenda tegi võrratult paremini? Mu Brenda. .. Mu... ja veel palju teisi. . 
> 

Sünge näoga valab ta endale uue hobuseportsu - kui nii võiks öelda, oletades, et hobused joovad 
viskit, olles eksitusse viidud sellest, et üht viskimarki «Valge hobuse» viskiks nimetatakse. . 

Sel hetkel teatab konferansjee, kes kannab tumesinist smokingit, et teda kelneriks ei peetaks, 
paatoslikult: 

«Miss Linda Grey!» 

Miss Linda on nagu alati majesteetlik, väga väärikas, kuid kas siis sellepärast, et ma olen veel meie 
vahel kondiitriäris aset leidnud jutuajamise mõju all, või on mingi muu põhjus, kuid see 
majesteetlikkus näib mulle mõnevõrra teeseldud. Lauljatar läheb pikkamisi tantsupõrandale, võtab 
mikrofoni toelt ja laseb pilgul üle lähimate laudade libiseda. Seekord peatub ta pilk ühel 
meesterahval, kes on nii kõhetu ja kokku kuivanud, et tundub olevat just nüüdsama herbaariumist 
võetud. 

Lühidalt, miss Linda astub igeriku noormehe juurde ja hakkab laulma oma sooja kaunikõlalise 
häälega: 

«Sa ära ütle: jäävon elu vool. 

Öö sureb, aga vastne päev taas saabub, 
kõrv kuuleb vekrit, käima läeb metroo, 
saab linna argikära jälle hoo, 

ent sul ja mul võib puududa see naabrus.» 


«Ma ei saa aru, mida ta selle enneaegse ees eputab,» toriseb Drake rahulolematult, «meile aga ei 
pööra vähimatki tähelepanu.» 

Kuid ta jääb kohe vait, sest miss Grey jätab armetu noormehe sinnapaika ja astub tantsupõranda 
keskele. Kõlab refrään: 


«Sa ära ütle: näeme jälle homme. 
Sa ära ütle: kokku saame homme 
ja homme annan sinule ma suud. 
Võib-olla, et too homme, homme, homme 
ei kohta enam meid, vaid mõnda muud.» 


«Tuleb välja, et ta laulab hoopis teile, Peter,» järeldab Drake, kui Linda on oma repertuaari 
ammendanud. «Ja ta ei vaata meie poole ainult sellepärast, et ei taha mind õrritada;» 

«Kas tõesti võib see teid tasakaalust välja. viia?» imestan ma. 
«Kujutage ette, viib jah.» 
«Aga niipalju kui mina mäletan, olite just teie see, kes peale käis, et mina ja miss Grey seaksime 
jalule sõbralikud suhted.» 
«See asi on juba ammu vananenud, Peter. Sestsaadik, kui meie sellel teemal rääkisime, on palju vett 
merre voolanud ja üks kui teine asi on muutunud. Vanast Drake'ist on saanud õnnetu lesk.» 
«Õnnetu lesk? Aga kui ma ei eksi, siis te ise rääkisite ju, et teie eas on naisterahvas. . .» 

«Naisterahvas - väga võimalik,» katkestab mind šeff. 

«Naisterahvas - jah. Aga kiisu, Peter? Mis te kiisu kohta ütlete? Kas teie arvates sobib siis olla 
ilma kiisuta, kui kõik ümberringi on soetanud endale kiisud?» 
«Ostke ehtne,» annan ma nõu, «tuleb odavam.» 
«Mis sest, et odavam!» väidab vastu Drake, kellele mu märkus ilmselt ei meeldi. «Raha mul jätkub, 
odavamat kaupa pole tatvis otsida. Liiati ei saa ehtsa kiisuga lobiseda. Aga inimesel on mõnikord 
vaja kellegagi pisut lobiseda. Ja pole ju mõtet istuda temaga «Jaguari» ja sõita siia, «Evasse» - 
temaga ei saa viskit juua. .. ega vaadata, kuidas ta lahti riietub. Ehtne kiisu. . ehtsalt lahtiriietatud.. 
Kas kujutate ette seda pilti? Ta ju lausa kipub lihakarni vitriini!» 

«Mnjaa,» ohkan ma kaastundlikult. «Niisuguseid keerulisi probleeme on tõepoolest raske 
lahendada.» 

Ta võtab kandikult sigari - ettenägelik ja taibukas kelner oli sigareidki toonud - ja märgib enne 
selle lahtiharutamist tsellofaanist: 

«Need probleemid, sõbrake, pole üldsegi rasked. Raske on objekt. Sellepärast et jutt on miss 
Greyst, nagu te nähtavasti ise ka oletate.» 
Rebinud tsellofaani sigarilt ära temale mitteomase järsu liigutusega, lisab ta: 
«Jonnakas naine! .. .» E 
Pärast sigari läitmist omandavad tema mõtted filosoofilisema suuna: 

«Üldiselt võttes pole see paha. Vana lugu, Peter. Kui miski sul käest ära libisema hakkab ja sa 


teda enam kätte ei saa, muutub see järjest ihaldatumaks. Pealegi armastan ma jonnakaid. Just 
sellepärast armastan ma teidki. Esimesel korral käskisin teile keretäie anda proovi mõttes. Teisel 
korral tegin ma seda juba armastusest. Muidu oleksin teid Marki juurde saatnud. Tema juures aga 
eriti ei peruta. Mul on lihtsalt nõrkus jonnakate inimeste vastu, mida aga ei saa öelda Stentoni-tao- 
liste inimeste kohta, kuigi ilma nendeta ma toime ei tule. See ei tähenda sugugi, et ma soovitan teil 
edaspidigi talitada minule risti vastu. Üks asi on sümpaatiad, teineasi - distsipliin; ma olen 
kohusetruu inimene ja austan korda.» 

Ta rüüpab viskit ja süveneb oma mõtetesse. Seejärel viipab kelnerile, just nagu oleks tal midagi 
meelde tulnud: 

«Kutsuge Stenton!» 

Stenton tuleb kohe ja šeff annab talle käsu: 

«Paluge miss Grey siia!» A 

«Miss Grey sõitis juba ära, sir:...» laliseb direktor nõutult. . 

«Mis sellest? Saatke keegi talle järele! Ma näen, et teil, kulla mees, distsipliin lonkab!» 

Stenton läheb jooksujalu käsku täitma, aga samal ajal pihib Drake mulle poolsosinal: 

«Peter, mul on säärane tunne, nagu oleks Linda mind oma kütkesse pannud... Ei tea, on see hea 
või halb, aga ma olen tema kütkes. . .» 

Algab vaheaeg,. orkestri mürtsumist asendab restoranikülastajate vali jutukõmin. Libistan pilgu 
üle publiku, kes on enamikus välismaalased, kuid mitte minutaolised laevahuku läbi elanud 
vandersellid, keda torm on Soho saarele paisanud, vaid korralikud jõukad vanemad inimesed; 
striptiisiseansid köidavad peamiselt küpses eas subjektide tähelepanu, nad esinevad vaatajate rollis, 
samal ajal kui nooremad persoonid eelistavad ise asjaosalised olla. 

Seff süveneb jälle oma mõtetesse, ma. ootan ilma erilise kärsituseta seda hetke, mil need mõtted 
torisemiseks muutuvad, ega märkagi, millal Linda meie laua juurde tuleb. Panen teda tähele alles 
siis, kui minu kõrva ääres kostab tema kaunikõlaline, hillitsetud hääl: 

«Te kutsusite mind, mr. Drake. ...» 

«Kutsusin teid?!» hüüab punapea teeseldud nördimusega. 

«Aga kas mul on siis õigus seda teha, kallis? Te pole ju mõni sekretäripreili. .. Olete lauljatar, 
muusade teenistuses. Peter, mis on estraadimuusikat soosiva muusa nimi?» .. 

Muidugi mõista ei looda ta saada minult informatsiooni selles küsimuses, ta teab hästi, et kui 
niisugune muusa ongi olemas, siis vaevalt küll minul sellest mingit ettekujutust on. Drake kutsub 
Linda enda kõrvale istuma ja kuulutab ilma pikemata: 

«Tegelikult palusin ma Stentonit, et ta teid meie lauda kutsuks, iseenesest mõista, kui see teile 
meeltmööda on, kuid Stenton - te teate ju kün, kui hajameelne ta on ja kuidas ta pea on võimatult 
arve ja paragrahve täis tuubitud, vaevalt leidub selles kohta... Ah, mida ma õigupoolest öelda taht- 
singi? . .. Ah jaa! Kujutage ette, Stenton unustas teile edasi anda meie viisaka palve. .. Kuid te olite 
nii kena, et nõustusite siia tulema... loodan,. et te lubate pakkuda endale klaas Šampanjat . . .» 


«Tänan, ma ei soovi,» vastab Linda ikka selsamal jahedal toonil. «Ma eelistaksin klaas viskit... 
muidugi mõista soodaga...» 

See täiendus on täiesti omal kohal, sest Drake armastab Šoti viskit pruukida ilma soodaveeta; 
Otsekohe käsib šeff tuua pudeli soodavett, mis, tõsi küll, tema arvates ainult rikub kallist kraami; 
seejärel aga jätkab ta oma monoloogi: 

«Me just arutasime meie ühise sõbraga teie oivalist esinemist ... ja ma lubasin endale isegi seda 
tähelepanekut, et minu meelest laulsite te kogu aeg ainult temale, sellele õnneseenele - Peterile! » 
«Oma arust laulan ma kõigile, kes mind kuulata soovivad,» väidab Linda vastu. 

«Nojah, selles mõttes... Aga ikkagi pole teil, kallis Linda, võimalik pöörduda samaaegselt kõigi 
poole. .. Te valite endale mõttes välja ühe kuulaja, ma oletan, et selleks ei osutu mitte too hapu 


lõustaga idioot, vaid meie ühine sõber, kuna ma ei söanda lohutada end illusioonidega, et 
väljavalituks võin olla mina, vaene vana Drake. . .» 
. «Miks mitte? Kui see teile rahuldust pakub...» protesteerib meie daam loiult. 

«Illusioonid minutaolistele asjalikele inimestele rahuldust ei paku, kallis Linda. Meie hindame 
ainult karmi reaalsust.» 

Vihje on küllaltki ühemõtteline, kuid Linda ei pööra sellele tähelepanu, osaliselt aitab selleks 
kaasa kelneri ilmumine, kes toob soodavett, jooki, mis Drake'i puhul on nii ebatavaline. 

Drake valab viskit üliviisakalt ja heldelt; pööramata tähelepanu hüüetele: «Aitab, jumala pärast, 
aitab!» ja jätab daamile võimaluse viskit soodaveega tempida, kuna ta ise seda operatsiooni üldse ei 
tunne. 

«Tead mis, Peter,» pöördub šeff minu poole, olles otsustanud ajutiselt ohvrit vahetada, «üleeile 
arutasime miss Greyga väilkest perekondlikku küsimust ja jõudsime peaaegu kokkuleppele, et seame 
omavahel sisse lähedasemad suhted, kasutamata seejuures anglikaani kiriku teeneid. . .» 

«Ma ei mäleta, et me oleksime selletaolise otsuse teinud, sir,» vastab Linda jahedalt. 

«Ma ütlesin «peaaegu»,» täpsustab Drake. «kuid ma mõtlen, et te olete vahepeal jõudnud" seda 
probleemi korralikult läbi kaaluda ja et selle sõnakese «peaaegu» võib nüüd ära koristada.» 

«Mul ei ole läbikaalumiseks aega olnud. . .» tunnistab Linda.. «Pealegi te ajasite mulle niisuguse 
hirmu nahka, et ma lihtsalt pole suuteline sellele kõigele tõsiselt mõtlema. . .» 

«Kuid ma juhtisin teie tähelepanu mõnedele ohtlikele tagajärgedele just selleks, et te aktiivsemaks 
muutuksite, mu kallis, aga mitte selleks, et teid paralüseerida . . .» 

«Jah, aga välja tuli vastupidi.» 
«Tahate öelda, et te pole veel valmis mulle vastust andma?» kergitab punapea imestunult kulme. 
«Just nimelt.» 

Linda vastab vaevukuuldavalt, kuid efekt on niivõra hämmastav, et lauas võtab maad jäine vaikus. 
«Küll ikka naised võivad olla imelikud, Peter,» katkestab Drake lõpuks pikaleveninud vaikuse. 
«Ma ei pea silmas kõiki naisi, vaid ainult neid, kes mõtlevad endast teab mida selle tõttu, et loodus 

on neile kinkinud meeldiva hääle või vägevad rinnad. Tõesti imelikud. Värisevad hirmust 
teadmatuse ees, andmata endale aru, et mida rohkem aega nad sellele värisemisele kulutavad, seda 
vältimatumalt muutub võimalikkus reaalsuseks. . .» 
«Triviaalne hüpnoosiefekt,» pomisen ma. 
«Noo, Peter, kulla sõber, mis hüpnotiseerija mina olen! Ma olen kõigest üksik vana inimene, täiesti 
kahjutu. .. kuid võtke arvesse, kahjutu olen ma vaid niikaua, kui mind liialt üles ei ärritata. . .» 

Ta valab endale uue viskiportsjoni, heidab poole sellest hinge alla ja jätkab: 


«Hea küll, aitab sellest.. Las vana Drake ise lahendab 

oma probleemid... Pöördume parem noorte juurde tagasi. Lõppude lõpuks, elu - see on noorus. Mis 
te selle kohta ütlete, Linda, kui lähimas tulevikus saab teie šefiks Peter? Minu meelest peaks see 
olema, teile meeldivaks üllatuseks. Ja pealegi pole sugugi paha, kui sinu šefiks on su sõber.» 

Linda tõstab masinlikult pead ja vaatab Drake'ile otsa, just... kui püüdes ära arvata, millele šeff 
vihjab. Seejärel langetab ta uuesti silmad, mis jäävad peatuma viskiklaasil. 

«Pean tunnistama, et seniajani polnud säärane idee mulle veel pähe tulnud,» jätkab šeff, «kuid 
mõned Peteri teravmeelsed märkused, mis ta tol õhtul programmi vaadates tegi, viisid mind mõttele 
panna ta «Eva» direktoriks. Võttes arvesse tema kujutlusvõimet ja tema originaalseid leide, saab 
temast suurepärane kunstiline juht. Kõige tähtsam on see, et me millegagi ei riski. Ei tule 
lisakulutusi, mis mõnikord on lihtsalt laostavad. Näiteks arvab ta, kallis Linda, et eeskava võib 


põhjalikult muuta, kasutades selleks vaid tühiseid ümberpaigutusi. Ja eeskava muutub isegi 
paremaks... .» 
«Aitab küll, sir...» söandan ma katkestada tema sõnadetulva. 

«Teie olge vait, Peter! Ma saan väga hästi aru, et te olete tagasihoidlik inimene, kuid ma ei kiida 
seda heaks,» kutsub Drake mind korrale. . 

Ja meie daami poole pöördudes jätkab ta: 

«Peter, arvab, mu kallis, et piisab näiteks sellest, kui laulude esitamine usaldada mulatitarile, teid 
aga viia lahtiriietumise peale, ja me saame värske, sütitava eeskava.. .» 

«Jah, ma mõistan teid,» lausub Linda, püüdes kõigest väest mitte reeta oma erutust. «Mulle jääb 
selgusetuks vaid üks asi: miks te kohe välja ei ütle, et ma olen teid oma repertuaariga ära tüüdanud, 
vaid otsite tuge säärastest teravustest.» 

«Mis teiega on, mu kallis? Kas te tõesti solvusite?» lahutab šeff imestunult käsi. «Kõigepealt, jutt 
on meie armsa sõbra ühest süütust ideest: esiotsa, on see alles projekt... ja siis, kellelgi pole midagi 
teie repertuaari vastu, isegi Peteril, kes pealegi arvab, et lahtiriietumise ajal võiksite te laulda üht 
oma laulukest. . . Eks ju, Peter?» 

Ma ei pea vajalikuks temale vastata, Drake aga ei hooligi minu vastusest, teda huvitab rohkem 
daami reageerimine, ja see ei lase end kaua oodata: 

«Ma mõtlen, et sain teist õigesti aru, sir,» ütleb Linda püsti tõustes; tal õnnestub (vähemalt 
väliselt) säilitada häirimatu näoilme, «te võite olla täiesti rahulik: ma ei hakka teid enam tüütama 
oma laulukestega.» 

Ta noogutab meile hüvastijätuks ja lahkub. 
. «Kardan, et me ei käitunud temaga džentelmenlikult,» pomi 

seb šeff süüdlase näoga. «Tuli - nii välja, nagu oleksime ta minema kihutanud .. .» 

Ja et karistada end nii ebadžentelmenliku käitumise pärast, teeb ta viskiklaasile ühe vutiga põhja 
peale. Seejärel möirgab, häirituna tekkinud vaikusest: 

«Mis te istute nagu post? See veel puudub, et ka teie hakkaksite mossitama!» 

«Mis te nüüd, sir. Ma ainult ei saa aru, miks te käite sellele naisele peale, kui ta ilmselt ei soovi 
teiega voodisse minna. Lõppude lõpuks on see ju vastastikuse sümpaatia .küsimus.» 

«Jama,» lööb punapea põlastavalt käega. .«Sümpaatia on luksus, mina aga pole luksusega 
harjunud, mu sõber. Olen ma kunagi teilt küsinud, kas ma meeldin teile või mitte? Miks pean ma siis 
miss Greyle selles asjas järele andma? Lõpuks ei ole mulle tarvis sümpaatiat, vaid midagi muud, 
seda, mida, jumal tänatud, alati on võimalik saada.» 

«Ma kardan, et teile ei ole mitte midagi tarvis,» söandan ma vastu vaielda, «ja, seda naist pole 
samuti teile tarvis. Teid lihtsalt ärritab see fakt, et, nagu te ise ka ütlesite, naabril on kiisu, aga teil ei 
ole.» 

«Kui see ongi nii, polegi seda nii vähe...» toriseb Drake, valades endale hobuseportsjoni viskit. 
Ta kavatseb veel midagi öelda, kuid sel hetkel hakkab orkester kõrvulukustavalt mängima, mis 
kuulutab eeskava teise osa algust; see on öine osa, määratud inimestele, kes ei hooli eelarvamustest. 

«Meie järgmine number on seks teisel pool «raudset eesriiet»!» lausub tumesinises smokingis 
konferansjee.. «Preili Hilda, kes hiljuti lahkus punaselt Saksamaalt ja valis vabaduse!» 

«Oo, see on midagi uut!» hüüab Drake. «Varem sellist numbrit ei olnud. Tuleb välja, et teie, Peter, 
asjatult süüdistate Stentonit fantaasia puudumises. Te lihtsalt himustate tema kohta, sõbrake!» 

Talle ilmselt meeldib oma mõtteid minule omistada, ja kuna oleks patt teda sellest lõbust ilma 
jätta, piirdun järgmise märkusega: 

«Mis fantaasiasse puutub, sir, siis seda on tõenäoliselt antud preili Hildale, aga mitte Stentonile. 
Vean kihla, et preili Hilda rändab oma emigrandinumbriga juba mitu aastat mööda Soho ööklubisid 
ringi.» 

«See ei tähenda midagi,» poriseb punapea, heites pilgu juba tantsupõrandale ilmunud daamile: 


«Igatahes see on originaalne. » 
Kodutu hulkur näeb välja üsna armetu. Tal on seljas jämedakoetisest riidest sinised tunked. Pähe on 
seotud rätt. 

Ilmselt kujutletakse Londonis sellistena inimesi teisel pool «raudset eesriie!». «Kannatanu» asetab 
emigrandikohvrikese tooli kõrvale maha ja hakkab oma lihtsaid rüdeid käigu pealt seljast koorima, et 
näidata, mis nende all peidus on. Nende alt tuleb nähtavale väga valge ja väga vormikas noore naise 
keha, mis on ülimalt väle ja painduv demonstreerima kahemõttelisi ja varjamatult häbituid liigutusi. 

Näidanud ihualasti oma oskusi, nii palju kui süda lustib, et vaatajaskond võiks tema keha 
põhjalikult ja üksikasjaliselt tundma õppida, avab naine kohvri ja alustab antistriptiisi, see tähendab, 
hakkab riietuma. Kuid seekord paneb ta selga viimase moe järgi õmmeldud rõivad, kõige nooblima 
variandi, nii et pärast seda protseduuri seisab meie ees šikilt riides daam vaieldamatu asitõend 
läänemaailma eelistest. 

«Päris kenakene...» arvab punapea, kui vaene emigrant kaob kulisside taha, «ja parasjagu kobe. 
Ausalt öeldes seksikam kui Linda. Kardan, mu sõber, et ma ei saa enam kõhnade juurde tagasi 
pöörduda... Ei tea, on see üleküllastumus... või nostalgia... Ta meenutab mulle Brendat...» 

Seff annab märku Stentonile, kes parajasti meie lauast möödub: 

«Olge nii kena, kulla mees, kutsuge see emigrant meie lauda. . .». 

«Emigrant, sir? Aga ta pole eluilmaski Londonist kaugemale saanud!» 

«Seda parem! Tähendab, tõlki vaja ei lähe.» 

Drake pöördub minu poole ja selgitab: 

«Seda teen ma eeskätt tele huvides. Lõppude lõpuks on ta ju samasugune vaene hädakägar nagu 
teiegi, või etendab samasugust osa, mis tegelikult teeb ühe välja.» 

«Te näete asjata vaeva, Sir.» 

«Ah, muidugi, mul läks sootuks meelest, et teil on ju Linda. 

Mis siis ikka, see valge ihuga iludus jäägu vanale Drake'ile. . . Drake pole peps... Ta on rahul ka 
kunagise hiilguse riismetega...» 

«Ma arvan, sir, et te ei tohiks küll valiku puuduse üle kurta. » 

«Ka mina olen olnud sellel arvamusel, sõbrake. Kuni veendusin, et rikkalik valik pigem 
komplitseerib elu, kui teeb seda kergemaks. Nähtavasti on mul juba välja kujunenud abielumehe 
harjumused. Mulle ei meeldi põrmugi uute kiisude kodustamine, et neid siis hiljem kodunt välja 
ajada. Mulle ei meeldi põrmugi neid vahetada. Uus, kuna ta on uus, ootab sinult alati midagi... 
Mitte ainult raha. . . Ta ei malda oodata, mida sa temaga ette võtad. Talle ei tule pähegi, et võib-olla 
oled sa häälestatud hoopis teisele lainele... Ei, ei, uued 

teevad mulle paksu verd... Aga et see daam on emigrant, olen ma valmis ette võtma viimast katset. . 
od e 
Emigrandineiu ei lase end kaua oodata, ta tuleb ja istub meie lauda, väljakutsuv, riides viimase 
moe järgi (tema tualett harmoneeruks haruldaselt šefi kabinetiga). Daami kostüüm on parajalt kitsas, 
et paremini esile tuua niigi ahvatlevaid kehavorme.. 

«Ah, ma olen siiralt meelitatud teie tähelepanust, mr. Drake,» sädistab ta koduses Londoni 
murrakus, ulatades kaunilt voolitud valge käe graatsiliselt algul šefile ja seejärel minule. «Huuh, te 
joote šoti viskit. . .» ; 

«Aga mida teie. eelistaksite?..» küsib punapea, kutsudes teda enese kõrvale istuma. 
«Sampust, iseenesest mõista. Kanged joogid teevad vanaks, võtke teadmiseks. . .» 
«Sampust? Milline kogus teid rahuldaks? Pudel? Kaks? Kolm?» . 

Daam kehitab täidlasi õlgu. 

«Muidugi võib ka rohkem, kui ma saan ettenähtud prot;sendi. » 


«Protsendi?» Drake pungitab oma väikesi helesiniseid silmi. «Kas kuulete, Peter? Ta ei soovi 
mitte ainult Šampanjaga kostitamist omaenda šefi poolt, vaid tahab ka selle eest protsenti saada. .. 
No teate. .. See on lihtsalt. . .» 

Ta pahvatab kähiseva häälega naerma, nii et pisarad silma tulevad. Ma pole veel kunagi näinud teda 
sellisena. 

«Ei, see on lihtsalt... See ületab tõepoolest igasugused piirid,» pressib šeff enesest välja, saades 
lõpuks jagu teda vallanud lõbususehoost. 

«Ma olen väga meelitatud, sir, et olin suuteline teid lõbustama,» ütleb vaene olend, heites mulle 
imestunud pilgu, justkui tahaks küsida: «Ega ta nupust nikastanud ei ole?» 

«Jah, jah, kuid mul lihtsalt polnud enam jaksu, kallis Hilda. .. Ah... Tellige, Peter, pudel šampust... 
Ei, see on tõepoolest. . .» 

Nähes, et šampanjat ikkagi pakutakse, heidab daam jala üle põlve, mis nii kitsa seeliku ja nii 
täidlaste reite puhul teatud osavust nõuab, ja kougib sundimatu liigutusega endale sigareti pakist, 
mille ma talle ulatan: 

«Ma. teadnud, et te nii lõbus mees olete, mr. Drake,» ütleb miss Hilda. «Mulle räägiti teist midagi 
muud.» 

«Mida siis, mu laps,» huvitub šeff, manades näole oma alatise laisavõitu ja heasüdamliku ilme. 
«Eriti ei kiidetud, sir... Te ju teate küll, tühjad -jutud. . .» 

«Muidugi, muidugi,» noogutab punapea. «Pole ime, et mina olen teie kohta ka midagi kuulnud. . .» 

«Või nii?» Daam sirutab ette oma võimsa rinnapartii. «Ja mida siis?» 

«Esiteks, et te polegi emigrant. . .» 

«Ah, kõigest seda...» heidab miss Hilda hooletult käega, näidates, et ta ei. kavatse sääraste 
tühiasjadega tegelda. 

Tema puhul võib üldse täheldada mingit laia joont, ja ümmargune valge nägu on heasüdamlik, 
kusjuures see heasüdamlikkus on loomulik, teesklematu, mitte nagu Drake'il. Vormika s Hilda jätab 
kohe alguses niisuguse mulje, et ta kuulub pigem Dorise-taoliste naiste kategooriasse. kui Brenda - 
suguste kobrade kilda. 

«Nag näete, sõbrake, põeb Soho praegu kombelõtvust,» pöördub Drake minu poole, kui pärast 
järjekordset vapustavat numbrit valitseb saalis suhteline vaikus. «Meie Hilda teeb juttu protsentidest, 
selle asemel et olla šefi tähelepanust meelitatud. .» 

«Ma ju olen tõesti meelitatud, sir...» vigiseb daam, tehes kolmandale Šampuseklaasile põhja peale. 
«Te ei saanud minust lihtsalt ru...» 

«Hea üll, hea küll,» pomiseb punapea, «meil on aega rohkem kui küllalt, et vastastikust arusaamist 
jalule seada.» 

Seejärel pöördub ta minu-poole: 

«Jah, sõbrake, Soho degradeerub tõepoolest. Pole enam endist raudset distsipliini. .. Kuhu on jäänud 
kunagine tugev moraal? ... Aga mida siin imestadagi, kui kogu ühendatud Kuningriiki on tabanud 
langus. Sest mida me lõppude lõpuks muud oleme kui osake ühendatud Kuningriigist? Eks ole, 
Peter? Varem sõitis meie noorsugu kolooniatesse, et õppida äri tegetna ja sooritada 
kangelastegusid... Aga nüüd? Nüüd saavad noortest narkomaanid ja ekstremistid... sellepärast, et 
meil pole tugevat kätt, Peter... Sellepärast et meie poliitika pole enam suuteline sünnitama seda, 
mille omal ajal sünnitas meie kallis Soho - ülimalt kohusetruud ja rangete põhimõtetega inimest, teie 
vana sõpra Drake'i .. .» š 

Orkester hakkab mürtsuma, ja šeff, kellel pole enam võimalik oma ilukõnet jätkata, suunab 
apaatse pilgu tantsupõrandale, kus, kui uskuda konferansjeed, peab otsekohe publiku ette ilmuma 
tuline ja ohjeldamatu miss Jumalteabkes. 

Ei tea kas Ülalmainitud miss suutis vana Drake'i kujutluse üleskütta, või, vastupidi, ajas talle une 


peale, kuid niipea kui number lõppes, patsutas ta vaesele emigrandile isalikult õlale ja ütles: 
«Lähme, mu laps. .. Kodus leidub mul samuti šampust, kui ma õieti mäletan. .. Millelegi muule 
ärge lootkegi, kuid Šampust on --.» 

Et pidada Lindale antud sõna püüdsin ma sel varajasel hommikutunnil lahkuda oma südamele 
kallilt Drake Streetilt ja otsida endale ulualust sellest kaugemal, Covent Gardeni kvartalis,. 
konkreetsemalt - miss Grey kvartalis. 

Juba koidab, aga väljak, kus Kuninglik Ooperiteater. ja lilleturg vennalikult koos elavad, on veel 
tühi, kui mitte arvestada nurgal seisvat tumeda kiivriga politseinikku, kes heidab mulle põgusa pilgu, 
et kindlaks määrata mu joobeastet. 

Ma ei ole purjus ja kui olengi, siis mitte viskist, vaid Drake'i lõpututest monoloogidest, mida tuleb 
kuulata väga hoolikalt, vaatamata nende monotoonsusele, et tühjade sõnade tulvas mitte kõrvust 
mööda lasta mõnda vihjet, mis väärib tõsist tähelepanu. 

«Paistab, et te olete sellesse mehesse lausa meeletult kiindunud,» sõnab Linda mulle ust avades. 
«Ma hakkan kahtlustama, kas te pole viimati masohhist.» 

«Masohhist?» kordan ma, sisenedes sooja, õdusasse tuppa ning astudes põrandale laotatud 
valgetel karusnahkadel. «Olen samasugune ohver nagu teiegi. Hoopiski mitte masohhist...» 

«Sel juhul jääb ainult oletada, et teil on raudsed närvid.» 

«Närvid, kallike, on väga väärtuslik asi. Igatahes siis, kui ellu tahad jääda. Pean teile ütlema, et te 
eile õhtul käitusite väga tobedalt, ütleksin koguni - ohtlikult tobedalt.» 

«Aga mis mul üle jäi? Langeda tema ette põlvili?» 

«Vastusega tuleb venitada, nagu ma teile soovitasin. Venitada ja venitada.» 

«Seda võib teha päeva või kaks.» 

«Kui kaks, siis kaks. Ühesõnaga, niikaua kui on võimalik.» 

«Aga ta ei jäta mind ju rahule, te teate küll. Ta on ju õudselt klammerdunud minu külge. . .» 
«Vastupidi. Minu meelest ongi ta teid juba maha jätnud...» 

«Täpsemalt, Marki hoolde andnud,» peaksin ma lisama, et asi selgem oleks. Kuid selle daami närve 
tuleb säästa, liiati kui arveSse võtta, et tal pole kaugeltki mitte raudsed närvid. 

«Mida see vihje tähendab? Mida te silmas peate?» küsib Linda ärevile minnes. 

«Ta leidis endale uue sümpaatia, oma maitse järgi. Tolle uue, kelle nimi on Hilda.» 

«Hommepäev lähen uut kohta otsima... Mis oleks võimalikult kaugel «Evast,» kuulutab miss 
Grey, keda minu käest kuuldu on mõnevõrra rahustanud. 

«Seda oleksite pidanud juba ammu tegema,» ütlen ma. Pole ju mõtet teda ärevile ajada! üks 
rahulik öö maksab ka midagi. Tõsi küll, tänane öö pole enam tegelikult krossigi väärt, sest ta on juba 
möödas. 

Me ärkame nagu ikka pärast lõunat. Linda läheb kööki einet 

valmistama, mina aga tõmban akendel kardinad eest, et vaadata., missugune ilm on, kas sajab või 
mitte. Nagu võiski oodata, sajab vihma. Ilm on sünge ja ebasõbralik. Märja tänava vaatamine teeb 
tuska ning ma heidan pilgu heledatele toaseintele. Ja järsku näen heledate seinte taustal selgesti 
musta mehesiluetti. . 

Mark on korterisse tunginud mingil salapärasel viisil täiesti käratult. Vist niisama käratult ja 
salapäraselt tuleb majja ka surm. Astunud oma poriste saabastega ukse juures lebavale lumivalgele 
karusnahale, seisab ta liikumatult oma märjas mustas mantlis ja musta kaabuga, mille äärtelt niriseb 
vett. Sünget pilti täiendab must püstol, mille suudmele on peale. pandud summuti. 

«Kus ta on?» küsib Mark oma kähiseva kumeda häälega, mida ma kuulen esmakordselt. 


«Mitte nii tormakalt, Mark,» kutsun teda korrale, «äratad naabrid üles.» 

«Kus ta on?» koidab must mees. 

Ja samal ajal, justkui vastuseks tema küsimusele, tuleb köögist Linda ning tardub paigale nagu 
naelutatud. 

«Ma ei luba, et te teeksite oma musti tegusid minu juuresolekui,» lausun ma. «See pole minu närvide 
jaoks.» 

«Kui nii, siis aurake ära,» sisistab kutsumata külaline läbi hammaste. «Teid mulle tarvis ei lähe. Ma 
vajan teda.» 

Suundun ukse poole, tehes näo, nagu eimärkakski Linda pilku, milles palve on asendunud 
põlgusega. 

Jõudnud musta mehega kohakuti, viskun ma temale peale ja väänan mõrvari parema käe kohutava 
jõuga selja iaha. Kostab pöörast liigeste raginat. Parem käsi pillab püstoli maha ja jääb jõuetult 
rippu. Marki nägu muutub valust kaameks, kuid ta ei too kuuldavale vähimatki häält: surma 
erakorraline ja täievoliline saadik arvab ilmselt, et tal ei sobi karjuda. Vabastanud ühe käe, virutan 
ma talle rusikaga kõigest jõust solaarpleksusesse, millest ta toa teise nurka lendab. 

Sellega hajutan ma ühe müüdi. Hirmutis osutub tegelikult õrnukeseks nagu portselanist nipsasjake. 
Lihtsalt kellelegi pole tulnud seda pähe või keegi pole suutnud temale läheneda rusikahoobi 
kaugusele. Tema müütilise hirmuäratavuse saladus peitub mustas püstolis. 

«Mis te seisate nagu kuutõbine,» ütlen daamile tõredalt, «tooge sidumismaterjali,» 

Linda jookseb kööki ja pöördub sealt tagasi pesunööriga. 

«Oh, Peter,» laliseb ta süüdlaslikult, «aga mina ju arvasin, et te olete viimane lurjus.» 
«Kes vana asja meelde tuletab...» manitsen teda, «võtke parem tollelt tugitoolilt kate ära.» 

Ma: panen Marki ülalmainitud tugitooli istuma. Sellele vaatamata, et ta õrnuke on, teeb ta katset 
lahti rabelda, ja ma olen sunnitud talle rusikaga vastu pead.. virutama, et ta ei rabeleks, niikaua kui 
ma teda tugitooli külge seon ja talle rätikut suhu topin. Köitnud ta niimoodi kinni, et ta ei saa suu- 
topist välja kiskuda, ütlen ma Lindale: 

«Te olete eine vist täiesti unustanud. . .» 

«Oo, Peter,» lausub Linda oma maheda häälega, «ma ei suuda ikka veel uskuda, et te mind surmast 
päästsite. Issand, kuidas ma küll võisin mõelda, et te olete lurjus.» 

«Kas suurem kui Drake?» 

«Drake pole lurjus,» väidab Linda vastu, «Drake on koletis.» Seda ise soovimata tuletasin ma talle 
meelde vana patukotti, ja pole imestada, et ta küsib: 

«Ja mis nüüd edasi saab, Peter? Ja mis me siis nüüd teeme?» 

«Sööme hommikust,» vastan ma. «Mida siis veel? Lubage juhtida teie tähelepanu sellele, et 
kohvivesi juba ammu keeb.» 


Üheteistkümnes peatükk 


Ja mis me nüüd teeme? See miss Grey küsimus kerkib tõepoolest päevakorda. Kerkis täie teravusega 
üles juba hommikueine ajal. Nojah, Mark on praegusel hetkel kahjutuks tehtud, kuid seda ei saa 
mingil juhul öelda šefi kohta. Ja on täiesti loomulik, et kui surma saadik niipea välja ei ilmu, tekivad 
Drake'il kahtlused, need kahtlused aga sunnivad teda Marki otsima hakkama. 

«Te peate sellest korterist otsekohe lahkuma ja teise kohta kolima,» ütlen ma Lindale, keda ma 
vihmast hoolimata sunnin tulema koos minuga hetkeks tänavale, kuigi mikrofon pole vist veel sisse 
lülitatud. 

«Missugusesse teise kohta? Ja mis tähendab otsekohe? Aga asjad? Pealegi on mul veel korteriüür 


maksmata.» 

«Need kõik on tühiasjad. Praegu on kõige tähtsam leida teile mingi ajutine elupaik. Võtke arvesse, 
et hotellis numbrit üürida pole soovitav.» 

Mõelnud pisut, hakkab Linda üles lugema oma lapsepõlvesõbrannasid, kelle jäljed pole veel 
täiesti kadunud. Meie valik langeb ühele noorele daamile, kes töötab arhitektuuribüroos ja elab 
Chelsea's. Me jookseme läbi paduvihma lähimasse telefoniputkasse. Arhitekt on haige, puudub töölt, 
kuid meile öeldakse tema kodune telefoninumber, nii et Lindal läheb siiski 

korda temaga ühendust saada, ja kuna sel esmaspäeval on meil igas suhtes õnne, siis saab Lindä oma 
korteriküsimuse kiiresti korda. 

Me läheme jälle trepist üles tema korterisse, ja seni kui miss Grey kiirustades oma asju pakib, tarin 
ma Marki koos tugitooliga, mille külge ta on seotud, igaks juhuks ubrikussee ja keeran ukse lukku. 

Natukese aja pärast kihutarne juba metroovagunis Chelsea suunas; Londonis, kus linnatransport 
on hirmus üle koormatud, on metroo igatahes kõige kiirem liiklusvahend, eriti siis, kui sa soovid 
jäljetult kaduda, kuid taksot võtta pole võimalik. 

Selgub, et Linda sõbranna ei lama üldsegi surivoodis, tal on ainult tühine külmetus; haige ise avab 
meile ukse. Sellele järgnevad rõõmsad hüüatused ja pärimised, mis niisugustel juhtudel on tavaks 
saanud ja mida ma ei hakka siin kirja panema, sest juba enne nende lõppemist asun tagasiteele. 

Laskun jälle metroosse, kus mulle ninna tungib seiskunud tubakasuitsu ja Londoni udu lõhn, leian 
vaba telefonikabiini ja valin numbri: 

«Mr. Morton? ... See olen mina, Peter. . .» 

«Aa-a, Peter...» kuulen torus rahulikku madalat häält, milles pole vähimatki imestust või rõõmu. . 
«Sooviksin teiega mõneks minutiks kohtuda. Ja kui võimalik, siis praegu kohe.» 

«Nii pakiline asi?» 

«Jah, pakiline, mr. Morton.» 

«Siis sõitke siia.» 

Nii ma teengi, kuigi see küllalt kiiresti ei lähe, kuna maaaluse marsruudi loogika nõuab 
ümberistumist ühelt metrooliinilt teisele. Aga ikkagi jõuan ma selleks ajaks, kui kõik need, kel pole 
elatisemuret, pärastlõunauinakut teevad, ameeriklase ukse taha ja annan kella, mõni sekund hiljem 
aga satun vastamisi triibulises vestis gorillaga. Seda kodulooma on minu visiidist ilmselt 
informeeritud, sest ta juhatab mind ilma liigse küsitluseta koridori ja sealt sellesse kabinetti, mis 
meile juba tuttav. 

«Väga kahju, et ma olen sunnitud häirima teie pärastlõunast puhkust, kuid juba mõnda aega 
arenevad sündmused säärase kiirusega, et pean teid sellest informeerima.» 

«Hea küll, hea küll,» noogutab Morton rahulikult, võiks öelda isegi - pooluniselt; ongi nõnda, nagu 
ma arvasin, - ta eiistu kirjutuslaua taga, vaid lebab diivanil. «Jätke see ametlik toon, istuge ja 
jutustage.» 

Jutustamist alustan ma lõpust, see tähendab kallalekippumisest Linda elule tema korteris ja Marki 
käekäigust. 

«Kui ma ei eksi, siis see on sama mees, kes likvideeris ka Larkini?» küsib Morton. 
«Täiesti õige.» 
«Sel juhul võite olla rahulik: me hoolitseme viivitamatult tema eest. Kirjutage paberilehele täpne 
aadress.» 

Täidan tema palve nagu kord ja kohus. Korteriperemees võtab paberilehe, paotab ukse, annab lehe 
teenri kätte ja sosistab talle midagi. 

«Selle küsimuse võite lugeda lahendatuks, jätkake,» kõmiStab Morton, ja enne mugava asendi 


sissevõtmist diivanil kougib ta laual asuvast karbist sigari. 

Jutustan sündmustest, mis leidsid aset pisut varem, täpsemalt öeldes - eelmise päeva õhtul. 
«Eile käskis Drake mul kirjutada postkaarte, mida ma ka tegin. » 

«Nende sisu?» 

««Phryne», 23. oktoober, Varna.» 

«Kui suur kogus?» 

«Viisteist kilo heroilni.» 

Morton vilistab imestusest: see ootamatu teade on talle ilmselt meeltmööda. 

«Nii et vana loll on lõpuks siiski oma kõhklustest jagu saanud?» 

«Ta arvab, et seda kanalit tuleb täiel määral ära kasutada, enne kui LKA asjasse sekkub.» 
«Jah, vana asi: seda, et on vaja kiirustada, taipavad inimesed alles siis, kui on juba hilja.» 
«Pärast seda saadetist on Drake'il plaanis pidada pikem paus.» 

«Need on juba plaanid teises ilmas viibimiseks,» lööb Morton hooletult käega. «Te öelge parem, 
millal umbkaudu võib oodata heroiinipartii «saabumist Viini.» 
«Umbes kahe nädala pärast. Aga võib-olla ka veidi varem. 
See sõltub laeva marsruudist.» 

Mul on säärane tunne, et kui ta saab minu nappidest sõnadest nii palju informatsiooni, millest talle 
piisab, võib ta minule siinsamas otsa peale teha, ilma et ta sellega midagi kaotaks. Kauba 
saabumisest teatatakse Viini õigeaegselt, ja täpselt niisäma õigeaegselt informeerib Viin sellest 
telegraafi teel Drake'i või .siis seda isikut, kes teda asendab. Sellest hetkest peale laabub kõik ka ilma 
Peteri abita, nii et Peteri võib saata teise ilma. Seda enam, et sealgi vajab Drake sekretäri. 

«Ma arvan, et kõik on korras,» kostab minu kõrvu korteriperemehe bassihääl. 

Ta pahvib mõnuga sigarit ja vaatab hajameelsel pilgul kamina kohal rippuvasse suurde roheka 
helgiga peeglisse. Ma 

ei imesta, kui ilmneb, et praegusel hetkel otsustatakse minu saatus. 

«Kas see on nii või ei ole, seda näitab aeg,» poetan ma ette vaatlikult. 
«Mida te silmas peate?» 

«Ma pean silmas seda, et too Drake'i jagusaamine kõhklustest, nagu te suvatsesite väljenduda, 
kujutab endast kergemeelsust. » 

«Aga mida meie tema kergemeelsuse tõttu kaotame?» pöördub Marton hämmeldunult minu 
poole. 

«Peaaegu mitte midagi, välja arvatud see, et saadetis võib jääda sihtkohta saabumata.» 
«Mispärast? Rääkige ometi! Ärge sundige mind hakkama teid üle kuulama.» 

««Phryne» on kõigest väike Kreeka felukk, mr. Morton. mille keresse on väga raske kaupa peita. 
Liiati on seekord nagu kiuste kauba kogus üsnagi aukartust äratav. Viisteist kilo heroiini, kui 
hoolikalt see ka ei oleks kokku pressitud, pole hoopiski naljaasi. Seepärast pole midagi imestada, kui 
piirivalvurid panevad kaubale käpa peale, enne kui ta minu meeste kätte jõuab.» 

«Kas siis Drake pole seda kõike arvesse võtnud?» 

«Ta ei taipa ju laevadest midagi. .. Ta teab ainult üht asja: tuleb kiirustada. Ja ta kiirustabki.» 
«Aga miks te teda sellest mõttest loobuma ei pane?» 

«Sellepärast, et teie ju ka kiirustate. Juhtnöörid, mis te mulle andsite, olid koostatud samas vaimus: 
tegutseda viivitamata.» 

«Formaalselt on teil õigus,» möirgab Morton, «kuid ainult formaalselt. Kuna me peame silmas 
arukat tegutsemist, mitte aga tegutsemist, mis viib operatsiooni nurjumisele.» 

«Ma ei arva hoopiski, et meid ähvardab nurjumine. Operatsioon võib olla väga edukas. Ma lihtsalt 
pean oma kohuseks teatada teile, millise riskiga on operatsioon seotud.» 

«Muidugi, muidugi,» lausub peremees juba leplikumal toonil ja süüvib jälle pilguga seinal 
rippuvasse rohekasse võrendikku. 


Natuke aega suitsetab ta vaikides. Seejärel küsib, justkui oleks ta järsku märganud minu 
juuresolekut: 

«Öelge, mr. Peter, kas te praeguse operatsiooni nurjumise korral olete suuteline ette valmistama uut 
operatsiooni?» 

«Loomulikult. » 

«Ja see oleks hoolikamalt ette valmistatud?» 

«Loomulikult. Minu käsutuses on agentide võrk, ja vajaduse korral saab seda alati ennistada. Minul 
on aadressid, ma annan parooli, saadan laiali juhtnöörid. Teie hooleks jääb vaid 

kauba toimetamine vastavasse punkti Bulgaarias ja selle kättesaamine Viinis.» 
«Aga nende täpsed aadressid? Parool?» küsib Morton sundimatult, sõbralikul toonil. 
«Ja mil viisil te mind likvideerida kavatsete?» huvitun ma sama sundimatult. «Kas püstoli või 
külmrelvaga?» 

«Te olete tõepoolest liiga umbusklik; mr. Peter,» ütleb korteriperemees kergelt ohates. «Ma ei 
eita, et mõningatel juhtudel võib teatud annus umbusklikkust kasu tuua. Kuid teie annust ei saa enam 
arukaks pidada. Ma vist selgitasin teile, et praegu te sooritate vastuvõtueksamit. Ma ütleksin koguni, 
et teil on olemas kõik Šansid seda edukalt sooritada. Ja sel juhul, kui te selle ülesande edukalt 
lahendate, täidan ma oma lubaduse: võtan teid alaliselt tööle vastutavale kohale. Nii nagu igasugune 
teinegi instituut, vajame meiegi häid töötajaid, mr. Peter. Kas te tõesti arvate, ef me oleme nii 
rumalad, et kasutame inimest ainult ühe korra, samal ajal kui ta võib meid teenida palju aastaid?» 

«Ma usuksin teid heameelega,» lausun vaguralt, «kuid selleks, et ma lõplikult uskuma jääksin, 
vajan teie abi. Te räägite, et teil on tekkinud mõte kasutada mind ära pika aja vältel, aga miks te siis 
peale käite, et ma praegu kohe teile teatavaks teeksin kogu informatsiooni, mis mul peas on, kaasa 
arvatud isegi sellised pisiasjad nagu aadressid ja paroolid?» 

«Hea küll,» sõnab majaperemees, oma sigariga üleolevalt armulikult vehkides, «ma ei käi peale. 
Praegu pole meile tõepoolest neid üksikasju tarvis. Hoidke need endale teatud tagatisena, et me ei 
taha teist lahti saada.» 

«Isegi siis, kui te võtate nõuks seda teha, võib oletada, et Drake teist ette jõuab.» 

«Ärge kartke,» kõmistab peremees, «ma ei usu, et Drake'il õnnestub teid tappa. Sel lihtsal põhjusel, 
et tal ei jätku enam aega selleks. Praegu on kõige tähtsam, mida te teha võite ja mis teid igasuguse 
ohu eest kaitseb - tuleb hoiduda Sohost võimalikult kaugemale, ja siia ei tohi te tagasi tulla. Olge 
eemal ja oodake erikorraldust, ning ma garanteerin teile pika eluea. . . Igal juhul teie endise šefi 
omast pikema.» 


... «Hoiduge Drake Streetist võimalikult kaugemale.» Kõigele lisaks peitub nendes Mortoni 
sõnades ja tema hääles ka arukat manitsust. Aga mis sa teed ära, kui ma mõnikord kuulen ka teisi 
hääli. 

Ühesõnaga, just siis, kui ma oleksin pidanud asuma võimalikult kaugel Drake Streetist, kiskus 
mind nagu mingi magne 

tiga sellele süngele tänavale, mis oli sel vnimasel, juba hämarduval esmaspäeval eriti sünge. Ja mind 
lausa kiskus mitte ainult sellele tänavale, vaid koguni meie peakorteri pimedasse trepikotta. 

«Oo, Peter!» hüüab šeff mulle rõõmsalt, tõustes laua tagant. et astuda lähemale minule või, 
õigemini, serveerimislauale. «Ja mina just mõtlesin Ali teile järele saata. Ma hakkasin teid taga 
igatsema, sõbrake. Võtke istet.» 

Ta sirutab käe neljakandilise pruuni pudeli järele, kallab endale priske portsjoni viskit ja lisab paar 
jääkuubikut. Rüüpab lonksu, vaatab mind uurivalt oma väikeste helesiniste silmadega ja küsib: 
«Kuidas tunneb end miss Grey? Loodan, et ta eilset väikest naginat väga südamesse ei võtnud.» 


«Mul pole sellest aimugi.» 

«Kas te siis ei vaevunud pärast eilset teda külastama?» 

«Jah, külastasin, kuid ta magas veel. Ja ma rahuldusin sellega, et järgisin tema eeskuju. Hommikul 
aga lipsasin väga vara majast välja.» 

«Te ei käitunud, Peter, nagu džentelmen, kaugeltki mitte nagu džentelmen,» vangutab Drake 
laitvalt pead. «Elus tuleb ette selliseid hetki, kus nõrka kaitsetut naisterahvast ei tohi üksi jätta.» 
«Minust tuleks vist vilets lapsehoidja, sir.» 

«Minul pole ka selle peale annet, sõbrake. Kuid sel ööl pühendasin ma siiski mõningal määral aega 
preili Hildale.. .» 
Ta rüüpab veel lonksu viskit, laskub siis minu vastas asuvasse tugitooli ja ütleb: 

«Jah, ma raiskasin mõningal määral aega. Kuid pean teile ütlema, et ma ei kahetse seda. Kuigi see 
Hilda pole endast nii heal arvamisel nagu teie Linda, osutus ta ikkagi üsna heade tõuomadustega 
kiisuks... ta rahuldab täielikult minusuguse vana üksiku mehe nõuded.. Ausalt öeldes on see 
enesehäälestuse küsimus, Peter, ja lõppude lõpuks on erinevus ühe või teise naisterahva vahel väga 
minimaalne, kui seda üldsegi esineb. Naised sarnanevad viskiga. Sa oled endale sisendanud, et sulle 
maitseb kõige rohkem «Ballantine», aga kui sa oled sunnitud «Johnny Walkerile» üle minema, siis 
veendud peagi, et. see mark pole põrmugi halvem.» 

Saanud niiviisi naisküsimusega ühele poole, heidab šeff mulle uuesti uuriva pilgu ja küsib 
ootamatult, ilma et sellel oleks vähimatki seost meie jututeemaga: 

«Ega te siin kuskil Marki pole näinud?» 

«Pole olnud säherdust õnne,» vastan ma. Ja esitan omakorda küsimuse: 

«Loodetavasti on mind ja Marki ühendav assotsiatsioon vaid juhuslikku laadi?» 

«Täiesti juhuslikku, Peter,» sõnab Drake rahustavalt. «Ma ju ütlesin teile: teid läheb mul veel 
tarvis.» ž 

Ta küünitab klaasi võtma, ning nähes, et see on peaaegu tühi, valab kohe portsjoni jao täis ja 
muidugi proovib maitset. 

«Mis teid minu juurde tõi, Peter? Kas midagi erakordset?» 

«Tahtsin teilt küsida, kuidas on lood selle rahaga, mis mul saada on. Ma pole ikka veel kätte saanud 
oma kahte protsenti, mr. Drake.» 

«Jah, tõepoolest,» soostub punapea, «aga miks teile just täna raha tarvis läheb? Kas te ei leia, et 
minu seif on kindlam koht kui teie tasku? Te ju teate, sõbrake, mida tähendab Soho. Niipea kui välja 
nuusitakse, et te tuuritate ringi, vägev rahapatakas taskus, tehakse teid kohe vagaseks.» 

Ta jääb vait ja jõllitab mulfe otsa: 

«Või on teil tulnud mõte meiega jumalaga jätta?» 

«Mul pole kuskile minna, sir. Muidugi, kui mitte arvestada seda vaikset, ent südant ängistavat kohta, 
kuhu te mõtlete mind ühel ilusai päeval saata.» 

«Ma ütlesin juba, et mul läheb teid veel tarvis.» 

«Ma olen mõttes arutanud seda küsimust. Alles täna hommikul. Pean teile tunnistama, et minu 
järeldus on hoopis vastupidine. Niipea kui te teada saate, et kaup on sihtkohta saabunud, lakkab 
kanal teid huvitamast. Muide, siis lakkan teid huvitamast minagi. Ja te kas koristate mu ära või jätate 
saatuse hoolde. Teine variant on aga üsna kaheldav.» 

«Oo, Peter! Täna te olete väga pessimistlikult meelestatud. Ma arvan, et see tuleb ilmast. See 
siinge ilm mõjub minulegi painavalt. » 

«Ma tean, et te tunnete raha vastu piisavalt suurt austust, et võiksite südant kõväks tegemata käest 
anda need viis tuhat minule määratud naelsterlingit,» jätkan ma. «Seetõttu teen teile väikese 
kompensatsioonina ettepaneku järgmiseks tehinguks: jätke see raha endale, kuid andke mulle tagasi 
need mind kompromiteerivad dokumendid, mida te oma seifis hoiate, see tähendab fotod ja minu 


ettekanded kanali rajamise kohta. Neid dokumente te ju ei vaja, kuna mind ennastki teile enam tarvis 
ei lähe.» 

«Teie ettepanek on väga ahvatlev,» nõustub punapea, «kuid ma olen olnud alati kiusatuste suhtes 
järeleandmatu, mu sõber. Need süütud materjalid, mida te mainisite, jäävad siia, minu seifi, nii 
kauaks, kui teil elupäevi on. Mis aga rahasse puutub, siis ärge muretsege: te saate raha kätte, kuid 
natuke hiljem. Ma olen ikka arvestanud teid kui tervikut, igas suhtes.» 

«Ja saatsite Marki minuga arveid õiendama.» 

«Te solvate mind oma kahtlustustega,» toriseb šeff, tõustes tugitoolist ja suundudes kirjutuslaua 
juurde. Kuid poolel teel peatub ta järsku, justkui oleks talle midagi meelde tulnud, ja pomiseb endale 
nina alla: 

«Kuhu see Mark siis küll ometi kadus?» 

«Ma ei imestaks, kuuldes, et te ta Lindat. külastama saatsite.» 

Ta vaatab mulle tükk aega hajameelselt otsa, justkui mõtleks minu hüpoteesi üle järele. 

«Tegelikult olete tõele üsna lähedal, Peter. Saatsin ta tõesti miss Grey juurde, kuid hoopiski mitte 
selleks, mida te teile omase kahtlustusega ette kujutate. Ma lihtsalt saatsin ta Lindale järele. Ja kuna 
ta liiga kauaks ära jäi, tuli mul saata ka Bob sinna, et teada saada, mis seal lahti on. Ja kujutage ette, 
tuli välja, et ta ei leidnud sellest korterist mingit jälge ei Markist ega miss Greyst.» 

«Kas isegi mitte verejälgi?» 
«Kardan, et meil on hakanud siin aset leidma kummalised asjad,» ohkab Drake, lastes minu märkuse 
kõrvust mööda. 

«Kas te peate silmas LKA-d?» 
«Ma ei tea, mida teie silmas peate, Peter. Milleks teie Lindat LKA- le vaja läks?» 
Ja kuna tema väikesed helesinised silmad puurivad mind tüütu visadusega, olen ma sunnitud talle 
ütlema: 

«Linda kohta te arvasite õigesti, aga mis Markisse puutub, siis LKA tunneb Marki vastu huvi. Kui 
ma ei eksi, siis just Mark oli see, kes Larkini looja karja saatis.» 

«Aga kust LKA sellest teada sai, kes kelle looja karja saatis, mu sõber?» 

«Kogu maailm teab, mis funktsioone täidab Mark sellel tänaval. » 
«Jah, teil on õigus,» noogutab punapea. «Ja võib-olla pole teil tõepoolest nende totrate kadumistega 
midagi pistmist. Kuid seda fakti tuleb ikkagi kontrollida.» 

Drake hakkab kirjutuslaua juurde minema; ma kujutan endale selgesti ette, et kui ta sinna jõuab, 
pole tal kuigi raske salajasele kellanupule vajutada. Seetõttu tõmban põuetaskust välja püstoli ja 
kamandan: . 

«Mitte sammugi paigalt, Drake, kui te ei taha, et ma teie pea sõelapõhjaks teen! Pöörake end minu 
poole ja - käed üles!» 

Laisalt pöörab šeff näo minu poole ja niisama kiirustamata täidab mu käsu. Tema näost on näha, et 
ta on vapustatud. 

«Peter, Peter! Mida ma küll pean nägema!» 

Ma astun mõne sammu ukse poole, laskmata teda silmist, ja lükkan uksele raske riivi ette. Seejärel 
lähen punapea juurde, 

igaks juhuks koban ta läbi ja võtan tema tagumisest püksitaskust välja miniatuurse brauningu. Mis 
aga puutub mind eriliselt huvitavasse võtmesse, siis see ripub seifil. Ees. Avan seifi; ühe käega 
pigistan Drake'ile kõhtu suunatud püstoli käepidet, teise käega tuhlan seifis, kuni satun mind 
huvitavatele asjadele: fotodele, negatiividele ja minu kirjutatud ettekandele. Ja et oma mõtteid selle 
tagasihoidliku dokumentatsiooniga mitte koormata, heidan ma selle küdevasse kaminasse. 


«Kõik oleks ülimalt tore, kui te saaksite niiviisi ka iseenda likvideerida,» tähendab šeff, jälgides 
leekide mängu. «Kuid vaevalt küll söandate seda teha, nii et ka sel juhul, tuleb minul teid abistada.» 
«Te isegi ei hinda vääriliselt minu Žesti: teie raha jätsin ma puutumata. . .» 

«See teie teo iseloomu ei muuda. See on ju kõige ehtsam röövimine, sõbrake. Aga meie saarel 
karistatakse igat röövimist seaduse kogu rangusega. Eriti siin, Sohos.» 

«Kardan, et Markil puudub igaveseks võimalus olla valmis teid teenima. Tehnilistel põhjustel.» 
«Kas see olite teie, Peter, kes tema likvideeris?» heitis Drake mulle raevuka pilgu. 

«Iga asja jaoks leidub sobivaid inimesi,» vastan ma uduselt. 

«Tõepoolest. Ka teie jaoks leidub inimesi.» 

«Aga kas te enda peale pole mõtelnud?» küsin ma, segades kaminatangidega söestunud dokumentide 
jäänuseid. «Te olete kadunud inimene, mr. Drake. Kogu oma suurest elutarkusest hoolimata pole te 
suutnud endale pähe raiuda seda elementaarset reeglit, et pisigangster peab teadma, kus tema koht 
on, ega tohi tükkida endast tähtsamate isikutega vägikaigast vedama. ..» 

Ma katkestan moraalilugemise, sest tabasin ära Drake'i kiire liigutuse. Kuna ma oma tähelepanu 
lülitasin ümber kaminatangidega manipuleerimisele, ei lase ta mööda juhust, et vajutada lauaplaadi 
serva alla monteeritud kellanupule. Vastuseks sellele vabale käitumisele ja et millegi taolise 
kordumist tõkestada, sihin ma hoolega ja taban teda täpselt, tõsi küll, mitte püstolist, vaid rusikaga. 
Punapea variseb vaibale ja jääb liikumatult lamama. 

Hilja. Keegi surub kõigest jõust ukselingile; olen kindel, et see on AI, väga võimalik, et talle on 
seltsiks Bob. Viimaks jäetakse link rahule, et lasta sadada uksele löökiderahet, mille lõppeesmärgiks 
on uksest jagusaamine. 

Torman, ühe akna juurde (neid on kabinetil kaks). Ammugi juba on aeg teada saada, mis siis 
lõppude lõpuks peitub nende alati ettetgmmatud kardinate taga. Ilmneb, et need varjavad tagahoovi 
nukrat, juba tumedate toonidega kattuvat maastiku 


202 

vaadet. Avan, täpsemalt, tõstan üles akna, sest vanades Londoni majades käivad aknaraamid üles 
nagu vanades raudteevagunites. Aken asub maapinnast umbes nelja meetri kõrgusel, ja kuna õu on 
kaetud plaatidega, siis piisab sellest vahemaast täielikult, et oma jalaluu murda, kuid minu käsutuses 
on vihmaveetoru; pikemalt mõtlemata haaran ma sellest kinni ja hakkan alla ronima, kuni tunnen, et 
jalad puudutavad maad. 

Väike uks viib keldrikorrusele, sealt pääseb vist Drake Streetile, kuid praegusel hetkel Drake 
Street mind eriti ei huvita, ma pigem riskin, ronin üle kivimüüri ja satun naaberõue, seejärel aga 
lipsan kitsast käigust tänavale, mis kulgeb paralleelselt Drake Streetiga. 

«Hüvasti, Soho!» mõtlen ma Piccadillyle jõudes ja Londoni õhtu kirevas neoonimärulis 
lahustudes. Lähen jooksujalu esimesse ettejuhtuvasse telefoniputkasse ja valin Linda numbri. 

«Paistab, et me ei tohi paar-kolm päeva kohtuda,» teatan ma talle. «Ärge muretsege ja ärge majast 
väljuge, enne kui ma teile helistan. Püüdke meelt lahutada oma lapsepõlvemälestustega: «Kas 
mäletad, kallis sõbrake. . .»» 

«Mälestused on juba ammendatud,» kuulen ma Linda häält. «Nüüd vaatame televiisorit. . .» 

Ma väljun telefoniputkast, mõeldes pingsalt, kuidas leida mõnda kesklinnast võimalikult kaugel 
asuvat hotelli. Lõpuks arvan siiski, et hotellist ei tasu Londonis peavarju otsida, see on igatahes 
riskantne, ja lähen metroost raudteejaama. 

Seal ostan pileti Oxfordi. Võib-olla sellepärast, et mulle meenus kunagine jutuajamine Lindaga. 
Rong väljub veerand tunni pärast, ma astun perroonile ja hakkan juba vagunisse minema, kui järsku 
tunnen oma Õlal kellegi kätt. 

«Kuhu?» küsib sõbraliku häälega minu selja taha ilmunud gorilla. 
See gorilla pole õnneks Al ega teine samasugune metsloom, 'keda Bobiks hüütakse. See on üks 
Mortoni gorilladest, jumal teab, kuidas ta mind välja on nuuskinud. Nähtavasti valvas tänaval, mis 


viib Sohost Piccadillyle, 
«Tahan sõita Oxfordi. Räägitakse, et seal on peen ülikool.» 

«Oo, te olete hakanud oma hariduse eest hoolt kandma. . .» möirgab gorilla. «Kuid kas te ei peaks 
kõigepealt hoolitsema oma tervise eest?» 

Ja et demonstreerida, et see on äärmiselt vajalik, surub gorilla oma püstoli, mis on tal 
mantlitaskusse peidetud, mulle kubemesse. Ma peaksin talle selgitama, et just mure oma tervise 
pärast viibki mind vanasse Oxfordi, aga pole ju mõtet oodata kaastunnet loomalt, isegi mitte siis, kui 
ta on tuhandeaastase evolutsiooni tulemusena läbi käinud pool teed ahvist inimeseni. 

«Te torkate ju minust läbi,» ütlen pahaselt. «Pealegi kardan ma kõdi. Mis kirevase päralt te mulle 
külge kleepusite?» 

«Selgitused tulevad hiljem,» kõmistab gorilla. «Praegu aga astuge väljapääsu poole.» 

Me hakkame minema väljapääsu suunas. Aga sel hetkel, kui me, olles jätnud selja taha perrooni 
betoonist lindi, siseneme reisijatesaali saginasse, hüppan ma järsku kõrvale ja torman läbi 
rahvahulga, tõugates rahulikke kodanikke tahtmatult oma teelt. Mul õnnestub lipsata välja uksest, 
kust pääseb taksopeatusse. 

Seal hüppan ma esimesse autoss.e, mis seisab kliente ootavate taksode rodus kõige ees, ja heidan 
sohvrile: 
«Kuninglikku Haiglasse! Ja võimalikult kiiresti, palun.» 

Taksojuht näib olevat seda liiki häirimatuid flegmaatikuid, keda on raske kamandada, kuid 
kuulnud sõna «haigla», pöörab ta suütevõtit ja vajutab gaastpedaalile. Ma vaatan tagasi, et veenduda, 
kas gorilla on mu jäljed kaotanud, ja samal ajal kuulen roolis istuva mehe häält: . 

«Kas olete kindel, sir, et teid sel kellaajal sisse lastakse?», «Loodan,» vastan ma, «see on erakordne 
juhtum.» 


Öeldu on tõepoolest tõsi. Ma ei võinud lasta sündida,et Morton organiseerib nii kiiresti minu 
jälitamise, aga kui see fakt on kord juba kindlaks tehtud, siis pean ma nüüd lühikesekski ajaks 
vabanema oma jälitajatest ja tegelema selle ülesande lahendamisega, mida ma võib-olla hiljem pole 
enam suuteline lahendama. 

Ma väljun taksost haiglapargi sissekäigu juures ja hakkan jalgsi astuma vastassuunas, kuni jõuan 
väheldase hotelli ette, mille silt särab rohelistes neoontuledes. Üürin toa üheks ööks, tellin kohvi ja 
lähen üles oma tuppa. Nii nagu ma oletasingi, lebavad kirjutuslaua sahtlis paberilehed hotelli 
pealdisega ja 

ümbrikud, Istun laua taha ja asun kirjatööd tegema. 

Keskus saab kauba saabumisest teada muidugi postkaartide põhjal. Kuid ma pean informeerima 
Keskust selle operatsiooni kõigist üksikasjust, jutuajamistest, mis mul on olnud Drake'i ja 
Mortoniga, ning olukorrast, millesse ma olen sattunud ja mis nähtavasti võtab mult võimaluse saata 
uusi kirju ühest lakoonilisest SOS-ist piisaks tegelikult täiesti, et vabastada mind vajadusest esitada 
kirjalikult fakte kogu viimase kupatuse kohta, kuid minule dramaatilised lõpud ei meeldi. 

Kui ma oma koduülesande lõpetan ja rüüpan neljandat kohvitassi,.mida hotelli omaniku poeg 
mulle serveerib, on kell juba kümme. Ma kleebin ümbriku kinni, pistan taskusse ja 

lähen trepist alla. Maksan arve ette ära, selgitades, et mul on vaja varahommikul minema sõita, ja 
palun tellida takso. 

Takso viib mind sellesse kvartalisse, kus mu tööpäev täna algas. Ma väljun taksost ristmikul ja 
lähen paarsada meetrit jalgsi, kuni jõuan vastava maja juurde vastaval põiktänaval; selle postkasti 
lasen ma esimest ja viimast korda ümbriku, mille sisu erineb nii välimuselt kui ka mahult armetutest 


reklaamlehtedest. Selles ümbrikus on mu viimane ettekanne. Või, kui soovite, mu lahkumisläkitus. 

Tegelikult on minu missioon lõppenud. Jäänud on vaid täita viimane ülesanne, mis puudutab 
eelkõige mind ennast. On juba aeg siit kaduda. Aga kuhu ja kuidas? Minu viisa on ammu aegunud, 
Drake ei suvatsenud seda pikendada sel ettekäändel, et seni kui ma tema teenistuses olen, ei ähvarda 
mind miski. Armastusväärse Dorise juurde tagasi pöörduda pole praegu võimalik. Piiri ületamine 
sellise passiga, ilma viisata, on mõeldamatu. Ja end mõnes kauges eeslinnas varjata tähendaks varem 
või hiljem politsei küüsi sattumist. 

Teistsugustel asjaoludel politsei küüsi sattumine polekski kõige hullem variant. Veavad ühest 
jaoskonnast teise, kuni võimud mind maalt välja. saata otsustavad. Kuid LKA-l on pikad käed, ja 
praegu, mil ma olen segatud mitmesse segasesse asjasse, ei lase Morton mul oma nina alt ära lipsata. 
Ja kuigi ma hävitasingi mõned dokumendid Drake'i arhiivist, leidub ikka veel rohkem kui küllalt 
fakte ja tunnistajaid, kes tõendavad, et mul on olnud sidemeid selle gangsteriga, ja tagavad mulle 
süüpingis üsnagi soliidse karistuse. 

Jah, väljapääsu ei ole. See, et ma eredasti valgustatud Charing Crossil praegu vabalt jalutan, on 
ainult näilik vabadus, sest kõik uksed on minule suletud. Ainuke asi, mida ma teha võin, on oodata 
Keskuse juhtnööre. Selline oli meie esialgne kokkulepe. Kuid tookord, kui see sai tehtud, ei paistnud 
mulle olukord siinse asja lõpetamisel nii dramaatiline olevat. 

Oodata Keskuse otsust. Ja oodata seal, kus Keskus eeldab mind leida. Tõsi, koht on küllaltki kõle, 
tuuletõmbuse käes. . . Aga kuna midagi sobivamat ei ole... 

Tõstan käe. peatan takso ja nimetan aadressi. 

«Mr. Morton pole teie suhtes midagi öelnud,» .lausub triibulise vestiga gorilla mulle kuivalt, 
tõkestades tee ukse juurde. 

«Pole viga. Teatage talle.» 

«See siin pole jaama ooteruum, kuhu igaüks võib sisse astuda, millal pähe tuleb.» 

«Hea küll, homme hommikul ütlen ma šefile, et te mind tema juurde ei lasknud,» sõnan hoiatavalt ja 
pöördun ringi. 

«Pidage, jätke oma tembud,» toriseb teener ja läheb teatama. 

Kahe minuti pärast laseb ta mind sisse, kusjuures tema näolt ei kao vaenulik ilme. 
Morton, kes istub kamina ees, ruuduline hommikumantel seljas, võtab mind vastu üsnagi jahedalt. 
«Teie ülemäärane omavolitsemine, sir, ei ole mulle meeltmööda,» ütleb ta läbi hammaste, 
vaevumata mulle tooli pakkuda. «Minu hoiatust ignoreerides lähete Sohosse, püüate ilma minu loata 
linnast lahkuda, lasete jultunult jalga, kui minu alluv teid peatab, ja kõige tipuks tülitate mind nii 
hilisel tunnil . ., Pean teile ütlema, et niisugune käitumine mulle ei meeldi, ma ei või seda sallida.» 
«Arusaadav,» nõustun ma alandlikult, «aga ma just sellepärast tulingi teie juurde, et hajutada 
eksiarvamused, mis on võib-olla tekkinud.» 
«Hea küll, hajutage need, ainult tehke lühemalt,» toriseb peremees, kuid seegi kord ei paku ta mulle 
istet. 
«Kõigepealt pean teile tunnistama, et ma ei võtnud teie sõnu Sohost mitte käsuna, vaid 
nõuandena. Ja kuna mul on Drake'iga vanad arved klaarida. . .» 
«Millised arved?» 
«Ma pole talt saanud eelmise partii eest pennigi, vaatamata pidulikule lubadusele. . .» 
«Jätkake.» 
«Nii et ma otsustasin sinna sisse astuda, et saada oma raha kätte, enne kui hilja on.. Kahjuks 
demonstreeris ta seegi kord oma absoluutset ebaausust ja oleks isegi ässitanud oma gorillad mulle 
kallale, kui ma poleks õigel ajal minema lipsanud .. Vaevalt olin ma sellest supist puhtalt välja 
tulnud ja otsustanud paar päevakest Oxfordis oodata, kuni asi rahuneb, kui järsku üks teine gorilla 


mu Victoria jaamas kinni võttis...» 

«Kuidas - jälle gorilla?» toriseb Morton rahulolematult. «See oli üks minu meestest, nendest, kes 
teid esimesel korral siia tõid..» 

«Kui te arvate, et need mehed, kes mind siia tõid, andsid mulle võimalust neid silmitseda, ja et ma 
soovisin neid lähemalt uurida. . .» 
«Hea küll, hea küll, tehke lühemalt!» 
«See on kõik. Ma panin päkad, asusin ühte hotelli elama ja olin isegi juba puhkama heitnud, kui 
järsku lõin kahtlema — viimati oli see gorilla, ma tahtsin öelda, see mees, kes Victoria jaamas mulle 
jälile sattus, mitte Drake'i alluv, vaid teie mees. Ning ma tulin kiiresti alla, et hajutada see 
ebameeldiv eksiarvamus. » 
«Mis on selle hotelli nimi, kuhu te elama asusite?» . Ma nimetan hotelli nime. 
«Võite kontrollida telefoniga. . .» 

«Palun mind mitte õpetada!» katkestab korteriperemees mind vihaselt. 
Seejärel küsib juba tavalisel toonil: 
«Aga millest te veel Drake'iga rääkisite”?» 
Jutustan talle ümber selle osa meie vestlusest, mida minu arvates tasub ümber jutustada. 
«Tähendab, vana loll on pisut ärevil?» 
«Väga ärevil.» A 
«Sellest järeldub, et ta hoiab silmi ja kõrvu lahti,» pomiseb Morton endale nina alla. 
Siis kohmab järsku, asja ees, teist taga: 
«Marki püstolit teie naistuttava korterist ei leitud...» 
«Püstol on minu käes.» 
«Vaata aga vaata! Kuid minu majja on keelatud tulla relvaga, mr. Peter,» teatab peremees mulle 
tõredalt. 
«Ah, andke andeks, ma pole tuttav teie sisekorra eeskirjadega,» pomisen ma, koukides taskust 
välja püstoli ja asetades selle diivanilauale sigarikarbi kõrvale. 
Morton võtab relva ja pistab hommikumantli taskusse. 
«Ja mida te nüüd minult soovite? Kas tahate, et ma vabandust paluksin, et olen söandanud kahelda 
teie käitumise arukuses?» 
«Ma tahan, et te minule peavarju annaksite,» vastan ma kõige häirimatumal toonil. 
«Oo, mr. Peter,» sirutab Morton käed ülespoole, nägu valulik, «minu maja ei ole hotell.» 
«Jah, kuid ma kardan, et Drake'i mehed praegusel hetkel juba revideerivad hotelle või helistavad 
kõikidesse hotellidesse, aga teie ju ei lasknud mul sõita rahulikumasse kohta. . .» 
«Hea küll, hea küll,» annab Morton järele. «Ma ütlen Johnile, et ta seaks teie jaoks korda 
külalistetoa. Kuigi teietaoline külaline, kes sajab sisse püstoliga. . .» 
«Kahe püstoliga,» korrigeerin ma teda. Kuid ainult mõttes. 


tas 


**.Järgmise päeva, saadan ma mööda Mortom korteri vahetus läheduses, lüües aega surnuks 
Marble Archi kõrval asuvates kohvikutes, mida vahetan ebaühtlaste ajavahemike järel. Tänavatel 
lonkimine poleks ilmselt nii igav. Kuid sellise vih.maga. .. 

Õhtu eel söandan ikkagi ameeriklase poole sisse astuda, et öömajaküsimust kuidagi korda ajada. 
See ilmselt rahustab gorillat, kes kogu päeva mind silmist ei lase, ta peatub nurgal. varjudes tohutu 
musta vihmavarjukupli alla. 

Teine gorilla - tõepoolest, nende gorillade keskel tunneb 

inimene end nagu loomaaias, erinevus on vaid selles, et loomaaias on inimese ja looma vahel võre, 
sün aga see puudub, teine gorilla, kes kannab triibulist vesti, avab mulle ukse ja juhatab mind oma 
isanda juurde, seekord alandavaid küsimusi esitamata. 

«Ohoo, mr. Peter,» hüüab kamina ees ajalehte lugev Morton võrdlemisi heasüdamlikult, «paistab, 
et täna öösel jään ma ilma rõõmust magada teiega ühe katuse all.» 

«Kui te olete mind välja ajada otsustanud...» alustan ma löödult. 

«Mul pole üldsegi mõttes teid välja ajada,» sõnab korteriperemees rahustavalt, «kuid ma luban teil 
hotelli tagasi minna ja mul on rõõm teile teatada, et teid enam miski ei ähvarda.» 

«Te tahate öelda, et Drake .. .» 

«Just seda tahan ma teile öelda,» noogutab ta. «Teie šeff kutsuti mingi informatsiooni asjus täna 
politseisse. Jutt on nähtavasti mingist süütust salakaubaveost... tegemist ei ole mitte 
narkootikumidega, vaid pornograafiaga. ühesõnaga, ta lasti kohe pärast ülekuulamist vabaks. Kuid 
õnnetuseks, kui ta Sohosse autoga tagasi pöördus, tulistati teda teisest autost ja õnnelik surm... 
tapeti kohapeal.» 

Ta vaatab mulle mõtlikult otsa ja tähendab: 
«Igaüks meist võiks vaid unistada niisugusest surmast... Muidugi mõista, kui tuleb aeg... võimalikult 
hiljem... Kuid ilmselt meid see küsimus ei huvita.» 

«Mind huvitab see samasugusel määral nagu iga teistki surelikku. Kuid ma ei saa aru, milleks 
raisata aega plaanide koostamisele, milles räägitakse sellest, kuidas vältida vältimatut.» 

«Täiesti õige,» nõustub peremees. «Aga kuna see vältimatu on meist praegu üsnagi kaugele 
eemaldunud, teen ma teile ettepaneku minna tagasi sellesse Drake Streeti, nagu kõlk teda nimetavad, 
ja end sisse: seada oma endise šefi kontoris.» 

«Kuid seal on vist politsei. . .» 

. «Politsei on oma asjadega juba ühele poole saanud ja sealt lahkunud, võttes kaasa mitte ainult 
need paberid, mis vana lolli paljastavad, vaid ka tema mehed. Nii et see kant on absoluutselt puhas, 
ja me oleme jõudnud kontori juba rendile võtta. Nagu näete, me tegutseme kiiresti. . .» 

«Selles ma ei kahtle. . .» 

«Seega siis hakkate istuma oma endise šefi kontoris ja vastu võtma tema kirjavahetust. Võiksime 
seda kirjavahetust muidugi kontrollida ka teisel viisil, kuid kas on mõtet sekkuda nii jõhkralt Briti 
postitalituse tegevusse? Seda enam, et selle operatsiooni tõenäolise nurjumise korral - nagu 
kuulutavad ette teie sünged prognoosid - läheb meil tarvis seda firmat, ja samuti Stentonit, kes võib 
tagada uusi saadetisi Kesk-Idast. 

Niisiis, tegutsege nõnda, nagu oleksite kadunukese pärija, võtke post vastu ja pidage meiega 
ühendust.» 

«Seadusliku pärija rolli etendamiseks, sir, peab olema enesevääriknst. Aga kas saab olla niisugust 
tunnet inimesel, kellel puudub pass?» 
«Kuidas «puudub pass»?» 
«Mu viisa on ammu aegunud.» 
«Katsume selle asja kuidagimoodi korda ajäda,» vastab peremees natukese aja pärast. «Aga see ei 
lähe nii kiiresti. Ma juba ütlesin teile, et me ei saa sekkuda jultunult kõikidesse asjadesse. Kuid ma 
püüan ikkagi teie viisat pikendada.» 
Väärt lubadus. Nii nagu Drake'i lubadusedki. 
Väljunud sellest külalislahkest majast, võtan takso ja sõidan Chelsea'sse, et informeerida Lindat oma 
ootamatust pääsemisest. Tunnen, et olen saabunud õigel ajal, sest perenaise ja külalise vahel on 
tekkinud juba mõningad lahkhelid, mis siginevad alati kahe naise vahel, kui jätta nad pikemaks ajaks 
teineteise seltsi. Et mitte igavusse surra, otsivad nad väljapääsu sõnelemises. 


«Oh, Peter, te olete mu elupäästja,» lausub miss Grey oma meloodilise häälega, võttes taksos minu 
kõrval istet. 

«Tõtt öelda oli see üsnagi pikk operatsioon, mida mina ainult alustasin, lõpule viisid selle teised,» 
tähendasin ma tagasihoidlikult. 

Seejärel tuleb loomulikult kirjeldada üksikasjaliselt vana Drake'i surma asjaolusid. 

«Kas teile ei näi, et selles korteris on midagi kurjakuulutavat?» küsib Linda, kui me lõpuks 
jõuame halli, mille põrand on valgete karusnahkadega kaetud. 

«Kurjakuulutav pole mitte teie korter, vaid teie mälestused temast. » 

«Mul on tunne, et iga hetk võib ilmuda Mark.» 

«See oleks huvitav fenomen, mida teadus veel ei tea,» pomisen ma. «Seni pole ma kohanud veel 
ühtki inimest, kes oleks sealt ilmast tagasi tulnud.» 
«Isegi Mark ei tule?» 
«Õnneks jah.» 
Ta laskub kergendatult ohates tugitooli ja niipalju kui ma tema näoilmest võin otsustada, ei tundu see 
korter talle enam nii kurjakuulutavana. 
«Peter, ainult üht asja ei oska ma endale seletada: kuidas see tüüp korterisse sisse sai, kui võti oli 
lukuaugus?» 

«Ärge sundige mind pühendama teid mõningatesse tehnilistesse saladustesse, vaevalt küll teil neid 
kunagi tarvis läheb,»lausun ma tusaselt. 

Kuid nähes, et see küsimus teda ikka erutab, lisan ma: 

«Loodan, et te ei arva, nagu oleksin mina ta sisse lasknud.. .» 

«Muidugi mitte, aga. . .» ; 

«On olemas väga lihtne riistapuu, mille,. abil võib võtit väljastpoolt pöörata. Selge?» 
«Mõistan.» 

«Mark 'poleks teie korterisse kunagi sisse saanud, kui te oleksite ukse riivi pannud.» 

«Jah, aga ta oleks ikkagi varitsenud mind trepil,» märgib miss Grey põhjendatult, «ja oleks 
minuga arveid õiendanud teie äraolekul... enne kui teie oleksite jõudnud sekkuda...» 

«Võimalik. Kuid s,ee kõik on minevik. Mida kiiremini see teil ununeb, seda parem.» 

Ja et tema mõtteid mujale viia, tähendan ma: 

«Hakake võimalikult rutem mõtlema oma homse päeva peale, vastupidi sellele, mida öeldakse tolle 
teie laulukese refräänis. Mida te arvaksite näiteks «Evasse» tagasipöördumisest? » 

«Miks ka mitte? Te teate ju, Peter, et mul pole just eriti rikkalikku valikut.» 

Ja me läheme kööki, et otsida midagi õhtusöögiks. 

Minu ilmumine Drake Streetile järgmise päeva hommikul on tõeline triumf, kuigi sellele triumfile ei 
kaasne käraefektid. Ma ei tea, miks see just nii on, aga siinsed asukad on endale pähe võtnud, et 
mina olengi Drake'i likvideerija, mistõttu mind ei ümbritse mitte ainult võitja, vaid ka vabastaja 
oreool, kuna kogu kohalik elanikkond on tundnud kadunud šefi ees hirmu ja varjatud vaenulikkust. 
Kui ma lähen nurgapealsesse kohvikusse kohvi jooma või vaatama, kas afiši kaunitar on ikka omal 
kohal, tervitavad külastajad mind rõõmsate naeratustega. Kui astun korraks oma vana sõbra mr. 
Oliveri kauplusse, raputab ta pikalt ja erutatult mu paremat kätt, nagu oleksin ma just praegu 
naasnud lahinguväljalt loorberipärjaga. Ja kui tulen mööda tänavat peakorterisse, kergitavad 
väikesekaliibrilised valemängijad ja salakaubavedajad lugupidamisega kaabusid, hoolimata 
ehtbritiliku visadusega tihutavast vihmast. 

Peakorter ise pole tollest mälestüsväärsest päevast saadik kuigi palju muutunud, kui mitte 
arvestada pisiasja, et Bob ja AI pole enam trepil valves ning et pudelid, mis seisavad kabineti 
serveerhnislaual, on kõik viimseni tühjad. Kõik muu on nii nagu ennegi, kuna kabineti sisustus, 
kaasa arvatud ettetõmmatud kardinad, kuuluvad korteriomanikule, mr. Drake oli olnud siin vaid 


üürnik, pealegi veel üsna ebamugav üürnik. 
Ma ei jõudnud veel kirjutuslaua taga istet võtta, et järele proovida, kuidas näeb maailm välja vana 
Drake'i vaatekohast, kui uksele koputati ja sisse astus Stenton. Võiks öelda «iga 

vene Stenton», sest teda ei ähvarda mingil juhul vägivaldne surm. 

«Tulin end esitlema, sir, ja teile teatama, et olen teie teenistuses,» lausub gangsterikomori 
kaubandusdirektor, nägu säramas laiast naerust. 

«Olen rõõmus, ette elus ja terve olete, Stenton. Eriti kui võtta arvesse asjaolu, et meie kallis šeff 
nii enneaegselt meid maha jättis. . » . 

«Oo, ärgem liialdagem, sir,» väidab rahaliste operatsioonide spetsialist leebelt vastu. «Vaevalt 
küll šefi surm kellelegi löögiks oli... peale tema enda. . . Eks te ise ju -a, ta oli ranguse koolkonna 
esindaja.» 

«Aga missugune teine koolkond võiski läbi lüüa meie valdkonnas, Stenton?» 

«Te ju teate, et juba ammusest ajast soovitatakse raudsed rusikad katta sametkinnastega,» vastab 
direktor. «Aga vana Drake unustas seda teha. Ja eelistas üldse jõhkrat vägivalda.» 

«Kas see tähendab, et teie isiklikult olete vägivalla vastu?» küsin pisut kahtlevalt. 

«Olen, ja ei ole ka,» vastab Stenton põiklevalt. «Meie maailmas on vägivald loomulikult 
paratamatu. Kuid kõik sõltub vormist. Ma ju ütlesin teile: raudsed rusikad on suurepärane asi, kuid 
ka kindaid ei tohi põlata.» 

Ta jääb vait ja piidleb mind oma veidi põletikuliste albiinosilmadega, et kontrollida minu 
reageerimist. Seejärel lisab, olles rahunenud minu näos peegelduvast pikameelsest tähelepanust: 

«Minu põhimõte, sir, on järgmine: raha kujutab endast tohutut jõudu. Lausa kolossaalset. 
Järelikult peaks rahast täiesti piisama, et võimu teoks teha. Kas on sel juhul tarviski lasta käiku 
rusikaid või püstoleid, pidada ülal selliseid täikraesid nagu Al ja Mark, ning kas on vaja 
ebameeldivusi politseiga? 

Kui inimene teab, et sinu võimuses on maksta temale palka või jätta ta näljakäppa imema, on ta 
valmis austama sind ka ilma Ali ja Marki abita.» 

«Mul on väga meeldiv konstateerida, et teie vaated antud küsimuses on minu vaadetega üpris 
sarnased,» ütlen ma. 

Stenton satub sellest minu deklaratsioonist vaimustusse, kuna ta just seda on taotlenudki: avaldada 
mõtteid, mis minu mõtetega ühtivad. 

Ma otsustan teemat vahetada. 

«Kas see asjaolu, et politsei Drake'i paberites tuhnis, .. kas sellest ei tule teatud komplikatsioone?» 
«Rahalised dokumendid, sir, ei asunud õnneks siin, vaid «Eva» kassas.» 

«Aga kas siis «Eva» kassat ei kontrollitudki 2?» 

«Mis seaduse alusel?» küsib Stenton. ««Eva» omanik, kuigi formaalselt, olen mina, mitte Drake.» 


«Ahaa, tähendab praegu olete ka tegelik omanik.» 
«Küll te oskate ikka mett moka peale määrida, sir.» 
«Kuna meie jutt «Evale» kaldus, siis tahaksin ma küsfda: kas te ei arva, et miss Grey puudumine 
viib programmi taset mingil miäral alla ?» 
«Muidugi!» hüüab Stenton teenistusvalmilt. «Kui tahate, uskuge, kui ei taha, ärge uskuge, aga ma 
just kavatsesin, teilt küsida, kas miss Grey ei nõustu meile tagasi tulema.» 
«Ma arvan, et nõustub,» kostan vastu. «Tal on järeleandlik iseloom.» 
«Ta on haruldaselt hästikasvatatud daam.» 
«Nii et, Stenton, tegelge rahulikult oma asJadega,» üldistan ma. 
«Jah, loomulikult... Kuid ühes tuntud kohas vihjati mulle, et praegu olete šefiks teie.» 


«Jah, kuid minu positsioon meenutab mingil määral Inglise kuninganna positsiooni: ma valitsen, 
aga ei juhi. Nii et ma. kordan: tegelge rahulikult oma asjadega.» 

Sellest viimasest avaldusest satub rahaliste küsimuste spetsialist juba lõplikult vaimustusse ja 
taganeb kabinetist lipitsevalt kummardades välja. 

Tõtt öelda mõjub see kabinet mulle ängistavalt. Tõmban kardinad kõrvale, et lasta tuppa pisut 
valgust, kuid sellest interjöör sõbralikumaks ei muutu. Vaevalt küll suudab vihmase päeva virvendav 
valgus kristallkroonlühtri säraga võistelda. Ja pealegi meenutab kõik selles kabinetis mulle vana 
Drake'i, nii nagu Lindale meenutab kõik tema korteris Marki. Eks sa proovi siin lohutada end 
mõttega, et põhjus ei peitu kabinetis, vaid kabinetiga seotud mälestustes. 

Niisiis, jõudnud kuidagi ära oodata, millal kell saab kaksteist, lähen ma itaallase restorani, kus 
söön isukait oivalist Milaano-pärast biifsteeki makaronidega, mille serveerib mulle erilise tähelepanu 
märgiks restoranipidaja ise. Seejarel astun sisse kodusesse «Arizonasse», et pärast lõunat pisut 
mõtiskleda. 

«Oo, mr. Peter!» hüüab heasüdamlik Doris rõõmsalt. Ja lisab näost särades: «Millised traagilised 
sündmused!» 

«Jah, tõepoolest,» pomisen ma. «Aga õnneks need teis ei kajastu. Vastupidi, te puhkete iga 
päevaga üha rohkem õitsele ja lähete aina ahvatlevamaks. Olen teie kohta korduvalt öelnud ja olen 
praegugi valmis seda kordama, kulla Doris: terve vaim terves kehas.» 

«Oo, te olete kohutav meelitaja, mr. Peter,» hüüab Doris muheda näoga. «Ja ikkagi, millised 
sündmused!» 
«Jah, tõepoolest,» nõustun ma. «Tänu nendele sündmus 

tele võime me mõlemad nüüd täiesti rahulikult magada.» 
Ja et neid sõnu vastavate tegudega kinnitada, hakkan astuma trepist üles oma numbrisse. 


«Võtke kadunukese post vastu ja pidage minuga ühendust,» oli Morton öelnud. See on kaalukas 
põhjus, selleks, et töllerdada Drake Streeti kabinetis ja oodata, et post. võib sisaldada midagi 
huvitavat. 5 

Kuid midagi huvitavat post ei sisalda. Ja see on ameeriklaselegi ette teada. Aga võib-olla mõtleb 
ta neidsamu postkaarte, mis Viinis posti pannakse? Jah, see on vist tõesti nii. Kuid Morton peab 
olema idioot, kui ta ei taipa, et need postkaardid jäävadki tulemata. Või siis peab ta mind idioodiks. 

Postkaardid jäävad sel juhul tulemata, kui operatsioon nurjub kuskil Varna ja Viini vahel. Kuid 
need jäävad tulemata ka sel juhul, kui operatsioon ei nurju. Sel lihtsal põhjusel, et siis organiseerib 
LKA ise sissekukkumise Austria pealinnas asuvas vastuvõtupunktis. Nii et selgi juhul ei ole saadetist 
ja järelikult ei tule ka teadet saadetise kohta. 

Aga miks siis ameeriklane pani mind ametisse siia, sellele mugavale kohale, selle asemel et mind 
ilma pikemata mullatoidule saata? Miks arvab ta, et partiile võidakse käpp peale panna enne selle 
Viini saabumist? Ühesõnaga, operatsiooni tuleb korrata. Ja järelikult olen ma talle veel vajalik. 

Või võtame teise variandi, mille tõepärasuses ma ise väga kahtlen: Morton tahab kasutada mind ka 
tulevikus, mind ja minu gruppi, mis koosneb inimestest, kes on valmis kõigeks. Kuid tema silmis 
oleme meie, mina ja minu mehed, kõigest mingi rahamaiaste krimkade punt. Aga pärast seda, kui 
leiab aset provokatsioon, ei vaja LKA enam neid poliitiliselt ebakindlaid tüüpe, kes on kõigele lisaks 
vist hakanud kohalikele võimudele kahtlastena näima. 

On ka veel kolmas variant. Sel juhul, kui provokatsioon õnnestub, võiks Morton kasutada mind 
tunnistajana, keda sensatsiaonimaiad ajakirjanikud meelsasti pildistavad ja intervjueerivad: 
bulgaarlaste poolt salaja siiasaadetud agent võtab Londonis kaupa vastu. Kahetsev patune, kes on 
töökindla automaadina valmis kordama Mortoni fabritseeritud ja lõplikult sõnastatud tunnistusi. Aga 
kuna patune pole üldse valmis seda rolli enda peale võtma, siis langeb see paratamatult ära. Koos 


sellega langeb ära ka patune. 
Kõige tõenäolisem on esimene variant. See aga tähendab, et ma võin loota teatud puutumatusele, aga 
ainult selle hetkeni, kui Morton saab teate, et provokatsioon on läbi kukkunud. See 

moment pole mägede taga. Iga päevaga me läheneme pidurdamatult sellele pidulikule, liigutavale ja 
unustamatule hetkele, mil.meid omaenese matusele kutsutakse. 

«Te lubasite aidata mul vüsat muretseda, sir,» söandan ma seda oma uuele šefile kaks korda meelde 
tuletada. 

«Jah, jah, ärge tundke muret,» kõmistab ta esimesel korral. 

«Milleks teiie, kurat võtku, just praegu viisat tarvis läheb?» küsib Morton, kui ma teisel korral talle 

helistan. 

«Miss Grey palus, et ma teda Brightoni saadaksin. Tulen muidugi kohe tagasi. Kuid te ju teate, et 
sõit kehtivuse kaotanud passiga. . .» 

«Lükake sõit edasi,» vastab ameeriklane tõredalt. «Ma vist juba selgitasin teile, et teie siinolek on 
äärmiselt vajalik.» 

Ma loomulikult alistun. Mis mul üle jääb. Seda enam, et miss Greyl pole mingit kavatsust 
Brightoni või mõnda teise kohta sõita. Praegu tegeleb ta mitmesuguse laulu selgeks õppimisega, 
olles väga. rahul, et ta jälle «Evas» esineb. 

Mina olen samuti hõivatud. Peamiselt sellega, et ootan valget laeva. See on ikkagi parem, kui oodata 
võllast. 

Novembri algul, ühel hoopiski mitte ilusal, vaid vihmasel päeval, hilisel pärastlõunasel tunnil (kui 
olla ammendavalt täpne), helises ootamatult telefon: 

«Mr. Peter?» kuulen ma tuttavat bassihäält. «Mis te sellest arvate, kui ma kutsuksin teid 
õhtustama? Mul on teile häid uudiseid.» 

«Olen meelitatud, et ma teile meelde tulin,» püüan ma viisakas olla. 

«Sel juhul oodake mind Regent Streeti ja Piccadilly nurgal. 
Olen seal täpselt kell seitse. Must «Plymouth».» 

Must «Plymouth» on mulle tuttav. Kuid kõik muu on tundmatu. Head uudised. : . See, mis on hea 
ühele, on paraku harva hea teisele. Loodame, et mulle ei serveerita uudist, et mingi provokatsioon on 
õnnestunud. 

Ettenähtud kellaajal ilmub must «Plymouth» kokkulepitud kohta, peatub mõne sekundi, ja ma 
istun Mortoni kõrvale. Auto sõidab Strandile, ületab Waterloo silda mööda Thamesi ja siseneb 
lõunakvartalite labürintidesse. 

Inimestel, kes pole sellel ulatuslikul Londoni territooriumil käinud, võivad «lõunakvartalid» 
tekitada kujutluse lõunast, isegi eksootikast. Me sõidame jõe äärt mööda, millest annab tunnistust 
katuste kohaloma nokki tõstvate kõrgete sadama- kraanade rodu; jõge ennast pole näha. Seejärel 
pöörame mingisse kitsasse käiku ladude akendeta fassaadide ja vabrikuhoonete vahel, mida 
valgustavad nõrgalt kollakasrohelised gaasilaternad. Siseneme teise tänavasse, keerame 
kolmandasse. Ja 

kõikjal ümbritsevad meid ikka samasugused akendeta fassaadid, laternate ähmane valgtj ja kitsad 
inimtühjad kõnniteed. Jääb mulje, nagu eksleksime väljasurnud linnas. 

Viimaks ometi jõuame vilja järjekordsest põiktänavast ja satume väikesele platsile, mida piiravad 
laohoonete tulemüürid ja ropstetanud tarad. «Plymouth» peatub kahekorruselise kõrtsi: ees, mis on 
otsekui spetsiaalselt püstitatud Dickensi romaani põhjal vändatava fitm võtete jaoks. Kõrtsiukse 
kohal ripputale sildile on püüdlikult maalitud laev. . 

Gorilla, kes seekord täidab üsna osavasti sohvri rolli, hüppab autost välja, et avada šefile uks, 


minule aga jätab õiguse endal väljuda. Ma astun kõrtsi, järgnedes Mortonile aupaklikult ja satun 
inimtühja õhtuse tänava vaikusest järsku kärarikkasse, rahvarohkesse, heledasti valjustatud ruumi. 
Pikkade pulstjate juuste ja kulunud teksastega noormehed ja neiud, tagasihoidlikus elegantses 
riietuses eakad härrad ja daamid, aguli inimrämps pluss väike, kuid kõrvulukustavalt mängiv 
orkester, mis koosneb kahest akordionist ja bandžost - see kõik on mõnele 

ruutmeetrile ära mahtunud, kaanib ahnelt õlut, hirnub naerda ja kiljub. Ei, see pole hoopiski 
«Valge Elevant», Morton näikse olevat lihtsalt nupust iikastanud. 

Õnneks või õnnetuseks pole ta veel päriselt nupust nikastanud, kuna ta astub kõrtsi peremehe juurde, 
kes leti taga seisab, ja annab mulle seejärel tagasihoidliku, kuid tähendusrikka žestiga märku, 
osutades trahieri tagumises osas asuvale kitsale trepile, mida ma alles nüüd märkan. 

Me läheme trepist ettevaatikult üles, et pead vastu madalat võlvlage ära ei lööks, ja olen jälle 
vaikuse ning õdususe riigis. 

Laudadel on lumivalged linad, portselanist ja hõbedast nõud ning väikesed lillevaasid. 
Väheldastest akendest avaneb vaade sünkjate õhtuste varjudega jõele ja tumedatele pargastele. 
Vaikus pole vist selles asutuses eriti minev kaup, aga võib . ka olla, et teda pakutakse hirmus soolase 
hinnaga, sest restoran on tühi, kui mitte arvestada kaht vanemat paari. Me istume akna lähedale 
nurka ja kelneri tähelepanelikkusest kannustatuna hakkame menüüga tutvuma. 

Õhtlusöök möödub peaaegu täielikus vaikuses, mida aeg-ajalt katkestavad vaid mõned banaalsed 
fraasid; neid lausub peamiselt ameeriklane. 


«See joomapaik siin on haruldaselt vaikne koht,» kuulutab mr. Mforton. 
Või: 
«Ilm paistab olevat sättinud sajule, võib-olla paneb niimoodi ühe jutiga maikuuni välja.» 
Mind isiklikult pikad pausid ja mittemidagiütlevad fraasid eriti ei häiri, ma tean ammusest ajast, et 
tõsised inimesed asu- 

vad tõsiste teemade juurde ainult kohvitassi taga. Ja ma ei eksi. 

«Ma tahtsin teatada teile midagi, millest telefoniga polekuigi mugav rääkida,» informeerib mind 
ameeriklane. «Täna hommikul jõudis saadetis Viini, operatsioon on lõppenud.» 

Ta heidab mulle põgusa pilgu, et vaadata, kuidas ma tema tähtsale infole reageerin. Ma võtan selle 
vastu täielikku rahu säilitades ja isegi leian endas jõudu, et pomiseda: 
«Jumal tänatud!» 
Kuigi minule tähendab see - «kurat võtaks!» 
«Jah, saime selle asjandusega viimaks ometi õhtule,» mr. Peter,» lausub Morton kohvi rüübates. 
Ja samas lisab: 
«Loomulikult teie hindamatu abiga.» 
Madal bassihääl kõlab osavõtmatult. Ja võib-olla just see osavõtmatus, ükskõik kui sundimatu ta ka 
ei näi olevat, kergitab minu teadvuses üles küsimuse. Osavõtmatu suhtumine nagu ei sobiks kokku 
nii ihaldatud võiduga. . 
Lõppude lõpuks võib see olla ka temperamendi küsimus.. 
Kõik võib olla. 
Me lõpetame kohvijoomise täielikus vaikuses. Ja kui ameeriklane on arve maksnud, söandan ma 
küsida: 
«Kas see on kõik, mida te mulle teatada tahtsite?» 
«Aga mida siis teie ootasite?» mõõdab ta mind huviga. 
«Mitte midagi erilist. Kuid te ütlesite, kui helistasite, et räägite mulle häid uudiseid, mina aga olen 
seni kuulnud ainult. üht uudist.» 

«Jah, teil on õigus. Mul on tõepoolest ka teine uudis, aga seda saate teada pisut hiljem. Jutt on teie 
tulevikust. Ma arvan, et te peaksite seekord lõpuks ometi jätma oma kahtlustused, vähemalt minu 
suhtes. Ma olen teie tuleviku pärast tõesti muret tundnud, mr. Peter.» . . 


Ta heidab pilgu kellale ja ütleb: «Ma arvan, et meil on aeg minna.» 

Laskume jälle esimese korruse põrgusse, kus tänu tumeda õlle ja viski ühistele jõupingutustele on 
lärm vahepeal kahekordistunud. Siis istume vaikides autosse, ja sohver, kes on vist kogu selle aja 
rooli taga istunud, sõidab jälle vabrikuhoonete ja ladude lausseinte vahel, kitsaste käikude sünges 
labürindis. 

Mul pole aimugi, kuhu me sõidame, kuna see kant on mulle täiesti võõras, pealegi ujutavad 
vihmanired tuuleklaasi nii tihedasti üle, et «kojamehed» suurivaevu neist jagu saavad. Ja kui lõpuks 
auto mingisse hämarasse põiktänavasse pöörab ja pisku aja pärast peatub, ei ole mul vähimatki 
ettekujutust, kus me asume. . 

«Siin kohtume mehega, kelle käsutuses te hakkate edaspidi olema,» ütleb Morton, ukerdades 
seekord iseseisvalt autost välja. 

Ma järgnen talle, gorilla aga. jääb seegi kord autosse. Siseneme mingi suure hoone pimedasse 
trepikotta; see hoone sarnaneb pigem laoga kui kontoriga, kus ametialast juttu aetakse. Trepikoda on 
peaaegu täiesti pime, ainult. väike lamp sissekäigust paremat kätt valgustab kitsast 
metallkeerdtreppi, mis meenutab treppe suurtel laevadel. 

«Siia,» kamandab ameeriklane ja viib mind trepi juurde. Kui me trepini oleme jõudnud, röögatab ta 
kõrvale astudes: «Minge üles! ... Mida te ootate?» 

Jah, mida ma ootan? Ega vist tasu vaeva liialt pärida, nagu ei tasu vastu vaieldagi. Nii et ma siis 
hakkan üles minema mööda seda laevatreppi, kuni jõuan teisele korrusele, kus on suur akendeta 
ruum, mida nõrgalt valgustavad lage toetavatesse kõrgetesse betoonsammastesse monteeritud 
lambid. 

«See koht on ametialasteks kohtumisteks pisut ebatavaline,» lausub Marton, enne kui ma jõuan 
suud paotada, «kuid te saate ise ka aru, et see kohtumine on mõnevõrra teist laadi.» 

Ta viib mind läbi saali, mille teises otsas, niipalju kui mu silmad hämaruses seletavad, paistab 
olevat mingi uks. Kuid meie ei lähe ukseni, vaid peatume poolel teel, ja šeff selgitab: 

«Ootame siin.» 

Ega jää muud üle kui oodata, ja ma jätan jutulõnga jätkamise ameeriklase hooleks. 

«Teil on õigus, mr. Peter. Saadetis kaalus täpselt viisteist kilo.» 

«Meeldiv kuulda,» vastan ma. 

«Teie tuju tõuseb vist veelgi, kui ma ütlen, mis pakis oli. Viisteist kilo puhast tärklist, mr. Peter.» 
«Olete selles kindel?» küsin ma, reetmata imestust. 

«Täiesti. Ja mul on taskus šifreeritud telegrammi tekst. Ma näitaksin teile seda, aga selleks pole 
vajadust.» 

«Ausalt öeldes on kõik võimalik,» ütlen ma, olles veidi mõtelnud. «Vana Drake sai ka ükskord 
hakkama samasuguse tükiga. Ainult et siis oli tärklist kümme kilo.» 

«Jah, ma tean seda,» noogutab Marton. «Kuid antud juhul pole see vana Drake'i tükk. Meil on 
täpselt teada, et lähtebaasist saadeti Varnasse heroiini, mitte aga tärklist. Ja on täiesti selge, et heroiin 
muutus tärkliseks teel Varnast edasi.» 

«Imelik. . .» 

«Imelik võib-olla meile. Aga mitte teile. Kuid see, mis on meile imelik, on nüüd kergesti seletatav.» 
«Ma ei julge teie hüpoteeside vastu huvi tunda,» püüan aega võita, «võin öelda vaid seda, mida ma 
omal ajal Drake'ile rää- 

kisin: teie heroiin ei huvita minu mehi põrmugi. Sel lihtsal põhjusel, et Bulgaarias pole temaga 
midagi peale hakata.» 
«Tean, tean, ma olen seda juba teilt kuulnud.» katkestab Morton mind üsna kannatamatult. 
«Hakkasin teid koguni uskuma. Kuid need ajad on nüüd jäädavalt möödas, mr. Peter.» 


Ta vaatab mulle üksisilmi otsa, tema tinases pilgus helgib varjamatu viha. 

«Me arvasime, et meil on tegemist salakaubavedajate bandega, tegelikult aga on see teie luure... 
Oleme teinud vea. . . Saatusliku vea, tuleb tunnistada. . .» 

«Luure?» küsin ma naiivselt. «Kas te arvate, et luureorganid hakkavad aega raiskama 
mingisugusele äritsemisele narkootikumidega ?» 

«Kuid teie olete samuti saatusliku vea teinud, mr. Peter,»jätkab ameeriklane, lastes minu märkuse 
kõrvust mööda. «Tõsi, te seadsite end vaenlase tagalas väga mugavalt sisse. Kuid te unustasite 
äärmise vajaduse puhuks hoida endale varuväljapääs. Ja nüüd te maksate kõige eest. Või saate, mida 
olete ära teeninud - kui te niisugust kõnekäändu eelistate.» 

«Ja teie julgesite veel mulle ette heita, et olen umbusklik .. .» lausun kibedusega. 

«Jah, te hakkasite väljapääsule mõtlema alles siis, kui kõik uksed olid juba kindlalt suletud,» 
jätkab Morton oma mõtte arendamist, «ja kuigi mul erilist huumorisoont ei ole, ajab mind lihtsalt 
naerma, kui mulle meenuvad teie naiivsed katsed saada viisat, kusjuures mitte teab kelle kaudu, vaid 
just minu kaudu. Selleks reisiks, mis teil nüüd ees seisab, pole üldse viisat vaja, mr. Peter!» 

Ta jääb vait, vaatab kella, siis poolhämarasse uppuva saali tagumist osa ja ütleb: 

«Ma arvan, et mees, kellest on jutt, võib iga hetk ilmuda. Seepärast tahan ma kasutada juhust, 
soovimata olla teie vastu liiga range, kas või viimast korda, kuigi te seda loomulikult üldse ei vääri. 
Kas lasta teil minna või pakkuda teile kohta meie süsteemis, seda võib otsustada ainult kõrgem 
instants. Kuid minu võimuses on kinkida teile elu - ma loodan, et annate endale aru, et praegusel 
hetkel on teil kõik šansid temast ilma jääda.». 

Tähendab, ikkagi on veel olemas väike pääsemislootus, peaksin endale ütlema. Aga ma ei tee 
seda, kuna annan endale küllaltki selgesti aru, et see on vaid kujuteldav pääsemislootus, miraaž 
lollidele. 

Sel hetkel näib mulle, et saali tagaosas vilksatab mingi vari. Ebaselge vari, mis ilmus silmapilguks 
ja kadus lähima betoonsamba taha. Võimalik, et see lihtsalt näis mulle nõnda, ent 

midagi siiski oli, sest ma märkan, et ka Morton heidab pilgu sinnapoole. 

«Niisiis, ma olen valmis kinkima teile elu, mr. Peter,» hakkab Morton jälle oma lemmikteemal 
rääkima. «Kuid ühelainsal, vältimatul tingimusel: te laote meile välja kõik, mida teate, nii-öelda kõik 
südamesaladused. Faktid, tehnilised üksikasjad ja - kõige tähtsam - nimed. Üsna lihtne, eks?» 

«Tõepoolest,» tõttan nõustuma, «kuid ainult sel juhul, kui mul oleks olemas teid huvitav 
informatsioon. Aga minul seda ei ole. Ma lihtsalt ei näe, kuidas ma võiks pälvida seda suurt au, mida 
te mulle osutate, pidades mind selleks, kes ma tegelikult ei ole. . .» 

«Lõpetage oma joba,» katkestab Mortofl mind, märkamata, et ma justkui taarudes talle päris 
lähedalt jõuan. «Öelge otse: jaa või ei?» I 

«Te saate ju ise ka aru, sir, et praegusel hetkel ihkan ma öelda «jaa». Kuid pärast minu «jaa»-sõna 
hakkavad sadama mulle küsimused ning ma olen sunnitud valetama, ja kuna mu valed on tollest 
valdkonnast, mis, nagu ma teile juba ütlesin, on mulle ferra incognita .. .» 

«Mitte sammugi paigait!» hoiatab mind ameeriklane, sest seekord on ta minu lähenemist märganud. 
Ja hüüab juba valjemini: 

«Tulge välja, kulla inimene! Mr. Peter tahab teid näha!» 

Ei jõua veel vaibuda selle kutse kaja, mis tühjas saalis vastu kõmiseb, kui betoonsamba tagant ilmub 
nähtavale musta mantli ja musta kaabuga kõhetu mees, paremas käes mingi must ese. 

Ta nätsutab laisalt kurikuulsat kummit ja vaatab meie poole oma pilkumatute silmadega. Surma 
erakorraline ja täievoliline saadik. 
«Mitte sammugi paigalt!» kõmiseb uus käsklus. Kuid seekord kamandan mina. Sest sel hetkel, kui 
Morton Marki hüüdis ja pilgu- vas.tasolevale sambale heitis, astusin ma tema selja taha ja surusin 
püstoli vastu tema ristluud. Manööver, mille ma olin meie vestluse ajal pisimateski üksikasjades läbi 

kaalunud täie teadlikkusega, et see mingit tulemust ei anna. Sest isegi kui pidada võimalikuks, et mul 
õnnestub sellest lõksust kuidagi välja pääseda, kerkib kohe järgmine küsimus: aga mis edasi saab? 
Esimesel hetkel ameeriklane justkui ei saa veel aru, mis olukorras ta on, ja teeb isegi käega tahtmatu 
liigutuse tagatasku suunas, mistõttu olen sunnitud pisut rangemalt kordama: 

«Mitte sammugi paigalt, Morton! Muidu ma kihutan kogu pideme teile selga! Pealegi veel püstolist, 
mida kasutas vana Drake..» 

Seda öeldes pistan ma käe vaimalike ebameeldivuste vältimiseks ameeriklase tagataskusse ja võtan 
sealt välja püstoli. 


... Vana Drake'i,» kuulen oma sõnade kaja. 


Kuid kaja allikaks pole saali seinad, vaid Marki huuled. «Teie tapsite vana Drake'i, jah?» 

Esimesel hetkel arvan, et küsimus on esitatud minule, kuigi see pole tõenäoline, sest Marki tumedad 
koolnusilmad jõllitavad ameeriklast. Ja see viib mind mõttele, et on olemas ikkagi üks elusolend, kes 
on kadunud gangsterisse kiindunud. Ja see elusolend on musta mantli ja kana ajudega mees, surma 
saadik. Marki käsi kerkib aeglaselt ja .musta eseme suue sihib Mortoni rinda, mida ma antud 
momendil kasutan elusa kilbina. 

«Ärge mängige relvaga, Mark! ... Mis teil arus on? .. .» kiunatab ameeriklane, minnes järsku 
bassiregistrilt üle märksa kõrgemale registrile. 

Vastase vastus on lühike, aga kategooriline: kaks lasku, mis tänu summutile ei kosta eriti valjusti, 
teevad oma töö, sest lihamägi minu ees hakkab vaaruma; ma haaran tal kaenla alt kinni, et hoida teda 
enda ees, sest Marki püstol on ikka veel minu poole suunatud ja vist juba sihib mind. 

Teda tuleb üleval hoida... Aga eks te proovi üleval hoida sajakilost keha, mis on muutunud inertseks 
mässiks... See kisub mind üha tugevamini endaga kaasa ja on iga silmapilk mu käte vahelt välja 
libisemas... 

Veel üks sekund - ning ma saan mõrvari märklauaks. «Tuleb tulistada esimesena ja viivitamatult,» 
sähvatab mul peast läbi sekundi murdosa jooksul. .. 

Küllap see oleks olnud minu viimne surmaeelne mõte — üsnagi rohmakas nii liigutaval hetkel -, 
kui samba tagant poleks ootamatult nagu mingi ime ilmunud tundmatu käsi, mis energilise, 
vasturääkimist mitte salliva liigutusega langes Markile lagipähe. Vaevalt oleks see pea terveks 
jäänud, kui kaabu poleks hoobi tugevuse pidurdamisel oma rolli etendanud. Sellepärast ongi kasulik 
kaabut kanda. 

Ma ei tea, kas ongi tarvis selgitada, et mainitud käe järel ilmub samba tagant Borislav. 


***Meie taganemistee pole roosidega üle puistatud, aga. kõik laabub erilise riskita. Kui muidugi 
mitte arvestada jalaluu murdmise riski. 

Me ei tagane selle ukse kaudu, mille ees seisab «Plymouth», gorilla roolis, vaid Thamesi kohal 
vastu haigutava avause kaudu, mille juurde viib metallredel. 
Täielikus pimeduses laskume kuidagimoodi alla ja suundume 

veoautodele ettenähtud põiktänavasse, kust pääseme kitsasse tänavasoppi, kuhu Borislav oma 
«Fordi» on jätnud. Edasi, nagu te taipate, lähevad käiku nüüdisaegsed liiklusvahendid, kuni me 
jõuame pargaseid täiskiilutud jõesadamasse. 

Autost väljunud, istume väike sesse mootorpaati, kus meid ootab tumeda nokkmütsiga noormees. 
«Laevale?» küsib ta. 

«Võib ka Intelligence Service'isse,» vastab mu sõber. 

Aga kuna meie noormees ei tea, kus see asutus täpselt asub, otsustab ta paadi viia laeva juurde 


Me liignme keset jõge, et mitte sõita otsa kalda äärde kuhjunud laevadele ja pargastele. Mõlemal 
kaldal ujuvad aeglaselt mööda ja jäävad seljataha tumedad hoonemürakad ja kõrgustesse pürgivad 
hiiglaslikud kraanad. Kauguses kerkivad niiske vihmalooriga kaetud virvendava taeva taustal juba 
esile Toweri kaks sünget torni. 

«Kas sul sigarette on?» küsib Borislav, nagu me ei olekski praegu keset Thamesit, vaid kindrali 
kabinetis. 

Ta pistab sõrmed ilma tseremoniaalsuseta minu pakki, kougib sealt sigareti, läidab selle ja tõmbab 
vaikides mitu sügavat mahvi, nagu teevad seda kõik arglikud suitsetajad, kes on suitsetamise maha 
jätnud. 

«Ma jälgin seda Mortonit juba hommikust saadik,» selgitab mu sõber pingil istet võttes, «sest me 
teadsime: täna hommikul operatsioon nurjub, millest Morton 

saab kohe teada. Ja niipea kui ta asjast teada saab, võtab ta kohe sinu käsile. Nii et tema toob mind 
sinu juurde.» 

«Täiesti loogiline,» tähendan ma. 

«Põhimõtteliselt jah, kuid kog see aeg ma mõtlesin: aga järsku võib sel ajal, kui mina selle tüübi 
maja ümber tiirutan, mõni teine tüüp sinuga juba arveid õiendada.» 

«Samuti loogiline,» kinnitan jälle, «kuid ma ei tea, kas ma olen sulle ütelnud, et minu deviis on: 
surra tohib vaid äärmisel juhul.» 

«.. . Ja alles siis, kui «Plymout » Regent Streetil peatus ja ma sind nägin, läks mul süda kergemaks.» 
«Ikkagi oleks huvitav teada, kuidas see sissekukkumine siis päriselt oli . . .» pomisen ma endale nina 
alla. 

«Ma mõtlen, see oli kihvt etendus. On andmeid, et ajakirjandust oli eelnevalt ette valmistatud 
enneolematuks sensatsiooniks: «Kommunistid mürgitavad vaba maailma », «Heroiin on 
sotsialistliku Bulgaaria salarelv». Kujutle ainult - ajakirjanikud, televisioon, filmikaamerad. ja kõige 
krooniks - viisteist kilo tärklist. . .» 

Ta jääb vait, et tõmmata sügav mahv, ja siis lisab: 


«Kuid see on sissekukkumise üks külg. Teist juba valmista- 

takse ette: hulk dokumente, vastuseid järelepärimistele, fotosid. .. Aga sellest homme.» 

«See sinu «homme» meenutab mulle üht laulukest,» ütlen ma, «ja üht daami. Peaksin ikkagi temaga 
hüvasti jätma...» 

«Või tema tahab veel hüvasti jätta... On sul aru peas?» vihastab Borislav. 

Aru on mul peas. Aga ma ei saa sinna midagi parata, et mul ka mälestusi on. Eriti praegu. Eks 
minevik kerki ju eriti selgesti silme ette just surma palge ees, ja iga kord, kui sa alatiseks ära sõidad, 
midagi nagu sureb sinus. 

Midagi sureb, aga mälestused jäävad. Heast ja halvast. Ebameeldivalt selgepiirilised ja üsna 
segased; nad sulavad üksteisega kokku, ilmuvad ja kustuvad nagu laialivalguvad peegeldused 
Thamesi tumedal siledal pinnal, mida mööda kihutab ühetasase mürinaga meie mootorpaat. Kõrk 
Linda oma hirmudega; Brenda oma võltsgraatsiaga; heasüdamlik Doris - terve vaim terves kehas; ja 
üksik poissmees Drake, muhe vana; ja surma saadik Mark, ja Jo, ja Mike, ja mr. Oliver, ja Kate, ja 
Hilda, ja Stenton. Arvukaid gorillasid ja kõiki teisi Drake Streeti nime kandva loomaaia fauna 
esindajaid ei tasu üles lugeda ega kõiki LKA-ga seotud kadunukesi taga nutta. Nad kõik on .. 
ohtlikud ja ohutud, timukad ja ohvrid, kavalpead ja lihtsameelsed, need, kes ikka veel käivad ringi 
selle linna tänavail, mille tume siluett omandab virvendaval taevarannal selged piirjooned, ja need, 
kes nii nagu meiegi on suundunud retkele pärivoolu mööda Thamesit, ainult et mõni toll allpool 
veepinda, sest eks iga reis sarnane suremisega, kuid tuleb ette ka sääraseid reise, mis võrduvad 
suremisega selle sõna otseses mõttes. . 

«Sina, Borislav, vaatad elule liiga proosaliselt,» heidan ma talle leebelt ette. «Igaühel on omad 


mälestused. . .» 

Kuid Borislav, kes on niisuguste märkustega juba harjunud, .rahuldub sellega,et viskab peaaegu 
filtrini äratõmmatud sigareti järsu liigutusega jõkke. Seejärel tõmbab mantiihõlmad tihedamini 
ümber keha, tõstab pilgu elektrivalguse kumast üleujutatud taevale, mis näib äkki sünkjaks 
muutuvat, ja lausub: 

«Jälle sajab.» 

